
Planeet Maa kuulub inimestele, keda omavahel seovad päritolu ja põhilise ajaloolise 
arengu ühtsus, kuid kes erinevad tugevasti keele, välimuse, majanduse, ühiskondliku 
korra, kultuuri ja olme oluliste iseärasuste poolest. 

Missugused rahvad siis asustavad Maad? Kuidas kujunes maailma tänapäeva etniline 
kaart? Kuidas, kus ja millal tekkisid inimrassid? Kuidas päritakse rassitunnused — 
nahavärvus, juuste kuju, kasv, vererühmad jm. — ja kuidas need aja jooksul muutuvad? 
Mida kujutab endast kultuur, mis osa on tal olnud inimkonna ajaloolises arengus, kuidas 
tekkisid uued ja säilisid vanad, traditsioonilised kultuuritavad, missugune on kultuuri 
osatähtsus tänapäeva teaduslik-tehnilises ja sotsiaalses progressis? 

Kõigest sellest jutustavad raamatu autorid — etnograaf ja antropoloog, ajaloodoktor N. 
Tšeboksarov ja bioloog-pedagoog 1. Tšeboksarova. 

Raamatus on ulatuslikult kasutatud originaalmaterjale, mida autorid on kogunud oma 
reisidel NSV Liidu, India, Indoneesia, Hiina, Jaapani, Poola, Soome, Bulgaaria, Ungari ja 
teiste maade rahvastelt. 

Autorid on käesolevat väljaannet eesti lugejale kohandanud ja uuema arvulise 
andmestikuga täiendanud. 


O Tõlge eesti keelde, «Valgus» 1976 
RAHVAD 
1. RAHVAS 


Eesti keeles kasutatakse sõna rahvas mitmes tähenduses. Kui me ütleme: «Kui palju 
rahvast!», siis peame silmas lihtsalt suurt rahvahulka. Teises mõttes kasutatakse 
sedasama sõna niisugustes väljendites nagu Saksa DV rahvas, Poola rahvas, India rahvas 
või Prantsusmaa rahvas. Siin me mõtleme ühe või teise riigi kõiki kodanikke. Meie maal, 
kus sotsialismi ehitamine on edukalt lõpetatud, tähendab rahvas kõiki NSV Liidu 
kodanikke, kes kuuluvad töötajate mitmesugustesse sotsiaalsetesse gruppidesse — 


tööliste, talupoegade ja intelligentsi hulka. Mõisted rahvas ja töötajad langevad meil 
tegelikult ühte, sest mittetöötajaid — mitmesuguste ekspluateerivate klasside esindajaid 
Nõukogude Liidus praktiliselt ei ole. Kapitalistlikes maades, kus on võimul 
ekspluateerivad klassid, kasutatakse sõna rahvas sageli elanikkonna laiade hulkade 
tähistamiseks ja selles mõttes just nagu vastandatakse ekspluataatorite gruppidele. Aga 
kuna igal maal ja igal ajaloolisel etapil moodustavad töötajad alati elanikkonna 
absoluutse enamuse, siis on ka sel juhul mõisted rahvas ja töötajad teineteisele lähedased. 
Termini rahva (omadussõnana) kasutamise näiteks selles mõttes võib olla väljend 
rahvarinne, millega paljudes maades tähistatakse mitmesuguste progressiivsete parteide 
ja organisatsioonide ühendust võitluseks demokraatia eest. Kui pärast Teist maailmasõda 
Euroopas tekkisid riigid, kus võim läks rahva kätte, s. t. töötajate laiade hulkade kätte, 
siis hakati neid riike nimetama rahvavabariiki-deks või demokraatlikeks vabariikideks 
(Poola Rahvavabariik, Ungari Rahvavabariik, Bulgaaria Rahvavabariik, Saksa Demo- 
kraatlik Vabariik jt.). Pärast Jaapani militaristide purustamist Ida-Aasias tekkisid Korea 
Rahvademokraatlik Vabariik, Hiina Rahvavabariik; Mongoolia sai rahvavabariigiks 
veelgi varem, 1924. aastal. Nimetatud vabariikide poliitilise korra tähistamiseks 
kasutatakse sageli terminit rahvademokraatia, mis kapita 

lismilt sotsialismile üleminekul ajalooliselt täidab proletariaadi diktatuuri osa. 

Kuid sõna rahvas tarvitatakse niisama sageli ka teises mõttes. Kui me näiteks ütleme 
eesti rahvas, siis mõtleme suurt inimeste tervikut, kes peavad ennast eestlasteks ja 
erinevad paljude tundemärkide poolest teistest ajalooliselt samamoodi arenenud 
kollektiividest. Samas mõttes räägime ka vene rahvast, ukraina rahvast, valgevene 
rahvast, armeenia rahvast, poola rahvast, inglise rahvast jne. Nähtavasti võivad nende 
rahvaste esindajad kuuluda elanikkonna mitmesugustesse sotsiaalsetesse gruppidesse 
(kaasa arvatud ka ekspluateerivaisse) ning olla mitmete eri riikide kodanikud. 

Enamik eestlasi (keda on üldse kokku 1 080 000) elab Nõukogude Liidus (peamiselt 
Eesti NSV-s), kuid ligi 20 000 Rootsis, umbes sama palju Kanadas ja USA-s, üle 6000 
Austraalias. On hästi teada, et küllalt palju venelasi, ukrainlasi, valgevenelasi ja eriti 
armeenlasi elab praegugi välismaal. Näiteks sakslasi on kokku umbes 90 miljonit, neist 
SDV-s 17 miljonit, SFV-s 57, Lääne-Berliinis 2 miljonit; ligikaudu 12 milj. elab USA-s, 
Kanadas, Brasiilias, NSV Liidus, Rumeenias, Austrias ja teistes maades. Venelasi, kelle 
üldarv on üle 136 miljoni, elab NSV Liidus 134 miljonit, Ameerikas peaaegu miljon 
(neist USA-s üle 800 000) ning mitmetes Välis-Euroopa maades ligikaudu 200 000. 
Armeenlasi on maailmas ligikaudu 4,7 miljonit, neist elab NSV Liidus üle 3,9 miljoni, 
ülejäänud asuvad mitmesugustes Aasia maades (Süüria, Iraan, Liibanon, Türgi jt.), 
Ameerikas (peamiselt USA-s) ja Välis-Euroopa maades; isegi Lõuna-Aafrika Vabariigis 
elab alaliselt ligi 30 000 armeenlast. Samuti elab 38 miljonist poolakast Poolas 34 
miljonit inimest, ülejäänud asuvad mitmetes Lääne-Euroopa maades, Ameerikas, NSV 
Liidus ja isegi Austraalias. Inglasi on maailmas peaaegu 52 miljonit, kuid Suurbritannias 
elab neist ligi 47 miljonit, ülejäänud on laiali paisatult igas ilmakaares. Eriti palju inglasi 
on Lõuna-Aafrika Vabariigis (üle 1,6 miljoni), USA-s (2 miljonit) ja Kanadas (750 000), 
Austraalias ja Okeaanias (750 000) ning Indias (150 000). Kõik need inimesed, kes 
elavad väljaspool kodumaad, tunnetavad enamikul juhtudel pidevalt oma kuuluvust 
kindla rahva hulka. 


Kuna paljude teadusalade alused rajati Vana-Kreekas ligi 2000—2500 aastat tagasi, siis 
tänapäeva teadus kasutab sageli kreeka keelest võetud termineid. Niisuguseid termineid 
kasutatakse laialdaselt ka rahvateaduses, mida vene keeles nimetatakse HaponoBenenHne. 
Vanad kreeklased tundsid mõiste rahvas tähistamiseks mitut sõna. Üks neist sõnadest — 
demos — tähendas 

rahvast kui elanikkonna põhimassi. Sellest sõnast pärinevad paljud tuletatud terminid, 
nagu näiteks demokraatia, mis sõnasõnalises tõlkes tähendab rahvavalitsust. Samast 
tuleneb teadusala nimetus demograafia (rahvastikuteadus), mis uurib eri maade 
elanikkonna statistikat, selle sotsiaalset, soolist ja ealist koosseisu, sündimust, 
abiellumust, suremust, elanikkonna loomulikku iivet ja migratsiooni (ümberasumist). 

Selles raamatus huvitab meid rohkem teine kreekakeelne sõna ethnos, mis tõlkes 
tähendab samuti rahvas. Eestlasi, venelasi, ukrainlasi, valgevenelasi, armeenlasi, 
poolakaid, inglasi ja üldse kõiki meie planeedi rahvaid tuleb vaadelda kui iseseisvaid 
etnosi. Rahvaid uurivat teadust tuntakse ka nimetuse all etnograafia (rahvateadus). 
Nõukogude teadlased peavad etnograafiat ajalooteaduseks, sest ta ei piirdu rahvaste lihtsa 
kirjeldamisega, vaid uurib kõiki nende eluviisi iseärasusi ajaloolises arengus, uurib 
rahvaste päritolu, vastastikuseid suhteid ja mõjutusi inimkonna ajaloo mitmesugustel 
perioodidel. NSV Liidu Teaduste Akadeemia süsteemis tegutseb Etnograafia Instituut, 
mis kannab suure vene maadeuurija ja etnograafi N. Mik-luhho-Maklai (1846—1888) 
nime. Etnograafiaalast uurimistööd tehakse samuti kõigis liiduvabariikide teaduste 
akadeemiates, meie maa paljude linnade teaduslikes instituutides ja muuseumides. Noorte 
etnograafide kaadrit valmistavad ette Moskva, Leningradi, Tbilisi, Riia, Tartu ja mõnede 
teiste Nõukogude Liidu linnade ülikoolid. Etnograafiaalase töö uurimis- ja õppekeskused 
on olemas ka väga paljudes välisriikides, kaasa arvatud kõik sotsialismimaad, samuti 
enamik hiljuti imperialismi rõhumisest vabanenud maid (India, Pakistan, Birma, Egiptuse 
Araabia Vabariik, Iraak jt.). 


11. KAS IGA RAHVAS RÄÄGIB OMAENESE KEELES? 


Mille poolest siis rahvad üksteisest erinevad? Arvatavasti igaüks, kes sellele küsimusele 
püüab vastata, ütleb, et rahva peamiseks tunnuseks on tema keel. Tõepoolest, kui me 
kuuleme, et keegi räägib eesti keelt ning teeb seda õigesti ja hästi, siis oletame, et see 
inimene on eestlane. Kui võõrad inimesed, kes kuuluvad ühe rahva hulka, kohtuvad 
kuskil väljaspool kodumaad, siis kõige sagedamini tunnevad nad üksteist ära just nimelt 
keele järgi. Keelt tuleb vaadelda iga rahva väga olulise tunnusena või, nagu etnograafid 
ütlevad, ühe etnilise määrajana. 

Reeglina räägivad kõik ühe rahva hulka kuuluvad inimesed ühes ja samas keeles, 
emakeeles, mis omandatakse juba lapsena 

kas perekonnas vanemailt või teistelt isikutelt, kes last ümbritsevad. Kuid see veel ei 
tähenda, nagu oleks maailmas niisama palju keeli kui rahvaid. Asi on selles, et paljud 
rahvad, kes kujutavad endast täiesti iseseisvaid etnograafilisi üksusi, võivad rääkida üht 
ja sama keelt. Nii näiteks räägivad inglise keelt peale inglaste endi ka teised rahvad 
mitmes maailmajaos: ameeriklased (üle 168 miljoni), Kanada inglased (9,7 miljonit), Šot- 


lased (ligi 6,2 miljonit), enamik iirlasi (üle 6 miljoni) Iirimaal, USA-s, Suurbritannias ja 
mujal, Austraalia inglased (11,5 miljonit), Uus-Meremaa inglased (2,4 miljonit) jt. Üldse 
peavad inglise keelt emakeeleks 300 miljonit inimest, kellest Euroopas, kus see keel 
kujunes, elab alla 20%. Niisamuti on tänapäeval hispaania keel emakeeleks peale 
hispaanlaste eneste (umbes 28 miljonit) enamikule Kesk- ja Lõuna-Ameerika rahvastele, 
kaasa arvatud kuubalased (üle 9,6 miljoni), mehhiklased (55 miljonit), argentiinlased (21 
miljonit), kolumbialased (25 miljonit), venetsueellased (üle 11,5 miljoni), tšiillased 
(umbes 10 miljonit), peruulased (6,8 miljonit), puertoriikolased (4,4 miljonit) jt. Üldse 
kasutavad hispaania keelt ligi 190 miljonit inimest. Saksa keel, mida räägib üle 103 
miljoni inimese, on emakeeleks sakslastele (88 miljonit), aga ka austerlastele (8,0 
miljonit), Šveitsi sakslastele (4,3 miljonit), elsaslastele (1,4 miljonit), luksemburg-lastele 
(310 000). Peale portugallaste (üle 10,6 miljoni) räägib portugali keelt ka rõhuv enamik 
brasiillasi (üle 107 miljoni); sama keelt kasutavad galjeegod Loode-Hispaanias, keda 
arvestatakse ligi 3,6 miljonit. Prantsuse keelt räägivad peale prantslaste (48 miljonit) 
Šveitsi prantslased (1,3 miljonit) ja Belgia valloonid (üle 4,2 miljoni), samuti Kanada 
prantslased (8,8 miljonit), haiitilased (4,8 miljonit) ja mõned Väikeste Antillide, Curacao 
ja Guajaana väikesed rahvad. Peale itaallaste (65 miljonit) kasutavad itaalia keelt Šveitsi 
itaallased (0,2 miljonit) ja korsiklased (0,3 miljonit). 

Üks maailma kõige levinumaid keeli — hindi keel — on mitmesugustes kohalikes 
murretes emakeeleks paljudele Põhja-India rahvastele, kelle vahel on raske selget piiri 
tõmmata. Hindi keelele on väga lähedane urdu keel, mis on laialdaselt levinud Põhja- 
India ja Pakistani mitmesuguste islamiusuliste rahvaste hulgas; inimeste üldarv, kes 
räägivad hindi ja urdu keelt, ületab 190 miljonit. 

Edela-Aasias ja Põhja-Aafrikas on levinud araabia keel. Seda räägivad araabia rahvad 
(üldse üle 125 miljoni), kes asuvad Egiptuse Araabia Vabariigis (37 miljonit), Alžeerias 
(13,6 miljonit), Marokos (12,2 miljonit), Sudaanis (10,3 miljonit), Tuneesias (ligi 5,5 
miljonit), Liibüas (2,2 miljonit), Süürias (6,6 miljonit), 

Liibanonis (2,8 miljonit), Iraagis (8,6 miljonit), Saudi Araabias (8,7 miljonit), Jeemeni 
Araabia Vabariigis (6,6 miljonit), Jeemeni Demokraatlikus Rahvavabariigis (1,6 
miljonit), Jordaanias (3 miljonit), samuti Iisraelis, Türgis, Iraanis, Afganistanis ja veel 
mõningais teistes maades. 

Seega on selge, et maakeral on palju keeli, mis pole emakeeleks mitte ainult ühele 
rahvale, vaid rahvaste rühmadele. Nende rahvaste asukoha- ja keelepiirid ei lange 
kaugeltki mitte alati kokku. Kuigi keel on üks põhilisi etnilisi määrajaid, ei saa seda 
pidada ainsaks rahvast iseloomustavaks tunnuseks. 

Sageli esineb rahvaid, kelle eri rühmad räägivad eri keelt. Näiteks valdav enamik 
šotlasi kasutab tänapäeval kõnekeelena inglise keelt, kuid Sotimaa mägedes on püsinud 
väike rühmitis, kes peab ennast šotlasteks, kuid igapäevases elus kasutab inglise keele 
kõrval veel üht keldi rühma keeltest — gaeli keelt, mis minevikus oli levinud kogu maal. 
Gaele ehk mägišotlasi on üldse ligi 100 000. Suurbritannias elab teinegi keldi keelerühma 
rahvas — uelslased (üle 1 miljoni), kes on kakskeelsed, kasutades nii inglise kui ka enda, 
uelsi e. kõmri keelt. Taolises olukorras on veel iirlased, keda arvestatakse maakeral 
olevat 6,2 miljonit; neist elab Euroopas (peamiselt Iiri- ja Inglismaal) ligi 4,2 miljonit, 
ülejäänud asuvad USA-s, Kanadas, Austraalias ja Uus-Meremaal. Enamik iirlasi, eriti 


väljaspool kodumaad, räägib tänapäeval inglise keelt, kuid Iirimaal on levinud ka keldi 
rühma kuuluv iiri keel, mis on tunnistatud selle vabariigi riigikeeleks. 

Ka Nõukogude Liidus on rahvaid, kes kasutavad mitut eri keelt. Nii näiteks 
mordvalased (1,25 miljonit) räägivad kahte lähedast, kuid täiesti iseseisvat keelt — ersa 
ja mokša keelt. Esimest räägib ligi pool, teist — veidi üle kolmandiku rahvast; ülejäänud 
osa on üle läinud vene keelele. Nõukogude Liidu 146 000 karjalasest peab ligi 63% 
emakeeleks karjala keelt, ülejäänud kõnelevad isegi omavahel vene keeles. VNFSV 
loodeosas elavad vepslased (ligi 8300) on päritolult ja keelelt karjalastele väga lähedased, 
kuid oma, vepsa keelt mäletavad meie päevil vaid elatanud inimesed; keskealised ja 
noored oskavad ainult vene keelt. Läti NSV loodeosas, otse Läänemere kaldal elab väike 
liivi rahvas (praegusel ajal on neid säilinud vaid ligikaudu 200 inimest). Liivi keel kuulub 
soome-ugri keelte hulka nagu ersa, mokša, karjala ja vepsa keelgi, kuid liivlased ei kasuta 
emakeelt peaaegu üldse, nad räägivad juba ammu läti keelt. 1970. aasta rahvaloenduse 
andmeil märkis 13 miljonit NSV Liidu kodanikku oma emakeeleks teise rahva keele. 
Kõige sagedam on selline üleminek vene keelele geograafiliselt laiali pai- 

satud ukrainlaste, valgevenelaste ja paljude teiste rahvaste rühmade puhul, kui need 
pikka aega on elanud venelaste lähedases naabruses ning olnud viimaste tugeva 
majandusliku ja kultuurilise mõju all. 


11. ETNILISED TERRITOORIUMID 


Juba lihtne loogiline arutlus võimaldab teha järelduse, et ühte keelt kõneleva 
inimkollektiivi kujunemiseks pidid kõik tema liikmed pikema aja vältel olema omavahel 
kindlais, täiesti reaalseis suhetes, mis võisid tekkida vaid sel juhul, kui rühm inimesi, kes 
pani aluse rahvale, elas kindlal territooriumil. Võib öelda, et igal rahval oli oma 
kujunemisterritoorium. Niisuguse territooriumi olemasolu kujutab endast ükskõik millise 
rahva kujunemise möödapääsmatut tingimust. Nii näiteks eraldus vene rahvas XII—XIII 
sajandil suuremast vanavene rahvast, kes asustas Ida-Euroopa laiaulatuslikke lõuna- ja 
läänealasid ning oli ka teiste idaslaavi lähedaste sugulusrahvaste — ukrainlaste ja 
valgevenelaste eelkäijaks. Vene rahva majanduslikuks, poliitiliseks ja kultuuriliseks 
keskuseks kujunes XIV —XV sajandil Moskva. Asustusala pidevalt laiendades jõudsid 
venelased põhjas Valge ja Barentsi mere kallastele, läänes Läänemereni ja Lääne- 
Dvinaani, lõunas Musta mereni ja Kaukasuseni. Eriti intensiivne oli venelaste asumine 
itta, kus nad üle Uraali minnes jõudsid XVI sajandil Siberi ääretuile avarustele ning lõp- 
pude lõpuks Vaikse ookeani kaldale Primorjesse, Amuuri äärde, Sahhalinile, 
Kamtšatkale, Tšuktšimaale ja isegi Alaskasse. Paljude aastasadade jooksul võtsid vene 
inimesed kasutusele aina uusi ja uusi maid ning need muutusid neile kodumaaks. 

Venelaste ajaloo näite varal Euroopas ja Aasias võib selgesti ette kujutada erinevust 
rahva kujunemise territooriumi ja tema poolt tänapäeval asustatava territooriumi vahel. 
On silmanähtav, et etnilised territooriumid, s. t. rahvaste asumisalad ajalooliselt 
muutuvad. Venelaste etniline territoorium on peaaegu vahetpidamata laienenud. 
Ligikaudu sama võib öelda ka paljude teiste suurte rahvaste, nagu näiteks araablaste, 
ameeriklaste, malailaste ja hiinlaste territooriumi kohta. Kui mõne rahva liikumisel tekib 
tema eri rühmade vahel geograafiline tühimik, nagu seda eriti sageli juhtub mere kaudu 
ümberasumisel, siis eralduvad põhilisest «emarahvast» uued iseseisvad etno-sed. Just nii 

inglased ning paljud teised. 

Sageli on etnilised territooriumid ahenenud hävitussõdade, epideemiate ning raskete 
tingimuste tõttu, milles elasid eriti kolonialismi ajal paljud klassi- ja rahvuslikku rõhumist 
talunud rahvad. Kuid peamist osa etniliste territooriumide ahenemisel etendab 
assimilatsiooniprotsess, s. t. väiksemate rahvaste järkjärguline neelamine suuremate 
rahvaste poolt, kusjuures võõras keel ja kultuur omandatakse rahumeelselt või 

Ida-Euroopa h6imud ja rahvad IX-X sajandil. 


sunniviisil. Venelased kohtasid 


ümberasumise käigus hulganisti mitmesuguseid rahvaid, kellega astusid rahumeelseisse 
majanduslikesse ja kultuurikontaktidesse, tihti segunesid nendega ning andsid neile edasi 
oma keele ja kultuurilised iseärasused. Paljud Ida-Euroopa ja Siberi rahvad sulasid aja 
jooksul venelastega täielikult või osaliselt kokku, läksid üle vene keelele, mis sai neile 
emakeeleks, ning hakkasid pidama endid venelasteks. Näiteks assimileerusid täielikult 
vene XI—XIII sajandi kroonikais mainitavad Volga ja Okaa jõe vahel elanud merjala- 
sed, muromlased ja meštšeerid. Tunduvalt muutusid mordvalaste, tšeremisside (maride), 
permikomide, vepslaste, karjalaste ja mõnede teiste rahvaste etnilised territooriumid. 

Kaugeltki mitte nii rahumeelne ei olnud etniliste territooriumide ahenemine, aga tihti ka 
nende täielik kadumine tervete rahvaste hävitamise või väljasuremise tagajärjel 
Ameerika, Aafrika, Austraalia ja Okeaania maades, mis vallutati Lääne-Euroopa 
koloniaalriikide poolt XVI—-XIX sajandil. Näiteks hävitasid inglise kolonisaatorid 
Austraaliast lõuna pool asuva Tasmaania saare elanikkonna täielikult. Möödunud sajandi 
keskel peeti tasmaanlastele jahti nagu metsloomadele. Kui eurooplaste 

tulekuni oli tasmaanlasi vähemalt 3000 —4000 inimest, siis 1876. aastal suri viimane, 
Truganini-nimeline tasmaanlanna. Tasmaanlased kadusid täielikult, koos nendega lakkas 
olemast ka nende etniline territoorium. Veidi parem saatus oli Austraalia põliselanikel, 
keda hävitati samuti või tõrjuti juurdepääs-matuisse ja loodusvarade poolest äärmiselt 
vaestesse mandri kesk- ja põhjarajoonidesse. Mõningail andmeil oli austraallasi XIX 
sajandi algul 150 000—200 000 inimest. Tänapäeval on neid umbes 40 000. Kui enne 
koloniaalperioodi kujutas manner endast 100%-liselt põliste Austraalia rahvaste etnilist 
territooriumi,, siis meie päevil on austraallaste etniline territoorium mitu korda 
vähenenud ning nende erikaal mandri elanikkonnas langenud 0,2%-ni. Niisama kujukaks 
näiteks varasemate suurte rahvaste etnilise territooriumi järsust ahenemisest on Ameerika 
indiaanlaste saatus, keda enne Euroopa kolonisatsiooni algust XVI sajandil oli nähtavasti 
mitte alla 50 miljoni, nüüd aga on ligikaudu 25 miljonit (umbes 5% kogu Ameerika 
mandri elanikkonnast). 

Etniliste territooriumide ahenemine või üldse järsk muutumine pole toimunud mitte 
ainult koloniaal- ja sõltuvais mais, vaid ka Euroopas. Sakslaste ümberasumisel itta, 
millega sageli kaasnesid julmad hävitussõjad ja teiste rahvaste orjastamine, vähendati 
tugevasti tšehhide, poolakate ja leedulaste etnilisi territooriume. Eriti oluliselt vähendati 
luužitsite e. sorbide — slaavi rahva, tšehhide ja poolakate sugulasrahva etnilist terri- 
tooriumi ja arvukust. Luužitsid elavad Spree (luužitsi keeles Sprowa) jõe ülemjooksul 
Berliini lähedal. Keskajal hõlmasid nad kompaktse territooriumi, olid täielikult säilitanud 
oma keele ning kultuurilised ja olustikulised iseärasused. Veel 1866. aastal oli neid 177 
000. Kuid saksa kolonisatsioon lõhestas selle rahva ühtse etnilise territooriumi kaheks, 
põhja- ja lõunaosaks, mis pidevalt ahenesid. Eriti raskeks muutus luužitsite olukord 
hitlerismi ajal, kui nad kuulutati ametlikult sakslasteks. Saksa Demokraatlikus Vabariigis 
on luužitsitel (neid loetakse 120 000) kõik võimalused majanduslikuks ja kultuuriliseks 
arenguks. Luužitsi keeles ilmub mitmesugust kirjandust, emakeelt õpitakse alg- ja 
keskkoolis; luužitsi rahva etnilise territooriumi ahenemine on peatunud. Pärast Teise 
maailmasõja lõppu taastati ka tšehhi, poola ja leedu rahvaste õigused nende etnilistele 


lääneterritooriumidele, mille omal ajal olid hõivanud sakslased. Tšehhoslovakkiale anti 
üle Sudeedimaa, Poolale — põlised poola maad Sileesias ja Pomorzes, Leedule — 
Klaipeda (Memel). 

Juhtub ka seda, et mõni rahvas, kes on kujunenud teataval 

territooriumil, sealt edaspidi osaliselt, aga vahel ka tervenisti lahkub, asudes ümber 
teistesse maadesse. Esialgselt kujunemis-alalt peaaegu täieliku lahkumise kõige 
eredamaks näiteks on vist juutide ajalugu. Kauges minevikus, juba II ja 1 aastatuhande 
vahetusel e. m. a. asustas juudi rahvas tänapäeva Palestiina alasid, seal oli tema etniline 
häll. Vanaaja juudid rääkisid üht semiidi rühma keelt, muinasheebrea keelt. Egiptuse, 
Assüü-ria, Babüloonia ja Pärsiaga VIISI sajandil e. m. a. peetud sõdade tagajärjel aeti 
suur hulk juute oma kodumaalt välja. Ligikaudu samal ajal levis juutide kõnekeelena 
teine semiidi keel — aramea keel*. I sajandil e. m. a. alistasid Palestiina roomlased. 
Pärast mitmeid juutide ülestõuse Rooma võimude vastu 66.—73. a. m. a. j., mille käigus 
70. aastal purustati Palestiina pealinn Jeruusalemm, asus suur osa juute elama Rooma 
impeeriumi teistesse maadesse. 

Meie ajaarvamise esimestel sajanditel olid juudid väikeste rühmadena laiali paisatud 
Euroopa, Põhja-Aafrika ja Edela-Aasia tohutuil maa-aladel (peamiselt linnades) nii 
Rooma impeeriumi piires kui ka väljaspool seda, Pärsia Sassaniidide riigis ja isegi Indias. 
Pärast Rooma impeeriumi lagunemist IV sajandil m. a. j. ja mitmete varafeodaalsete 
riikide moodustamist tema varemeil sattusid juudid mitmekesisesse etnilisse ümbrusse, 
naaberrahvaste tugeva majandusliku ja kultuurilise mõju alla ning osaliselt segunesid 
nendega. Kuigi juudid enamasti säilitasid oma usu (judaismi), hakkasid nad rääkima 
naabritelt laenatud keeli ning võtsid üle mõningad kombed ja tavad, mis juudi etnilises 
keskkonnas küll mõnevõrra muutusid. 

Käesoleval ajal on juute maakeral umbes 15 miljonit inimest. Neist enamik räägib 
mitmesuguseid indo-euroopa keelkonna keeli (NSV Liidus, Välis-Euroopas, Ameerikas, 
peamiselt USA-s, Lääne- ja Lõuna-Aasias, Lõuna-Aafrikas ja Austraalias). Osa neist 
juutidest peab oma emakeeleks jidišit, mis kujunes XVII sajandil ülemsaksa murretest. 
Üksikud juutide rühmad, peamiselt Madalmaades, Kreekas ja Türgis, kes asusid neile 
maile Hispaaniast, on osaliselt säilitanud veel hispaania keelele lähedase espanjooli keele, 
kuid juutide põhimass on üle läinud neid ümbritseva elanikkonna keelele — inglise, 
saksa, prantsuse, hispaania, vene, poola, ukraina, leedu, pärsia, afgaani (pustu) jt. 
keeltele. NSV Liidus on kultuurilise ja olustikulise omapära säilitanud Kaukaasia 
mägijuudid, kes räägivad iraani rühma taadi keelt, ning iraani rühma keeli kõnelevad 
Kesk- 


* Aramea hõimud asusid mitmetes Ees-Aasia maades (sealhulgas ka Palestiinas) juba II 
aastatuhande lõpul e. m. a. 

Aasia juudid (21 000), keda minevikus nimetati Buhhaara juutideks. On olemas ka 
Gruusia juudid, kes räägivad gruusia keelt. Lõpuks, mitmetes Aasia ja Aafrika maades 
(Maroko, Alžeeria, Tuneesia, Süüria, Liibanon ja Egiptuse AV) elavad juutide rühmad 
räägivad araabia keelt. Neid on üle 400 000. 

Meie maal on juute (peale mägi-, Gruusia ja Kesk-Aasia juutide) üle 2,1 miljoni. 
Tänapäeval räägib enamik neist vene keelt või on kakskeelsed, suheldes igapäevases elus 


ka jidiši keeles. 1970. aasta rahvaloenduse andmeil nimetas ainult 17,7% juute oma 
emakeeleks juudi keele. 

Nõukogude valitsus võttis 1928. aastal vastu otsuse luua Kaug-Idas Amuuri suubuvate 
Bira ja Bidžani jõgede basseinis eri rajoon juudi ümberasujaile. 1934. aastal 
reorganiseeriti Birobidžani rajoon Juudi Autonoomseks oblastiks Habarovski krai 
koosseisus. Selle oblasti piires elavad juudid kõrvuti venelaste ja ukrainlastega. 

Iisraeli riigis, mis tekkis pärast Teist maailmasõda, peetakse ametlikuks keeleks ivriiti, 
kuigi seda riiki asustava 3 miljoni juudi hulgas on ülekaalus tulnukad paljudest Euroopa, 
Ameerika, Aasia ja Aafrika maadest, kes räägivad mitmesuguseid keeli: jidišit, 
espanjooli, araabia, iraani, inglise jt. keeli. Seega käesoleval ajal juutidel ühtset 
kompaktset etnilist territooriumi ei ole ning nad jagunevad tegelikult mitmeks iseseisvaks 
etno-seks. Nähtavasti ei saa ka Iisraeli juute samastada ei vanajuudi rahvaga ega juutide 
etnograafiliste gruppidega teistest maadest. Iisraelis elavad juudid koos araablastega, kes 
selle territooriumi ammuilma hõivasid. 

Niisama eredaks näiteks esialgse etnilise territooriumi kaotamisest võivad olla 
mustlased — Põhja-Indiast tulnukate järeltulijad, kes sealt [ aastatuhande lõpul m. a. j. 
lääne suunas ümber asuma hakkasid ja juba XIV sajandil Euroopasse jõudsid, saabudes 
sinna kahte teed pidi — läbi Väike-Aasia Balkani poolsaarele ning Egiptuse ja teiste 
Põhja-Aafrika maade kaudu Hispaaniasse. Käesoleval ajal arvatakse kogu maailmas 
olevat umbes 1 miljon mustlast; neist elab NSV Liidus ligi 175 000, mitmesugustes 
Välis-Euroopa riikides 800 000 (peamiselt Bulgaarias, Rumeenias, Tšehhoslovakkias, 
Jugoslaavias ja Ungaris). Teistes maades on mustlasi vähesel arvul, kuid nende üksikuid 
rühmi leidub peaaegu kõikjal. Mustlased tavaliselt säilitavad oma keele, mis on lähedane 
indo-euroopa keelkonna põhja-india rühma keeltele, samuti osalt rändeluviisi ja paljud 
sellega seotud kultuurilised ja olustikulised iseärasused. 

Rahvastest, kes on säilitanud oma põhilise etnilise territooriumi, kuid samal ajal elavad 
väga hajutatult, võiks nimetada 

armeenlasi ja tatarlasi. Armeenlasi me juba mainisime eespool. Mis puutub 
tatarlastesse, kes räägivad türgi-tatari rühma keelt, siis üldse on neid 6,4 miljonit. Suurem 
osa elab NSV Liidus, kus nad jagunevad mitmeks rühmaks, kes üksteisest keelelt ning 
kultuurilistelt ja olustikulistelt iseärasustelt tugevasti erinevad. Tatari ANSV-sse on 
koondunud vähem kui pooled kõigist NSV Liidu tatarlastest. Suuremad tatarlaste rühmad 
on peaaegu kõigis Kesk- ja Alam-Volga, Uraali, Kesk-Aasia ja Lääne-Siberi oblastites 
ning isegi Leedu NSV-s. Leedu nagu ka naabruses asuva Poola tatarlased on unustanud 
oma keele ja kasutavad naaberrahvaste keeli, kuigi on kuni viimase ajani säilitanud olme 
ja kultuuri omapärased jooned, mis on seotud peamiselt muhamedi usuga. 

Seega on tatarlaste ühtsest etnilisest territooriumist tervikuna vaevalt võimalik rääkida; 
võidakse vaid täheldada nende üksikute rühmade asustusalasid. Ja seegi on seotud 
raskustega, sest tatarlased elavad paljudes NSV Liidu vabariikides ja oblastites 
läbisegamini teiste rahvastega. Palju tatarlasi on ka linnades, muu hulgas Moskvas. 
Välismaal on vähesel hulgal tatarlasi Rumeenias, Bulgaarias, Türgis ja Hiinas. 


IV. ETNOSE MAJANDUSLIK ALUS 


On täiesti selge, et üht keelt kõnelevate inimeste suure kollektiivi kujunemiseks pole 
vaja mitte ainult seda, et nad elaksid pikka aega ühel territooriumil, vaid oleksid ka 
omavahel majanduslikes suhetes. Etnograafia konkreetsed andmed näitavad veenvalt, et 
iga etnos vähemalt oma kujunemisperioodil koosneb minikollektiividest, kes on 
omavahel majanduslikes sidemeis. Etnoste kujunemise varasemate astmete uurimises on 
suur tähtsus etnograafilistel materjalidel, mis puudutavad tas-maanlasi ja austraallasi, kes 
säilitasid ürgkogukondlikule korrale iseloomuliku eluviisi iseärasused kauem kui teised 
rahvad. Nende rahvaste põhilisteks sotsiaalmajanduslikeks lülideks enne euroopa 
kolonisatsiooni olid niinimetatud lokaalsed rühmad, kuhu Tasmaanias kuulus tavaliselt 
30—40 inimest ning Austraalias mõnevõrra rohkem — 50—60 inimest. Iga kohalik rühm 
rändles kindlal territooriumil, mida erialases kirjanduses sageli nimetatakse 
toitumispiirkonnaks. Rühma liikmed võisid küttida, tegelda kalapüügiga ja korilusega 
ainult sellel maa-alal. Mõnikümmend kohalikku rühma moodustasid hõimu, kes tavaliselt 
rääkis omaette keelt või murret. Hõimu kuuluvad kohalikud rühmad nagu ka terved 
hõimud ei olnud üksteisest eraldatud. 

Kohalike rühmade koosseis ei olnud püsiv. Abielupaarid koos lastega või ka üksikud 
noored mehed ja naised läksid sageli ühest kohalikust rühmast teise. 

Muidugi tekkis hõimude ja mõnikord ka ühe hõimu kohalike rühmade vahel aeg-ajalt 
vaidlusi toitumispiirkondade õiguste rikkumise, naiste röövimise, vastastikuste 
süüdistuste pärast nõidumises jms. Juhtus, et vaidlused põhjustasid relvastatud 
kokkupõrkeid, mille puhul arvestati aga rangelt reegleid ja kitsendusi ning mis ei olnud 
peaaegu kunagi väga verised. Kõige sagedamini lõppesid need esimeste haavatutega või 
äärmisel juhul tapetutega ühel või teisel poolel. Pärast seda algasid rahu-läbirääkimised. 
Rahu sõlmiti paljudest traditsioonidest, sageli väga keerulistest tavadest kinni pidades. 

Tavaliselt elasid kohalikud rühmad ja hõimud rahus. Naa-berrühmad korraldasid sageli 
ühiseid ajujahte kängurute ja teiste suurte kukkurloomade küttimiseks. Neist kohalike 
rühmade või koguni mitme naaberhõimu küttide ühistest ajujahtidest võtsid osa ka 
poolmetsikud dingod — koerad, kes saatsid austraallasi nende rändudel. Kohalikud 
naaberrühmad ja -hõimud, vahel ka kaugemal paiknevad, külastasid üksteist 
loodusvarade ühise kasutamise eesmärgil, näiteks et korjata mitmesuguseid söödavaid 
vilju, juuri ja mugulaid, mida oli võimalik hankida ainult mõningate hõimude 
territooriumilt. Vastastikku käidi külas ka suurte pidude korraldamiseks, noormeeste ja 
tütarlaste täisealiseks saamisele pühendatud tavade täitmiseks. Abielud eri rühmade, 
mõnikord ka eri hõimude liikmete vahel olid tavaliseks nähtuseks. Kuigi tasmaanlasi ja 
austraallasi iseloomustas naturaalmajandus, oli nende üksikrühmade vahel juba tekkinud 
vahetus. Tõsi küll, tasmaanlastel oli see nähtavasti algeline ja kujunes üksikesemete 
juhuslikuks vahetuseks. See-eest austraallastel oli vahetus rühmaiseloomuga ja juba 
tunduvalt rohkem arenenud. Vahetusesemeiks olid relvad, kivist tööriistad, tarbeesemed, 
aga ka toormaterjalid, mida leidus vaid Austraalia mandri üksikuis paigus, näiteks 
mäeahelike rajoonis toodetav tulekivi, kvartsiit ja dioriit, ooker, Austraalias üksnes 
põhjaosa troopikametsades kasvav bambus, narkootikumi sisaldav taim pitseri jms. 

Juba võis täheldada alalisi, nii-öelda traditsioonilisi vahetus-teid, omamoodi 
«kaubateid» ja isegi kaubanduskeskusi, mida austraallasi uurinud etnograafid nimetavad 
turgudeks. Sageli ei jäänud vahetusobjektid vahetusega tegelnud isikute kätte, vaid neid 

anti edasi hõimult hõimule. Huvitav on see, et paljud hõimud olid põlvest põlve teatud 
liiki tooraine või valmistoodete hankijaiks, mille eest said teistelt hõimudelt vajalikke 
asju. 

Raha austraallastel ei olnud ja vahetus oli naturaalset laadi. Kõiki vahetusoperatsioone 
nagu ka teisi hõimusiseseid ja hõi-mudevahelisi suhteid ja sidemeid reguleerisid 
austraallastel tavaõiguse ranged normid. Austraallastel (ja veelgi enam tas-maanlastel) 
olid esialgsed rahvad — hõimud ja nende sugulas-rühmad — oma kujunemise esmases 
staadiumis. Kuid ka tollal koosnesid need rahvad inimeste kollektiividest (kohalikest rüh- 
madest), kes olid omavahel majanduslikult seotud. Eri rühmadesse kuuluvate inimeste 
suhtlemine ühiste ajujahtide, mitmesuguste viljade kogumise ja vahetusoperatsioonide 
ajal soodustas kahtlemata vanimate rahvaste kujunemist ja liitumist (konsolideerumist). 
On selge, et majandussidemete arenemine oli etnilise konsolideerumise üks tähtsamaid 
põhjusi. 

Pole vajadust üksikasjalikult peatuda sisemistel majandus-sidemetel, mis kujunesid 
kõrgemal majandusliku, ühiskondliku ja kultuurilise arengu astmel seisvatel rahvastel. 
Kogu inimkonna ajaloo vältel need sidemed laienesid ja tugevnesid pidevalt. Suurt osa 
nimetatud protsessis etendasid mitmesugused kollektiivsed tööd (niisutamine ja 
kuivendamine, transport, ehitus jne.), iga liiki kaubanduse, liiklusvahendite, 
ühendusteede ja sidevahendite arenemine. Meie päevil ei ole vist ühtki rahvast ega ühtki 
kohalikku rühma rahva hulgas, kes oleks oma naabritest majanduslikult täiesti isoleeritud. 
Sageli on aga juhtunud, et elanikkonna mitmesuguste rühmade vaheliste majanduslike ja 
etniliste sidemete areng on kulgenud eri suundades. Isegi nendel rahvastel, kes on 
säilitanud ja laiendanud oma asustuse kompaktset põhitsooni, kaotavad üksikud, eriti 
väljaspool kodumaad elavad rühmad tavaliselt vahetud majanduslikud sidemed oma 
etnose peamise massiga. On ilmne, et venelased, kes pidevalt ei ela NSV Liidus, inglased 
Suurbritannias, poolakad Poolas, hiinlased Hiinas jne., ei ole meie päevil peaaegu üldse 
majanduslikes sidemetes oma rahva teiste rühmadega. Veelgi enam kehtib see 
armeenlaste, araablaste, tatarlaste või malailaste suhtes. Kui aga võtta juudid või 
mustlased, siis ei saa juttugi olla majanduslikest sidemeist nende üksikute rühmade vahel, 
kes paiknevad laiali peaaegu kogu maailmas, või rahva kui terviku majanduslikust 
baasist. Juutide ja mustlaste (nagu paljude muudegi rahvaste) üksikud rühmad on 
majanduslikult hoopis rohkem seotud teiste, naaberrahvastega, kui omavahel. Seega 
sisemised majanduslikud sidemed on küll iga rahva tekkimise tingimuseks, kuid 
käesoleval ajal ei saa neid pidada iga etnose iseloomulikuks tunnuseks. 

V. ETNOSE KULTUURI JA OLME ERIJOONED NING 
ETNILINE ENESETEADVUS 


Kõige tähtsamate etnosi piiritlevate tunnuste hulka kuuluvad ka kultuurilised 
iseärasused, mis igal rahval ajaloolise arenemise protsessis välja on kujunenud ja mida 
põlvest põlve edasi antakse. Neid omavahel läbipõimunud erijooni kokku nimetavad 
etnograafid etniliseks traditsiooniks. Traditsioonid kujunevad ühel või teisel ajaloolisel 
epohhil seoses iga rahva ühiskond-lik-majanduslike ja looduslike oludega, kuid pärast 
tekkimist muutuvad tähelepanuväärselt püsivaks ja säilivad kaua isegi siis, kui rahva 
elutingimused tugevasti muutuvad. 

Kuna käesolevas raamatus on mitmesuguste rahvaste kultuurilisele omapärale 
pühendatud eri peatükk, siis siin ei esita me sellesse küsimusse puutuvaid konkreetseid 
andmeid, vaid piirdume üksnes mõningate üldiste seisukohtadega, mis aitavad saada 
vastust küsimusele «mis on rahvas?». Kõigepealt peab märkima, et rahva kultuurilist 
spetsiifikat ei tule mõista ainult selle sõna kitsas etnograafilises tähenduses kui minevikus 
kujunenud ainelise ja vaimse kultuuri traditsiooniliste iseärasuste kogumit. Me räägime 
ühe või teise rahva kultuurilistest saavutustest tervikuna, tema panusest tänapäeva 
maailma kultuuri. Meie päevil ei määra inimesed oma kuuluvust ühe või teise rahva 
hulka mitte niivõrd selle järgi, et nad elavad ühesugust tüüpi majades, riietuvad 
ühelõikelistesse rõivastesse, peavad lugu ühest ja samast söögist või laulavad ühtesid ja 
samu laule, kuivõrd selle alusel, et nad valdavad oma rahva kultuuripärandit ning on selle 
progressiivsete loominguliste püüete jätkajaiks majandusliku, ühiskondliku ja kultuurilise 
tegevuse, teaduse, kirjanduse ja kunsti mitmesugustes valdkondades. 

Kultuurilise palge omapära on see põhikriteerium, mis piiritleb rahvaid, kes räägivad 
ühte keelt, elavad ammusest ajast ühisel territooriumil ja on omavahel majanduslikult 
tihedasti seotud. Näiteks NSV Liidu loodeosas, Karjalas ja Leningradi oblastis elavad 
meile juba tuttavad karjalased ja vepslased aastasadu kõrvuti venelastega, on nendega 
kõige tihedamas majanduslikus kontaktis, kõnelevad sageli igapäevases elus vene keelt, 
kuid säilitavad mõningad materiaalse ja vaimse kultuuri iseärasused (elamu, toit, rõivad, 
suuline rahvalooming jms.) ning loevad ennast eri rahvaste hulka kuuluvaks. Samuti on 
Jugoslaavias: serblased, horvaadid, tšernogoorlased ja bosnialased räägivad ühte ja sama 
serbohorvaadi keelt, asuvad naaberterri-tooriumidel, neil on ühine majanduslik baas, kuid 
ikkagi on nad iseseisvad rahvad omapärase kultuuriga. Hiinas asuvad hiina 

keelt rääkivad hiinlased ja tunganid (huid) läbisegamini maa mitmes rajoonis (vahel 
ühes ja samas linnas ja külas), kuid erinevad üksteisest oma elukondlikelt ja 
kultuurilistelt harjumustelt, mis on suurel määral seotud seilega, et tunganid on muha- 
meedlased, hiinlased aga teist usku (buddism, taoism, konfutsianism). 

Taolisi näiteid võiks tuua tunduvalt rohkem, aga öeldustki on selge, et võib olla 
rahvaid, kes elavad ühisel territooriumil, kellel on ühine majanduslik baas ja kes räägivad 
ühte ja sama keelt, kuid ei ole ega saa olla kahte täiesti ühesuguse kultuuriga rahvast. Kui 
rahvas kaotab oma kultuurilise eripära, siis ta lakkab iseseisvana eksisteerimast. Just 
nimelt nii on juhtunud paljude ajaloo areenilt kadunud rahvastega, kes ei surnud välja 
mitte bioloogiliselt, vaid kelle kultuur sulas täiesti ühte naaberrahvaste omaga. See käib 
näiteks eespool nimetatud Ida-Euroopa rahvaste kohta, kes on pikkamööda 
assimileerunud vene rahvasse. Siberi lõunaosas Sajaanide eelmägedes sulasid samojeedi 
rahvad — motorid (koibalid), kamassid ja osaliselt karagassid XVII—XIX sajandil 
kultuurilt ja keelelt ühte türgi-tatari keeli kõnelevate naaberrahvastega ja kuulusid 
edaspidi hakasside, Krasnojarski krai Hakassi autonoomse oblasti põhielanikkonna 
koosseisu. 

Seega iga etnose põhitunnusena tuleb vaadelda just nimelt kultuurilist eripära, mis 
eranditult igal juhul võimaldab teda teistest rahvastest eraldada. Isegi keel, mida tavaliselt 
peetakse peamiseks etniliseks määrajaks, on kõige tihedamalt seotud seda kõneleva rahva 
kultuuriga, kuna vaimne kultuur väljendub alati tunduval määral emakeeles. Paljude 
nõukogude ajaloolaste arvates kuulub keel kui üks inimtegevuse nähtusi kultuuri hulka 


12 


selle sõna kõige laiemas mõistes.1 Neist seisukohtadest järeldub, et etnograafia — 
rahvateadus — on samal ajal teadus rahvaste kultuurist. Iga rahvast tuleb vaadelda kui 
ajalooliselt kujunenud inimeste kollektiivi koos territooriumiga, kus see kollektiiv 
paikneb, koos selle kollektiivi loodud kultuuriga ja keelega, mis seda kultuuri väljendab. 

Niisiis tutvusime terve hulga tunnustega, mille poolest eri rahvad on üksteisest 
eristatavad. Kõik need etnilised määrajad — keel, kujunemis- ja asustusterritoorium, 
sisemised majanduslikud sidemed ja eriti kultuuriline eripära on igati olulised ükskõik 
millise etnose iseloomustamisel. Kõigi nimetatud tunnuste vastastikune toime, nende 
ühine mõju rahva kui ajalooliselt moodustunud ühtsuse kujunemisele ja säilimisele väl- 
jendub 

tuletatud, kuid väga tähtsas ühiskondlikus nähtuses — etnilises eneseteadvuses, mida 
tuleb tingimata arvestada üksiku inimese või inimeste rühma määramisel ühe või teise 
rahva hulka kuuluvaks. Sellepärast on täiesti mõistetav, et Nõukogude Liidus üldise 
rahvaloenduse ajal iga küsitletava rahvuslik kuuluvus või, teisiti öeldes, tema kuulumine 
teatud rahva juurde pannakse kirja tema enda ütlemise järgi. 

Enamikul juhtudel arvab inimene ennast selle rahva hulka, kuhu kuuluvad tema 
vanemad. Kui näiteks perekonnas räägitakse eesti keelt ja last kogu tema teadliku elu 
algusest peale ümbritseb eestlastele omane olustikuline ja kultuuriline miljöö, siis 
täiskasvanuks saades hakkab ta pidama ennast eestlaseks. Etnilise eneseteadvuse 
määramisel on väga oluline ka see, millises etnilises keskkonnas perekond elab. Kui 
perekond elab selle rahva hulgas, kuhu ta kuulub, siis niisuguses perekonnas üles- 
kasvanud laste etnilise kuuluvuse määramine ei tekita mingeid raskusi. Taolistel juhtudel 
kujuneb etniline eneseteadvus laste arenemise jooksul kuni täisealiseks saamiseni, 
formeerub tihedas seoses kasvatuse ja haridusega perekonnas, koolis ning seejärel tööl ja 
kandub edasi põlvest põlve rahva kogu ajaloolise eksisteerimise vältel. Ükskõik 
missuguse suure või väikese rahva juurde kuuluvate inimeste etniline eneseteadvus on 
enamikul juhtudel lahutamatult seotud armastusega oma rahva vastu, uhkusega tema 
sotsiaalsete, majanduslike ja kultuurisaavutuste üle, tema panuse üle maailma 
tsivilisatsiooni. 

Keerulisem on etnilise eneseteadvuse kujunemine neil juhtudel, kui laps kasvab 
perekonnas, kus vanemad kuuluvad eri rahvustesse. Küsimus sellest, missuguse valib 
laps — ema või isa rahvuse — lahendatakse siin sõltuvalt konkreetsest olukorrast, milles 
perekond elab, keelest, mis on valdav nende igapäevases elus, perekondlikest, 
olustikulistest ja kultuurilistest traditsioonidest ja tavadest ning viimaks ümbritsevast 
etnilisest keskkonnast. Kui näiteks vene-ukraina segaperekond elab Moskvas, siis 
tõenäoliselt hakkavad lapsed end pidama venelasteks; kui niisugune perekond elab 
Kiievis, siis on eeldustepärasem, et pojad ja tütred passi saamisel nimetavad end 
ukrainlasteks. Teistes võrdseis tingimustes jääb segaperekondades enamasti valdavaks 
ema rahvuse keel ning elukondlik ja kultuuriline miljöö, millesse kuuluvaks ka lapsed 
ennast kuni täisealiseks saamiseni peavad. Muide, tuleb arvestada ka nende rahvaste 
arvukust, kust isa ja ema pärinevad, nende majanduslikku ja kultuurilist arengut ning 
osatähtsust selle maa ühiskondlik-poliitilises elus, kus perekond elab. Näiteks on 
loomulik, et venelaste ja teiste NSV Liidu rahvaste segaabieludes sündinud lapsed 
enamikul 

juhtudel peavad end venelasteks, kui nad elavad Vene NFSV-s. Kuid teistes 
liiduvabariikides elavates niisamasugustes sega-perekondades võivad lapsed valida 
rahvuse, kes on ülekaalus selles vabariigis, kus nad elavad. Näiteks Eestis nimetavad nad 
end pigem eestlasteks, Lätis — lätlasteks, Gruusias — grusiin-lasteks jne. 

Suurt osa etnilise eneseteadvuse kujunemisel etendab ka üksikisiku, perekonna või 
terve elanikerühma päritolu. Me juba rääkisime sellest, et paljud rahvad, kes elavad 
käesoleval ajal hajutatult mitmetes maades ja mitmesuguses etnilises keskkonnas, 
võtavad sageli üle oma naabrite keele ning ka neile iseloomulikud olme- ja 
kultuuriharjumused. Kuid sellest sõltumata mäletavad üksikud inimesed, perekonnad või 
rühmad, kelle esivanemad kuulusid niisuguste rahvaste hulka, veel kaua oma päritolu 
ning ilmutavad huvi oma endise rahva vastu. Seda täheldatakse näiteks juutidel, kes 
peaaegu kõikjal assimileeruvad teistesse rahvastesse. Meie päevil erinevate maade juudid 
enamasti muidugi räägivad ja ka mõtlevad neid ümbritseva elanikkonna keeles, nad 
peaaegu ei erine viimastest oma olmelt ja kultuurilt ning sageli on ateistidena loobunud 
isegi vanajuudi religiooni (judaismi) igandeist. Kuid paljud neist peavad end ikkagi 
juutideks ja ilmutavad suurt huvi juutide elu vastu minevikus ja tänapäeval. Sama toimub 
ka iirlaste, armeenlaste, tatarlaste, kreeklaste ja paljude teiste rahvastega, kes elavad 
väljaspool oma etnilist territooriumi, eriti linnades. 

Väga komplitseeritud on mitmesuguste rühmade etnilise eneseteadvuse küsimus 
niisuguste rahvaste juures, kelle koosseisu on suhteliselt hiljuti tulnud asukaid teistest 
maadest. Niisuguste rahvaste hulka, kes kujutavad endast päritolult omamoodi etnilist 
konglomeraati, kuulub enamik uusi Ameerika rahvaid, sealhulgas ka kõige suurem neist, 
ameeriklased ise, kes moodustavad USA põhilise elanikkonna. Teatavasti alustasid 
eurooplased Ameerika koloniseerimist kohe pärast 1492. aastat, mil Christoph Kolumbus 
Ameerika avastas. Kuid USA territooriumi asustasid eurooplased tunduvalt hiljem (alles 
XVII sajandi algusest alates). Aastal 1620 saabus Põhja-Ameerika Atlandi rannikule, 
hiljem Uus-Inglismaaks nimetatud rajooni, laeval «Mayflower» rühm inglise puritaane- 
palverändureid, kes olid põgenenud kodumaalt usulise tagakiusamise eest. Alles sellest 
ajast saabki alguse ameerika rahva enda ajalugu, rahva, kelle esialgse tuumiku 
moodustasid peamiselt ümberasujad Inglismaalt, Iirimaalt ja Sotimaalt, vähemal määral 
Madalmaadelt, Saksamaalt ja Prantsusmaalt. 1790. aasta rahvaloenduse andmeil 
moodustasid USA tolleaegse territooriumi elanikkonnast 

77% inglise päritoluga, 9% iiri päritoluga, 7% šoti päritoluga ning ligi 2% madalmaade, 
saksa ja prantsuse päritoluga ameeriklased. Ameeriklaste tänapäeva etniline territoorium 
Atlandi ja Vaikse ookeani vahel hõivati järk-järgult ja sellega kaasnes elanikkonna — 
indiaanlaste — väljatõrjumine ja sageli ka hävitamine, samuti varem teiste riikide 
koosseisu kuulunud maade vallutamine. 

Juba euroopa kolonisatsiooni esimestest aastatest peale algas kõige mitmesugusemate 
rahvaste hulka kuuluvate ja eri keeli kõnelevate Aafrika neegrite sissevedu Ameerikasse 
orjadeks. USA territooriumile sattunud neegrid hakkasid aja jooksul inglise keelt rääkima 
ning läksid ameerika rahva koosseisu kui eri-grupp, kes küll 1868. a. juriidiliselt orjusest 
vabastati, kuid keda ekspluateeritakse ja diskrimineeritakse meie päevini. Kapitalismi 
kiire areng XIX sajandi teisel poolel tõi sellele maale tohutu hulga immigrante. Maa 
elanikkond suurenes 40 aasta (1860 —1900) jooksul enam kui kaks korda; elanikkonna 

üldisest juurdekasvust sel ajal, 44 miljonist inimesest, langes üle 25 miljoni immigrantide 
arvele. XX sajandi algul moodustasid välismaalased ja nende lapsed 34% USA 
elanikkonnast. Kõige arvukamalt oli tulnukaid Saksamaalt, neile järgnesid iirlased, ingla- 
sed ja šotlased, seejärel ümberasujad Skandinaaviamaadest, Itaaliast, Austria-Ungarist ja 
tsaari- Venemaalt (nende hulgas oli palju poolakaid, juute, leedulasi, valgevenelasi ja 
ukrainlasi). Möödunud sajandi keskel algas immigratsioon ka Hiinast ja Jaapanist, 
mõnevõrra hiljem Indiast. Eriti kirju oli suurte linnade (New York, Chicago, New 
Orleans, San Francisco jt.) etniline koosseis. Neis tekkisid terved kvartalid, peaaegu eran- 
ditult asustatud neegrite, juutide, itaallaste, poolakate, hiinlaste ja teiste rahvastega. 

Käesoleval ajal langeb USA üle 210 miljonilisest elanikkonnast ameeriklaste arvele 
168 miljonit (neist peaaegu 28 miljonit on neegrid ja mulatid). Ameeriklasteks peetakse 
neid USA kodanikke, kes igapäevases elus räägivad inglise keelt ja ise peavad end 
ameerika rahva hulka kuuluvaiks, kuigi enamikul juhtudel isegi mäletavad, millal ja 
missuguselt maalt nende esivanemad on Ameerikasse tulnud. Kõige põlisemateks 
«sajaprotsen-dilisteks» ameeriklasteks (jänkideks) peetakse kolmeteistkümne Atlandi- 
äärse osariigi esialgsete asustajate järeltulijaid, kes moodustasid USA põhilise rahva 
pärast Inglismaaga peetud vabastussõda aastail 1775—1783. 

Germaani (inglise, saksa, rootsi, hollandi, taani jt.) keeli kõnelevatest maadest tulnukad 
muutuvad keelelt, kultuurilt ja etniliselt eneseteadvuselt hoopis kiiremini ameeriklasteks 
kui ro- 

maani, Slaavi, keldi, balti ja teisi keeli rääkivad ümberasunud (poolakad, iirlased, 
leedulased, ungarlased jt.). 

Erilises ja tegelikult ebavõrdses olukorras on USA-s mehhiklased (7,3 miljonit) ja 
puertoriikolased (1,4 miljonit), keda diskrimineeritakse koos neegrite ja indiaanlastega 
(üle 500 000). 

Etniline assimilatsioon peaaegu ei hõlma Aasia maadest tulnukaid, kelle järglased 
säilitavad ka meie päevil USA-s keelelise, olustikulise ja kultuurilise isoleerituse ning kes 
enamasti ei loe end ameeriklasteks. Kõige suuremad Aasiast USA-sse ümberasunute 
rühmad moodustavad jaapanlased (ligi 520 000), hiinlased (270 000) ja indoneeslased 
(ligi 200 000). Seega on USA elanikkonna etniline koosseis ka meie päevil äärmiselt 
kirju. Mitmesugustest maadest ümberasunute «läbijahvatamise» protsessi üldises 
«ameerika katlas» ja nende liitumist kurikuulsa ameerika elulaadiga pidurdavad nii 
immigrantide etniliste traditsioonide püsivus kui ka sotsiaalsed, etnilised, religioossed, 
keelelised ja muud barjäärid, mis on tekkinud alles Ameerikas. Vähemalt viiendikul USA 
tänapäeva elanikkonnast on etniliselt kahesugune eneseteadvus, sest nad peavad end 
ameeriklasteks ja samal ajal säilitavad oma põhirahvale omaseid jooni. 

Täiesti mõistetavalt tulenevad siit USA-s laialdaselt levinud mõisted, nagu iiri või 
juudi, slaavi, itaalia jne. päritoluga ameeriklased. 

Sellised kahesuguse etnilise eneseteadvuse nähtused on tavalised ka teistes Põhja- ja 
Lõuna-Ameerika maades, kus pärast koloniaalikkest vabanemist XIX—XX sajandil 
kujunesid uued rahvad, kelle koosseisu läksid mitmesugused kohalikud (ameerika) ja 
juurdetulnud (enamasti euroopa ja aafrika) etnilised elemendid. On huvitav, et Ladina- 
Ameerika maades on säilinud suured indiaani rahvad, kes räägivad kahte keelt — oma 
emakeelt ja mõnda euroopa (kõige sagedamini hispaania) keelt. Näiteks Mehhikos on 
niisugusteks kakskeelseteks rahvasteks asteegid ehk nahuad (1,1 miljonit), maajad (350 

000), otomid (480 000) ja mõned teised; Peruus, Ekuadoris ja Boliivias — ketšuad, kelle 
üldarv ulatub 13 miljonini; Boliivias, Peruus ja Tšiilis aimaraad (ligi 2 miljonit). Peruus 
moodustavad ketšuad, kes valdavad nii oma emakeelt kui ka hispaania keelt ja tunnevad 
end üheaegselt nii peruulastena kui ka ketšuadena, ligi poole kogu maa elanikkonnast 
(peaaegu 7 miljonit). 1975. a. kuulutati ketšua keel võrdselt hispaania keelega Peruu 
Vabariigi ametlikuks keeleks. Paraguais langeb 2,7-miljonilisest elanikkonnast 
mestiitside (guaranii indiaanlaste ja hispaanlaste järeltulijate) arvele ligi 95%. Mõisted 
paraguailased ja guaraniid langevad sel maal peaaegu ühte. On selge, et eespool 
nimetatud kahesuguse etnilise 

eneseteadvusega rahvastel eksisteerib seaduspäraselt kakskeelsus, mis on üldse 
iseloomulik paljude komplitseeritud etnilise koosseisuga maade elanikkonnale. 


VI. ERI JÄRKU ETNILISED ÜHTSUSED 


Eelöeldut arvestades tuleb rahvaks pidada igasugust ühtsust,, mis kujuneb teatud 
territooriumil omavahel tegelikes majanduslikes sidemetes olevate ja vastastikku 
mõistetavat keelt rääkivate inimeste vahel, mis reeglina säilitab kogu oma eksisteerimise 
kestel teatud kultuurilise eripära ning peab ennast iseseisvaks sotsiaalseks grupiks. 
Lühidalt võib rahvast määratleda kui teadlikult tunnetatud kultuurilis-keelelist ühtsust. 
Teaduslikus kirjanduses kohtame kõrvuti terminiga rahvas ka väljendit etniline ühtsus, 
mis on laiem mõiste. Etniliseks ühtsuseks võib pidada eri rahvaid ja ka päritolult 
suguluses olevate rahvaste rühmi, kes on meie päevini säilitanud keelte ja mõnede 
kultuuriliste iseärasuste läheduse. Etniliste ühtsuste kategooriasse võib liigitada ka 
kohalikud territoriaalsed alajaotused rahvaste puhul, kes räägivad küll ühte keelt ja 
tunnetavad oma ühist kuuluvust, kuid erinevad enamasti teisejärguliste olustikuliste ja 
kultuuriliste, aga vahel ka keeleliste tunnuste poolest. Rahvas — see on nagu inimkonna 
etnilise klassifitseerimise põhiühik, millega kõrvuti eksisteerivad kõrgemat või madala- 
mat järku etnilised ühtsused. 

Paljud etnosed osutuvad sageli tihedasti seotuks («kooseksis-teerivaiks») nn. 
sotsiaalsete organismidega, mille all sotsioloogid mõistavad eri ühiskondi, ühiskondliku 
arengu iseseisvaid üksusi. Klassiühiskonnas on niisugusteks üksusteks reeglina riigid. J. 
Bromley tegi ettepaneku nimetada riikidega kooseksis-teerivaid etnosi (rahvaid) 
etnosotsiaalseteks organismideks (lühendatult ESO). Nii näiteks saksa rahvas moodustab 
käesoleval ajal kaks iseseisvat ESO-d: üks neist asub Saksa DV-s, teine — Saksa FV-s. 
Väljaspool neid riike elavad sakslased kuuluvad muidugi saksa rahva hulka, kuid ei kuulu 
ühegi saksa ESO koosseisu. 

Rahvaste territoriaal-kultuurilisi alajaotusi nimetatakse tavaliselt etnograafilisteks 
rühmadeks ehk etnilisteks alajaotusteks; need võivad, kuigi ilmtingimata mitte alati, 
kokku langeda keelemurrete levikualadega. Põhja- ja lõuna-suurvenelased on põhilised 
vene rahva etnograafilised rühmad, ühtlasi murderühmad. Neis mõlemas võib eristada 
veel mitu etnograafiliselt omanäolist väiksemat rühma, kes erinevad olme ja kultuuri 

poolest. Niisugused teisejärgulised etnograafilised rühmad on näiteks pomoorid — 
kalurid ja meresõitjad, kes asustavad Valge mere rannikut, või mitut liiki kasakad Donil, 
Kubanil, Terekil, Uraalis, Semiretšjes, Siberis ja Kaug-Idas. 

Eestlaste hulgas eristatakse etnograafilisi rühmi, kes räägivad kolme põhimurret: neist 
kõige levinum on põhjaeesti murre; lõunaeesti murre on iseloomulik muistsete Eesti 
maakondade Sakala ja Ugandi territooriumidele; ranniku murre lähedane soome keelele 
ning levinud Kirde-Eestis. Omapärase etnograafilise rühma moodustavad setud (ligi 15 
000), kes elavad Eesti NSV kaguosas ning naaberrajoonides Vene NFSV Pihkva oblastis. 

Niisama mitmekesised on ka kõrgema järgu ühtsused, mis ühendavad mitut lähedasi 
keeli rääkivat ja lähedaste kultuuri-joontega sugulasrahvast. Niisuguse etnilise ühtsuse 
näiteks võib tuua kolm idaslaavi rahvast — venelased, ukrainlased (44 miljonit) ja 
valgevenelased (üle 9,6 miljoni), kes räägivad iseseisvaid, kuid niivõrd lähedasi keeli, et 
neil on võimalik omavahel vahetult, tõlgi abita suhelda. Ka kõigi idaslaavi rahvaste aine- 
lises ja vaimses kultuuris leidub rohkesti sarnaseid jooni. Kuid venelased, ukrainlased ja 
valgevenelased kuuluvad veelgi kõrgema järgu — üldslaavi — ühtsusesse, kuhu 
kuuluvad ka lõunaslaavlased (bulgaarlased, serblased, horvaadid, makedoonlased, 
tšernogoorlased, bosnialased, sloveenid) ja lääneslaavlased (poolakad, tšehhid, slovakid, 
sorbid). Kõigi loetletud rahvaste omavaheline mõistmine ei ole enam võimalik või on 
vähemalt raskendatud, kuid kokkupuutumisel tunnetavad nad elavalt oma keelte 
sarnasust. Võrdleva keeleteaduse andmed tõendavad veenvalt, et kõik slaavi keeled on 
pärit ühisest algkeelest, mis eksisteeris meie ajaarvamise esimestel sajanditel. Etnograafi- 
line sarnasus kõigi slaavi rahvaste vahel ei ole muidugi nii suur nagu slaavlaste iga 
põhirühma — ida-, lõuna- ja lääneslaavlaste koosseisu kuuluvate rahvaste vahel. Kuid 
ometi on kõigi slaavlaste materiaalses ja vaimses kultuuris rohkesti ühiseid jooni, mida 
õnnestub võrdleval etnograafilisel uurimisel välja selgitada. Seega ei peaks olema 
kahtlust, et kõiki slaavi rahvaid koos tuleb vaadelda kõrgema järgu etnilise ühtsusena, 
mis eksisteeris täiesti reaalsena veel mõnisada aastat tagasi ja on säilitanud oma 
sisemised etnilised sidemed meie päevini. 

Keeleteadlastele ei kujuta slaavi rühm või haru endast veel süsteemi kõige kõrgemat 
kategooriat. See haru kuulub laiemasse ühtsusesse — indo-euroopa keelkonda, kuhu 
peale slaavi keelte kuuluvad ka balti (läti, leedu), germaani, keldi, romaani, iraani, indo- 
aaria (põhjaindia) keeled, samuti eraldi asetsevad kreeka, 

albaania ja armeenia keeled. Peale selle kuulusid samasse keelkonda mõned hääbunud 
ehk, nagu neid veel nimetatakse, surnud keeled, mida kõnelesid vanal ajal (umbkaudu 
kuni TV —V sajandini) paljud Euroopa, Lääne- ja Kesk-Aasia rahvad. Surnud keele 
näiteks võib tuua ladina keele, mis kuulub itali rühma ja sai keskaja algul kõigi romaani, 
sealhulgas itaalia, hispaania, kataloonia, portugali, prantsuse, retoromaani, rumeenia, 
moldaavia jt.2 keelte alguskeeleks. Käibelt on kadunud ka vanakreeka (helleni) keel, mis 
sai aluseks tänapäeva Kreeka ametlikule riigikeelele (katharevusa), erinedes tunduvalt 
uuskreeka kõnekeelest (dimotiki). Ajaloo areenilt on lahkunud ka illüüria-traakia keeled, 
mida vanal ajal rääkisid paljud Kagu-Euroopa rahvad, kes elasid peamiselt Dnepri, 
Dnestri ja Doonau jõgikonnas ning Balkani poolsaarel. 

Kas kõik indo-euroopa rahvad kujutavad endast etnilist ühtsust? Indo-euroopa 
keelkonna eri harudesse kuuluvaid keeli (näiteks vene ja prantsuse keelt) kõnelevad 
inimesed mitte ainult et ei suuda üksteist tõlgita mõista (kui nad just ei valda kahte keelt), 


2Kataloonia keelt kõneleb üle 6,3 miljoni kataloonlase, kes elavad peamiselt Ida-Hispaanias. Retoromaani keelt 
kasutavad friuulid, ladiinid ja romansid Põhja-Itaalias ja Ida-Sveitsis (kokku üle 400 000). Rumeenlasi arvestatakse ligi 
19 miljonit, moldaavlasi ligemale 2,9 miljonit. 

vaid ka ei tunneta oma keelte sugulust. Eri keelte ja nende harude sugulust niisuguste 
suurte süstemaatiliste kategooriate piires, nagu on keelkond, määratakse ainult võrdleva 
teadusliku analüüsi teel. Etnograafiline sarnasus kõigi indo-euroopa keeli kõnelevate 
rahvaste vahel (kui seda kunagi on olnud) on meie päevil peaaegu täielikult kadunud. 
Ainult ränga töö tulemusena, mitmesuguseid indo-euroopa rahvaid puudutavate ajaloolis- 
etnograafiliste ja arheoloogiliste materjalide hoolika teadusliku analüüsimise teel 
õnnestub välja selgitada nende materiaalse ja vaimse kultuuri üksikelementide sarnasust. 
Seega ei saa neid rahvaid koos vaadelda kui tänapäeva etnilist ühtsust. Kuid kauges 
minevikus (enamiku uurijate arvates III aastatuhandel e. m. a.) oli niisugune indo- 
euroopa etniline ühtsus tõenäoliselt olemas. 

Niisiis küsimus, kas iga keelkonna, keeleharu või -rühma rahvaid võib pidada etniliseks 
ühtsuseks, tuleb lahendada sõltuvalt sellest, mil määral neid kategooriaid moodustavatel 
rahvastel on säilinud sarnased kultuurilised iseärasused, etniline omapära, samuti etnilise 
läheduse tajumine. Paljud slaavi rahvaste etnilise läheduse elemendid on küllalt selgesti 
jälgitavad ka meie päevil, nii et neid rahvaid võib pidada kõrgema järgu 

etniliseks ühtsuseks. Sama kehtib ka indo-euroopa keelkonna mõnede teiste harude, 
näiteks balti haru kohta, mis ühendab päritolult, keelelt ja kultuurilt lähedasi 
sugulasrahvaid leedulasi (üle 3,2 miljoni) ja lätlasi (1,5 miljonit), või indo-aaria haru 
kohta, mille keeltes räägivad paljud suured India, Pakistani, Bangladeshi, Sri Lanka ja 
Nepaali rahvad, sealhulgas ka Põhja-India osariikide hindikeelne elanikkond, keda 
nimetatakse ka hindustanlasteks (171 miljonit), bengalid (129 miljonit), marat-hid (49 
miljonit), pandžaabid (49 miljonit), Bihari rahvad (mait-hilid, magahid, bhodžpurid, 
kokku ligi 67 miljonit), gudžaratid (32 miljonit), oriad (22,5 miljonit), radžastanlased (14 
miljonit), sindhid (12 miljonit), singalid (9,8 miljonit), nepaalid (8,5 miljonit), 
kašmiirlased (2,7 miljonit) jt. Taolisi rahvaste sugulasrühmi nimetatakse 
etnolingvistilisteks ühtsusteks. 


VII. RAHVASTE KLASSIFIKATSIOON KEELTE JÄRGI 


Jutustades mitut järku etnilistest ühtsustest, jõudsimegi välja rahvaste eneste 
klassifitseerimise juurde. Rahvaid võib klassifitseerida keele, etnilise territooriumi, 
majanduslike ja kultuuriliste iseärasuste järgi. Kuivõrd keel on rahva kõige kergemini 
määratav tunnus, on klassifitseerimine just keelte järgi teaduses kõige enam levinud. See 
klassifikatsioon peab olema genealoogiline, s. t. rahvaid tuleb liigitada keelkondade järgi, 
mis on seotud ühise päritoluga; viimast tuvastavad keeleteadlased eri keelte sõnavara ja 
grammatika võrdleva analüüsi teel. Niisugune genealoogiline keelte klassifikatsioon 
kajastab olulisel määral neid keeli rääkivate rahvaste sugulust ning võib etendada suurt 
osa nende rahvaste päritolu ja edasise ajaloo tundmaõppimisel. 

Tabelis Ik. 31—32 on arvulised andmed inimestest, kes räägivad suuremate 
keelkondade ja nende põhiliste alajaotuste keeli.3 Nende andmetega tutvunud, pole raske 
näha, et mitte kõik keeled ei kuulu kindlatesse keelkondadesse: mõned neist seisavad 
eraldi, sest nende sugulus teiste keeltega ei ole tänaseni tuvastatud või on igal juhul 


3Need andmed on esitanud N. N. Mikluhho-Maklai nim. NSVL TA Etnograafia Instituudi etnilise statistika ja 
kartograafia laboratoorium (juhataja S. Bruk) ning avaldatud ajakirja «CogeTckas 2THorpabua» 1976. aasta 3. numbris. 

kaheldav. Tabelit täiendab maailma rahvaste keeltekaart, kuhu on kantud keelkondade 
levikualad tänapäeval. 

Meie päevil loendatakse kogu maakeral ligi kaks tuhat keelt. Seda arvu ei saa pidada 
väga täpseks, sest paljudel juhtudel on raske tõmmata piire iseseisvate keelte ja murrete 
vahele. Veelgi keerulisem on määrata keelkondade arvu. 


Rahvaste arvukus keelkondade ja rühmade järgi 1975. a. keskel 


Üldse elanikkonda 3976,5 
1. Indo-euroopa keeli kõnelevad rahvad 1870,8 
slaavi rühm 270,9 
balti (läti-leedu) rühm 4,67 
germaani rühm 403,9 
keldi rühm 8,7 
romaani rühm 484.,0 
albaania rühm 3,63 
kreeka rühm 10,7 
h) -— iraani rühm 64,0 
1) — india (Gndo-aaria) rühm 604,6 
j) armeenia rühm 4,8 
k) juudid, kes räägivad indo-euroopa keeli 10,9 
II. — Kaukaasia keeli kõnelevad rahvad 6,5 
kartveli (gruusia) rühm 3,65 
adõgee-abhaasi rühm °e 0,85 
nahhi (tšetšeeni-inguši) rühm 0,9 
dagestani rühm 1,1 
Baskid 1.1 
Burušaskid 0,05 
V. Semiidi-hamiidi keeli kõnelevad rahvad 192,03 
semiidi rühm 148,93 
kušiidi rühm 15,1 
berberi-liibüa rühm 9,0 
hausa-kotoko (tšaadi) rühm 19,0 
VIL Bantu keeli kõnelevad rahvad 115,0 
VIL. Bantuiidseid ja teisi keeli kõnelevad Lääne-Aafrika 

rahvad 107,4 
idarühm 11.0 
kesk- e. guri rühm 11,0 
lääne- e. atlandi rühm 18,0 
songai rühm 1,3 
mande rühm 9,6 
ginea (kva) rühm 42,0 
Sudaani kesk- ja idarühm 10,3 
h) — kanuri (Sahara) rühm 4,2 
VIIL. Niiluse keeli kõnelevad rahvad 14,0 

IX. Khoisani keeli kõnelevad rahvad 
X. Uraali keeli kõnelevad rahvad 
läänemeresoome, lapi, volga ja permi rühmad 
ugri rühm 

samojeedi rühm 

XI. — Altai keeli kõnelevad rahvad 
türgi-tatari rühm 

mongoli rühm 

tunguusi-mandžu rühm 

XII. Korealased 

XIII Jaapanlased 

Hiina-tiibeti keeli kõnelevad rahvad 


hiina rühm 

tiibeti-birma rühm 

XV. Austroaasia keeli kõnelevad rahvad 
tai rühm 

miao-jao rühm 

vietnami rühm 

moni-khmeri rühm 

munda rühm 


XVI. Austroneesia (malai-polüneesia) keeli kõnelevad rahvad 


indoneesia rühm 

mikroneesia rühm 

melaneesia rühm 

polüneesia rühm 

XVII. Draviidi keeli kõnelevad rahvad 
XVIII. Andamanid 

XIX. Põhja-halmaheralased ja paapuad 

XX. Austraalia rahvad (aborigeenid) 


XXI. Ainud 

Ketid 

Nivhid 

Jukagiirid = +* 

XXV. Paleoaasia (Tšuktši ja Kamtšatka) rahvad 
XXVI Eskimo-aleuudi keeli kõnelevad rahvad 


XXVI Indiaani rahvad 
na-dene rühm 
algonkini-mosi rühm 
hoka-siuu rühm 
asteegi-tano rühm 
makro-oto-mange rühm 
penuti rühm 

taraskid 

h) — š makrotšibtša rühm 

1) — Žee-pano-kariibi rühm 


0,241 
23,305 
9,14 
14,2 
0,025 
96,86 
89,05 
4,2 
3,61 
52,39 
111,0 
874,73 


827,73 
47,0 
115,5 
52,0 
a) 
38,0 
12,5 
15 
195,58 
193,4 
0,13 
1,25 
0,8 
157,11 
0,001 
3,3 
0,05 
0,02 
0,001 
0,005 
0,001 
0,025 
0,116 
33,0 
0,6 
0,32 
0,3 
1,46 
1:57 
3,95 
0,07 
0,45 
0,55 

j) andi-ekvatoriaalne rühm 18,65 
k) mitmesugused indiaanirühmad, kes põhiliselt on üle 


läinud hispaania, inglise jt. keeltele 5.08 
Teised ja tundmatud 6,765 

Tänapäeva maailma rahvad (vt. kleebisel). 

Kaart on koostatud atlase «Narodõ mira» (1964) andmeil autorite täiendustega. 

1. — š Indo-euroopa rahvad: 

slaavi rühm: 1 — venelased, 2 — ukrainlased, 3 — valgevenelased,. 4 — poolakad, 5 
— tšehhid ja slovakid, 6 — sorbid, 7 — bulgaarlased, 8 — Jugoslaavia rahvad: serblased, 
horvaadid, sloveenid, tšernogoorlasedr makedoonlased, bosnialased (Jugoslaavia 
muhameedlased); 

balti rühm: 9 — leedulased, 10 — lätlased; 

germaani rühm: 11 — sakslased, 12 — austerlased, 13 — Šveitsi sakslased, 14 — 
luksemburglased ja elsaslased, 15 — hollandlased ja flaamid, 16 — afrikandrid (buurid) 
ja inglise keelt kõnelevad lõuna-aafrik-lased*, 17 — hollandi keelt kõnelevad 
guajaanalased*, 18 — rootslased,. 19 — norralased, 20 — islandlased, 21 — taanlased, 
22 — fäärlased, 23 — inglased, 24 — šotlased, 25 — alsterlased (põhja-iirlased)*, 26 — 
Austraalia inglased*, 27 — Uus-Meremaa inglased*, 28 — Kanada inglased*, 29 — 

23 n 

XXII 


Tr a] KXIV 


XXV 


XXVI 


XXVII 


+, *) Xxvill 


Maailma rahvaste paiknemine XV saj. lõpul. 

Kaardi on koostanud S. Arutjunov ja N. Tšeboksarov. 

Tähistus nagu kaardil »Tänapäeva maailma rahvad“, välja arvatud nr-d 
140, 202, 256, 265 (140 — sölkupid ja lõunasamojeedid, 202 — mitmesugused 
malailastel rühmad, 256 — mitmesugused indiaanlaste rühmad, kes kõnelevad 
tupii-guardnii keeltes, 265 — tasmaanlased, XIX saj. välja surnud). 


USA ameeriklased (kaasa arvatud USA neegrid)*, 30 — inglise keelt kõnelevad Kesk- 
ja Lõuna-Ameerika rahvad*; 

keldi rühm: 31 — iirlased, 32 — uelslased, 33 — gaelid, 34 — bretoonid; 

romaani rühm: 35 — itaallased ja Šveitsi itaallased, 36 — korsik-lased, 37 — 
retoromaanid (ladiinid, friuulid ja romansid), 38 — prantslased, 39 — Šveitsi prantslased, 
40 — valloonid, 41 — Kanada prantslased*, 42 — haiitilased ja teised prantsuse keelt 
kõnelevad Kesk- ja Lõuna-Ameerika rahvad*, 43 — hispaanlased, 44 — kataloonlased, 
45 — mehhiklased*, 46 — kuubalased*, 47 — puertoriikolased, dominikaanlased ja 
teised hispaania keelt kõnelevad Antilli saarte rahvad*, 48 — guate-maallased, 
kostariikalased ja teised hispaania keelt kõnelevad Kesk-Ameerika rahvad*, 49 — 
kolumbialased*, 50 — venetsueellased*, 51 — ekuadorlased*, 52 — peruulased*, 53 — 
boliivlased*, 54 — tšiillased*, 55 — argentiinlased*, 56 — uruguailased*, 57 — 
portugallased, 58 — galjeegod,. 59 — brasiillased*, 60 — rumeenlased, 61 — 
moldaavlased; 

j) albaania rühm: 62 — albaanlased; 

g) — kreeka rühm: 63 — kreeklased, 64 — Küprose kreeklased*; 

h) - iraani rühm: 65 — pärslased, 66 — kurdid, luurid ja bahtiarid, 67 — 
tadžikid (kaasa arvatud jagnobid ja Pamiiri tadžikid) ja hezareid, 68 — 

afgaanid (puštud), 69 — beludžid, 70 — nuristanid (kafirid), 71 — ossee- 
did, 72 —...talõšid ja taadid; 
1) india (indo-aaria) rühm: 73 — bengalid ja assamlased, 74 — oriad, 
75 — hindi keelt kõnelevad Põhja-India rahvad ja bihaarid, 76 — radžas- 
tanlased, 77 — pandžaabid ja lahnda rahvad, 78 — gudžaratid, 79 — ne- 
paalid ja teised pahari rahvad, 80 — sindhid, 81 — marathid, 82 — sin- 
galid, 83 — vedad, 84 — kašmiirlased ja šinid, 85 — mustlased; 
j) armeenia rühm: 86 — armeenlased; 
k) 87 — juudid, kes kõnelevad indo-euroopa keeli. 
II. — Kaukaasia rahvad: 
kartveli (gruusia) rühm: 88 — grusiinlased (kaasa arvatud gruusia juudid); 
adõgee-abhaasi rühm: 89 — abhaasid, kabardiinid, tšerkessid, adõ-geelased jt.; 
33 
nahhi rühm: 90 — tšetšeenid ja ingušid; 
dagestani rühm: 91 — avaarid, dargiinid, lesgiinid, lakid ja teised Dagestani rahvad. 


92 — baskid. 

93 — burušaskid. 

V. - Semiidi-hamiidi rahvad: 

semiidi rühm: 94 — araabia rahvad, 95 — Iisraeli juudid*, 96 — amhaarad, tigred ja 
tigraid, 97 — assüürlased (aisoorid); 

kušiidi rühm: 98 — gallad, 99 — somaalid, 100 — danakilid, 101 — bedžad (kaasa 
arvatud bišariinid); 

berberi-liibüa rühm: 102 — berberi rahvad (kabiilid, rifid, berberid, tuareegid jt.); 

d) = hausa-kotoko rühm: 103 — hausa rahvad. 

VI. - Bantu rahvad: 

104 — suahiilid, 105 — kosad, 106 — suulud, 107 — betšuaanid, 108 — teised 
rahvad, kes kõnelevad bantu keeli. 

VII. Lääne-Aafrika rahvad, kes kõnelevad bantuiidseid ja teisi keeli: 

a) — idarühm: 109 — tivid ja teised ida-bantu rahvad; 

kesk- e. guri rühm: 110 — mosid, grusid ja teised guri rühma rahvad; 

lääne- e. atlandi rühm: 111 — fulbed ja teised atlandi rühma rahvad; 


songai rühm: 112 — songaid; 
mände rühm: 113 — mandingod ja teised mände rühma rahvad; 


ginea rühm: 114 — jorubad, 115 — ibod, 116 — kruud, akanid ja teised ginea rühma 
rahvad; 

Kesk- ja Ida-Sudaani rahvad: 117 — asanded, bagirmid ja teised Sudaani rahvad; 

h) -— kanuri rühm: 118 — kanurid ja tubud. 

VII. Niiluse rahvad: 

119 — niloodid (dinkad, nuerid, masaid jt.), 120 — nuubialased. 

IX. .—Khoisani rahvad: 


121 — bušmanid, 122 — hotentotid (namad) ja mägi-damaraad, 123 — sandaved, 124 


— hatsad. 
X. — Uraali rahvad: 

a) — läänemeresoome, lapi, volga ja permi rühmad: 125 — soomlased, 
126 — karjalased, 127 — eestlased, 128 — liivlased, 129 — vepslased, 
130 — laplased (saamid), 131 — komid (kaasa arvatud permikomid), 132 — 
udmurdid, 133 — marid, 134 — mordvalased; 

b) = ugri rühm: 135 — ungarlased, 136 — handid, 137 — mansid; 

c) = samojeedi rühm: 138 — neenetsid, 139 — nganassaanid, 140 — söl- 
kupid. 

XI. — Altai rahvad: 

türgi-tatari rühm: 141 — tšuvašid, 142 — tatarlased, 143 — baškii-rid, 144 — 
karatšaid, balkaarid, kumõkid ja teised türgi-tatari keeli kõnelevad Põhja-Kaukaasia 
rahvad, 145 — kasahhid, 146 — kirgiisid, 147 — karakalpakid, 148 — usbekid, 149 — 
uiguurid, 150 — turkmeenlased,. 151 — aserbaidžaanlased ja mitmesugused türgi-tatari 
keeli kõnelevad Iraani rahvad, 152 — türklased, 153 — altailased, sorid ja hakassid, 154 
— tuvalased ja tofalarid, 155 — jakuudid ja dolgaanid; 

mongoli rühm: 156 — Mongoolia RV (Välis-Mongoolia) mongolid: halkad, oiraadid 
jt; 157 — Sise-Mongoolia mongolid, 158 — kalmõkid,. 159 — burjaadid; 

tunguusi-mandžu rühm: 160 — evengid ja eveenid, 161 — Amuuri-maa ja Sahhalini 
tunguusi-mandŽu rahvad (nanaid, ultšid, orotšid, negi-daallased, orokid, udehed), 162 — 
mandžuurlased (mandžud). 

XII. 163 — korealased. 

164 — jaapanlased. 

Hiina-tiibeti rahvad: 

a) — hiina rühm: 165 — hiinlased (han), 166 — huid (tunganid); 

b) - tiibeti-birma rühm: 167 — tiibetlased (sealhulgas baltid, ladakhid, 
šerpid jt.), 168 — itsud, nuud, dulunid ja teised tiibeti keeli kõnelevad 
Hiina rahvad, 169 — nevarid, magarid, gurungid, kirantid ja teised 
Himaalaja rahvad, 170 — birmalased, 171 — katšinid (tsinpod), naagad,. 
kuki-tšinid, baro-bodod, 172 — kareenid ja kaiad. 

XV. Austroaasia rahvad: 

a) — tai rühm: 173 — khon-tailased (siiamlased), 174 — laod, 175 — liid, 
176 — tšuangid, Šanid ja teised Tai rahvad; 

miao-jao rühm: 177 — miaod (meod) ja jaod (manid); 

vieti rühm: 178 — vietid (kinid) ja mõengid; 

ci) moni-khmeri rühm: 179 — khmerid, 180 — monid (talaingid), 181 — khasid, 182 
— nikobarid, 183 — senoid ja semangid, 184 — bahnarid ja sedangid, 185 — vaad 
(kavad ja palaungid), 186 — jumbrid ja teised moni-khmeri väikerahvad; 

e) munda rühm: 187 — santalid, mundarid, hood, asurid, birhorid ja teised munda 
rühma rahvad. 

XVI. Austroneesia (malai-polüneesia) rahvad: 

indoneesia rühm: 188 — jaavalased (kaasa arvatud tenggerid), 189 — sundalased 
(kaasa arvatud baduid), 190 — maduuralased, 191 — minangkabaud, 192 — batakid, 193 
— bugid ja makassarid, 194 — bali-lased, 195 — kubud ja neile lähedased Sumatra 
väikerahvad, 196 — orang-lautid (mererändurid), 197 — bandžarid, 198 — dajakid, 199 
— bununid, 200 — toalad, 201 — teised Indoneesia rahvad, 202 — Malai malailased, 
203 — tšamid, 204 — maukenid (džakunid, selunid), 205 — tagalid, ilokod, bikolid, 

bisaiad ja teised Filipiinide rannikurahvad, 206 — ifugaod ja teised Filipiinide 
mägirahvad, 207 — aeetad, 208 — morod, 209 — gaošanid, 210 — malagassid 
(malgašid); 

mikroneesia rühm: 211 — mikroneeslased (osaliselt väljaspool kaarti); 

melaneesia rühm: 212 — Uus-Ginea ja Bismarcki saarestiku mela-neeslased, 213 — 
teised melaneesia rahvad (osaliselt väljaspool kaarti); 

d) polüneesia rühm: 214 — maoorid, 215 — teised polüneesia rahvad (osaliselt 
väljaspool kaarti). 

XVII. Draviidi rahvad: 

216 — telugud, 217 — tamilid, 218 — malajalid, 219 — kanarad, 220 — brahuid, 221 
— oraonid, 222 — todad, kotad, tšentšud, badagad ja teised draviidi keeli kõnelevad 
Dekkani väikerahvad, 223 — Tseiloni maurid*. 

XVIII. 224 — andamanid (minkpoid, džarvad, õnged jt.). 

XIX. Põhjahalmaherlased ja paapuad: 

225 — ternatsid, tidortsid ja teised Põhja-Halmahera rahvad, 226 — paapuad. 

XX. 227 — Austraalia rahvad (aborigeenid). 

XXI. 228 — ainud. 


229 — ketid. 

230 — nivhid. 

231 — jukagiirid. 

Paleoaasia rahvad: 

232 — tšuktšid, 233 — korjakid, 234 — itelmeenid. 
XXVI Eskimo-aleuudi rahvad: 


235 — eskimod, 236 — aleuudid. 

XXVII. Indiaani rahvad: 

0) — x na-dene rühm: 237 — atapaskid, navahod, apatšid jt., 238 — tlin- 
kitid, 239 — haidad; 

b) — algonkini-mosi rühm: 240 — algonkinid ja neile keeleliselt läheda- 
sed rahvad; 

c) — hoka-siuu rühm: 241 — dakootad, 242 — irokeesid; 

asteegi-tano rühm: 243 — asteegid (nahuad), juutad, šošonid ja teised sama keelerühma 
rahvad; 

makro-oto-mange rühm: 244 — otomid, 245 — sapoteegid, 246 — misteegid; 


penuti rühm: 247 — maajad ja teised penuti rühma rahvad; 

248 — taraskid; 

h) — x makrotšibtša rühm: 249 — tšibtšad ja neile lähedased rahvad; 

1) — Žee-pano-kariibi rühm: 250 — kariibid, 251 — Žee-indiaanlased, 252 — 
panod, 253 — bororood, 254 — botokuudid; 

* Rahvad, kes kujunesid XVI-—-XX sajandil. 

j) andi-ekvatoriaalne rühm: 255 — ketšuad, 256 — paraguai guaraniid, 257 — 
sirioonod ja neile lähedased tupii-guaranii rühma rahvad, 258 — guajakiid ja neile 
lähedased tupü-guaranii rühma rahvad, 259 — aima-raad, 260 — araukaanid, 261 — 
aravakid, 262 — tšonid (tehueltšid ja onad), 263 — alakalufid, 264 — jamanad. 

Kõige arvukamalt rahvaid räägib indo-euroopa keeli, millest paljusid juba loetlesime 
eespool. Germaani rahvaste rühmast nimetagem veel rootslasi (9,4 miljonit), norralasi 
(4,8 miljonit), taanlasi (5,4 miljonit), fäärlasi (43 000), islandlasi (215 000), hollandlasi 
(14,2 miljonit) ning Hollandi ja Belgia flaame (5,7 miljonit). Keldi rühma kuuluvad peale 
meile juba tuntud iirlaste, uelslaste ja gaelide tunduval määral prantslastunud bretoonid 
(1,3 miljonit). Iraani keeli räägivad afgaanid ehk puštunid (21 miljonit), pärslased (15,4 
miljonit), kurdid (9,3 miljonit), tadžikid (6,4 miljonit), beludžid (2,7 miljonit), osseedid 
(0,5 miljonit) ning mõned teised NSV Liidu, Iraani, Afganistani, Türgi ja Iraagi rahvad. 
NSV Liidus kõneleb indo-euroopa keeli 84% kogu elanikkonnast. 

Indo-euroopa rahvaste naabriteks Ida-Euroopa lõunaosas on kaukaasia keelkonna keeli 
rääkivad rahvad. Nende keelte neli põhirühma on kartveli (gruusia), adõgee-abhaasi, 
nahhi (tšet-šeeni-inguši) ja dagestani. Üldse kasutab kaukaasia keeli ligi 2 % meie maa 
elanikkonnast, sealhulgas grusiinlased (3,6 miljonit), Dagestani mägirahvad (1,2 
miljonit), omavahel kultuurilt ja keelelt väga lähedased adõgeelased, tšerkessid ja 
kabardiinid (kokku 600 000), abhaasid (90 000), tšetšeenid ja ingušid (kokku 800 000). 
Kaukaasia keelte üldarv ulatub 25-ni; nad erinevad üksteisest väga tugevasti. Mõned 
teadlased peavad kaukaasia keeltele lähedasteks baski keelt Püreneedes (üle 1,1 miljoni) 
ja burušaski keelt Hindukušis (50 000). 

Põhja-Aafrikas ja Edela-Aasias elavad rahvad, kes räägivad semiidi-hamiidi keelkonna 
keeli, mis jagunevad semiidi, kušiidi ja berberi-liibüa rühmaks. Semiidi rühma kuuluvad 
araabia, uusheebrea (ivriit), aramea, amhaara (Etioopia riigikeel, emakeel 13,5 miljonile 
inimesele), aisoori e. uussüüria (mida räägib ligi 600 000 inimest, sealhulgas üle 24 000 
NSV Liidus) ja mõned teised keeled. Kušiidi rühma kuuluvad paljud Ida-Aafrika keeled, 
sealhulgas somaali, galla, danakili, bedža jt. Berberi-liibüa rühma esindavad Põhja- 
Aafrika rahvad — kabiilid, rifid, berberid, tuareegid jt. Paljud keeleteadlased lülitavad 
semiidi-hamiidi keelkonda ka hausa-kotoko rühma keeled, mis on levinud mitmetes 
Lääne- ja osalt Kesk-Aafrika maades. 

Aafrika mandri ida-, kesk- ja lõunaosas on laialdaselt levinud ka bantu keelkonna 
keeled, mida kõneleb enamik Kongo ja Sairi, Keenia, Uganda, Ruanda, Burundi, 
Tansaania, Malaavi, Sambia, Mosambiigi, Angoola, Botsvaana (end. Betšuaanamaa), 
Lesoto (end. Basuutomaa), Svaasimaa, samuti Rodeesia, Lõuna-Aafrika Vabariigi ja 
tema poolt okupeeritud Namibia (Edela-Aafrika) elanikkonnast. Üks kõige levinumaid 
bantu keeli on suahiili. 

Kuigi suahiili on emakeeleks vaid 2 miljonile inimesele, kasutavad seda mitmesuguste 
rahvaste vahelise suhtlemise keelena peaaegu 40 miljonit inimest (ligi 40% kõigist 
bantudest). Aafrika lõunaosas on suuremaiks bantu keeli kõnelevaiks rahvaiks suulud 
(4,9 miljonit) ja kosad (5,5 miljonit). Lääne-Aafrikas liitub bantu keelkonnale terve hulk 
keeli, mida tavaliselt nimetatakse bantuiidseiks keelteks. Need jagunevad ida-, kesk- ja 
lääne-(atlandi) rühmaks. Viimasesse rühma kuulub üks kõige levinumaid keeli Nigeerias 
ja naabermaades — fuli keel, mida kõneleb 12,3 miljonit inimest (fulbed). Teisi lääne- ja 
kesk-aafrika keeli, mis geograafiliselt piirnevad bantu keeltega, on raske genealoogiliselt 
klassifitseerida; selgemini eralduvad nende hulgast mände rühm või keelkond, kanuri, 
songai ja ginea rühmad, kuhu kuuluvad muu hulgas Nigeeria suurimate rahvaste — 
jorubade (11,5 miljonit) ja ibode (peaaegu 12 miljonit) keeled. Klassifikatsioonis on 

eripositsioonil Kesk- ja Ida-Su-daani rahvaste keeled. Eri keelkonda liigitatakse niiluse 
keeled, mida kõnelevad paljud Lõuna-Sudaani, Uganda, Keenia ja Tansaania rahvad — 
niloodid jt. 

Erilise omapära poolest paistavad silma Lõuna-Aafrika buš-manite (90 000), 
hotentottide (60 000) ja mägi-damarade (40 000), samuti Tansaania väikerahvaste, 
küttide-korilaste sandavede (30 000) ja hatsade (ligi 1000) keeled. Mõnedes 
klassifikatsioonides on kõik nimetatud keeled neis leiduvate eriliste laksuvate häälikute 
tõttu viidud ühise nimetuse — khoisani keelte alla. Kuid välismaa ja nõukogude 
keeleteadlaste (teiste hulgas D. Olderogge) andmed näitavad, et see ühendamine ei ole 
geneetiline. Nähtavasti räägivad khoisani rahvad vähemalt kahe keelkonna — bušmani 
ehk paleoaafrika (kaasa arvatud hatsa) keeli ja hotentoti keeli, kuhu kuuluvad mägi- 
damara ja sandave keeled. 

Ida-Euroopat ja Põhja-Aasiat asustavad uraali keelkonna keeli kõnelevad rahvad, kes 
jagunevad läänemeresoome, lapi, volga, permi, ugri ja samojeedi rühmadeks. NSV Liidu 
piires kõneleb uraali keelkonna keeli üle 2% elanikkonnast. Läänemeresoome keeli 
räägivad peale eelnimetatud karjalaste, vepslaste ja liivlaste veel soomlased (ligi 5 
miljonit) ja eestlased (1,08 miljonit), volga keeli peale mordvalaste marid (559 000), 
permi keeli udmurdid (704 000), sürjakomid ja permikomid (475 000). Laplased ehk 
saamid (48 000) elavad NSV Liidus Murmanski oblastis ning Soome, Rootsi ja Norra 
põhjaosas. Ugri keelte kõnelejate hulka kuuluvad ungarlased e. madjarid (14 miljonit), 
samuti Lääne-Siberi omavahel lähedased sugulasrahvad handid (21 000) ja mansid 
(7700). Samojeedi rühma 

kuuluvad neenetsi (29 000), sölkupi (4000) ja nganassaani (1000 inimest) keeled. 

Mõned teadlased peavad uraali keelkonnale lähedaseks altai keelkonda, kuhu kuuluvad 
türgi-tatari, mongoli ja tunguusi-mandžu rühmad. Nõukogude Liidus kasutab selle 
keelkonna keeli peaaegu 12% elanikkonnast. Türgi-tatari keeli kõnelevad türklased (37 
miljonit), usbekid (12 miljonit), aserbaidžaanlased (10,2 miljonit, neist NSV Liidus üle 
4,7 miljoni), tatarlased, kasahhid (üle 6,7 miljoni), uiguurid (umbes 5,5 miljonit Loode- 
Hiinas ja 173 000 NSV Liidus, Kasahhi, Usbeki ja Kirgiisi NSV-s), turkmeenlased (üle 
2,9 miljoni), kirgiisid (1,7 miljonit), baškiirid (1,35 miljonit), jakuudid ja jakuudi keelele 
lähedast keelt kõnelevad dolgaanid (kokku 300 000), tuvalased (160 000), karatšaid (113 
000), hakassid (67 000), altailased (56 000), balkaarid (60 000) ja mõned teised rahvad. 
Suurimad mongoli keeli kõnelevad rahvad on halkamongolid (1,1 miljonit), Hiina (lõuna- 
) mongolid (2,1 miljonit), burjaadid (330 000) ja kalmõkid (137 000). Tunguusi-mandžu 
rühma kuuluvad tugevasti hiinas-tunud mandžud (ligi 3,5 miljonit) ning paljud Ida-Siberi 
ja Kaug-Ida väikerahvad: evengid ehk tunguusid (25 000), eveenid ehk lamuudid (12 
000), nanaid (10 000), ultšid (2400), orotšid (1100), udehed (1500) jt. Uusimate andmete 
alusel on altai keeltega suguluses korea (52,4 miljonit) ja jaapani (111 miljonit) keeled. 

Aasia suurim keelkond on hiina-tiibeti keelkond. Siia kuuluvad hiinlaste (umbes 823 
miljonit), hiina keelt kõnelevate tun-ganite ehk huide (5,2 miljonit), samuti tiibeti-birma 
rahvaste keeled: birmalaste (22,8 miljonit), tiibetlaste (4 miljonit) ja paljude teiste Indo- 
Hiinat, Kirde-Indiat ja Edela-Hiinat asustavate rahvaste keeled. Veel hiljuti lülitasid 
paljud keeleteadlased sellesse keelkonda ka vietnamlaste (37,0 miljonit) ja neile lähedaste 
mõengide (ligi 500 000), tai ja miao-jao rahvaste keeled. Tai keelerühma rahvastest on 
arvukamad siiamlased ehk khon-tailased Tais (21 miljonit), tšuangid Hiina 

Rahvavabariigis (10 miljonit) ja laod Laoses ning Ida-Tais (12,2 miljonit). Miao-sid 
arvestatakse 4 miljonit, jaosid (mane) — 1,3 miljonit. Need rahvad elavad Hiina 
lõunaosas, Vietnamis ja Laoses. Uusimad uurimused näitavad, et vietnami, tai ja eriti 
miao-jao keeled on päritolult seotud Kagu-Aasia moni-khmeri keeltega ja tõenäoliselt ka 
munda keeltega India idaosas. Kõiki loetletud keeli on võimalik ühendada suurde 
austroaasia (Lõuna-Aasia) keelkonda. Kõige arvukam rahvas moni-khmeri rühmast on 
kambodžalased ehk khmerid (8,1 miljonit) ning munda rühmast santalid (4,3 miljonit). 

Erialases kirjanduses on püstitatud hüpotees, et austroaasia keeled on sugulased 
indoneesia, mikroneesia, melaneesia ja polüneesia keeltega, mis kuuluvad malai- 
polüneesia ehk austro-neesia (lõunasaarte) keelkonda. Indoneesia keeli kõneleb enamik 
Indoneesia rahvaid, sealhulgas jaavalased (62 miljonit), sunda-lased (19 miljonit), 
malailased (7,6 miljonit), maduuralased (9 miljonit), minangkabaud (5,1 miljonit), bugid 
ja makassarid (5,2 miljonit), batakid (3,1 miljonit), balilased (2,6 miljonit). Samasse 
rühma kuuluvad filipiinlased (umbes 40 miljonit) — tagalite (8,6 miljonit), ilokode, 
bikolite ja teiste Luzoni rahvaste keeled, bisaiade (20 miljonit), ifugaode (280 000) ja 
neile lähedaste mägihõimude, islamiseerunud morode (2 miljonit)4 ja aee-tade (50 000) 
keeled, mille kõnelejaid eristatakse peamiselt majanduslike, kultuuriliste ja 
antropoloogiliste iseärasuste põhjal. Indoneesia keeli kasutavad ka Malaka malailased 
(6,1 miljonit), Taivani gaošanid (mägilased) (300 000), Kambodža ja Lõuna-Vietnami 
tšamid (190 000), Madagaskari malagassid (7,9 miljonit). Melaneesia, mikroneesia ja 
polüneesia keeled on levinud mitmete Okeaania rahvaste hulgas; suuremaid rühmi on 
Uus-Ginea ja Bismarcki saarestiku melaneeslased (400 000), Saalomoni saarte 
melaneeslased (150 000), fidžilased (255 000), Uus-Meremaa maoorid (240 000) ja 
havailased (120 000). 

India lõunaosas on austroaasia mundade naabriteks rahvad, kes kõnelevad draviidi 
keelkonna keeli. Nende hulka kuuluvad telugud (53 miljonit), tamilid (47 miljonit), 
malajalid (25 miljonit), kannadad (kanarad) (25 miljonit) ja paljud teised. Draviidi keeli 
räägivad samuti Pakistani ja Lõuna-Afganistani brahuid (600 000) ning Tseiloni maurid 
(750 000). Isoleeritud olukorras on Andamani saarte põliselanike, Halmahera 
põhjarajoonide ja nende naabersaarte asukate keeled Ida-Indoneesias, Iriani (Uus-Ginea) 
ja Melaneesia5 paapuate, Austraalia aborigeenide ja Hokkaido ainude keeled Põhja- 
Jaapanis. Isoleeritud keeli on ka Siberis; nende hulka kuuluvad keti keel Jenissei 
jõgikonnas, jukagiiri keel Kolõmal, nivhi keel Amuuri alamjooksul ja Põhja-Sahhalinil, 
ning Kamtšatkal, Anadõril ja Tšuktšimaal asuvate niinimetatud paleoasiaatide — 
itelmeenide (1300), korjakkide (7500) ja tšuktšide (13 000) keeled. Kahe viimase rahva 
keelte vahel täheldatakse sugulust, mis viitab nende ühisele päritolule. Eri keelkonna 
moodustavad kaugel Kirde-Aasias ja Ameerika 

polaaraladel elavate eskimote (109 000) ja aleuutide (6000) keeled. 

Suuri raskusi esineb Põhja- ja Lõuna-Ameerika indiaanlaste keelte klassifitseerimisel, 
sest need rahvad on peaaegu täiesti kaotanud nii oma etnilise territooriumi kui ka 
emakeele. Üldse saab Ameerika mandril ja selle lähedal asuvail saartel eristada ligi 130 


4Nimetus «moro» tuleneb sõnast «maurid» — nii nimetasid hispaanlastest Filipiinide vallutajad Hispaania ja Põhja- 
Aafrika muhameedlasL 
5 Võimalik, et paapuate ja põhjahalmahera keeled on sugulaskeeled,. 

iseseisvat põliselanike keelt. Ameerika keeleteadlane J. H. Greenberg jaotab indiaani 
keeled kümnesse suurde rühma — suurkeelkonda ehk phylum'i. Põhja-Ameerikas on 
kõige suuremaiks rühmadeks na-dene keeled, mida kõnelevad USA ja Kanada atapaskid 
(430 000), algonkini-mosi rühm, mille keeli räägivad neidsamu maid asustavad 
algonkinid (270 000) ning hoka-siuu rühm, mille keeli kasutavad dakootad (30 000) ja 
irokeesid (80 000). Kesk-Ameerikas on arvestatavamaid keelerühmi asteegi-tano rühm, 
mida kõnelevad meile juba tuttavad asteegid, makro-oto-mange rühm, mille esindajad on 
otomid (480 000), sapoteegid (400 000) ja Mehhiko misteegid (320 000), ning penuti 
rühm, mille kõige suurem rahvas on maajad. 

Isoleeritud olukorras on Mehhikos elava väikerahva taraskide (70 000) keel. 

Lõuna-Ameerika põhjaosas on laialdaselt levinud mak-rotšibtša rühma keeled. Keskne 
koht selles rühmas kuulub tšibtša keeltele, mida kõnelevad rahvad elavad põhiliselt Ko- 
lumbias, Venetsueelas ja Ekuadoris (kokku ligi 300 000). Lõuna-Ameerika ülejäänud 
keeled ühendab J. H. Greenberg kahte rühma — žŽee-pano-kariibi ja andi-ekvatoriaalsete 
keelte rühma. Esimese rühma keeli räägivad kariibid (180 000, peamiselt Venetsueelas, 
Kolumbias, Brasiilias ja Guajaanas), Žee-indiaan-lased (55 000 Brasiilias) ja panod (315 
000, peamiselt Peruus), samuti Brasiilia — Boliivia piiril paiknevates troopikametsades 
elavad bororood (4000), botokuudid Kagu-Brasiilias (ligi 100 inimest) ja paljud teised 
Lõuna-Ameerika aborigeenide hõimud. J. H. Greenbergi klassifikatsiooni järgi räägivad 
andi-ekvato-riaalseid keeli meile juba tuntud ketšuad ja tupii-guaraniid, samuti Boliivia, 
Peruu ja Tšiili aimaraad (2 miljonit), Argentiina ja Tšiili araukaanid (400 000), peamiselt 
Peruu, Kolumbia ja Brasiilia troopikas elavad aravakid (500 000), Patagoonia tehueltšid 
ja neile keelelt lähedased onad Tulemaalt (40—50 inimest), ning viimaks teised 
tulemaalaste rühmad — alakalufid ja jahganid e. jamanad (kokku ligi 250 inimest). 
Käesoleval ajal on kolonisaatorid tulemaalased ja tehueltšid peaaegu täielikult hävitanud, 
ka on neid haigustesse surnud. Veel säilinud tulemaalaste rühmitused räägivad hispaania 
keelt. 

VIIL. INIMKONNA ESIALGNE LEVIK JA KEELKONDADE TEKE 


Keelte võrdlev uurimine ja nende genealoogiline klassifitseerimine on väga tähtis 
etnogeneesi (rahvaste päritolu) ja etnilise ajaloo küsimuste lahendamiseks. Etniline 
ajalugu vaatleb eri järku etniliste ühtsuste moodustumise põhjusi ja tingimusi, nende 
arenemist ja laialiasumist, vastastikust mõjutamist, killustumist ja liitumist. Etnogeneesi 
ja etnilise ajaloo probleemid on alati komplekssed, sest rahva enda mõiste on 
kompleksne, seda määratakse paljude tunnuste põhjal. Peale etnograafide ja 
keeleteadlaste võtavad nende probleemide läbitöötamisest osa paljude teiste erialade 
teadlased, sealhulgas ajaloolased, kes uurivad kirjalikke mälestusmärke, geograafid ja 
arheoloogid, kelle uurimisobjektiks on muistsete rahvaste majandus- ja kultuurielu 
säilmed. Arheoloogia osa inimkonna ajaloo algetappide valgustamisel on väga suur, 
kuivõrd neist kaugeist aegadest ei ole meieni jõudnud mingeid kirjalikke allikaid. 

Me ei tea täpselt, millal tekkisid esimesed etnilised ühtsused, kuid paljud teadlased 
oletavad, et need on niisama vanad nagu tänapäeva bioloogiline liik Homo sapiens 
(pärisinimene) ise, kes uusimate teaduslike andmete järgi on kujunenud 50 000— 40 000 
aastat tagasi. Nooremas paleoliitikumis (ehk vanema kiviaja hilisemal perioodil), mis 
kestis mitukümmend aastatuhandet, asustasid tänapäeva liiki inimesed juba kindlasti tun- 

duva osa Aasiast (välja arvatud kaugpõhja ja kõrgmägede alad), kogu Aafrika ja peaaegu 
kogu Euroopa, peale põhjarajoonide, mis olid siis alles mandrijääga kaetud. Samal 
ajajärgul algas Austraalia asustamine Indoneesiast ning esimesed inimesed tungisid 
Kirde-Aasiast üle Beringi väina või sel kohal paiknenud maakitsuse Ameerikasse. 
Noorema paleoliitikumi minikollektiivide etnilise kuuluvuse kohta ei ole mingeid 
otseseid andmeid. Nõukogude etnograafi S. Tolstovi püstitatud nn. keelelise pidevuse 
hüpoteesi kohaselt rääkis inimkond oma ajaloo koidikul paljudes keeltes, mis läksid 
nähtavasti järk-järgult naa-berterritooriumidel üksteiseks üle ja moodustasid koos nagu 
ühtse katkematu võrgu. 

S. Tolstovi hüpoteesi kinnitab kaudselt see, et mõnedes maades olid iidse keelelise 
killustatuse jäljed säilinud hilise ajani. Austraalias näiteks eksisteeris kõrvuti mitusada 
keelt, mida oli raske kindlalt piiritleda. N. Mikluhho-Maklai märkis, et Uus-Ginea 
paapuatel oli peaaegu igas külas oma keel. Paapuate naa-berrühmade keelte erinevused 
olid väga väikesed, kuid kaugemate rühmade keeled erinesid üksteisest juba 
tunduvalt. 

S. Tolstov arvab, et keelkonnad võisid kujuneda väikeste kollektiivide erinevate keelte 
järkjärgulise kontsentreerumise protsessis, nende liitumisel suuremateks rühmadeks, mis 
asustasid maakera valdavamad alad. Teised nõukogude ja välismaa keeleteadlased 
oletavad, et keelkonnad tekkisid tavaliselt ühe aluskeele iseseisva jagunemise käigus seda 
keelt rääkijate laiali-asumise teel või assimilatsiooniprotsessis tema kokkupuutumisel 
teiste keeltega. Selle tagajärjel siginesid aluskeelde kohalikud murded, mis edaspidi 
võisid saada iseseisvaiks keelteks. 

Etnogeneesi probleemide mõistmiseks on väga tähtis teada keelkondade moodustumise 
aega. Mõned nõukogude uurijad — arheoloogid ja etnograafid — oletavad, et 
keelkondade kujunemine võis alata juba noorema paleoliitikumi lõpul või mesoliiti- 
kumis (keskmisel kiviajal). Inimkonna sel ajajärgul toimunud laialiasumisel võisid 
sugulaskeeled, aga võib-olla ka üksikute suuremate etniliste ühtsuste keeled levida väga 
laialdastele territooriumidele. 

Vastavalt nõukogude keeleteadlaste V. Illitš-Svitõtši ja A. Dolgopolski hüpoteesile 
kujunes enam kui 10 000 aastat tagasi mesoliitikumis Vahemere idarannikul ja selle 
lähisaladel vanim keelkond — nostraatiline ehk borea keelkond, millest edaspidi arenesid 
paljud omavahel suguluses olevad Lääne- ja Põhja-Euraasia, samuti Põhja- ja Ida-Aafrika 
keeled (indo-euroopa, kartveli, semiidi-hamiidi, draviidi, uraali, türgi, tun-guusi-mandžu, 
võimalik, et ka korea ja jaapani, nivhi, jukagiiri, tšuktši-kamtšatka (paleoaasia) ja 
eskimo-aleuudi keeled). Nostraatiliste keelte levimine toimus tõenäoliselt nii tänapäeva 
inimeste sarnaste inimeste ümberasumise kui ka mitmesuguste hõimurühmade vaheliste 
kontaktide näol. On alust oletada, et Kagu-Aasias kujunes ligikaudu samal ajal teine 
vanim keelkond (või keeletüvi) — vaikse ookeani keelkond, mille diferentseerumine pani 
aluse hiina-tiibeti, austroaasia ja austroneesia keelte arengule. Teised teadlased (nende 
hulgas paljud nõukogude keeleteadlased) arvavad, et keelkondade moodustumise kõige 
tõenäolisemaks ajaks on esiajaloo hilisemad perioodid, mis vastavad arheoloogilises 
periodiseerimises neoliitikumile (nooremale kiviajale) ja pronksiajale (V—III aastatuhat 
e. m. a.). Muistsete keelkondade moodustumine sel ajal oli seotud ränd-levate, peamiselt 
karjakasvatajate hõimude eraldumisega ja nende intensiivse ümberpaiknemisega, mis 
tugevdas keelelist diferentsiatsiooni ja assimilatsiooni. Muide, tuleb märkida, et nende 

seisukohtade vahelised erinevused ei olegi nii suured, sest eri keelkondade tekkimine ei 
toimunud üheaegselt ja kujutas endast väga pikaajalist protsessi. 

Tõenäoliselt kujunesid teistest varem etnilised ühtsused, kes rääkisid keeli, mis 
käesoleval ajal on säilinud ürgaegse oiku-meeni — inimestega asustatud maismaa (kr. 
oikumene — asustatud maa) äärealade väikestel rahvastel. Need keeled paistavad silma 
foneetika ja grammatika suure mitmekesisuse poolest ja moodustavad omavahel sageli 
märkamatuid üleminekuid, mis võib-olla kuuluvad ürgaegse keelelise pidevuse ajajärku. 
Niisuguste keelte hulka, mida on väga raske genealoogiliselt klassifitseerida, kuuluvad 
meile juba tuntud Ameerika indiaanlaste, «Siberi paleoasiaatide», austraallaste, Uus- 
Ginea paapuate, bušmanite ja hotentottide ning paljude Lääne-Aafrika rahvaste keeled. 

Oikumeeni keskaladele lähemal kujunesid suured keelkonnad nii esialgsete algkeelte 
diferentsiatsiooni kui ka teist päritolu keeltega segunemise teel. Ees-Aasias, Ida- ja 
Põhja-Aafrikas levisid vähemalt IV aastatuhandest e. m. a. alates semiidi-ha-miidi keeled, 
mille hulka kuulusid Niiluse oru vanade egiptlaste keel, Mesopotaamia akadlaste, 
babüloonlaste ja assüürlaste keeled, Vahemere idaranniku vanade juutide ja foiniiklaste 
keeled, samuti hiljem kujunenud Põhja-Aafrika berberite, Ida-Aafrika kušiitide, 
amhaarade ja teiste Etioopia semiitide ning lõpuks araablaste keeled. Araabia rahvaste 
tähtsus Vahemeremaade, Põhja-Aafrika, Ees- ja osalt Lõuna-Aasia ühiskondlik-majan- 
duslikus, kultuurilises ja etnilises ajaloos oli suur. Semiitide-hamiitide naabreiks Aafrika 
idaosas olid bantu keeli rääkivad rahvad, kes pikkamööda levisid üle kogu Aafrika 
mandri lõunaosa. Semiidi-hamiidi keeltest põhja pool kujunesid kaukaasia keeled, mida 
kauges minevikus rääkis Gruusia ning teiste Tagaja Põhja-Kaukaasia maade elanikkond. 

Nõukogude keeleteadlane akadeemik N. Marr püstitas hüpoteesi, mille kohaselt 
kaukaasia (või tema terminoloogia järgi jafetiidi) keeli rääkisid paljud muistsed 
Vahemeremaade ja Ees-Aasia rahvad, sealhulgas etruskid Itaalias, pelasgid Balkani 
poolsaare lõunaosas ja sumerid Mesopotaamias, kes rajasid TV — III aastatuhandel e. m. 
a. maailma ühe kõige varasema tsivilisatsiooni. 

Musta mere äärses stepi- ja metsastepivööndis, eriti Doonau jõgikonnas ja Balkani 
poolsaarel, samuti Väike-Aasias ja Taga-Kaukaasias arvavad paljud nõukogude ja 
välismaa uurijad olevat kujunenud indo-euroopa keeli, mis Ill—II aastatuhandel e. m. a. 
levisid siit üle kogu Euroopa Atlandi ookeani, Põhja- ja Läänemere rannikuni. Ida suunas 
asustasid indo-euroopa keeli rääkivad rahvad tohutud alad Ida-Euroopa lõunaosas, Kesk- 
Aasias ja Lõuna-Siberis, samuti Iraanis, jõudes II ja 1 aastatuhande 

vahetusel e. m. a. Induse jõgikonda ning levides edaspidi kogu Hindustani poolsaare 
põhjaosas. Peale meie päevil eksisteerivate keelte kuulusid indo-euroopa keelkonda 
paljud nüüd juba käibelt kadunud keeled, sealhulgas itali (kaasa arvatud ladina keel), juba 
nimetatud illüüria-traakia, tohhaari (Kesk-Aasias) ja heti-luvi keeled (Väike-Aasias II 
aastatuhandel e. m. a.). Loode-Indias puutusid indo-euroopa hõimud kokku draviidi 
rahvastega, kes III aastatuhandel e. m. a. lõid kõrgeltarenenud Harappa ja Mohenjo Daro 
kultuuri, hiljem aga asustasid kogu Hindustani poolsaare lõunaosa ja tungisid Tseilonile. 

Ida-Euroopas puutusid muistsed indoeurooplased juba Ill— II aastatuhandel e. m. a. 
kokku hõimudega, kes rääkisid soome-ugri keeli, mis, nagu me teame, koos samojeedi 
sugulaskeeltega moodustavad uraali keelkonna. Paljude keeleteadlaste arvates on uraali 
keelkonna kujunemise ala Lääne-Siberis, kust neid keeli kõnelevad rahvad liikusid 

Euroopa põhjaossa kuni Skandi-naaviani ja Baltikumini. Tuntud soome teadlane M. A. 
Castren ja mõned teised keeleteadlased lülitasid uraali keeled suuremasse keeleühtsusesse 
—uwraali-altai keelkonda, kuhu kuuluvaiks nad pidasid ka altai keeli, mis kahtlemata on 
kujunenud Sise-Aasias. Siit rändasid tunguusi rahvad seoses põhjapõdra-kasvatuse 
arenguga kaugele põhja kuni Põhja-Jäämere rannikuni, türgi-tatari ja mongoli 
rändkarjakasvatajad aga kaugele läände kuni Ida-Euroopani ja Väike-Aasiani ning itta 
Põhja-Hiinani. Muitsetele altailastele ja nende sugulasrahvale korea-lastele lähedased 
jaapanlaste esivanemad asusid meie ajaarvamise esimestel sajanditel Jaapani saartele, kus 
kohtasid lõunapoolse päritoluga ainu ja indoneesia hõime. 

Muistsete türgi-tatari, mongoli ja tunguusi-mandžu hõimude naabreiks Sise- ja Ida- 
Aasias olid hiina-tiibeti keelkonna rahvaste esivanemad, kes algselt asustasid tõenäoliselt 
Lääne- ja Kesk-Hiinat kuni Oinlingi mägedeni lõunas. Alates III aastatuhandest e. m. a. 
hakkasid selle keelkonna mitmed hõimud liikuma lõuna poole ning pikapeale asustasid 
Tiibeti, Lõuna-Hiina ja osaliselt Indo-Hiina territooriumi. Veelgi rohkem lõuna pool 
elasid austroaasia ja austroneesia hõimud. Arvatavasti kuulus austroasiaatide valdusse 
algselt Edela-Hiina ja Indo-Hiina äärmine põhjaosa; austroneeslased elasid ida pool, 
Vaikse ookeani rannikul. Vanahiina allikad lülitasid viimased juee hõimude koosseisu, 
kes asustasid laialdaselt Ida-Aasia lõunaosa. Juba II aastatuhandel e. m. a. levisid 
austroasiaadid kogu Indo-Hiinas ja jõudsid Ida-Indiasse, kus panid aluse munda 
rahvastele. Austroneeslased aga, kes olid suurepärased meresõitjad, hõivasid Taivani, 
Filipiinid ja kogu Indoneesia, kus nad assimileeri- 

45 


32 


Maailma vanimate tsivilisatsioonide muistised: 
1 — tsikuraat sumeri linnas Uris (III aastatuhandest e. m. a.); 
9 — vanaegiptuse sfinks ja püramiid (III aastatuhandest e. m. a.). 


sid vanemad, oletatavasti paapuatele lähedased hõimud. Tõenäoliselt juba 1 
aastatuhandel e. m. a. asustasid tulnukad Indoneesiast Madagaskari. Samal ajal algas 
austroneeslaste asumine Okeaania loendamatuile saartele. Võimalik, et nende julgete 
meresõitjate üksikud rühmad jõudsid Ameerika rannikule. 


IX. MUISTSETE RAHVASTE ETNILINE AJALUGU 


Keelkondade tekkimisega ei lõppenud maailma rahvaste etniline ajalugu. Juba kõige 
suuremate keelerühmade levimise perioodil toimus mitmesuguste rahvaste intensiivne 

vastastikune mõjutamine, nende diferentsiatsioon ja assimilatsioon, ühtede rahvaste 
kadumine ja teiste kujunemine. Näiteks kui indoeurooplased levisid Euroopas, kohtasid 
nad seal varasemat elanikkonda, kes tõenäoliselt pärines juba nooremast paleoliitikumist 
ja mesoliitikumist ning rääkis meile tundmatuid keeli, mida võiks tinglikult nimetada 
«paleoeuroopa keelteks». Paljud keeleteadlased arvavad, et germaani keeled kujunesid 
indo-eurooplaste assimilatsiooniprotsessis mingit varasemat keelt, nn. substraatkeelt 
rääkinud rahvastikuga (lad. substratum — aluskiht, alus). Taolise substraadi jälgi võib 
märgata ka balti rahvaste — muistsete preislaste, leedulaste ja lätlaste keeltes. Võimalik, 
et paleoeurooplaste viimasteks jäänukeiks olid kuni meie ajaarvamise II aastatuhande 
alguseni elanud Sotimaa piktid, keda meenutavad keskaja kirjanikud ja kellest jutustavad 
šoti rahvapärimused. 

Ida-Euroopa põhjaosas assimileeriti paleoeurooplased nähtavasti mitte ainult 
indoeurooplaste, vaid ka soomeugrilaste poolt, kes juba neoliitikumis (III-II 
aastatuhandel e. m. a.) levisid Uraalidest ja Volga-Kaama äärest põhja ja läände, jõudes 
Läänemereni. Läänemeresoome keeltes (eesti, soome, karjala jt.) eristavad nõukogude 
keeleteadlased substraati, mis on võib-olla ühesugune läti-leedu keelte paleoeuroopa 
substraadiga. Hiljem (tõenäoliselt alles 1 aastatuhandel e. m. a.) läksid soome-ugri keelele 
üle laplased (saamid), kelle esivanemad rääkisid mingit teist keelt, mis võis olla lähedane 
samojeedi keeltele. Liikudes edasi põhja poole, assimileerisid ugri ja samojeedi hõimud 
Lääne-Siberi taiga ja tundra tolleaegse elanikkonna, kelle keeled olid võib-olla lähedased 
jukagiiride keeltele. Jenisseist ida pool sulasid jukagiirid lõunast sinna rännanud 
tunguuside ning hiljem (1 aastatuhande lõpus m. a. j.) türgi-tatari keeli rääkivate jakuutide 
hulka, kelle esivanemad olid elanud Baikali ümbruses. Siberi äärmises kirdeosas 
assimileerisid tšuktšide ja korjak- 

Bassein Mohenjo Daros. 


kide esivanemad, kes olid tunguusidelt üle võtnud põhjapõdra-kasvatuse, peamiselt 
mereloomade küttimisega tegeleva varasema eskimo elanikkonna. 

Teisiti kulgesid muinasajal etnilise diferentsiatsiooni ja assimilatsiooni protsessid 
oikumeeni lõunapoolsemais osades. Seoses IV —II aastatuhandel e. m. a. maaviljeluse 
alusel tekkinud varajaste klassiühiskondadega ning vanimate riikidega Tigrise ja Eufrati, 
Niiluse, Induse, Amudarja ja Huanghe jõgikondades, samuti mõnedes naabermaades, 

tekkisid siin suurte rahvaste tihenemise kolded, järk-järgult lülitasid need rahvad oma 
koosseisu mitmesugust etnilist elementi. Nende hulgas oli mitmesuguste keelkondade 
esindajaid: oletatavasti jafetiidi sumerid, semiidi akadlased ja vanad egiptlased, indo- 
euroopa hetid Väike-Aasias ning horesmlased Amudarja alamjooksul ja Araali kaldail, 
draviidid, kes lõid Harappa ja Mohenjo Daro tsivilisatsiooni, Yini dünastia perioodi 
(XVII-—-XI saj. e. m. a.) hiinlased. Hiljem, juba [ aastatuhandel e. m. a. hakkasid taolise 
etnilise konsolideerumise keskuste osa etendama Babüloonia ja Assüü-ria, Elam ja Vana- 
Pärsia, Urartu Taga-Kaukaasias, Põhja-India riigid Gangese jõgikonnas, Vana-Kreeka 
(Hellas), Ees- ja Kesk-Aasia hellenistlikud riigid, mis tekkisid Aleksander Suure 
impeeriumi varemeil, ja viimaks Rooma, kes ühendas algul oma võimu alla kogu Itaalia, 
meie ajaarvamise alguseks aga ka suurema osa Vahemeremaid. 

Nimetatud vanaaja riikide naabriteks stepi- ja poolkõrbe-vööndis olid mitmesugused 
karjakasvatajad ränd- ja poolränd-rahvad, kelle hulka Põhja-Aafrikas ja Edela-Aasias 
kuulusid semiidi-hamiidi keeli kõnelevad liibüa (berberi), kušiidi, juudi ja muinasaraabia 
hõimud, Ida-Euroopa lõunaosas, Kesk-Aasias ja Lõuna-Siberis — indo-euroopa (iraani) 
keeli kõnelevad sküüdid, sarmaadid ja sakid ning Sise-Aasias hunnud (hunnid), sjanbid ja 
teised etnilised rühmad, kes kõnelesid türgi-tatari ja mongoli keeli. Need hõimud häirisid 
oma kallaletungidega pidevalt naaberriike, tungides sageli sügavale nende territooriumile. 
See põhjustas intensiivset etnilist segunemist ja sageli uute rahvaste tekkimist. Viimastel 
sajanditel e. m. a. alustasid hunnid, kelle hiinlased olid oma piiride äärest eemale 
tõrjunud, liikumist läände, tõmmates kaasa teisi türgi-tatari hõime ja assimileerides iraani 
keeli rääkivaid stepirahvaid. 

Aafrika ja Aasia, samuti Austraalia, Okeaania ja Ameerika troopiliste ja lähistroopiliste 
alade muistsete rahvaste etnilisest ajaloost teame me võrdlemisi vähe. Varaste klassiühis- 
kondade kolded, koos sellega ka suurte rahvaste konsolideerumine oikumeeni neis osades 
tekkis hiljem, paljudes maades aga ei tekkinudki enne euroopa kolonisatsiooni algust. 
Kuid Põhja-Aafrikas oli juba [ aastatuhandel e. m. a. mitu iseseisvat riiki: Kartaago, mille 
olid rajanud muinasheebrea keelele lähedast semiidi keelt kõnelevad väljarändajad 
Foiniikiast, Mauretaania ja Numiidia, mille asutasid liibüalased. Kui roomlased 146. a. e. 
m. a. vallutasid Kartaago, muutusid need riigid pärast visa võitlust Rooma valdusteks. 
Juba mitu sajandit enne meie ajaarvamist algas klassiühiskonna arenemine kaasaegse 
Etioopia territooriumil. Üks siin kujunenud riikidest — Aksum — saavutas kõrgeima 
õitsengu IV sajandil m. a. j., mil tema valdused läänes ulatusid Meroe riigini Niiluse orus 
ja idas «Õnneliku Araabiani» (tänapäeva Jeemen). 1 aastatuhandel m. a. j. kujunesid 
tugevad riigid Lääne-Sudaanis (Gaana, Mali, Songai ja Bornu); hiljem rajati riigid Ginea 
rannikul (Ašanti, Dahomee, Kongo jt.),1 lääne pool Tšaadi järve (hausa rahvaste riigid) ja 
Aafrika mandri paljudel teistel aladel. Nende riikide rajajaiks olid rahvad, kelle keeled 
kuulusid mitmesugustesse keelkondadesse ja rühmadesse, kuid igal juhul oli tegemist 
etnilise konsolideerumisega. Tulemusena hakkasid kujunema Aafrika suured rahvad, kes 
eksisteerivad ka meie päevil. 

Indias toimus 1 aastatuhandel e. m. a. ja meie ajaarvamise esimestel sajanditel 
draviidide, mundade ja indoaarialaste intensiivne segunemine ja vastastikune 
mõjutamine. Lõuna poole liikudes assimileerisid need rahvad nähtavasti varasema põlis- 

49 


35 


A RE 


5 
av 
2 


DO GE t 
KE E 
Se NA 8 12 
PE 


9 
SG 


Sri 2 > 
a h TT 


m z 


”- 7 n 
> 
; 77 
- 
ne 
97. 


NT 


tet 
p 
e 2% 
= £ 1. 
< 
9 21427 7 


A 
(n 8 


Yini valitseja hauakamber (välja kaevatud Anyangis Hiina põhjaosas). 


elanikkonna, kes kõneles meile tundmatuid keeli, mis grammatiliselt ehituselt võisid 
olla lähedased andamanide, põhjahalma-heralaste ja paapuate keeltele. Nende 
põliselanike viimasteks jäänukiteks on tõenäoliselt Tseiloni vedad, kes on üle läinud 
naabrite — põhjaindia päritoluga singalite keelele, samuti mõned Lõuna-India hõimud 
(tšentšud, mudugarid jt.), kes kaasajal räägivad mitmesuguseid draviidi murdeid. 

Mitmesuguste rahvaste sissetungimine loodest Indiasse jätkus peaaegu kogu ajaloo 
vältel. TV—II sajandil e. m. a. pärast Aleksander Suure India sõjakäiku tekkisid Indial 
sidemed hellenistlike maadega, millega kaasnes kreeka ja partia (pärsia) elementide 
sissetung. Hiljem, II sajandi lõpul e. m. a. algas iraani keeli kõnelevate sakkide 
ümberasumine Indiasse, kelle riik hõlmas Gudžarati, Sindhi ja osa Radžastani. Meie 
ajaarvamise 1 sajandi keskel toimus uus, sakkide sugulasrahva kušaanide sissetung. 
Kušaani riik hõlmas suure osa Gangese ja Yamuna (Džamna) jõgede vahelisest alast, 

Pandžabi, Kašmiri, samuti Afganistani ning paljud Kesk-Aasia alad, kaasa arvatud Ida- 
Turkestan (Xinjiang). 

Seega liitus India elanikkonna koosseisu palju uusi etnilisi elemente. Nende ja kohaliku 
elanikkonna segunemise tagajärjel tekkis uusi etnosi, nagu näiteks gudžaratid, džatid, 
radžpuudid, võimalik, et ka todad jt. Väärib rõhutamist, et India vana- ja keskaja riikide 
loomisest nii nagu ka tema ereda ja rikka kultuuri arengust võtsid osa kõige erinevamad 
rahvad, kes kõnelesid mitmesugustesse keelkondadesse kuuluvaid keeli. 

Ida- ja Kagu-Aasia vanima etnilise ajaloo põhietappidest me juba rääkisime. I 
aastatuhandel e. m. a. jätkus siin vanahiina varase klassiriigi areng, mille majandus-, 
poliitika- ja kultuuriajaloos ei etendanud aktiivset osa mitte ainult hiinlased ise, vaid ka 
teised rahvad. Põhjapoolsed neist kõnelesid türgi-tatari, mongoli ja mandžu, lõuna- ja 
läänepoolsed — tiibeti-birma, tai, miao-jao, moni-khmeri ja indoneesia keeli. Tänapäeva 
Hiina territoorium lõuna pool Oinlingi mäeahelikku ei olnud meie ajaarvamise I 
aastatuhande keskpaigani etniliselt hiinaline. Korea etnilises ajaloos, kus esimestel 
sajanditel e. m. a. kujunes ka klassiühiskond, osalesid samal kombel lõunas juee 
(indoneesia), põhjas paleoaasia ja läänes muinasaltai hõimud; viimaste keel sai korea 
keele arenemise aluseks. Jaapanis tekkisid esimesed riigid veelgi hiljem (juba 1 
aastatuhandel m. a. j.), nende elanikkonna koosseisu läksid ainud, indoneeslased ja 
Koreast ümberasunud muinasjaapani hõimud. 

Indo-Hiinas ja Indoneesias hakkab klassiühiskond kujunema meie ajaarvamise künnisel 
ja esimestel sajanditel muistsetel 

vietidel (hiina keeles juee) — tänapäeva vietnamlaste esivanematel, neist lõuna pool 
elavatel indoneesia tšamidel, austro-aasia khmeridel ja monidel, Sumatra saare mõnedel 
malai rahvastel ja jaavalastel. Kagu-Aasia esimeste riikide tekkimises etendasid 
märgatavat osa ümberasujad Indiast ning paiguti (Vietnamis) ka Lõuna-Hiinast. Hiljem, 
juba I aastatuhande lõpul m. a. j. moodustuvad birmalaste ja tailaste riigid, kes olid tulnud 
Indo-Hiinasse põhja poolt, tõrjudes ja assimileerides varasemaid mone, khmere ja 
indoneeslasi. Kagu-Aasia mandriosa etniline koosseis jäi kogu ajaloo vältel äärmiselt 
kirjuks, samal ajal kui saartel (Indoneesias ja Filipiinidel) rääkis enamik rahvaid ainult 
austroneesia keelkonna keeli. Filipiinidelt ja Indoneesiast asustasid austroneeslased I 
aastatuhandel m. a. j. kogu Okeaania, moodustades siin kolm keelerühma: melanee-sia, 
mikroneesia ja polüneesia. Ida-Indoneesias, Uus-Gineal ja mõnedel teistel Melaneesia 
saartel assimileerisid nad varasemad paapua hõimud. Polüneesia idapoolsete saarte (eriti 
Liha-võttesaare) asustamisest võisid mõnede uurijate (näiteks Norra etnograafi ja reisija 
Thor Heyerdahli) arvates osa võtta üksikud Ameerikast tulnute rühmad. 

Ameerika varasemat etnilist ajalugu tunneme väga vähe. Teatavasti jõudis esialgne 
asustus sellesse maailmajakku paleoliitikumi lõpul Kirde-Aasiast (30 000—25 000 aastat 
tagasi). Tõenäoliselt on olnud mitu üksteisele järgnenud Ameerika asustamise lainet; 
üheks viimaseks võib lugeda eskimote tungimist 1 aastatuhandel e. m. a. itta kuni 
Gröönimaani. Ameerika indiaanlaste esivanemad levisid 12 000—15 000 aasta vältel 
tohutule maa-alale Alaskast Tulemaani ning jagunesid suureks hulgaks keelkondadeks ja 
väiksemateks rühmadeks, kelle omavahelised suhted on tänaseni jäänud vähe uurituks. 
Teaduses on palju vaidlusi esile kutsunud küsimus Ameerika võimalikest sidemeist teiste 
maailmajagudega enne Kolumbuse merereisi ja euroopa kolonisatsiooni algust. Thor 
Heyerdahl, kes aastail 1969—1970 sooritas kaks eksperimentaalmerereisi Aafrika 

rannikult Kariibi mere saartele papüüruslaevadel «Ra-[» ja «Ra-Il», oletab, et taolisi 
laevu võisid kasutada juba vanad egiptlased Atlandi ületamiseks ja Ameerika rannikule 
jõudmiseks. Meie päevini arutatakse probleemi Atlantisest — legendaarsest maast, mis 
kreeka filosoofi Platoni (V—IV sajandil e. m. a.) tunnistuse kohaselt olevat asunud 
Gibraltarist lääne pool suurel saarel ja mille juba kauges minevikus mingisuguse tohutu 
katastroofi tagajärjel olevat neelanud ookeani veed. Atlantise olemasolu hüpoteesi 
pooldajad arvavad, et Atlantise kaudu võisid juba ammu enne Kolumbust areneda 
majanduslikud 

32 

ja kultuurikontaktid ühelt poolt Euroopa ja Aafrika ning teiselt poolt Ameerika rahvaste 
vahel. Kuid arheoloogia, etnograafia ja teiste teaduste andmed praegu veel seda legendi ei 
kinnita. 

Korduvalt on avaldatud arvamust hiinlaste, jaapanlaste ja eriti austroneeslaste 
muistseist meresõitudest Ameerika randa, samuti Ameerika indiaanlaste vastureisidest 
Okeaaniasse. Prantsuse keeleteadlane Paul Rivier võrdles austroneesia ja austraalia keeli 
lõunaameerika keeltega ning esitas hüpoteesi, mille kohaselt polüneeslased jõudsid 
Lõuna-Ameerika läänerannikule, kusjuures neil olid laevadel kaasas orjadena 
melaneeslased ja isegi austraallased. Suurt teaduslikku huvi pakuvad 1956. aastal 
neoliitiliste asulate väljakaevamistel Valdivia-nimelises paigas Ekuadori lõunarannikul 
leitud savinõud ornamendiga, mis on iseloomulik Jomoni kultuuri keraamikale Lõuna- 
Jaapanis (TV —Ill aastatuhat e. m. a.). Võimalik, et selle kultuuri esindajaid, kes rääkisid 
eeldatavasti ainu või austroneesia keeli, kandis merehoovus kunagi iidses minevikus 
Lõuna-Ameerika rannikule. Thor Heyerdahli arvamuse järgi kandsid merehoovu-sed 
polüneeslaste esivanemaid Jaapani rannikult Põhja-Ameerika läänerannikule. Nad elasid 
seal ligi tuhat aastat, seejärel asusid ümber Havai saartele, kust asustasid pikkamööda 
kogu Polüneesia. Lihavõttesaarel kohtasid polüneeslased veelgi varasemat lõunaameerika 
päritoluga elanikkonda, kellest osa hävitasid, osa aga assimileerisid. 

Enamik nõukogude ja välismaa etnograafe suhtub eeltoodud hüpoteesidesse suure 
ettevaatusega, kuigi ei eita, et neis võib olla osake tõtt. See-eest uusimate ajaloo ja 
arheoloogia andmete põhjal tuleb pidada täiesti tõestatuks, et XI—XII sajandil m. a. j. 
purjetasid norra meresõitjad (viikingid) Islandist ja Gröönimaalt Põhja-Ameerika 
rannikule ja isegi rajasid asundusi maal, mida nimetasid Vinlandiks (nähtavasti tänapäeva 
Newfoundlandi piirkonnas). Nende skandinaavia kolonistide edasine saatus on teadmata, 
kuid olulist mõju Ameerika etnilisele ajaloole nad ei avaldanud. 

Ameerikas tekkisid varase klassiühiskonna ja riikluse kolded hoopis hiljem kui Aasias, 
Aafrikas ja Euroopas. See seletub tunduval määral asjaoluga, et indiaanlaste esialgu väga 
väikesearvulised esivanemad kulutasid hulga aega ja jõudu oma maailmajao hõlvamiseks. 
Viimased arheoloogilised materjalid lubavad oletada, et paljud indiaanlaste rühmad, eriti 
Kesk- ja Lõuna-Ameerikas (Andide piirkonnas) olid maaviljelusega hästi tuttavad juba 
4000 aastat tagasi ning saavutasid meie ajaarvamise künnisel kõrge ühiskondlik- 
majandusliku ja kultuurilise 

arengu taseme. Meie ajaarvamise esimestel sajanditel kujunevad maaja ja olmeegi 
riigid Kesk-Ameerikas; neist säilinud arhitektuurimälestised ja kirjalikud allikad 
jutustavad rikkast ja keerulisest tsivilisatsioonist. Mõnevõrra hiljem, ligikaudu II—Ill 
sajandil m. a. j. hakkavad tänapäeva Mehhiko territooriumil arenema nahua rahvaste, 
algul tolteekide, seejärel asteekide riigid. Lõuna-Ameerika Andide piirkonnas lõid 1 
aastatuhandel ja II aastatuhande algul m. a. j. kõrgetasemelised kultuurid tšibtšad 
tänapäeva Kolumbia territooriumil ja ketšuad tänapäeva Peruu, Boliivia ja Ekuadori 
piires. XIII—XV sajandil kujunes varane klassiriik eesotsas inkade dünastiaga, kes 
allutas rea naaberhõime. Kõik loetletud riigid, mis olid Ameerikas enne Kolumbust, 
purustati barbaarselt hispaania kolonisaatorite poolt XVI sajandil. 

Kesk- ja Lõuna-Ameerika riikides kulgenud etniliste kon-solideerumisprotsesside 
kõrval oli Ameerika indiaanlaste etnilises ajaloos palju teisigi tähtsaid sündmusi. Näiteks 
võib meenutada atapaskide massilist ümberasumist, kes hõlvasid laialdased alad 
tänapäeva Kanada, USA ja Mehhiko territooriumil, assimileerides seejuures hulga 
mitmesuguseid keeli kõnelevaid hõime. Väga huvitav oli arvukate kariibi hõimude 
ümberasu- 

mine Lõuna-Ameerika põhjarannikult Kariibi mere saartele, kus nad hävitasid või 
allutasid siin ammu elanud aravakid. Kuna vallutajad tapsid võidetute hulgast peaaegu 
kõik mehed, leidsid eurooplased neile saartele tulles eest omapärase olukorra, kus mehed 
rääkisid ühte keelt (kariibi), naised aga teist (aravaki). Seega oli enamik Ameerika (nagu 
ka kogu maailma) rahvaid juba ammu enne meie ajaarvamist oma päritolult etniliselt 
heterogeensed ning koosnesid erinevate hõimude järeltuli-jaist, kes algselt olid rääkinud 
iseseisvaid ja alati kaugeltki mitte sugulaskeeli. 


muistised: 
1 — asteegi jumala Ouetzalcõatli savikuju; 
2 — inimpeakujuline vanaperuu savinõu. 

X. KUIDAS KUJUNES MAAILMA TÄNAPÄEVA ETNILINE 
KAART 


Käesoleva raamatu piiratud maht ei võimalda meil üksikasjalikumalt peatuda maailma 
rahvaste edasisel etnilisel ajalool. Seoses inimkonna arvukuse suurenemisega, tema 
tootlike jõudude arenguga, ühiskondliku organisatsiooni keerukamaks muutumisega ja 
kultuuri progressiga läheb see ajalugu üha keerulisemaks ja mitmekesisemaks. Üha 
arvukamaks muutuvad 

ümberasumised (migratsioonid), kasvab segunemise tempo ja majanduslik-kultuuriline 
vastastikune mõjutamine eri rahvaste ja rahvaste rühmade vahel, kes sageli elavad 
üksteisest kaugel. Vastates küsimusele, kuidas kujunes praegusaegne maailma etniline 
kaart, peatume ainult neil etnilistel protsessidel, mis etendasid selles kõige suuremat osa. 

Euroopa, Aasia ja Põhja-Aafrika etnilises ajaloos oli olulise tähtsusega TV—IX sajandil 
toimunud niinimetatud Suur rahvasterändamine, mil oikumeeni selle osa enamikus 
maades moodustusid vanade impeeriumide varemeil feodaalriigid ja ühtlasi algas uute, ka 
meie päevil eksisteerivate rahvaste kujunemine. Just sel ajal asustasid slaavlased Ida- 
Euroopat ja hõlvasid peaaegu kogu Balkani poolsaare; germaanlased levisid Kesk- ja 
Põhja-Euroopas ja tungisid Briti saartele, kus varem elasid keldid; endise Rooma 
impeeriumi mitmesuguste provintside latiniseerunud elanikkonna ning Rooma piiresse 
tunginud ja selle lõplikku langust tugevasti soodustanud barbarihõimude segunemise 
tagajärjel kujunesid romaani rahvad. 

Eelmises peatükis nimetatud hunnide liikumine läände tõi nad IV sajandi lõpul 
Euroopasse, kus Doonau jõgikonnas rajati suur, kuid ebapüsiv riik etniliselt väga kirju 
elanikkonnaga. Hunnide järel tulid Ida-Euroopasse teised türgi-tatari hõimud — kasaarid, 
avaarid, bulgaarid, petšeneegid, polovetsid jne. Üks rühm bulgaare rändas üles mööda 
Volgat ja etendas silmapaistvat osa tšuvaššide ja tatarlaste etnogeneesis; teine rühm, 
ületanud 679. aastal Doonau, assimileerus slaavlaste hulgas, andes oma nime bulgaaria 
rahvale. VIII—IX sajandil siirdusid Lõuna-Uraalidest Kesk-Doonaule ungarlased 
(madjarid), kes keelelt on sugulased Lääne-Siberi ugrilaste — hantide ja mansidega. 
Massiline türgi-tatari rahvaste liikumine toimus Lõuna-Siberis ning Sise- ja Kesk-Aasias, 
kus 1 aastatuhande teisel poolel m. a. j. kujunes rida üksteist asendavaid hõimuliite ja 
riike, mille koosseisus oli üsna eripalgelisi etnilisi ühtsusi. V sajandi lõpul suundus suur 
rühm iraani keeli kõnelevaid Kesk-Aasia hõime heftalute (valgeid hunne) Indiasse, kus 
rajas suure riigi endise Kušaani impeeriumi territooriumil. Alates VII sajandist algasid 
araablaste vallutused, millega kaasnes araablaste levimine Ees-Aasia ja Põhja-Aafrika 
maadesse ning kohaliku elanikkonna assimileerimine nende poolt. 

Aasia ida- ja kaguosas, kus I aastatuhandel ja II aastatuhande -algul m. a. j. samuti 
arenesid feodaalsuhted, jätkusid sel ajal paljud etnilised protsessid, mida oleme juba 
maininud eelmises osas. Jõudis lõpule korealaste ja jaapanlaste etniline ning ühtlasi ka 
riiklik konsolideerumine. Hiinlased, kes nimetasid endid «han» (dünastia järgi, kes 
valitses III saj. e. m. a. kuni III saj. m. a. ].), hõivasid pikkamööda Oinlingist lõuna pool 
asuva territooriumi, kus nad segunesid mitmesuguste rahvastega, neilt üle võttes 
majanduslikke ja kultuurilisi vilumusi ja oskusi, neile oma keele andes ja omakorda 
üksteisest tugevasti *erinevateks kohalikeks rühmadeks jagunedes. Indo-Hiinas laienesid 

vietnamlaste, birmalaste ja tailaste etnilised ja poliitilised territooriumid mon-khmeride 
ja indoneeslaste (eriti tšamide) arvel. Sumatralt levisid laiali malailased, kes hõivasid 
Malaka ja seejärel peaaegu kogu Indoneesia ning moodustasid seal vastastikustel 
mõjutustel sugulasrahvastega rea uusi etnosi. Alates esimestest sajanditest m. a. ]. tekib 
siin mitu feodaalriiki, millest suuremad olid Sjriwidjaja Sumatra kaguosas ja Madjapahit 
Kesk-Jaaval. Viimasest riigist oli kuni XV sajandi lõpuni sõltuvuses tunduv osa 
Indoneesiast ja võimalik, et ka osa Filipiinidest. 

Meie ajaarvamise II aastatuhande esimesel poolel avaldasid Euroopa ja Aasia etnilisele 
ajaloole suurt mõju mongolite massilised ümberasumised. Mongolid tõmbasid kaasa teisi, 
peamiselt türgi-tatari rahvaid, kes XIII sajandil läksid Tšingis-khaani ja tema järglaste 
suure, kuigi lühiajalise impeeriumi koosseisu. Mongolite vallutustega kaasnes tervete 
etniliste ühtsuste ümberasumine tohutu kaugete vahemaade taha, suurenes järsult 
mitmesuguse päritoluga rahvaste segunemine ning tekkisid eeldused uute rahvaste 
kujunemiseks Sise-, Kesk- ja Ees-Aasias, Kaukaasias ja Ida-Euroopas. Nende etniliste 
protsesside heaks näiteks võib tuua erisuguste tatarlaste rühmade ilmumise Siberisse, 
Volga-Kaama jõgikonda, Krimmi ja mõnesse teise meie maa rajooni. Mongolite- 
tatarlaste järel ilmusid Kaukaasiasse ja Väike-Aasiasse, mõnevõrra hiljem ka Balkani 
poolsaarele türgi-tatari ümberasujate uue lainena oguusid, tänapäeva turkmeen-laste 
sugulased; nad segunesid kohaliku elanikkonnaga ja etendasid olulist osa uute etnoste, 
sealhulgas aserbaidžaanlaste ja osmanitürklaste kujunemisel, kes XV sajandil kukutasid 
Büt-santsi ja alistasid mitmeks sajandiks paljud Kagu-Euroopa ja Põhja-Aafrika rahvad. 
Peaaegu samal ajal levisid bantu keeli kõnelevad hõimud Aafrika mandri ida- ja 
keskaladelt kogu lõunapoolsesse Aafrikasse. XV sajandi lõpuks olid Aasias, Euroopas ja 
Aafrikas välja kujunenud peaaegu kõik meie päevil seal elavad rahvad. 

Määrava tähtsusega kogu maailma etnilisele ajaloole oli kapitalismi sünd ja areng 
Euroopas ning suure hulga eurooplaste ümberasumine XVI-—-XIX sajandil Ameerikasse, 
Austraaliasse, Okeaaniasse ja Lõuna-Aafrikasse. Peamist osa neis ulatuslikes 
migratsioonides etendasid algul hispaanlased ja portugallased, hiljem hollandlased, 
prantslased ja eriti inglased. Paljud nende rahvaste rühmad, olles end lahti rebinud 
emamaa etnosest, panid uutes elukohtades aluse täiesti uutele etnilistele ühtsustele. 
Mõnedel juhtudel etendas nende moodustumisel peaosa koloniaalmaade põliselanikkond, 
teistel juhtudel Euroopast pärit 

asunike järeltulijad, sest põliselanikud kas hävitati peaaegu täielikult, isoleeriti 
kunstlikult või tõrjuti oma etnilistelt territooriumidelt välja. Esimest teed mööda toimus 
Mehhiko ning paljude Kesk- ja Lõuna-Ameerika rahvaste kujunemine. Etnilise arengu 
teine tee on iseloomulik Kanadale, USA-le, Argentiinale, Uruguaile, Austraaliale, 
paljudele Okeaania saartele — Uus-Meremaale, Havaile jt. Aafrika lõunaosas kujunes 
analoogiliselt hollandi asunike järeltulijaist (buuridest) uus rahvas — afrikandrid, keda 
meie päevil on 4,8 miljonit inimest (koos «värvilistega») ja kes kõnelevad hollandi 
keelele lähedast, kuid paljude iseärasustega afrikaani keelt. Mõnedes Ameerika maades, 
eriti Kariibi mere saartel, Venetsueelas, Brasiilias ja Guajaanas etendasid etnilises ajaloos 
euroopa immigrantide ja indiaanlaste kõrval suurt osa Aafrika päritoluga orjade järel- 
tulijad. 

XVI-—XX sajandi alguse tähtsamate etniliste protsesside hulka kuulub venelaste 
asumine Siberisse, osaliselt ka Kaukaasiasse ja Kesk-Aasiasse. Erinevalt teistest 
rahvastest ei ole vene ümberasujad peaaegu kunagi eraldunud oma etnosest. Kuid nende 
majanduslik-kultuuriline diferentseerumine uutes kohtades ja segunemine 
põliselanikkonnaga põhjustasid sageli uute etnograafiliste rühmade tekkimist vene rahva 
enda koosseisus. Siberis kujunesid kõige järsumad olustikulised ja kultuurilised 
erinevused vanade asunike — XVII—XIX sajandi alguse asunike järeltulijate ja 
uusasukate vahel, kes olid enamikus kõige vaesemad talupojad, asunud Uraalide taha 
arenenud kapitalismi perioodil pärast 1860-ndate aastate reforme. Samal ajal asus koos 
venelastega meie maa Aasia-osa mitmesugustesse rajoonidesse tähelepandaval hulgal 
ukrainlasi, valgevenelasi, lätlasi, eestlasi, tatarlasi, komisid, mordvalasi, juute ja teisi 
rahvaid. Nad säilitasid osaliselt oma keele, kultuurilised iseärasused ja rahvusliku 
eneseteadvuse, osaliselt aga sulasid aegamööda kokku arvukama naaberelanikkonnaga 
(kõige sagedamini venelastega). 

Seega oli XX sajandi alguseks maailma tänapäeva etniline kaart põhijoontes välja 
kujunenud. Muidugi, etnilised protsessid (eriti migratsioonid) jätkusid ka hiljem ning 
jätkuvad veel praegugi. Otsustavat mõju avaldas nende olemusele ja suunale Suur 
Sotsialistlik Oktoobrirevolutsioon, mis avas kogu inimkonna ajaloos uue ajajärgu — 
kommunismiajajärgu. Kuid Oktoobri j argse perioodi etnilised protsessid, mis enamikul 
juhtudel kestavad ka meie päevil, ei ole meie jaoks minevik, vaid elav kaasaeg. Nad 
etendavad tohutut osa kogu meie ühiskond-lik-poliitilises ja kultuurielus. Neist tänapäeva 
etnilistest 

protsessidest, mis pakuvad meile suurt praktilist ja teoreetilist huvi, saavad lugejad 
üksikasjalikumalt teada raamatu järgmistest osadest. 


XI. ÜRGAJA HÕIMUD JA NENDE SUGULASRÜHMAD 


Nüüd peame taas pöörduma aegade sügavusse, et selgusele jõuda väga tähtsas ja 
huvitavas küsimuses etniliste ühtsuste tüüpidest. Eespool oli juba öeldud, et rahvad 
jagatakse etnograaf ilisteks rühmadeks ja koos sellega ühendatakse suurematesse 
süstemaatilistesse jaotustesse — sugulasrahvaste rühmadesse või etnolingvistilistesse 
ühtsustesse. See on etniliste ühtsuste nii-öelda horisontaalne klassifikatsioon, kuid 
kõrvuti sellega on olemas ka teine, vertikaalne klassifikatsioon, tingitud sellest, et 
mitmesuguste ajalooliste epohhide rahvad erinevad üksteisest kvalitatiivselt. Nõukogude 
teadlased omistavad inimkonna ajaloo mitmesuguste perioodide etniliste ühtsuste tüüpide 
uurimisele suurt tähtsust. 

Etniliste ühtsuste küsimus on kõige selgem ürgkogukondliku ehk klasside-eelse korra 
perioodil. Need ühtsused, mida tavaliselt nimetatakse hõimudeks, moodustusid nagu kõik 
teisedki etnilised ühtsused kindlal territooriumil inimestest, kes olid omavahel 
majanduslikult seotud, kõnelesid ühte ja sama keelt ning kellel oli samalaadseid jooni 
olmes ja kultuuris. Ent erinevalt hilisemate ajalooperioodide etnilistest ühtsustest 
rajanesid esialgsed hõimuühtsused tegelikule või näilisele veresugulusele, s. t. koosnesid 
inimestest, kes olid või igal juhul lugesid endid ühise päritoluga seotuks. Hõimuühtsuste 
teine iseloomulik omadus oli olulise sisemise ühiskondliku kihistumise, seega ka 

antagonistlike klasside puudumine. Nii oli hõimuühtsuste kultuur ühtne: ürgaja inimestel 
langes kultuuri etniline ja ühiskondlik spetsiifika enam-vähem kokku. 

See pole juhus, et me räägime siin hõimuühtsustest, mitte üksikuist hõimudest. Asi on 
selles, et ürgkogukondliku korra ajajärgul olid mitut järku etnilised ühtsused tõenäoliselt 
juba olemas. Etnograafiliste ja arheoloogiliste materjalide võrdleva uurimise põhjal 
oletavad paljud nõukogude ja välismaa teadlased, et juba enne vanimate hõimude 
tekkimist jagunesid inimeste territoriaalsed rühmad, keda liitis ühine majanduslik 
tegevus, kaheks pooleks, pooltesisesed abielud ning üldse meeste ja naiste vahelised 
sugulised suhted olid rangelt keelatud. Abi-elusidemeisse võisid astuda inimesed, kes 
kuulusid ürgühis-konna eri pooltesse. Neid pooli nimetatakse etnograafias fraatriateks 

(sõna-sõnalt «vennaskond») ja ürgühiskonna tolleaegset struktuuri 
duaalorganisatsiooniks. Tava astuda abiellu ainult võõra fraatria liikmega nimetatakse 
eksogaamiaks (kr. exõ — väljaspool, gamos — abielu). Meie kaugeil eellastel, kes V.I. 
Lenini väljenduse kohaselt elasid ürgkarjadena ja kellel ei olnud püsivat sotsiaalset 
organisatsiooni, tekkis eksogaamia kui peaaegu et kõige iidsem tava inimkonna ajaloos 
nähtavasti loomalike instinktide järkjärgulise taltsutamise käigus. Edaspidi jagunesid 
vanimad fraatriad väiksemaiks, samuti eksogaamseiks rühmadeks (sugukondadeks), kes 
lugesid oma päritolu ühistest tegelikest või ettekujutatavaist esivanemaist. Sugukond 
(algselt tõenäoliselt matriarhaalne) sai inimühiskonna esialgse ühis-kondlik-majandusliku 
organisatsiooni tuumikuks. Hõimud koosnesid fraatriatest, mis omakorda jagunesid 
sugukondadeks. Hõimud olid nähtavasti vanimad tänapäeva liiki inimese etnilised 
ühtsused, mis kujunesid kas ürgkarjade jagunemisel kaheks eksogaamseks osaks või (mis 
meie arvates on tõenäolisem) kahe iseseisva kollektiivi liitumise tulemusel. Kuid vaevalt 
et üksik-hõimud olid ürgühiskonna põhilisteks rahvasteks. Tõenäolisem on, et 
sugulashõimude, aga võimalik, et ka mittesugulashõimude killustumise ja ühinemise 
protsessis hakkasid kujunema suuremad hõimurühmad, kes elasid naaberterritooriumidel, 
rääkisid ühe ja sama keele murdeid ning kelle kultuuris oli palju ühiseid jooni. Just 
hõimurühmad olidki ürgkogukondliku korra ajal põhilised etnosed. 

Esitatud päritoluteooriaid kinnitavad faktilised materjalid rahvaste kohta, kelle elus 
kuni hilise ajani olid säilinud paljud ürgkogukondliku korra jooned. Nii näiteks 
austraallased jagunesid eri hõimudeks, kelle üldarv ulatus 500-ni. Eri hõimude koosseis 
kõikus mõnesajast kuni mitme tuhande inimeseni. Arvatavasti oli enamik neist hõimudest 
juba hõimude ühendused — ürgühiskonna omalaadi rahvad. Just niisugused üksikuist 
väikestest hõimudest koosnevad ühtsused olid nähtavasti ka austraallaste kõige tuntumad 
hõimurühmad: kamileroid, kurnaid, narrinjerid, arandad, varramungad, karieerad, njol- 
njolid jt. Nende rühmade vahelised piirid olid sageli laialivalguvad ja ebamäärased. 
Naaberhõimurühmad erinesid majanduslike, olustikuliste ja kultuuriliste iseärasuste 
poolest üksteisest vähe. Üksikud inimesed võisid ühest hõimust teise üle minna (vrd. Ik. 
19). Austraaliastel ei olnud hõimujuhte, hõimunõukogusid ega mingisuguseid muid 
hõimuorganisatsiooni pidevaid vorme. Kuid igal hõimul oli oma nimi ja territoorium, 
oma kombed, tavad, pärimused päritolu kohta ja muud etnilised traditsioonid. Eri hõimud 
rääkisid enamasti ühe ja sama keele murdeid, 

mis iseloomustas kogu sugulashõimude rühma, s. t. ürg-aegset rahvast. 

Hoopis keerulisem oli hõimuorganisatsioon rahvastel, kes selleks ajaks, kui etnograafid 
neid tundma õppisid, olid klassiühiskonda ülemineku piiril. Niisuguse keerulise 
organisatsiooni kujukaks näiteks võivad olla irokeesid, kelle ühiskondlikku korda on 
väljapaistva ameerika etnograafi L. H. Morgani andmeil kirjeldanud F. Engels oma 
klassikalises teoses «Perekonna, eraomanduse ja riigi tekkimine» (1884). Irokeeside 
hulka kuulus mitu hõimurühma: irokeesid ise, iirid, huroonid jt. Igal hõimul oli oma 
territoorium ja oma nimi, ühise irokeesi keele eriline, ainult sellele hõimule omane murre, 
samuti erisugused religioossed ettekujutused, mütoloogia ja kultusekombed. Erinevalt 
austraallaste hõimudest olid irokeesidel hõimunõukogud, kuhu kuulusid sõjapealikud ja 
rahuaegsed vanemad (sugukonna pead), keda euroopa autorid nimetavad sachemiteks. 
Irokeeside hõimudele iseloomulikke tunnuseid pidas F. Engels üldse tüüpilisteks 
ürgkogukondliku ühiskonna hilisema arenguetapi hõimu-organisatsioonile. 
Etnograafiliste ja ajalooliste andmete järgi pole sellele organisatsioonile raske leida 
analoogilisi mitmete maade rahvaste juurest ja mitmesugustest ajaloolistest perioodidest. 

Ligikaudu 1570. aastal moodustasid irokeeside seneka, kejuuga, onondaga, onaida ja 
mohoki hõimud viie hõimu liidu, mis etnograafilises kirjanduses on tuntud «Irokeeside 
liiga» nime all. Hiljem ühines selle liiduga kuues, tuskaroora hõim. Nimetatud liiga oli 
üles ehitatud kõigi sellesse kuuluvate hõimude täieliku võrdsuse ja iseseisvuse alusel. 
Liiga võimuorganiks oli liidunõukogu, mis koosnes viiekümnest seisundilt ja lugupida- 
miselt võrdsest sachemist. Nõukogu istungid toimusid lahtise taeva all kogu rahva ees, 
kuid lõpliku otsuse tegid ainult nõukogu liikmed. Irokeeside liigal oli peale nõukogu veel 
kaks võrdsete volituste ja võrdse võimuga kõrgemat sõjapealikut. Analoogilisi hõimuliite 
oli ka teistel Põhja-Ameerika indiaanlastel, näiteks krikkidel, kes elasid USA kaguosas 
tänapäeva Georgia osariigi piires, ning dakootadel, kes asustasid Põhja-Ameerika 
stepialasid — preeriat. Seitsme dakoota hõimu liitu nimetati «Hõimunõukogude seitse 
lõket», teaduslikus kirjanduses tavaliselt — «Preeria suur konföderatsioon». 
Samasuguseid hõimuorganisatsiooni vorme leidus ka väljaspool Ameerikat. Hästi 
tuntakse näiteks slaavi, balti, germaani, keldi, india ja paljude teiste rahvaste hõimuliite. 

Niisiis ürgkogukondliku või sugukondliku korra ajastul olid põhilisteks rahvasteks 
sugulashõimude rühmad. Kuigi sinna 

kuuluvail hõimudel oli teatud keelelisi ja kultuurilisi erijooni, moodustasid nad 
suurematest rahvastest ikkagi ainult osi ja alajaotusi, omamoodi etnograafilisi rühmi, 
subetnosi, kui kasutada meie süstemaatilist terminoloogiat. Sealjuures tunnetasid kõik 
üksikhõimude või etniliste rühmade liikmed suurepäraselt oma kuuluvust põhirahva 
hulka. Iga irokees pidas ennast nii mõnda kindlasse hõimu kui ka kogu irokeesi rahva 
hulka kuuluvaks. Enamik rahvaid, kes ei olnud veel antagonistlikeks klassideks 
jagunenud, kujutasid endast just niisuguseid hõimuühtsusi, näiteks keskaja rahvad, keda 
loetlevad vene kroonikad: läänemeresoome keeli kõnelnud liivlased, tšuudid (eestlaste 
esivanemad), vadjalased (vepslaste esivanemad), karjalased, sumid (soomlaste 
esivanemad) jt. (vt. kaarti Ik. 13). Seda nimestikku võiks täiendada muistsete ja tänapäeva 
rahvaste, sealhulgas idaslaavlaste hõimurühmade —- vjaatitšite, krivitšite, Ilmeni 
sloveenide, radiimitšite, dregovitšide, drevl jaanide, poi jaanide jt. pika loeteluga, kes 
hiljem liitusid eespool kõne all olnud vanavene rahvaks. Samasse etniliste ühtsuste 
kategooriasse kuulusid kuni kokkupõrgeteni eurooplastega paljud Siberi, Kesk- ja Lõuna- 
Aafrika, Kagu-Aasia, Ameerika ja Okeaania rahvad. 

XII. KAPITALISMIEELSE KLASSIÜHISKONNA RAHVAD 


Kui inimkonna ajalugu oli jõudnud antagonistlike klasside ajajärku, erinesid etnilised 
ühtsused põhimõtteliselt hõimudest ja nende sugulasrühmadest kahe põhitunnuse poolest: 
esiteks — nad koosnesid inimestest, keda ei sidunud veresugulus, vaid territoriaalsel 
naabrusel rajanevad majanduslik-kultuurilised suhted; teiseks — nad sisaldasid endas 
alati ekspluateerivaid ja ekspluateeritavaid klasse, kes erinesid teineteisest tunduvalt 
ühiskondlik-majandusliku seisundi ning elukondlike ja kultuuriliste iseärasuste poolest. 
Kogu pikk ajalooperiood alates esimeste klassiühiskondade tekkimisest Ees-Aasias ja 
Põhja-Aafrikas IV aastatuhandel e. m. a. kuni Suure Sotsialistliku 
Oktoobrirevolutsioonini, mis avas inimkonnale tee kommunismile, oli ägeda võitluse 
periood antagonistlike klasside vahel, kes seisid vastasleerides ühiskondliku tootmise 
protsessis ja kelle eluviisid olid täiesti erinevad ka ühe ja sama rahva hulka kuulumise 
puhul. Kultuuri ja olme etniline spetsiifika klassiühiskonnas ei olnud enam sama mis 
ühiskondlik spetsiifika. 

Vana-Idamaa ja antiikmaailma orjanduslikud ühiskonnad koosnesid enamuses 
kogukonna vabadest liikmetest, peamiselt põlluharijatest. Põhiline ekspluateeritav klass 
— orjad — erines, 

vähemalt esialgu, orjapidajaist ja vabadest kogukonna liikmeist oma etniliselt 
kuuluvuselt. Algselt ei kuulunud orjad sama rahva hulka kui ühiskonna teised klassid 
ning lülitusid, selle koosseisu aegapidi ja väga visalt. Näiteks Rooma impeeriumis 
pärines enamik orje mitmesuguste rahvaste hulgast,, kellega roomlased pidasid 
vallutussõdu. Orjaseisusse sattusid tuhanded sõjavangid-traaklased, illüürlased, 
gallialased (keldid), germaanlased, slaavlased ja paljude teiste rahvaste esindajad, kelle 
maad Rooma väed olid Euroopas, Põhja-Aafrikas või Lääne-Aasias kas täielikult või 
osaliselt vallutanud. Kõige-suurema orjade ülestõusu juht I sajandil e. m. a. Spartacus oli 
päritolult traaklane, kuid tema juhtimisel võitlesid oma vabanemise eest tuhanded orjad, 
kes kuulusid eri rahvaste hulka. Meie ajaarvamise esimestel sajanditel, kui Rooma 
majanduslik ja sõjaline võimsus hakkas pikkamööda nõrgenema, asusid paljud 
ettenägelikumad rooma orjapidajad oma orje maa külge kinnistama, varustades neid 
tootmisriistadega ning lubades neil abielluda ja perekonna rajada. Nende orjade järglased 
sulasid nähtavasti nende rahvaste koosseisu, kelle seas nad elasid. Rooma impeeriumi 
eksisteerimise lõpul ostis suur hulk orje-ennast vabaks või lihtsalt lasti vabaks. Paljud 
niisugused vabakslastud olid rikkad inimesed; mõnedel neist oli tähelepanuväärne osa 
Rooma majanduslikus, kultuuri- ja ühiskond-lik-poliitilises elus ning nad teenisid isegi 
kõrgeis riigiameteis. 

Erinevalt orjanduslikust ühiskonnast moodustasid feodaal-ühiskonnas ekspluateeritavad 
rühmad — pärisorjuslik talupoegkond ja linna töörahvas — alati rahva põhiosa ja just 
nende kultuurilised iseärasused olid kogu rahva iseloomulikeks etno-graafilisteks 
tunnusteks. Mis puutub aga selle perioodi sotsiaalsesse ülikkonda — iga liiki 
mõisnikesse-pärisorjapidajaisse, siis vastavalt feodalismi arenemisele tugevnes nende 
hulgas üha rohkem omamoodi kosmopolitismi tendents, ning oma eluviisidelt ja 
eneseteadvuselt kaugenesid ülikud tunduval määral laiadest töörahvahulkadest. Just sel 
perioodil ilmneb feodaalse ülik-konna seas 'püüd vastandada ennast rahvale, hoobelda 

oma päritoluga muistseist, tihti legendaarseist vürstikestest, mitmesugustest vallutajatest 
ja anastajatest. Ideoloogia valdkonnas peegeldub see püüdlus reaktsioonilistes 
kujutelmades, nagu oleksid kõik inimesed algusest peale jagatud valgete ja mustade 
«tõuks», sündinud isandaiks ja õigusetuks pööbliks, keda jumal on käskinud «oma 
palehigis töötada». 

Toome mõned konkreetsed näited, mis illustreerivad neid üldisi seisukohti. Näiteks 
varafeodaalsel perioodil olid kõik äsja kirjeldatud protsessid väga iseloomulikud 
paljudele Lääne-Aaf- 

rika maadele, kus paralleelselt nende islamiseerimisega kehalik sotsiaalne ülikkond 
eraldus rahvakultuurist ja asus arabiseerumise teele. Hilisel feodaalajal, eriti XVIl— 
XVIII Sajandil m. a. j. oli enamiku Euroopa maade feodaalne ülikkond eluviisidelt 
peaaegu täielikult eraldunud rahvast, rääkis prantsuse keelt ning jäljendas igati prantsuse 
ülikute kombeid ja tavasid. Pärast Peeter 1 reforme levis niisugune jäljendamine laiakaselt 
ka vene kõrgaadli hulgas. Ka tekkis feodaalajal kõige sagedamini ühiskondi, kus 
vallutuste tagajärjel klassi- ja etnilised erinevused põhijoontes peaaegu kokku langesid. 
Nii näiteks Lätis ja Eestis, mille juba XIII sajandil vallutasid sakse ristirüütlid, koosnes 
pärisorjadest talupoegkond läti, eesti ja liivi põliselanikest, mõisnikud olid aga 
välismaalased — sakslased taanlased, rootslased, ka poolakad. Samuti olid keskaegsel 
Lirimaal pärisorjad iirlased, kes pikka aega säilitasid keldi keele ning mõisnikud enamasti 
inglased, kes rääkisid oma keelt Indoneesias kasutas osaliselt Indiast pärit kõrgem 
ülikkond paljudes feodaalriikides kuni XV sajandini sanskriti keelt ja teisi india keeli, 
samal ajal kui pärisorjadest talupojad rääkisid mitmesuguseid indoneesia keelerühma 
keeli. 

Nõukogude poliitilises ja teaduslikus kirjanduses kasu'atakse orjandusliku ja feodaalse 
klassiühiskonna etnoste tähistamiseks tavaliselt üht ja sama terminit — rahvas 
(HapoanHocTe) Kuid tuleb silmas pidada, et igas uues ühiskondlik-majanduslikus 
formatsioonis (sealhulgas ka feodaalses) jätkavad koos just sellele formatsioonile 
iseloomulike etniliste ühtsuste tüüpidega eksisteerimist ka ühtsused, mis kujunesid välja 
eelmistel perioodidel. Näiteks läksid XV — XVIII sajandil Vene feodaalriigi koosseisu 
kõige erisugusemad hõimurühmad, kes asustasid laialdasi alasid Volgast Vaikse 
ookeanini. Kui vene inimesed, jõudnud üle Uraali mägede, alustasid Siberi hõlvamist, 
kohtasid rtacj seal arvukalt rahvaid, kes oma etniliselt struktuurilt kulasid endast 
enamikul juhtudel sugulashõimude rühmi. NiisUgused olid mansid (vogulid) ja handid 
(ostjakid) Uraalide iaga ja Lääne-Siberis, mitmesugused samojeedi ja tunguusi hõimude 
rühmad, samuti meile juba tuttavad paleoasiaadid, eskimod ja aleuudid. Analoogilisi 
protsesse, kus feodaalriikide koosseisu lülitus rahvaid, kes olid säilitanud 
ürgkogukondliku korra paljud iseärasused, võis täheldada ka paljudes teistes maades. 
Näiteks Indias, Lõuna-Hiinas, Indo-Hiinas, Indoneesias ja Filipiinidel asustasid suured 
arenenud feodaalsuhetega rahvad peamiselt suurte jõgede viljakad orud ja mererannikud, 
samal ajal kui mägirajoonides elasid väikesed rahvad, kes viimase ajani on täielikult või 
osaliselt säilitanud hõimustruktuuri. 

Feodalismiajale on väga iseloomulik ka mitut eri järku etniliste ühtsuste olemasolu a 
sellega seotud mitmeastmeline etniline eneseteadvus, mis oi tingitud naturaalmajandusest 
ja poliitilisest killustatusest ajaloo sel perioodil, kus iga eraldi asuvat, majanduslikult 

peaaegu suletud külakogukonda loeti esmajoones oma vürstiriigile kuuluvaks, mille 
eesotsas asusid «oma» feodaalid. Paljudel, eriti rändrahvastel oli see lokaalne enese- 
teadvus seotud veel hõimu- ja isegi sugukonnateadvuse iganditega. Koos sellega aga 
tunnetasid nad oma kuuluvust suuremasse territoriaalsesse ühtsusesse, «oma» kodumaa 
rahva hulka, mida valitses kas või formaalselt ülemfeodaal — suur-, vürst, tsaar või 
kuningas. Vene inimesed on alati tunnetanud lahutamatut sidet oma kodumaa, 
Venemaaga. Kuid feodaalse killustatuse perioodil XIII—XV sajandil tundsid üksikud 
kohalikud vene rahva rühmad ennast moskvalastena, tverilastena, rjazanlastena, 
novgorod;astena, pihkvalastena jne., jäädes oma kõrgema järgu etniliselt eneseteadvuselt 
venelasteks. Täpselt samuti ei tundnud prantslased ennast keskajal mitte ainult 
prantslastena, vaid ka gaskoonlastena, savoilastena, loräänlastena, normandlastena, ning 
sakslased — mitte ainult sakslastena, vaid ka baierlastena, saksidena, vestfaallastena, 
holšteinlastena jne. 


XIII. RAHVUSED JA RAHVUSLIK-POLIITILISED ÜHTSUSED 


Uut tüüpi etnilisi ühtigi, mis kujunesid kapitalistlike suhete arenemisega, nimetataks 
nõukogude teaduslikus ja poliitilises kirjanduses tavaliselt rahvusteks. Iseloomustavad 
tunnused, mis eristavad rahvusi eelnenud perioodide etnilistest ühtsustest, on määratletud 
paljudes V.I. Lenini töödes. Lenini järgi on rahvuse kujunemisel peaniine tegur 
majandussidemete tugevnemine rahva kõigi kohalike rühmade vahel, kohalike turgude 
liitumine ühtseks üldiseks rahvuslikuks turuks. Venemaal algas see protsess XVII 
sajandil, teistes Euroopa maades mõnevõrra varem või hiljem, kuid alati seoses 
kapitalismi arenemisega. Lenin eristab väga selget rahvusi feodaalperioodi elanikkonna 
kohalikest rühmadest. Viimased olid küll territoriaalsed üksused ja mitte veresugulases 
nagu ürgaegsed hõimud, ei kujutanud endast aga ometi ühtset majanduslikku tervikut. 
Rahvuse tekkimisega taandub kohalik etniline eneseteadvus pikkamööda nullini, 
asendudes teadmusega kuulumisest üldrahvuslikku tervikusse. 

V.I. Lenin, analüüsides mitmesuguste rahvaste rahvusliku 

arenemise probleemi, kirjutas: «Arenev kapitalism tunneb rahvusküsimuses kaht 
ajaloolist tendentsi. Esimene: rahvusliku elu ja rahvuslike liikumiste ärkamine, võitlus 
igasuguse rahvusliku rõhumise vastu, rahvusriikide loomine. Teine: igasuguse suhtlemise 
arenemine ja tihenemine rahvuste vahel, rahvuslike vaheseinte lõhkumine, kapitali, üldse 
majanduselu, poliitika, teaduse jne. internatsionaalse ühtsuse loomine.»6 Rõhutades 
mõlema tendentsi ajalooliselt progressiivset iseloomu, näitas Lenin, et kapitalismi 
tingimustes satuvad nad omavahel antagonistlikesse vastuoludesse. Just need vastuolud 
on kapitalimaa-ilmas ägedate rahvuslike konfliktide peamiseks allikaks, mis sageli 
põhjustavad relvastatud kokkupõrkeid, rõhutud rahvaste ülestõuse ja rahvuslikke 
vabastussõdu — kõige õiglasemaid sõdu kogu inimkonna ajaloos. 

Kuid arenenud kapitalismi ajastulgi juhtub, et mõned etnilised ühtsused, mis on 
kujunenud varasemal perioodil, eksisteerivad edasi, majanduslikult liitunud ühikuteks 
muutumata ja järelikult iseseisvaiks rahvusteks kujunemata. Niisugseid üht-susi 
tähistatakse sageli kui kapitalistliku perioodi «rahvaid», kuigi oma klassikoostiselt ning 


6Lenin, V.I. Teosed. 20. kd., Ik. 11. 

eluviisilt ja kultuuritraditsioonidelt erinevad nad tublisti feodalismiaja rahvastest. Just nii- 
suguseid rahvaid, kes on tekkinud juba feodalismiajal, kuid eksisteerivad edasi ja 
säilitavad oma etnilise eripära, esindavad paljud vähemusrahvused Lääne-Euroopa 
arenenud kapitalistlikes maades, näiteks uelslased Inglismaal, bretoonid Prantsusmaal, 
galjeegod ja baskid Hispaanias, friuulid Itaalias. 

Kapitalistliku perioodi rahvused ja rahvad nagu ka varaste ühiskondlik-majanduslike 
klassiühiskondade etnosed koosnevad alati antagonistlikest klassidest, kelle vahel kogu 
aeg toimub majanduslik, poliitiline ja ideeline võitlus. Teatavasti on kapi-talismiperioodi 
põhiklassid kogu maailmas kodanlus ja proletariaat. Kuid kõrvuti nendega jätkavad sel 
ajajärgul enamikus maades eksisteerimist, kuigi pikkamööda lagunedes, feodalismiaja 
klassid — mõisnikud ja talupojad. Lisaks kujunevad kõigi loetletud klasside koosseisus 
välja mitmesugused sotsiaalsed rühmad ja kihistused — väike-, kesk- ja suurkodanlus, 
tööstus-ja maaproletariaat, käsitöölised, intelligents, kes oma päritolult, majanduslikult 
seisundilt ja ideoloogialt on seotud mitmete klassidega. Kõigi nimetatud rühmade erikaal 
mitmesuguste rahvuste ja rahvaste koosseisus võib olla väga erinev; tunduval määral 
sõltub see ühiskondlikest ja majanduslikest suhetest eri rahvaste majanduselus. Kuid 
ikkagi on olustikulised ja kultuurilised 

erinevused kapitalismiperioodi rahvuste ja rahvaste mitmesuguste klasside ja 
sotsiaalsete rühmade vahel alati väga tunduvad. See andis V. 1. Leninile aluse esitada 
oma seisukoht kahest rahvusest igas tänapäeva rahvuses, kahest rahvuskultuurist igas 
rahvuskultuuris. Jutt on ühest küljest kodanluse ja neile lähedaste kodanlustunud 
mõisnike valitsevate klasside reaktsioonilise kultuuri ning teisest küljest laiade töötajate 
hulkade, kelle eesotsas on töölisklass, progressiivse demokraatliku kultuuri 
vastandamisest. 

Omapäraselt kulgevad rahvusliku arenemise protsessid hiljuti imperialistide rõhumise 
alt vabanenud endistes koloniaal- ja sõltuvais maades. Kahtlemata domineerivad siin 
mitmesuguste rahvaste majandusliku, kultuurilise ja poliitilise lähenemise ajalooliselt 
progressiivsed protsessid, nende intensiivne vastastikune toime ühiskondliku elu kõigis 
valdkondades. Niisugune lähenemine toimub üldreeglina ajalooliselt kujunenud riigi 
raames. Poliitilised piirid Välis-Aasias (nagu ka Aafrikas ja Ladina-Ameerikas) on 
saanud meie päevil enamikul juhtudel samuti piirideks kujunevate uut tüüpi suurte 
ajalooliste ühtsuste vahel, sõltumata sellest, kas viimased on etniliselt ühesugused või 
mitte. Näiteks pole kahtlust, et niisuguste ühtsuste hulka kuulub ja oma kuuluvust ka 
selgelt tunnetab enamik Lõuna- ja Kagu-Aasia maade elanikkonnast Indias, Nepaalis, Sri 
Lankas, Birmas, Tais, Laoses, Kambodžas, Indoneesias, Filipiinidel, Jaapanis jm. 

Seda laadi ühtsusi nimetatakse uusimas ajaloolis-etnograafili-ses kirjanduses sageli 
etnilis-poliitilisteks või, kui kõne all on kapitalismi või sotsialismi periood, rahvuslik- 
poliitilisteks. Paljudes meie planeedi maades, nagu näiteks Ida- ja Lõuna-Aasias, on 
enamikul tänapäeva riikidel ja nende piires kujunevatel uut tüüpi ühtsustel sügavad 
ajaloolised juured. Juba keskajal (vahel ka varem) olid siin erinevate rahvaste vahel 
majanduslikud sidemed, nende ümberasumise, segunemise ja vastastikuse mõjutamise 
käigus olid tekkinud sarnased jooned majanduses, materiaalses ja vaimses kultuuris; olid 
arenenud keeled, mida elanikkonna mitmekeelsusele vaatamata kasutati suhtlemisvahend 
eina eri rahvaste vahel, ja sageli olid kujunenud ühised kirjasüsteemid. 

Reisides mööda Indiat või Indoneesiat hämmastud, märgates rohkesti lähedasi 
iseloomulikke jooni nende maade eri rahvaste kultuuris. Viimasel sajandil on kõigi Välis- 
Aasia, Aafrika ja Ladina-Ameerika maade rahvaste konsolideerumises suurt osa 
etendanud nende rahvusliku vabastusliikumise tõus, kuhu on kaasa haaratud 
mitmesugused rahvad, kes erinevad üksteisest 

arvukuselt, ühiskondlik-majandusliku arengu tasemelt, keelelt, majanduse, kultuuri ja 
olme iseärasustelt. Osavõtt ühisest võitlusest tugevdas kõige mõjusamalt majandus- ja 
kultuur isidemeid nende rahvaste vahel, patriotismi tõusu ja selget tunnetust, et nad 
kuuluvad ühte tervikusse — nende kõigi ühisele kodumaale. Rahvusliku vabadusvõitluse 
kangelased said kogu maa kangelasteks sellest sõltumata, millise rahvuse hulgast nad 
pärit olid. Näiteks kõik India rahvad peavad austusega meeles Tipu Sultanit, kes oli 
andekas väejuht võitluses inglas-tega maa lõunaosas XVIII sajandi lõpul, India 1858.— 
1859. a. ülestõusu kangelannat Lakshmi Bayd (rani Jansit), väljapaistvat revolutsioonilist 
demokraati Tilakit, meie aja India rahvaste juhte Mahatma Gandhit ja Jawaharlal Nehrut, 
kes teatavasti kuulusid mitmesugustesse etnostesse. 

Pärast sõltumatuse saavutamist arengumaade rahvaste ühiskondlik-majandusliku ja 
kultuurilise konsolideerumise tendentsid tugevnesid veelgi. Nende riikide elanikkonnal 
kasvas teadvus kuuluvusest uute rahvuslik-poliitiliste ühtsuste hulka, keda 
populaarteaduslikus kirjanduses ja ajakirjanduses nimetatakse vahel rahvasteks selle sõna 
kõige laiemas tähenduses. Meie päevil on täiesti reaalseiks muutunud niisugused mõisted 
nagu «India rahvas», «Birma rahvas», «Indoneesia rahvas» jne. sellele vaatamata, et 
igaüks neist koosneb erinevaist etnilistest ühtsustest. 

Uute rahvuslik-poliitiliste ühtsuste tekkimise analoogilised protsessid kulgevad meie 
silme all ka teistes maades, kus rahvad pärast Teise maailmasõja lõppu on saavutanud 
poliitilise sõltumatuse. Nii kujunevad Aafrikas rahvuslik-poliitilised ühtsused või rahvad 
sellistes noortes riikides nagu Ginea, Nigeeria, Tansaania, Kongo jt. On silmanähtav, et 
rahvuslik-poliitilisi ühtsusi ei saa samastada etniliste ühtsustega, sealhulgas ka 
rahvustega, kuigi paljude välisriikide (kaasa arvatud Ida- ja Lõuna-Aasia maade) 
poliitilises elus kasutatakse pidevalt terminit rahvus just nimelt niisuguste uut tüüpi 
ajalooliste ühtsuste tähistamiseks. Sõna rahvus omandab sel juhul puht poliitilise mõtte ja 
langeb oluliselt kokku sõnaga riik. 

Järgides V. 1. Leninit, mõistavad nõukogude teadlased rahvuse all inimkonna ajaloo 
teatud perioodi etnilist ühtsust, aga sugugi mitte iga riiki. Võivad eksisteerida nii 
rahvusriigid kui ka paljurahvuselised riigid. Välis-Aasias võib rahvusriikide näideteks 
tuua Kambodža ja Jaapani, paljurahvuseliste riikide näideteks — India ja Birma. 
Küsimust rahvuslik-poliitiliste ühtsuste ja eri tüüpi etnoste suhtest tuleb vaadelda eraldi. 
Maades, kus elanikkonna koosseis on etniliselt ühtne või peaaegu 

ühtne, nagu näiteks Jaapanis, Koreas, Somaalias või Madagaskaril, langevad need 
ühtsused meie päevil kujunevate või juba kujunenud rahvustega ühte. Teistes maades, 
kus enamik elanikkonnast räägib sugulaskeeli ning on olme ja kultuuri iseärasustelt 
sarnaste joontega, kulgevad rahvusliku konsolideerumise protsessid — ühtsete rahvuste 
kujunemine erinevate, kuid enamasti lähedaste etniliste ühtsuste konsolideerumise teel. 
Just selles mõttes võib rääkida niisuguste rahvuste kujunemisest nagu indoneesia ja 
filipiini rahvus. Indoneesias saab üldrahvuslikuks keeleks indoneesia keel (bahasa 

Indonesia), mis on arenenud Riau-Linggi saarte malai murde alusel, Filipiinidel — 
pilipino, moondunud tagali keel. 

Teisiti kulgevad etnilised protsessid neis maades, kus rahvad pole mitte ainult et 
ühiskondlik-majandusliku arengu eri astmeil, vaid räägivad ka eri keeli, mis sageli ei ole 
omavahel üldse suguluses. Rahvuslik-poliitilised ühtsused moodustuvad ka siin, kuid 
need ei lange kokku hõimude, rahvaste ega rahvustega, samuti ei ilmne neis niisuguse 
ühtelangemise tendentsi lähemas tulevikus. Just selline on olukord Indias ja Birmas, kus 
juba feodalismiajal kujunes mitu suurt, kõrge arengutasemega, omapärase kultuuri, 
iseseisvate keelte, aga sageli ka erisuguste kirjasüsteemidega rahvast. Kapitalismi 
arenemisega, proletariaadi ja kodanluse tekkimisega mõned neist rahvaist konsoli- 
deerusid rahvusteks selgesti väljakujunenud erinevustega kahe rahvusliku kultuuri — 
kodanluse ja mõisnike ning rahvalik-demokraatliku kultuuri vahel. Nende suurte rahvaste 
ja rahvuste ümber toimub meie ajal väiksemate ja tavaliselt mahajäänumate etniliste 
ühtsuste konsolideerumine. Indias on niisuguse konsolideerumise peamised kolded meile 
juba tuttavad hindi keelt kõnelevad põhjaosariikide rahvad, samuti marathid, bengalid, 
gudžaratid, radžastanlased, oriad, pandžaabid, kaš-miirlased, assamlased, telugud, 
tamilid, kanarad, malajalid. Birmas etendavad taoliste etniliste konsolideerumise keskuste 
osa juba rahvuseks kujunenud birmalased, samuti kareenid ja Šanid, vähemal määral 
katšinid ehk tsinpod ja kaiad. 

Rahvusliku konsolideerumise protsess on tugevasti väljendunud araabia rahvastel, kelle 
arv ulatub 125 miljonini (neist on Aafrikas 83 miljonit ja Aasias 42 miljonit). Vaatamata 
suurtele sotsiaalmajanduslikele ja poliitilistele erinevustele araabia maade vahel, võib 
rääkida omapärasest «üldetnilisest» ühtsusest keele ja paljude traditsiooniliste 
olmekultuuriliste iseärasuste sarnasuse põhjal, mis on suurel määral seotud islami usuga, 
mille järgijad on araablased (peale Egiptuse Araabia Vabariigi koptide ja osa 
liibanonlaste). 

SOTSIALISMIAJAJÄRGU RAHVAD or 

Kapitalismilt sotsialismile üleminekul antagonistlikud klassid pikkamööda kaovad ning 
kaks rahvuslikku kultuuri asenduvad ühtse üldrahvaliku sotsialistliku kultuuriga, millel ei 
ole enam klassiiseloomu. Seega kujunevad uut tüüpi, lahendamatuist sotsiaalseist 
vastuoludest vabad etnilised ühtsused. Meie ajastu põhilisteks etnilisteks ühtsusteks 
sotsialismimaades on sotsialistlikud rahvused, kes põhimõtteliselt erinevad kapitalismi- 
perioodi rahvustest, sest nad koosnevad peamiselt kahest sõbralikust klassist — töölistest 
ja talupoegadest ning nendega tihedalt seotud intelligentsist; neil on ühtne, sisult 
sotsialistlik, vormilt rahvuslik kultuur ja nad on omavahel tihedais majandus- ja 
kultuurisidemeis. Need sidemed arenevad täieliku võrdõiguslikkuse, sõpruse ja 
vastastikuse abistamise pinnal. Kuid sotsialismileeri maades säilivad sotsialistlike 
rahvuste kõrval majanduslikult vähemkonsolideerunud ja reeglina väik-semaarvulised 
rahvad, keda sageli nimetatakse sotsialistlikeks rahvusrühmadeks. Neid rahvusrühmi 
iseloomustavad muidugi needsamad tunnused, mis sotsialistlikke rahvusigi, nii et piiri 
tõmbamine kaht tüüpi rahvuste vahele on küllalt keeruline. Seda enam, et paljud 
sotsialistlikud rahvusrühmad kujunevad ühiskondlik-majandusliku ja kultuurilise 
arenemise käigus rahvusteks. Peamisteks kriteeriumideks rahvuste ja rahvusrühmade 
piiritlemisel sotsialismiperioodil ja üleminekul kommunismile on siiski nende arvukus, 
etnilise territooriumi kompaktsus, majandusliku, eriti tööstusliku arengu tase, sotsiaalne 

koosseis (esmajoones rahvusliku töölisklassi olemasolu), poliitilis-administratiivse ja 
kultuurautonoomia, emakeelse kirjanduse, kunsti ja teaduse arenemise aste. 

Nõukogude Liidus — maailma esimeses sotsialistlikus riigis — lahendati 
rahvusküsimus täiesti leninliku rahvuspoliitika alusel, mille peamiseks põhimõtteks on 
kõigi suurte ja väikeste rahvaste juriidiline ja faktiline võrdõiguslikkus ning enesemää- 
ramisõigus. NLKP programmis öeldakse: 

«Sotsialismi tingimustes toimub rahvuste õitseng ja tugevneb nende suveräänsus ... 
Uute tööstuskeskuste tekkimine, loodus-rikkuste avastamine ja kasutuselevõtmine, 
uudismaade ülesharimine ja iga liiki transpordi arenemine suurendab elanikkonna 
liikuvust ning soodustab Nõukogude Liidu rahvaste vastastikust läbikäimist. Nõukogude 
vabariikides elavad üheskoos ja töötavad üksmeelselt paljudest rahvustest inimesed. NSV 
Liidu liiduvabariikide omavahelised piirid kaotavad ikka rohkem oma kunagise tähtsuse, 
sest kõik rahvused on võrdõiguslikud, 

nende elu on rajatud ühtsele sotsialistlikule alusele ning iga rahva materiaalseid ja 
vaimseid vajadusi rahuldatakse ühesuguselt, ühised elulised huvid ühendavad kõik 
rahvused üheks pereks ja nad sammuvad üheskoos ühise eesmärgi — kommunismi 
poole.»7 

Käesoleval ajal kujutab Nõukogude Liit endast paljurahvuselist sotsialistlikku riiki, kus 
elavad ligikaudu 120 rahvast, kes on seotud kestva kooseluga ühe riigi piires. NSV Liidus 
nagu teisteski sotsialismimaades on eri rahvaste võrdõiguslikkuse ja vennaliku koostöö 
alusel edasi arenenud etniline ja rahvuslik konsolideerumine. Väga kujukalt ilmneb see 
näiteks Kaukaasias, mis paistab silma elanikkonna erakordselt keerulise ja kirju etnilise 
koosseisu poolest. 

Dagestanis, kus elab mitukümmend suurt ja väikest etnilist ühtsust, kes kõnelevad 
kaukaasia keelkonna eri keeli, näeme käesoleval ajal paljude väikeste rahvusrühmade — 
tseeside, godoberiinide, hvaršide ja teiste muutumist Dagestani ANSV kõige suurema 
rahva — avaarlaste, keda on ligi 400 000, etno-graafilisteks rühmadeks. Mõned 
nõukogude teadlased peavad võimalikuks rääkida isegi ühtse dagestani rahvuse 
järkjärguli-lisest kujunemisest, kes vabariigi eri keeli kõnelevate rahvaste omavahelise 
suhtlemiskeelena kasutavad vene keelt. Tegelikult on enamik Dagestani elanikkonnast 
juba praegu kaks- või isegi kolmkeelne: räägitakse vene keelt, Dagestani ANSV mõne 
suurema rahva — kas avaari, lesgi, dargi või laki keelt ning väikesed rahvad ja 
etnograafilised rühmad ka oma kohalikku keelt, mis sageli on levinud vaid mõnes 
lähestikku asuvas, aga vahel ka ainult ühes auulis (näiteks Kubatši asula elanike seas). 

Analoogiline etniline konsolidatsioon ja väikeste rahvusrühmade sissekasvamine 
suurtesse sotsialistlikesse rahvustesse toimuvad ka Taga-Kaukaasias, kus nende 
protsesside põhilisteks keskusteks on loomulikult kõige arvukamad rahvad, kellel on oma 
liiduvabariigid — grusiinlased (ligi 3,3 miljonit), armeenlased (ligi 3,5 miljonit) ja 
aserbaidžaanlased (üle 4,3 miljoni). Etniliste ühtsuste suurenemine ning iga liiki 
majanduslike, ühiskondlike ja kultuuriliste sidemete tugevnemine nende vahel toimub ka 
NSV Liidu Euroopa-osas, Kesk-Aasias ja Siberis. 


Nõukogude Liidu Kommunistliku Partei programm. — Rmt.: Nõukogude Liidu Kommunistliku Partei kongresside, 
konverentside ja Keskkomitee pleenumite resolutsioonid ja otsused. Tõlgitud kaheksanda väljaande järgi. 1898—1971. 
V osa. 1959—1965. Tallinn, 1974, Ik. 256—257. 

Niisiis üheks kõige silmatorkavamaks iseärasuseks NSV Liidu rahvaste rahvuslikus 
arengus meie ajal, kommunismi laiahaardelisel ehitamisel, on vene keele aina laialdasem 
levik. Peaaegu 

142 miljonit inimest peavad vene keelt oma emakeeleks. Aga kui arvestada, et vene 
keel on NSV Liidus rahvustevahelise suhtlemise peamine keel, siis vene keelt pidevalt 
kasutavate inimeste arv ületab 180 miljonit. Vene keele levimisega on tihedasti seotud ka 
meie maal täiesti uue, ajaloos seni tundmata rahvuslik-poliitlise ühtsuse — nõukogude 
rahva kujunemine. Nii nagu Birma rahvas, India rahvas või ükskõik missuguse teise 
paljurahvuselise elanikkonnaga maa rahvas, ei ole ka nõukogude rahvas muidugi mitte 
etniline ühtsus. Kuid nõukogude rahva ühiskondlik-majanduslik konsolidatsioon, tema 
kultuuri ühtsus (rahvuslike vormide kogu kirevuse juures), ühine kommunistlik 
ideoloogia ja selgesti tunnetatud siht, kommunismi ülesehitamine, — kõik need 
iseloomulikud jooned lubavad vaadelda nõukogude rahvast kui kõrgemat tüüpi 
paljurahvuselist ajaloolist ühtsust. 

Teistes sotsialistliku leeri maades, kes asusid sotsialismi ehitamise teele Nõukogude 
Liidust hiljem, paistavad etnilise ja rahvusliku arenemise protsessid silma suure 
omapäraga. Näiteks Mongoolia Rahvavabariigis, kus üleminek sotsialismile toimus 
vahetult feodaalkorrast, kapitalismi staadiumi vahele jättes, kujuneb mongoolia 
sotsialistlik rahvus mitmesuguste mongoli keelt kõnelevate või mongoliseerunud 
rahvusrühmade lähenemise teel, kes koonduvad mongolite — halkade ümber (neid on ligi 
1,1 miljonit, kusjuures vabariigi elanikkond üldse moodustab peaaegu 1,34 miljonit). 
Paljurahvuselises Vietnamis, kus kapitalismieelne ühiskondlik-majanduslik kord oli kuni 
viimase ajani väga tugev, areneb rahvuse ja temaga assotsieerunud rahvusrühmade 
kujunemine pärast 1975. a. ajaloolist võitu sotsialismi ehitamise baasil. 2. juulil 1976. a. 
kuulutati välja Vietnami Sotsialistlik Vabariik. 

Välis-Euroopa sotsialistlikes riikides on rahvuslikul arengul samuti oma iseärasused. 
Poolas, Ungaris ja Bulgaarias*, kus põhirahvustest elanikkonda on üle 90%, kujunesid 
pärast Teist maailmasõda kõrgel konsolidatsiooniastmel sotsialistlikud rahvused, kellega 
pikkamööda liituvad väikesearvulised, juriidiliselt ja faktiliselt täiesti võrdõiguslikud 
vähemusrahvused. Tšehhoslovakkia Sotsialistlikus Vabariigis areneb sotsialistlik 
ühiskond kahe vennaliku rahvuse — tšehhide (10,3 miljonit) ja slovakkide (4,8 miljonit) 
liidu alusel, kusjuures kumbki säilitab oma keelelise ja kultuurilise omapära. Rumeenias 
võtavad sotsialistlikust ehitustööst kõrvuti põhirahvuse — rumeenlastega 

(19 miljonit) aktiivselt osa suured vähemusrahvused — ungarlased (1,7 miljonit), 
sakslased (400 000), mustlased (115 000), juudid (100 000) jt. Jugoslaavia Föderatiivses 
Sotsialistlikus Vabariigis kujunesid rahvusliku konsolideerumise kolded lähedaste 
lõunaslaavi rahvaste — serblaste (9,4 miljonit), horvaatide (5,2 miljonit), sloveenide (2,2 
miljonit), makedoonlaste (1,4 miljonit), Jugoslaavia muhameedlaste ehk bosnialaste (1,15 
miljonit) ja tšernogoorlaste (600 000) hulgas, kes sotsialismi baasil on koondunud 
ühtseks rahvuslik-poliitiliseks tervikuks. Rahvuslik konsolideerumine sotsialismi baasil 
toimub ka Saksa DV-s, kus elab üle 17 miljoni sakslase. Sotsialistlikuks rahvuseks on 
kujunemas kuubalased (ligi 9,6 miljonit). Uue konstitutsiooni järgi hakatakse Kuubat 
nimetama sotsialistlikuks vabariigiks. 


53 


Etnilised protsessid, mis toimuvad käesoleval ajal sotsialismimaades, võivad olla teatud 
määral eeskujuks kogu inimkonna rahvuslikus arenemises kapitalismilt kommunismile 
ülemineku perioodil. Seda perioodi iseloomustab majanduslike sidemete arenemine 
mitmesuguste rahvaste vahel nii eri riikides kui ka kogu sotsialistliku leeri piires ning 
seejärel kogu maailma ulatuses; antagonistlike klasside järkjärguline kadumine ning 
inimkonna sotsiaalsete ja etniliste rühmade vahelise lõhe likvideerimine; kakskeelsuse ja 
isegi mitmekeelsuse arenemine, kus üha rohkem inimesi valdab peale emakeele hästi oma 
maa riigikeelt ja sageli ka võõrkeeli, ning viimaks teaduse, kirjanduse ja kunsti parimate 
saavutuste vahetuse laienemine ja süvenemine mitmesuguste etniliste ühtsuste vahel. 
Kõigi nende omavahel seotud protsesside tulemuseks on etnoste suurenemine, paljude 
väikeste etniliste rühmade kokkusulamine suurte rahvustega, uute rahvuslik-poliitiliste 
ühtsuste kujunemine eri rahvusriikide või paljurahvuseliste riikide piires, maailma 
tsivilisatsiooni rikastumine kõigi suurte ja väikeste rahvaste kultuuri kõige 
progressiivsemate elementidega. 


RASSID 
1. MIS ON RASS 


Igapäevaste kogemuste najal võime tõdeda, et etniliste erinevuste kõrval on inimeste 
vahel olemas ka füüsilised (kehalised) erinevused. Kahte täiesti ühesugust inimest ei ole 
ega saagi olla. Isegi ühest munarakust arenenud kaksikud, vaatamata nende välimisele ja 


sisemisele ülisuurele sarnasusele, erinevad alati teineteisest mõne väikese joone poolest. 
Põhirasside esindajad: 1 - eestlane, 2 - mongol, 3 - aafriklane, 4 - austraallane, 5 - Pohja Ameerika 


ELSA Ta 


indiaanlane. 

Teadust, mis uurib inimtüüpide muundusi või, nagu neid veel nimetatakse, füüsilise 
inimtüübi variatsioone, tuntakse antropoloogia nime all (kr. anthrõpos — inimene). Eriti 
tugevasti on kehalised ehk antropoloogilised erinevused märgatavad üksteisest kaugel ja 
erisugustes looduslikes tingimustes elavate territoriaalsete inimrühmade puhul. Sobivaks 
näiteks siinkohal on põhjaeurooplaste, võtame kas või Eesti NSV põhja- või lääneosas 
sündinud eestlaste üldilme võrdlemine Sise-Aasia mongolite ja Sudaani aaf-riklastega. 

Eestlastel on juuksed peaaegu alati pehmed, kujult sirged või lainelised. Nahk on 
enamasti hele, juuste ja silmade värvus väga mitmekesine, sagedamini heledama 

varjundiga. Tertsiaarne karvkate*, mis ilmub sugulise küpsemise perioodil, on tähele- 
pandavalt arenenud: meestel kasvavad jõudsalt habe ja vurrud. Nägu on võrdlemisi 
kitsas, keskmise kõrgusega, horisontaallõikes ettepoole kitsenev, põsenukid vähe 
väljaulatuvad; nina piirkond, vastupidi, etteulatuv. Nina laius ei ole kõrgusega võrreldes 
suur, ninajuur on tavaliselt kõrge, ninasõõrmed enamasti ovaalsed, nende pikiteljed 
asetsevad nina vaheseinaga peaaegu paralleelselt. Silmad on suured, nende teljed 
horisontaalsed 


* Tertsiaarset karvkatet tuleb eristada primaarsest ehk embrüonaalsest karvkattest, mis 
tekib juba arenguperioodil emaihus ja hiljem peaaegu kaob, ning samuti sekundaarsest 
karvkattest, mis ilmub sündimise ajaks. Sekundaarse karvkatte hulka kuuluvad näiteks 
juuksed, ripsmed ja osaliselt kulmud. 

E 


Põhirasside esindajad: 1 — eestlane, 2 — mongol, 3 — 
aafriklane, 4 — austraallane, 5 — Põhja Ameerika indiaanlane. 


(silmade valis- ja sisenurgad asuvad enam-vähem ühel tasapinnal); silma ülalau 
kattevolt, mis osaliselt katab lau välispinda, puudub või on võrdlemisi nõrgalt arenenud. 
Näo lõuaosa ei ole peaaegu üldse etteulatuv: ta on ortognaatne (kr. orthos — sirge, 
gnathos — lõug), nagu antropoloogid nimetavad, või nõrga «vertikaalse profiiliga». 
Huuled on võrdlemisi kitsad, s. t. suuõõne limaskesta väljaulatuv osa väike. 

Monzsolitel on juuksed enamasti jäigad (kõvad), sirged, nahk mõnevõrra tumedam kui 
venelastel ja kollaka varjundiga. Juuste ja silmade värvus on üldreeglina must või 
tumepruun (valdavalt pruunide silmadega brünetid), tertsiaarne karvkate on arenenud 
nõrgalt; meestel ilmuvad habe ja vurrud hilja ning kasvavad harva tihedaks. Nägu on lai 
ja kõrge, lame (põsenukid tugevasti väljaulatuvad, nina mitte). Nina laius (ninatiibade 
vahemaa) on väike või keskmine, nina kõrgus suur. Ninajuur tihti madal, «laialivalguv»; 
ninasõõrmete teljed asetsevad kaldu (nina vaheseina suhtes teatud nurga all). Silmad on 
sageli kitsad, silmateljed kaldu (silma välisnurk paikneb sisenurgast mõnevõrra 
kõrgemal). Silma ülalau kattevolt on tugevasti arenenud, ulatudes sageli ripsmeteni. 
Iseloomustav on epikantus — eriline nahakurd, mis katab osaliselt või täielikult 
pisaraliha-kest silma sisenurgas. Näo lõuaosa on nõrgalt või keskmiselt etteulatuv. 
Suuõõne limaskest ulatub mõõdukalt väljapoole (keskmise paksusega huuled). 

Aafriklast iseloomustavad käharad, tavaliselt jäigad mustad juuksed, väga tõmmu 
(Sokolaadpruun) nahk, pruunid silmad. Tertsiaarne karvkate on neil nagu mongoleilgi 
enamasti nõr-.galt arenenud. Nägu on kitsas ja madal, põsenukid nõrgalt või mõõdukalt 
väljaulatuvad. Nina on väga lai, vahel peaaegu niisama pikk kui lai (ninaindeks, mis 
väljendab mõlema mõõtme suhet protsentides, läheneb sageli 100-le). Ninajuur on 
enamasti keskmise kõrgusega; ninasõõrmed paiknevad põiki, nende teljed suunduvad 
ninavaheseina suhtes külgedele. Silmad on nagu eurooplastel suured ja paiknevad 
horisontaalselt; silma ülalau kattevolt on enamikul juhtudel väike, täiskasvanutel puudub 
«epikantus. Näo lõuaosa on sageli etteulatuv (prognaatsus, kr. 

pro ees). Suuõõne limaskest ulatub tugevasti või isegi väga 

tugevasti väljapoole (paksud või pruntis huuled). 

Elus ja teaduses nimetatakse selliseid füüsilisi erinevusi tavaliselt rassitunnusteks. On 
oluline rõhutada, et nimetatud erinevustel on alati rühmaiseloom, nad ilmnevad täiel 
määral ainult tervete minikollektiivide, mitte üksikisikute vastandamisel. Rassitunnused 
on alati pärilikud: need kanduvad edasi vanemailt lastele paljude põlvkondade vältel. 
Sellepärast on selge, et rassierinevuste uurimisel etendavad tohutu suurt osa päri- 
likkuseteaduse — geneetika (kr. genos — sugu), esmajoones muidugi inimesegeneetika 
ehk antropogeneetika andmed. On mõistetav, et paljude pärilike füüsiliste tunnuste 
sarnasus eri inimestel või tervetel inimrühmadel on kaalukaks tõendiks nende ühtsest 
päritolust ehk geneetilisest sugulusest. Eelöeldut arvestades võib määratleda rasse kui 
territoriaalseid inimrühmi, keda eristatakse nende geneetilise suguluse põhjal, mis ilmneb 
väliselt teatud füüsilises sarnasuses, paljude tunnuste kokkulangemises. Termini rass 
päritolu pole täpselt kindlaks tehtud; võimalik, et see kujutab endast teisendit araabia 
sõnast ras (pea, algus, tüvi). Kehtib ka arvamus, et see on seotud itaaliakeelse sõnaga 
razza, mis tähendab hõimu. Sõna rass ligikaudu selles mõttes, nagu seda tänapäeval 
tarvitatakse, leiame juba prantsuse teadlasel Francois Bernier'l, kes avaldas 1684. aastal 
ühe esimesi inimrasside klassifikatsioone. 

Lugeja on tõenäoliselt juba märganud, et rassidest ja rassi-erinevustest rääkides me 
rõhutame nende geograafilist iseloomu, seost teatud kindla territooriumiga. Tõepoolest, 
kaugeltki mitte kõiki inimeste pärilikke kehalisi iseärasusi ei saa pidada rassitunnusteks, 
vaid ainult neid, millel on oma teatud areaal (levikuala), s. t. need ei esine mitte kogu 
inimkonnal, vaid ainult mõnedel rahvastel, kes asustavad üht või teist maad. Pärilikkus ja 
geograafilise levikuala, areaali olemasolu — need 

ongi kaks vajalikku tingimust selleks, et inimese mõnd konkreetset füüsilist tunnust 
võiks pidada rassitunnuseks. Iga rassi-tunnuse väline ilming on tingitud ühest või 
mitmest, vahel isegi paljudest pärilikkuse kandjaist (geenidest) — materiaalseist 
osakestest, mis peituvad organismi kõigi rakkude tuumades ja mis antakse edasi 
vanemailt lastele sugurakkude kaudu. Selle tõttu, et mitmesugused rassitunnused 
päritakse enamasti üksteisest sõltumata, ei lange nende geograafilised areaalid kaugeltki 
mitte alati omavahel kokku. Nii näiteks Aafrika, Mela-neesia ja Tasmaania rahvastel 
esineb tumepruun nahavärvus tavaliselt koos krässus juustega, aga Lõuna-India, Indo- 
Hiina ja eriti Austraalia põliselanike mõnedel rühmadel — laineliste juustega. Samuti on 
Lõuna-Euroopa või Põhja-Aasia rahvastel ülekaalukalt esinevate pruunide silmade kõrval 

suhteliselt kitsas nina, aga Aafrika, Kagu-Aasia ja Austraalia etnilistele rühmadele on 
iseloomulikum hoopis laiem nina. 

Seega ei ole mitmesuguste rassitunnuste kokkulangemisel enamasti mitte geneetiline, 
vaid ajaloolise kujunemise iseloom. Niisugused kokkulangemised on seletatavad sellega, 
et elanikkonna mingi rühma esivanemail tekkis konkreetsete ajalooliste tingimuste tõttu 
teatud pärilike rassiiseärasuste suur tihedus. Näiteks Austraalia päriselanike kauged 
esivanemad, sattunud sellele isoleeritud mandrile ligi 30 000 aastat tagasi, olid enamasti 
niisuguste tunnustega nagu šokolaadpruun nahk, mustad lainelised juuksed, pruunid 
silmad, tugevasti arenenud tertsiaarne karvkate (eriti habe ja vurrud), absoluutmõõtmeilt 
keskmise suurusega, sageli prognaatne nägu, lai nina mõõdukalt kõrge ninajuurega ja 
põiki paiknevate telgedega ninasõõrme-tega, paksud või isegi pruntis huuled. Aga 
esimestel inimestel, kes ligikaudu samal ajal asusid ümber Aasiast Ameerikasse, oli 
tunduvalt heledam, kollaka varjundiga nahavärv, mustad, kuid sirged ja jäigad juuksed, 
pruunid silmad nagu austraallastegi esivanemail, kuid nõrgalt arenenud tertsiaarne 
karvkate, suur, lai ja kõrge nägu tugevasti väljaulatuvate põsenukkide ja etteulatuva 
nirtaga, kitsad või keskmiselt paksud huuled. 

II. == KARVKATTEST, NAHA, JUUSTE JA SILMADE 
VARVUSEST 


Peaaegu et kõige tähtsamaiks rassitunnusteks on juuste kuju ja tertsiaarse karvkatte 
arenguaste. Juuste kuju hõlmab kaht iseärasust: kõvadust ja kooldumust. Juuste kõvadus 
sõltub juuksekarva jämedusest, mida võib määrata mikroskoobi all karva ristlõike pindala 
mõõtmise teel. Mida suurem pindala, seda kõvem juus. Kõvadel ehk jäikadel juustel on 
ristlõike pindala 6000—7000 ruutmikronit (mikron=0,001 mm), pehmetel juustel 
ligikaudu kaks korda väiksem. Juuste kooldumine on seotud juuksejuurte paiknemisega 
nahas ja ristlõike kujuga. Sirgeil juustel on juuksejuur sirge, juuksekarv väljub nahast 
täisnurgale lähedase nurga all; lainelistel juustel on juuksejuur kõver ja väljumisnurk 
teravam; käharail juustel on juuksejuur veelgi kõveram, väljumisnurk aga väiksem. Peale 
selle sarnaneb sirge juukse ristlõige ringiga, aga lainelise ja veel enam krässus juukse 
ristlõige väljaveninud ovaaliga. Juuste kõvaduse ja kooldumise astet määratakse tavaliselt 
eraldi: esimese tunnuse põhjal eristatakse jäiku ja pehmeid juukseid, teise tunnuse põhjal 
sirgeid, laialainelisi, kitsalaine-lisi ja mitmes astmes käharaid, krässus juukseid; kõige 
käha-ramaid juukseid nimetatakse ka keerdkäharaiks. Need on kõige iseloomulikumad 
mõnedele Lõuna-Aafrika rahvastele — buš-manitele ja hotentottidele. 

Mitmesuguse kujuga juuste ristlõiked: 1 — sirged, 2 — lainelised, 3 ja 4 — käharad. 

Tertsiaarne karvkate on meestel hoopis tugevamini arenenud kui naistel. 
Antropoloogiliste uurimiste puhul määratakse see tunnus tavaliselt ainult meestel, 
sealjuures näol ja kehal (enamasti rinnal) eraldi. Näol kuuluvad tertsiaarse karvkatte 
hulka habe ja vurrud. Eristatakse väga nõrka habemekasvu (1 pall), nõrka (2), keskmist 
(3), tugevat (4) ja väga tugevat (5). Pallid näitavad häbemekarvade tihedust ja seda, kui 
suure pinna näost nad katavad. Iga uuritud rühma kohta võib välja arvutada habemekasvu 
keskmise palli: selleks tuleb pallide arvulised väärtused korrutada nende sagedusega ja 
summa jagada uuri- 


57 


Habemekasv 
1 — väga nõrk, 2 — nõrk, 3 — keskmine, 3 — tugev, 5 väga tugev. 


misaluste üldarvuga. Kõige nõrgem habemekasv on iseloomulik paljudele Sise- ja 
Põhja-Aasia rahvastele (mongolid, evengid, eveenid jt.), samuti Põhja-Ameerika 
indiaanlastele (keskmine pall 1—2). Habeme arenemise maksimaalseid astmeid on tähel- 
datud Jaapani ainudel, austraallastel, mõnedel Ees-Aasia ja Taga-Kaukaasia rahvastel, 
eriti armeenlastel (keskmine pall lähedane 4-le). 

Tähtsaks rassitunnuseks on ka pigmentatsioon. Nahas ladestub pigment (melaniin) 
pindmises kihis, epidermises; sügavamas kihis pigment täiskasvanud inimesel üldreeglina 
puudub. Kui see siiski on olemas, siis omandab nahk sinaka varjundi, sest melaniin 
paistab epidermise õhukesest kihist läbi. Seda nähtust täheldatakse kõige sagedamini 
lastel ristluu piirkonnas. Esmakordselt täheldati seda mongolitel ja mõnedel teistel Aasia 
rahvastel, millest tulenes ka nimetus mongoli laik. Edasised uurimised näitasid, et 
samasuguseid sinakaid laike leidub vahel ka paljude Euroopa rahvaste lastel, näiteks 
bulgaarlastel, poolakail ja sakslastel. Epidermises võib melaniin ladestuda teradena või 
olla pihustatud (difuusses) olekus; viimasel juhul omandab nahk mõnevõrra punaka 
varjundi. Melaniini hulga ja jaotumise kõrval on naha värvusele oluline vere 
läbipaistmine kõige peenemate veresoonte (kapillaaride) seintest. See annab nahale roo- 
saka värvuse ja mõistagi on heledanahalistel inimestel märgatavam kui tumedanahalistel. 
Keha eri osad on värvunud ebaühtlase intensiivsusega. 

Meile on hästi teada, et päikesekiirte toimel muutub nahk tumedamaks, päevitub, sest 
tugevam valgustus kutsub esile pigmendi intensiivse ladestumise, mis kaitseb inimese 
keha liiga tugeva kiirituse kahjuliku toime eest. Teatavasti päevituvad tõmmud inimesed 
kiiresti ja taluvad kergemini päikesekiirte (eriti ultraviolettkiirte) toimet nahale. Kuid 
tuleb silmas pidada, 

et selline pigmendi ladestumine ei ole pärilik ja seda ei saa pidada rassitunnuseks. Seda 
arvestades määravad antropoloogid naha värvust ainult tavaliselt rõivastega kaetavail 
kehaosadel, kõige sagedamini õlavarre tagumisel osal või kõhul. Naha värvuse 
määramisel rakendatakse mitmesuguseid skaalasid, kõige sagedamini saksa antropoloogi 
F. Luschani skaalat, mis koosneb 36 mitmesugust värvi opaaksest (läbipaistmatust) klaas- 
nelinurgakesest. Vanusega kaasneb naha tumenemine (sõltumata päevitumisest). 

Äsjasündinud eurooplaste ja aafriklaste naha värvuse erinevus on näiteks hoopis väiksem 
kui nende rühmade täiskasvanute puhul. 

Juuste värvus sõltub juuksekarva pealiskihis peituva pigmendi hulgast ja laadist. Mida 
rohkem on selle kihi rakkudes teralist pigmenti, seda tumedamad on juuksed. Difuusne 
mela-niin annab juustele punaka varjundi; võimalik, et niisugune pigmendivorm on 
iseloomulik punakaile juustele. Pigmentat-siooni määramiseks kasutatakse 
mitmesuguseid skaalasid väikestest loomulike või kunstlike juuste salkudest. 
Antropoloogid eristavad tavaliselt musti, tumepruune, helepruune ja blonde juukseid. 
Eraldi märgitakse punajuukseliste protsent. Mustad ja tumepruunid juuksed ühendatakse 
sageli tumedate juuste rühma ning kõik teised varjundid (ilma punasteta) — heledate 
rühma. Nõukogude antropoloog V. Bunak tegi ettepaneku rakendada juuste värvuse 
määramiseks uut skaalat, mis oleks rajatud täpseile kolorimeetrilistele (värvimõõtmise) 
andmeile; kogu varjundite gamma on selles jaotatud kolme ritta: punakad, kollakad ja 
tuhkjad. 

Silmade värvuse all mõistetakse vikerkesta värvust (ümbritseb silmatera). See sõltub nii 
pigmendi hulgast kui ka tema ladestumise sügavusest. Vikerkesta kõige sügavam, 
niinimetatud pigmendikiht sisaldab kõigil inimestel (peale albiinode, kellel pigment 
puudub) mõningase hulga melaniini. Kui pigment ladestub ainult vikerkesta sügavais 
kihtides, paistavad silmad heledad — sinised, helesinised või hallid (nähtus on 
analoogiline sinakate mongoli laikudega naha pinnal või musta tušiga tehtud tätoveeringu 
sinaka varjundiga). Kui pigmenti on palju ja see paikneb kogu vikerkesta ulatuses, on 
silmad mitmesuguste tumedate varjunditega — mustad, pruunid või kollased. Kui 
melaniin on vikerkesta eri kihtides jagunenud ebaühtlaselt, tekib mulje kirjudest 
silmadest, milles hallid toonid on mitmesugustes kombinatsioonides roheliste ja 
mustjaspruunidega. 

Silmade värvuse määramiseks on mitmesugused skaalad ja skeemid, milledest 
õnnestunum on V. Bunaki skeem. Selles eristatakse vikerkesta kolme põhivärvust — 
tumedat, kirjut ja 

heledat. Esimeses tüübis eristatakse musta, tumepruuni, helepruuni ja kollast. Kirjus 
ehk üleminekutüübis on pruunikas-kollakasroheline (tumekirju), roheline, 
hallikasroheline (hele-kirju) ja hall ehk helesinine pruunikaskollase pärjakesega (ääris 
silmatera ümber). Kolmandasse, kõige vähem pigmenteerunud tüüpi kuuluvad hallid, 
hallikassinised, helesinised ja sinised silmad. Silmade värvuse geograafilised 
variatsioonid langevad üldjoontes kokku juuste värvuse territoriaalse muutumisega, kuid 
heledaid silmi kohtab nõrgalt ja keskmiselt pigmenteerunud rühmades (näiteks enamik 
eurooplasi) sagedamini kui heledaid juukseid. Naistel on heledaid silmi mõnevõrra 
vähem kui sama rühma meestel. Ka vikerkesta värvus muutub seoses elueaga tunduvalt. 
Tugeva ja keskmise pigmendiga rühmades on laste silmad tavaliselt tumedamad kui 
täiskasvanuil ja eriti vanakestel. Depigmenteerunud rühmades ei ole see muutumine nii 
selgeilmeline: lastel võivad silmad olla isegi heledamad kui täiskasvanuil. 


Il. KEHA KASV, KAAL JA PROPORTSIOONID 


Rassitunnuste hulka kuuluvad paljud (kuigi kaugeltki mitte kõik) keha ja kehaosade 
mõõtmed. Antropoloogiateaduses on tähtsal kohal inimese keha üldise pikkuse (kasvu) 

uurimine. See on tähtsamaid füüsilisi tunnuseid, millest tunduval määral olenevad paljud 
teised mõõtmed. Kogu inimkonna ulatuses loetakse keskmiseks kehapikkuseks meestel 
165 cm ja naistel 154 cm. Meeste ja naiste kasvu vahe kõigub mitmesuguste rahvaste 
juures 8—12 cm piires. Vastsündinute keha pikkus on poistel 51 cm ja tüdrukutel 50 cm. 
Seega suureneb inimese kasv tema arenemisel väljaspool emaihu üle kolme korra. Naistel 
lõpeb kasvamine 19.—20. eluaastaks; meestel jätkub see veel 5—6, vahel aga 10 aastat. 
Just sel ajal kujunebki eespool mainitud märgatav kasvude erinevus sugude vahel. Keha 
pikkuse stabiilne (muutumatu) periood kestab kuni 45.—50. eluaastani, pärast seda 
hakkab kasv uuesti vähenema (0,5—0,7 cm viie aasta jooksul). 

Kirjeldatud seaduspärasused on kõigil rassidel enam-vähem ühesugused. Mingisuguse 
inimrühma keskmise kehapikkuse määramiseks tuleb liita kõigi uuritute kasv ja saadud 
summa jagada nende arvuga. Statistikas on välja töötatud lihtsustatud võtted keha 
pikkuse keskmise suuruse (M) kui ka kõigi teiste mõõtmistunnuste ja indeksite 
väljaarvestamiseks. 

Kehakasvu territoriaalsed erinevused võivad olla väga suu- 

red. Keskmise kehapikkuse kõige väiksem näitaja (141 cm täiskasvanud meestel) on 
leitud pügmeedel Kongo jõgikonnas Kesk-Aafrikas, kõige suurem (182 cm) aga 
aafriklastel, kes elavad Tšaadi järvest kagu pool. Kõige väikesekasvulisemad (alla 150 
cm) elanikkonna rühmad meie planeedil on Kesk-Aafrika pügmeed, Lõuna-Aafrika 
bušmanid ja negriitod India ookeani Andamani saarestikus ning Indo-Hiina, Filipiinide ja 
Uus-Ginea (Iriani) mõnedes siserajoonides. Kõige pikakasvulisemad (üle 175 cm) on 
paljud aafriklaste rühmad Niiluse ülemjooksul ja teistes troopikametsade vööndist põhja 
pool paiknevates rajoonides, tšernogoorlased, šotlased, rootslased ja norralased, Mar- 
kiisaarte polüneeslased. Seega äärmiselt väikesekasvulisi ja äärmiselt pikakasvulisi rühmi 
kohtame eri maailmajagudes; nii suur kui ka väike kehakasv võivad olla kombinatsioonis 
väga mitmesuguste teiste rassitunnustega. 

Koos keha pikkusega uurivad antropoloogid ka keha massi (kaalu) ja proportsioone, s. 
t. põhiliste pikkus- ja laiusmõõtmete suhteid: kere, käte ja jalgade pikkust, õla-, puusa- 
jm. laiust. Kuid kõigi nimetatud tunnuste geograafilised variatsioonid on võrdlemisi 
väikesed ja väga tihedas seoses kasvu muutumisega. Sellepärast peatume loetletud 
iseärasustel õige lühidalt. Kogu maailma ulatuses on keskmine kehakaal meestel ligi 64 
kg, naistel ligi 56 kg. Vastsündinud poisid kaaluvad keskmiselt 3,4 kg, tüdrukud 100— 
200 g vähem. Kehakaalu kõikumised seoses elueaga on loomulikult väga suured. Keha 
massi stabiilsuse periood hõlmab ligikaudu 25.—40. eluaasta. 40.—60. eluaastani 
täheldatakse kehakaalu tõusu (0,5—1 kg viie aasta jooksul). Seoses üldiste 
vananemisprotsessidega ja muutustega organismi kudedes keha mass hilisemas eas 
tavaliselt mõnevõrra väheneb. Tuleb toonitada, et kehakaalu individuaalsed kõikumised 
on erakordselt suured: täiskasvanuil võib kaal üksikjuhtudel langeda 45 —50 kg-ni ja 
tõusta kuni 150 ning isegi 200 kg-ni. Nii individuaalne kui ka rühma keskmine kehakaal 
sõltub väga olulisel määral töö- ja olmetingimustest, eriti toitu-musest. Selle tõttu on 
arusaadav, et vaadeldavale tunnusele on iseloomulikud väga suured sotsiaalsed ja 
professionaalsed erinevused, mis mitmekordselt ületavad territoriaalsed lahkuminekud. 
Kui arvestada ka seda, et pärilikkuse osa kehakaalu kujunemises on alles vähe tundma 
õpitud, saab selgeks selle tunnuse praegu veel väike osatähtsus rasside piiritlemisel. 

See seisukoht kehtib ka keha proportsioonide suhtes. Kuna proportsioonides väljendub 
keha mitmesuguste osade suhe, siis on selge, et nende iseloomustamiseks ei ole kõige 
tähtsamad mitte absoluutmõõtmed, vaid kere ja jäsemete suhtelised mõõt- 

med, toodud protsentides keha üldisest pikkusest. Niisuguseid suhtarve nimetatakse 
indeksiteks. Et saada võrreldavaid individuaal- ja rühmaandmeid, tuleb 
absoluutväärtused, mille kaudu leitakse indeksid, määrata alati ühesuguselt. Seoses 
sellega on antropoloogias, eriti antropoloogia selles osas, mida nimetatakse 
antropomeetriaks (inimese mõõtmine), oluline elusatel inimestel ja luustikel täpselt 
määrata püsivad ja kergesti leitavad punktid — antropomeetrilised punktid. Vastavate 
instrumentide — antropomeetrite, mitmesuguste sirklite, mõõdulintide jm. abil 
mõõdetakse nende punktide vahelised kaugused. Näiteks keha üldpikkust mõõdetakse 
kasvumõõtjaga ehk metallantropo-meetriga põranda horisontaalpinnalt kuni pealae kõige 
«kõrgema punktini». 

Välismaa ja nõukogude antropoloogid on esitanud keha proportsioonide 
iseloomustamiseks palju mitmesuguseid indekseid ja skeeme. Kõige sagedamini on 
nende kirjelduste aluseks võetud indeksid, mis annavad kere, käte ja jalgade pikkuse, 
samuti õla- ja puusalaiuse ning keha pikkuse protsentuaalse suhte. Eristatakse kolme 
peamist keha proportsioonide tüüpi: 1) brah-hümorfne (kr. brachys — lühike, morphe — 
vorm) — suhteliselt lühikesed jäsemed, pikk kere, laiad õlad ja puusad, 2) do- 
lihhomorfne (kr. dolichos — pikk) — võrdlemisi pikad käed ja jalad, lühike kere, kitsad 
õlad ja puusad, 3) mesomorfne (kr. mesos — keskmine) — kuskil esimese ja teise tüübi 
vahepeal. 

Keha proportsioonide varieerumine sõltuvalt soost ja elueast on väga suur. Üldiselt on 
naised brahhümorfsemad kui samaealised samade territoriaalsete rühmade mehed. Peale 
selle on naistel alati suhteliselt kitsamad õlad ja laiemad puusad. Lapsed erinevad 
täiskasvanuist suhteliselt lühikeste jalgade, pika kere ja tüve (s. t. kere koos kaela ja 
peaga) ning suure pea poolest. V. Bunaki andmeil on vastsündinud poistel tüve pikkus 
40% vastavast näitajast täiskasvanud meestel, samal ajal aga ei moodusta jalgade pikkus 
25 protsentigi oma lõplikust pikkusest. Inimrühmade kehaproportsioonide geograafiliste 
erinevuste hindamisel tuleb arvestada, et pikakasvulised inimesed on väi- 
kesekasvulistega võrreldes alati mõnevõrra dolihhomorfsemad. Sellepärast on otstarbekas 
omavahel kõrvutada ainult ligikaudu ühesuguse keskmise kehapikkusega rühmi. 
Pikakasvuliste rühmadest on Aafrika neegrid ja etiooplased dolihhomorfsed, polü- 
neeslased ja patagoonlased aga mesobrahhümorfsed, väikese-kasvuliste rühmadest on 
mesodolihhomorfsete proportsioonidega Tseiloni vedad ja mõned neile antropoloogiliselt 
lähedased Kagu-Aasia rahvad, ning brahhümorfsed — eskimod. 

Antropoloogid ei uuri keha üldisi mõõtmeid ja proportsioone 

mitte ainult elusail inimestel, vaid ka luustikel ja isegi üksikuil luudel. Luustike 
materjalil on eriti suur tähtsus paleoantropo-loogiale (kr. palaios — vana), mis tegeleb 
antropoloogiliste, sealhulgas ka rassiliste iseärasuste uurimisega meie esivanemail, kes 
elasid inimkonna ajaloo mitmesugustel varastel perioodidel. Me ei hakka siin peatuma 
üksikute luude mõõtmisvõtetel. Märgime ainult, et antropoloogias on välja töötatud 
meetodid kasvu määramiseks jäsemete pikkade luude järgi. Ameerika teadlased M. 
Trotter ja J. Gleser võrdlesid Teises maailmasõjas hukkunud ameerika sõdurite luid 

nende kasvuga, mis oli mõõdetud meeste sõjaväeteenistusse kutsumisel, ja esitasid mitu 
valemit keha pikkuse arvutamiseks eri luude mõõtmete järgi. Näiteks selleks, et määrata 
mehe kasvu sentimeet-reis reieluu pikkuse järgi, tuleb viimane korrutada 2,33-ga ja 
saadud arvule liita 61,41. Analoogilised valemid on välja arvutatud ka jäsemete teiste 
toruluude — sääreluu, õlavarreluu ja kodarluu kohta. Nõukogude teadlane G. Debets 
koostas valemi kehakaalu määramiseks toruluude ümbermõõdu ja pikkuse järgi. 


IV. PEA JA NÄO RASSITUNNUSED 


Suurt osa rasside eristamisel etendavad pea ja näo mitmesugused tunnused, mida 
antropoloogid uurivad nii elusail inimestel kui ka koljudel. Niisuguste iseärasuste hulka 
kuuluvad absoluutsed diameetrid — teatud kindlate antropomeetriliste punktide vahelised 
kaugused millimeetreis, indeksid ja niinimetatud kirjeldatavad (skaala-) tunnused, mida 
määratakse tingpallides silma järgi, vahel kipsist või plastmassist mudeleid kasutades. 
Peale selle määratakse koljudel nurgad, mis tekivad nendesamade punktide vahele 
tõmmatud mõtteliste joonte ja tasapindade vahel. Käesolevas raamatus me peatume 
peamiselt rassitunnustel, mida uuritakse elusate inimeste juures-; kolju ehk 
kranioloogilistest (lad. cranium — kolju) iseärasustest räägime väga lühidalt. Järgnevas 
tekstis toome eri tunnuste iseloomustamisel sulgudes nende rühmavariatsioonide ulatuse 
maailma mastaabis. 


Pea absoluutseist diameetreist mõõdetakse kõige sagedamini tema suurimat pikkust 
glabella (kulmupealse) ja kuklapunkti vahel (172—198 mm) ning suurimat laiust 
kiiruluupunktide vahel (129—159 mm). Teise ja esimese mõõtme suhet protsentides 
nimetatakse pea pikkuse-laiuse indeksiks ehk peaindeksiks (70—88); kui see on alla 
75,9, räägitakse dolihhokefaaliast (pika- 

Antropomeetrilised punktid peas (Martini järgi): 


V vertex (lagipea), zy — Zygion (põsenuki), 
g — glabella go -— gonion (alalõualuu 
—  (kulmupealne), — nurga), 
op - opisthocranion gn — gnathion 
— (kukla), — (lõuaalune), 
eu - euryon (kiiruluu), tr trichion 


62 


— — (juuksepiiri), 


b bregma (bregma), n nasion (ninajuure), 
ft — frontotemporale sn subnasale 
— (lauba- — (ninaalune). 
oimu), 


pealisusest), kui kõigub 76,0 ja 80,9 vahel — mesokefaaliast (keskpealisusest), kui 
ületab 81,0 — brahhükefaaliast (lühipea-lisusest) (kr. kephale — pea). Peaindeksi 
geograafiline varieeruvus on väga suur: eri mandrite ja maade rahvastel, aga ka ühe 
etnose mitmesugustel kohalikel rühmadel võib kohata kõige erinevamaid keskmisi. 
Dolihhokefaalsus on ülekaalus Austraalia, Melaneesia, India ja Aafrika päriselanikel, 
laialdaselt levinud Vahemeremaades ja Skandinaavias, seda kohtab Ameerikas — Kaug- 
Põhjas eskimotel ning lõunas Amazonase jõgikonnas indiaanlastel ja tulemaalastel. Ka 
brahhükefaalsus on levinud mitmesuguste maade rahvastel: Sise-, Kagu- ja Ees-Aasias, 
Kaukaasias, Balkani poolsaarel, Alpides ja Püreneedes ning mõnedes Põhja- ja Lõuna- 
Ameerika rajoonides, näiteks Kanada ja USA Vaikse ookeani ranniku indiaanlastel. 

Koljudel mõõdetakse peale pikkuse ja laiuse, mis siin on 5— 6 mm väiksemad kui 
elusail inimestel, veel kõrgust (126— 143 mm) kuklamulgu eesserva keskelt bregmani 
koljulael, kus ühinevad noolõmblus ja pärgõmblus. Kõige kõrgemad (üle 

Ülalau kattevolt ja epikantus: 

— kattevolti ega epikantust ei ole; 

— kattevolt on tugevasti arenenud, epikantust ei ole; 

— kattevolt on tugevasti arenenud, epikantus nõrgalt; 

— kattevolt ja epikantus on tugevasti arenenud. 


138 mm) koljud on eskimotel, korealastel, hiinlastel, indonees-lastel ja paljudel teistel 
Ida-Aasia rahvastel, mõnedel Ameerika indiaanlaste rühmadel, polüneeslastel, 
aafriklastel ja lõuna-eurooplastel, kõige madalamad koljud (alla 132 mm) austraal-lastel 
ning enamikul Sise-Aasia, Siberi ja Põhja-Euroopa rahvastel. Ajukolju mõõdetavate 
tunnuste hulka kuulub veel lauba vähim laius — lauba-oimupunktide vahemaa (elusail 
inimestel 36—110 mm). Pea kirjeldatavaist tunnustest märgime omavahel füsioloogiliselt 
seotud lauba kaldenurka ja silmaüliste mõigaste arengut. Tugevasti längus lauba ja 
arenenud silmaüliste mõi-gastega paistavad silma austraallased, vähemal määral paapuad 
ja melaneeslased, armeenlased ning mõned põhjaeurooplaste rühmad (soomlased, 
norralased, islandlased jt.). Püstine või kergelt längus laup koos tagasihoidlike silmaüliste 
mõigastega on iseloomulik paljudele Lõuna-Aasia, Aafrika ja Vahemeremaade 
rahvastele. Koljudel võib lauba kaldenurka määrata mitmesuguste nurgamõõtmiste abil. 

Näo laiusmõõtmeist määratakse elusail inimestel kõige sagedamini näo laius — suurim 
põsenukipunktidevaheline laius (130—152 mm) ja alalõua laius alalõualuu nurkade kõige 
välja-ulatuvamate punktide vahel (95—118 mm). Absoluutselt kõige laiem nägu on 
paljudel Põhja- ja Sise-Aasia ning Põhja-Amee-rika rahvastel, samuti mõnedel valdavalt 
brahhükefaalsetel eurooplaste rühmadel Balkanil, Alpides ja Saksamaa põhjaosas. Väga 
kitsas nägu on iseloomulik bušmanitele, pügmeedele, Etioopia rahvastele ja mõnedele 
teistele Aafrika rahvaste rühmadele, paljudele Lõuna-Euroopa ja India rahvastele ning 

Kagu-Aasia negriitodele. Näo 
õrgusmõõtmeist nimetagem 
siognoomilist ja morfoloogilist kõrgust; 
esimest mõõdetakse lõuaalusest punktist 
uni lauba ülemise punktini (170 —197 
mm), teist — samast lõuaalusest punktist 
“kuni nina ülemise punktini v(110—140 
mm). On huvitav märkida, et absoluutselt 
“»kitsanäo-lised inimrühmad on tavaliselt 
ika madalanäolised ning laia-inäolised 
ühtlasi kõrgenäolised. Selle tõttu on 
näoindeksid rasside piiritlemisel ainult 
«teisejärgulise tähtsusega. Kõige sage- 
"-damini arvutatakse morfoloogilist näo 
indeksit — näo morfoloogilise kõrguse ja 


näo laiuse protsentuaalset suhet (76—96). 

Üks tähtsamaid rassitunnuseid on näo horisontaalne profiil. Elusail inimestel on 
eristatavad lamedad, mõõdukalt lamedad ja tugevasti etteulatuvad ehk profileeritud 
(ettepoole kitsene-vad) näod. Vahel märgitakse eraldi põsenukkide väljaulatumise määra 
— nõrka, keskmist või tugevat. Lame nägu tugevasti väljaulatuvate põsenukkidega on 
iseloomulik enamikule Sise-, Põhja- ja Ida-Aasia rahvastele, samuti bušmanitele Aafrika 

lõunaosas. Horisontaallõikes tugevalt profileeritud näoga on' enamik eurooplasi (eriti 
lõunaeurooplased), Vahemeremaade, Ees-Aasia ja Kaukaasia rahvaid. Aafriklastel ja 
paljudel indiaanlastel on keskmiselt profileeritud nägu. Näo vertikaalne profiil sõltub 
teatavasti lõualuude etteulatumise astmest, mida elusail inimestel määratakse 
kirjeldamise teel. Kui lõualuud ulatuvad ettepoole ainult alveolaarses (sombulises) osas, 
siis räägitakse alveolaarsest prognatismist. Seda esineb tugevamini austraallastel, 
paapuatel, mõnedel Kagu- ja Lõuna-Aasia, Aafrika ja Ameerika rahvastel. Kranioloogias 
on välja töötatud näokolju horisontaalse ja vertikaalse profiili määramise meetodid 
mitmesuguste nurkade ja indeksite abil. 

Silmade piirkonna rassitunnuseid me juba nimetasime. Kõige suurem tähtsus neist on 
epikantusel ja ülalau kattevoldil. Sise-, Ida- ja Põhja-Aasia rahvastel täheldatakse 
epikantust 50— 60 %-1 (täiskasvanud meestel). Neist tsoonidest lääne, lõuna ja ida poole 
langeb epikantuse esinemissagedus kiiresti: näiteks kasahhidel esineb seda 25 %-l, Volga 
tatarlastel 6,5 % -1. Epikantus on võrdlemisi haruldane Kagu-Aasia ja Ameerika pärisela- 
nikel; Aasia lõuna- ja edelaosas, Austraalias, Melaneesias, Aaf- 

rikas ja enamikus Euroopa maades epikantus täiskasvanuil peaaegu puudub (erandiks 
on bušmanid Aafrika lõunaosas ning laplased Skandinaavias, Soomes ja Murmanski 
oblastis NSV Liidus). Ulalau kattevoldi varieerumised rühmiti vastavad üldiselt 
epikantuse esinemisvariatsioonidele, kuid tuleb silmas pidada, et kattevolt on levinud 
hoopis laiemalt ja esineb inimrühmades, kus epikantus täiskasvanuil puudub. Epikantuse 

ja kattevoldi arengut määravad antropoloogid tavaliselt kirjeldavalt neljapallisüsteemis. 0 
(null) tähendab tunnuse täielikku puudumist. Koljudel määratakse silma piirkonnas 
silmakoopa (orbiidi) kõrgus ja laius ning nende suhe (orbitaalindeks). Kõrged 
silmakoopad on iseloomulikud paljudele Aasia rahvastele, samuti Põhja-Ameerika 
indiaanlastele. Madalate orbiitidega on tasmaanlaste, melaneeslaste, paapuate, vähemal 
määral austraallaste ja enamiku aafriklaste koljud. Eurooplased paiknevad selle tunnuse 
poolest vahepealsel kohal. 

Palju olulisi rassitunnuseid määratakse nina piirkonnas. Elu-sail inimestel mõõdetakse 
nina kõrgust (pikkust) enamasti ninaaluse ja nina ülemise punkti vahemaa järgi, laiust aga 
ninatii-bade välisseinte vahelise suurima vahemaa järgi. Meile juba tuttava ninaindeksi 
(60—100) suuruste alusel on vastu võetud järgmine rubrikatsioon: suhteline 
kitsaninalisus (leptoriinsus; kr. rhis — nina) — kuni 69,9, keskninalisus (mesoriinsus) — 
70,0—84,9, laianinalisus (kameriinsus) — üle 85,0. Koljul kujutab ninaindeks endast 
pirnikujulise mulgu laiuse ja nina kõrguse protsentuaalset suhet (kõrgust mõõdetakse 
mulgu alumisest servast kuni nina ülemise punktini). Leptoriinsus on iseloomulik 
enamikule Euroopa (eriti lõunaosa), Põhja-Aafrika, Ees- ja Kesk-Aasia ning Põhja-India 
rahvastele, samuti eskimotele; kameriinsus — enamikule Saharast lõuna pool elavaile 
aafriklastele (eriti pügmeedele ja bušmanitele), andamanidele ja teistele Kagu-Aasia 
negriitodele, melaneeslastele, paapuatele, austraallastele ning mõnedele Lõuna-Ameerika 
indiaanlaste rühmadele. Enamikul Sise-, Ida- ja Põhja-Aasia, samuti Põhja-Ameerika 
rahvail on keskmine ninaindeks. 

Nina kirjeldatavaist tunnustest on rasside määramisel väga oluline ninajuure kõrgus. 
Madal ninajuur on iseloomulik enamikule Aasia idapoolse osa rahvastele, samuti 
bušmanitele ja mõnedele teistele Aafrika rahvaste rühmadele. Euroopa, Vahemeremaade, 
Kaukaasia, Ees- ja Kesk-Aasia ning Põhja-India elanikkonnal on valdavalt kõrge 
ninajuur; sageli on kõrge ninajuur paljudel Põhja-Ameerika indiaanlaste rühmadel. Nina 
teistest tunnustest meenutagem ninaselja kuju. Arvestatakse nii ninaselja üldist profiili 
kui ka selle luulist (ülemist) ja kõhrelist 

(alumist) osa. Eristatakse kujult nõgusaid, sirgeid, kumeraid ja lainelisi ninasid 
(viimaseid ainult üldise profiili määramisel). Geograafiline jagunemine ninaselja kuju 
järgi on väga kirju; seos nina etteulatumisega on vähene. Siiski on kumer ninaselg 
sagedamini seostatav kõrge ninajuurega (näiteks paljudel Ees-Aasia ja Kaukaasia 
rahvastel), nõgus ninaselg aga madala või keskmise kõrgusega ninajuurega (näiteks 
indoneeslastel või laplastel). Ninaselja kujuga on tihedalt seotud ka nina-otsa ja -aluse 
asend — ülespoole, horisontaalne või allapoole. Nina piirkonna kirjeldatavate tunnuste 
hulka kuulub ka ninasõõrmete kuju ja nende telje asend. Laia ja lameda ninaga kaasnevad 
tavaliselt ümarad või kolmnurksed, põiki asetsevad ninasõõrmed, kitsa ja etteulatuva 
ninaga aga ovaalsed, ninavahe-seinaga paralleelselt paiknevad sõõrmed. Kranioloogias 
kasutatakse ka mitmesuguseid nurgamõõtmisi ja indekseid, mis võimaldavad täpsemalt 
määrata nina etteulatumise astet, ninajuure kõrgust jne. 

Rasside piiritlemisel etendavad teatud osa suu piirkonna tunnused, esmajoones ülahuule 
integumentaalse osa (ülamoka) etteulatumine, selle kõrgus ja niinimetatud huulte paksus, 
s. t. suuõõne limaskesta väljapoole ulatumise aste. Esimese tunnuse järgi eristatakse 
proheeliat (kr. heilys — huul) — ülamoka ette-ulatumist, ortoheeliat — ülamoka 
vertikaalset (sirget) profiil-kontuuri ja opistoheeliat — ülamoka taanduvat 

profiilkontuuri. Enamikule Euroopa, Ees- ja Kesk-Aasia ning Kaukaasia rahvastele on 
iseloomulik ortoheelia, aafriklastele, melaneeslastele, austraallastele, paljudele Lõuna- 
Aasia inimrühmadele aga pro-heelia, millega sageli seostub alveolaarne prognatism. 
Ülamoka kõrgust määratakse nii kirjelduse kui ka mõõtmise teel (ninaalusest punktist 
kuni huule limaskesta ülemise servani). Kõrge ülamokk (19—21 mm) on iseloomulik 
peamiselt kõrgenäoliste isikute rühmadele, näiteks paljudele Siberi, Kaug-Ida ja Põhja- 
Ameerika rahvastele; madalat ülamokka (13—15 mm) kohtame sagedamini 
madalanäolistel rühmadel Lõuna-Euroopas, Kaukaasias, Ees-Aasias, Indias, Indo-Hiinas, 
Indoneesias ja Aafrikas. Huulte paksus määratakse mõõtmise teel kas koos mõlema huule 
kohta või kirjeldavalt kummagi kohta eraldi. Eristatakse kitsaid, keskmisi, pakse ja 
pruntis huuli. Alahuul on ülahuulest peaaegu alati paksem. Kõige paksemad huuled on 
iseloomulikud enamikule aafriklastest, austraallastest, melaneeslastest ja paapuatest ning 
paljudele Lõuna-India, Indo-Hiina ja Indoneesia elanikkonna rühmadele. Kitsad huuled 
on ülekaalus Põhja-Aasia ja Põhja-Euroopa rahvastel. 

Käesolevas populaarteaduslikus raamatus ei suutnud me 

kõiki pea ja näo rassitunnuseid isegi mitte loetleda. Meie tähelepanu orbiidist jäid välja 
näiteks kõrvalesta iseärasused, suu laius, lõuatsi etteulatumise aste, üksikute koljuluude ja 
hammaste ehituse paljud iseärasused. 

Mõni sõna veel rassitunnuste sooliste ja ealiste erinevuste kohta. Ühe ja sama rühma 
meestega võrreldes on naistel reeglina brahhükefaalsem pea, püstisem laup, nõrgemini 
arenenud silmaülised mõikad, suhteliselt laiem ja madalam nägu, vähem esileulatuv nina, 
sagedamini esinev nõgus ninaselg, püstjas ninaots ja -alus, proheelne ülamokk jne. Veelgi 
tähelepandavamad on rassitunnuste ealised muutused, mis ei toimu mitte ainult 
lapsepõlves, vaid kogu elu jooksul. Lapsed sarnanevad pea ja näo enamiku iseärasuste 
poolest rohkem naistega kui meestega. Aastatega peaindeks mõnevõrra väheneb (kolju 
kasvab pikkuses kiiremini kui laiuses), suureneb lauba kaldenurk ja silmaüliste mõigaste 
etteulatuvus, kaob epikantus (kui see lapsepõlves esines), ninajuur kõrgeneb, ninaseljal 
on tendents kumerduda, ninaalusel ja ninaotsal. allapoole hoiduda, huulte paksus väheneb 
järsult, suureneb suu laius. Mõned muutused toimuvad sünnist vanaduseni ühes suunas, 
teised aga muudavad kõrgemas eas (pärast 50. eluaastat) oma iseloomu: näiteks üla-lau 
kattevolt algul väheneb, seejärel võib aga suureneda, lapsepõlves madal ninajuur 
saavutab maksimaalse kõrguse küpses eas, vanaduses aga muutub madalamaks, just nagu 
laialivalguvaks. Sellepärast on arusaadav, et antropoloogid mitmesuguseid inimrühmi 
võrreldes arvestavad nende ealist koosseisu; tavaliselt jagatakse kõik uuritavad 
täiskasvanud kolme vanuserühma (kuni 25 aasta vanused, 26—39-aastased ja alates 40. 
eluaastast). 


V. MILLEKS ÕPIVAD ANTROPOLOOGID TUNDMA RASSE 


Lugeja on muidugi juba märganud, et eespool kirjeldatud rassitunnused on 
pinnapealsed, välised, ning bioloogilise evolutsiooni, veel enam inimkonna ajaloolise 
arengu seisukohalt ebaolulised. See rassierinevuste teisejärgulisus on üks kõige 
kaalukamaid tõendeid kõigi tänapäeva inimeste liigilisest ühtsusest, sealhulgas ka nende 
rasside ühisest päritolust, kes oma välistunnuste poolest kõige rohkem üksteisest 
erinevad. Isegi kõige tähtsamaid selgete geograafiliste levikuareaalidega rassilisi 

iseärasusi ei saa vaadelda kui ühtedele või teistele rassidele ainuomaseid. Näib, nagu 
oleksid tugevasti kähardunud 

juuksed iseloomulikud ainult aafriklastele ning mõnedele Lõuna-Aasia ja Okeaania 
elanikkonna rühmadele. Kuid üksikuil, kuigi erakordseil juhtudel võib niisugust juuste 
kuju kohata näiteks Norras või Amazonase jõgikonnas. Inimkonna liigilist ühtsust 
tõendab ka see, et kõikide tänapäeva inimrasside segunemine (metisseerumine) loob 
täiesti elujõulised ja viljakad järelpõlved, kes füüsiliselt arengult ja vaimseilt võimeilt ei 
jää mitte milleski maha oma vanemate rassidest. Oletused, et on olemas rasse, kes teiste 
rassidega ristudes annavad viljatuid või väheviljakaid metisse, osutusid ekslikeks. 
Maakera tohutud alad on juba kaugest minevikust alates olnud rassilise metisseeru-mise 
tsoonideks. See puudutab näiteks Kesk-, Kagu- ja Lõuna-Aasiat, Lääne-Siberit, Ida- 
Euroopat, Põhja- ja Ida-Aafrikat. Pärast seda kui eurooplased avastasid Ameerika ja 
Austraalia, tekkisid uued laialdased rassidevahelise metisseerumise tsoonid. Põhja- ja 
eriti Lõuna-Ameerikas segunesid Euroopa ja Aafrika vabad ja orjadest ümberasujad 
indiaanlastest päriselanike järglastega mitmesugustes vahekordades. Näiteks Brasiilia 
metsades elavad «puhtad» indiaanlased moodustavad ainult 2% elanikkonna üldarvust, 
indiaanlaste, eurooplaste ja aafriklaste segunemisel saadud metissid aga üle 33%. 
Rassilises mõttes on niisama segatud ka Mehhiko elanikkond: raske öelda, kes võttis 
rohkem osa Mehhiko elanikkonna kujunemisest — Kesk-Amee-rika indiaanlased või 
Hispaaniast ja teistest Euroopa maadest tulnud ümberasujad. Eurooplaste põhjalik 
segunemine aafrik-lastega ja osalt indiaanlastega toimus alates XVI sajandist ka Kuubal 
ja teistel Kariibi mere saartel. 

Rassitunnuste ning nende geograafilise jagunemise tundmaõppimine minevikus ja 
tänapäeval annab kogu maailma eesrindlike teadlaste kätte võimsa relva võitluseks 
igasuguste reaktsiooniliste väljamõeldistega inimrasside päritolu kohta iidsete inimahvide 
(antropomorfsete ahvide) eri liikidest; rasside füüsilisest ja psüühilisest võrdsusetusest ja 
nendevahelise ristumise kahjulikkusest. Rassitunnuste uurimine on väga tähtis ka paljude 
bioloogiliste ja ajalooliste probleemide, eriti niisuguste lahendamiseks, mis on seotud 
inimese kui liigi ja tema rasside päritoluga, rasside asustusega maakera pinnal, nende 
segunemisega ja vastastikuse mõjutamisega, rasside-, rahvaste- ja kul-tuuridevaheliste 
suhetega ühiskondlik-majandusliku arenemise mitmesugustel etappidel ja mitmesugustes 
looduslik-geograafi-listes tingimustes. Kuigi rassitunnustel endil ei ole midagi ühist 
inimkonna erinevate rühmade ühiskondliku arenemise tasemega, on need tunnused 
paljudel juhtudel rahvaste suguluse ja vastastikuse mõjutamise näitajaiks, omamoodi 
«tähisteks», mis 

95 

võimaldavad jälgida mitmesuguste etniliste ühtsuste ajaloolist saatust. 
Antropoloogiateaduse seda osa, mis uurib inimeste etniliste ja rassiliste rühmade 
omavaheliste suhete ajalugu, eri rahvaste ja nende sugulasrühmade rassilist kuuluvust ja 
rassilist koosseisu, nimetatakse etniliseks antropoloogiaks. Välitööde esmased objektid 
etnilise antropoloogia vallas on alati elusate inimeste konkreetsed rühmad või luustike 
(eriti koljude) seeriad, mis kuuluvad teatud kindlale territooriumile ja teatud kindlasse 
ajalooperioodi. Niisuguseid omavahel seotud ühe liigi isendite areaalseid rühmi 
nimetatakse antropoloogias ja üldse bioloogias populatsioonideks (lad. populus — 
rahvas). Uurides muistseid ja tänapäeva populatsioone, määravad antropoloogid neile 

kõige iseloomulikumate kehaliste iseärasuste kombinatsioonid, mille kandjaid 
nimetatakse antropoloogilisteks tüüpideks. Kui need tüübid on käesoleval ajal või olid 
minevikus seotud teatud kindla areaaliga, siis neid nimetatakse rassitüüpideks. 

Iga antropoloog, kes uurib inimrasside päritolu ja ajalugu, alustab oma praktilist 
välitööd just nagu altpoolt — konkreetseis populatsioonides esinevate piiritlevate 
rassitunnuste ja nende kõige sagedamini esinevate kombinatsioonide väljaselgitamisega. 
Mida väiksem on uurimiseks valitud populatsioon ja mida tihedamalt on seda 
moodustavad inimesed omavahel seotud, seda tõenäolisemalt osutub ta geneetiliselt 
suhteliselt ühesuguseks, s. t. ühte rassitüüpi kuuluvaks. Sellepärast on täiesti mõistetav, et 
viimastel aastatel on antropoloogide tähelepanu keskendunud peamiselt «väikeste 
populatsioonide» uurimisele, mille liikmed ei ole väga kauges suguluses, teisiti öeldes, 
nad põlvnevad ühest võrdlemisi lähedasest esivanemate rühmast. Niisugust liiki 
populatsioonide hulka kuuluvad hõimude väiksemad alljaotused (seal, kus nad on 
säilinud), ääremaade, kaugete mäekurude elanikud, tihedasti asustatud maades külade ja 
väikelinnade elanikkond, kus pole olnud tunduvat juurdevoolu teistest paikkondadest. 

Niisuguseid väikesi populatsioone, kelle liikmete arv V. Bu-naki andmeil kõigub 
1500—4000 inimese vahel, nimetatakse uusimas antropoloogilises kirjanduses sageli 
deemideks (termin deem tuleneb lugejale juba tuttavast vanakr. sõnast demos — rahvas). 
Deemid erinevad suuri territooriume asustavaist suuremaist populatsioonidest teiste 
rühmade asukate väikese protsendi poolest (1—2%), rühmasiseste abielude suure 
sageduse (80—90%), sageli aga ka elanikkonna tühise juurdekasvu poolest (ligi 20% 25 
aasta jooksul). Kui teistest rühmadest pärit inimeste osa ei ületa 1%, rühmasiseseid 
abielusid on üle 90% ja 

elanikkonna loomulik iive 25 aasta jooksul alla 25%, siis nimetavad antropoloogid 
niisuguseid väikesi populatsioone 1so-laatideks (pr. isolation — isolatsioon, eraldumine); 
nende liikmete arv on tavaliselt alla 1500 inimese. Kui deemide või iso-laatide liikmed 
viimase nelja põlvkonna jooksul (ligi 100 aastat) on abiellunud peaaegu eranditult 
omavahel, siis on nad käesoleval ajal peaaegu kõik kolmat põlve sugulased. Loomulikult 
on seda laadi väikesed populatsioonid rassilis-geneetili-selt kõige ühtlasemad. 

Võib tuua rohkesti näiteid väikestest populatsioonidest, keda nõukogude ja välismaa 
antropoloogid ja etnograafid on viimasel ajal uurinud. Paljud NSV Liidu Kaug-Põhja 
väikerahvad, kelle arv ei ületa 4000 inimest, on suguluses olevate deemide rühmad, 
mõnel juhul eri deemid ja isegi isolaadid. Nende hulka kuuluvad saamid (laplased) 
Murmanski oblastis; samojeedi rühma kuuluvad nganassaanid Krasnojarski krai 
põhjaosas; türgi-tatari keelt kõnelevad tofalarid Irkutski oblastis; mõned tunguusi- 
mandžu rahvad Nõukogude Kaug-Idas — ultšid, ude-hed, orotšid ja orokid Sahhalinil; 
nivhid, itelmeenid ja jukagiirid, samuti Aasia eskimod, Komandöri saarte aleuudid ja 
Jenissei jõgikonna ketid. Tegelike isolaatidena saab vaadelda ka mõningaid Dagestani 
mägirahvaid, näiteks krosse, hinaluge või buduhhe, kes asustavad üht või mitut 
naaberasundust ja on olnud kuni viimase ajani peaaegu endogaamsed. 

V. Bunak toob huvitavaid andmeid niinimetatud Taga-Baikali perevenelaste nelja 
lokaalse rühma kehapikkuse, silmade värvuse, näo laiuse ja kõrguse ning veel mõne muu 
rassitun-nuse kohta. Nende isolatsioon on pikka aega säilinud selle tõttu, et nad olid 
vanausulised. Nende rühmade (deemide) vahel on kõigi loetletud tunnuste põhjal 

tunduvad ja täiesti usaldatavad erinevused: näiteks täiskasvanud meeste keskmine kasv 
kõigub perevenelastel 164—168 cm vahel, heledate silmade osa on 49— 66%. 

Sageli on omaette deemideks ka väikesed saarepopulatsioo-nid. Niisuguse 
populatsiooni kujukaks näiteks on Riia lahes asuva Kihnu saare eesti kalurid, keda uuris 
Balti antropoloogia-ekspeditsioon 1954. a. Peaaegu kõigi piiritlevate rassitunnuste 
poolest erinevad nad märgatavalt neile kõige lähemate Pärnu rajooni eestlaste 
mandrirühmadest. Taolisi enam või vähem isoleeritud deeme on kirjeldanud 
antropoloogid ka mitmes välisriigis: Prantsusmaal, Saksa FV-s ja DV-s, Poolas, Ungaris, 
USA-s; paljudes Aafrika, India, Indo-Hiina rajoonides ja Okeaania saartel. India 
väikerahvaid (todad, kotad, asurid, birhorid jt.) võib samuti lugeda eri deemideks. 

VI. KUI PALJU ON RASSE JA KUI PALJU INIMESI KUULUB 
IGASSE RASSI 


Rassitüüpide eristamine väikestes populatsioonides ei välista nende ühendamist 
suuremaisse rühmadesse, keda seob ühine päritolu. Me teame, et enamiku rassitunnustest 
määravad mitmesugused geenid ja nendevahelisi väljakujunenud füsioloogilisi sidemeid 
pole leitud. Sellepärast on selge, et rassitun-nuste leviku areaalid langevad kokku ainult 
osaliselt ja alati teatud määral katavad üksteist. Siit tuleneb vajadus eraldada oikumeeni 
piires rasside moodustumise kolded ehk tsoonid, kus rassigeneesi protsessidel on teatud 
intensiivsus ja teatud kindel suund. Mida laialdasemad on niisugused tsoonid, seda 
iidsemad on neile iseloomulike rassitunnuste kombinatsioonid. Kõige selgemini ja 
kindlamini selguvad rassierinevused suurtel territooriumidel kolme suure 
populatsioonirühma vahel, mida varasemais klassifikatsioonides nimetati mustadeks, 
valgeteks ja kollasteks, mida aga nõukogude antropoloogia kirjeldab tavaliselt 
ekvatoriaalse (australiidse ja negriidse), europiidse ja mongoliidse rassina. 

Nimetatud rassirühmade põhiliste iseärasuste morfoloogiline iseloomustus on toodud 
aafriklaste, eestlaste ja mongolite erinevuste kirjeldamisel. Paljud antropoloogid peavad 
mongolii-dide juurde kuuluvaiks ka morfoloogiliselt väga omapäraseid Ameerika 
indiaanlasi ning lülitavad ekvatoriaalsete rasside hulka austraallased ja nendega sarnased 
Kagu-Aasia ja Okeaania populatsioonid, keda vahel nimetatakse vediidideks (nende 
kõige tüüpilisemate esindajate, Tseiloni vedade nime järgi). Kõigi nimetatud rasside 
vahel on arvukalt üleminekurühmi. 

Paleoantropoloogia andmed tunnistavad, et põhirassid kujunesid tänapäeva liiki 
inimestel (Homo sapiens) juba vanema kiviaja (paleoliitikumi) lõpul, 40 000—16 000 
aastat tagasi. On dateeritud noorema paleoliitikumi luustikke ja koljusid, millest osa võib 
pidada europiidsetele, teisi ekvatoriaalsetele ja mongoliidsetele rassidele kuuluvaiks. 
Europiidide hulka kuulub enamik selle perioodi väljakaevatud inimluustike leide 
Euroopas, samuti Ees-Aasia ning Ida- ja Põhja-Aafrika üksikuis paigus. NSV Liidu 
Euroopa-osa territooriumil on märgatavate europiidsete iseärasustega paljud koljud, mis 
leiti noorema paleoliitikumi asulatest Kostjonki küla lähedal Voroneži oblastis. Ekva- 
toriaalseid rasse nooremas paleoliitikumis esindavad negriidsed koljud Asselarist Sahara 
lõunaosas, Florisbadist ja Cape Flatsist Aafrika lõunaosas, australiidsed koljud Wadjakist 
Jaaval, Niast Kalimantani põhjaosas, Aitapest Uus-Gineal ja mõnedest 

iidseist asulaist Austraalias. On huvitav, et paljusid australiid-seid jooni (prognatism, 
laianinalisus jt.) on avastatud ka noorema paleoliitikumi koljul Markini mäe asulast 
Kostjonki rajoonis. Mongoliidide hulka kuuluvad paleoliitikumi lõpuga dateeritavad 
koljud Shandingdongist (Pekingi lähedal), ja Liujiangist Hiina RV lõunaosast, samuti 
lapse kolju fragment, mis leiti «Afontovi mäe» asulast Krasnojarskist. 

Alates Bernier'st on mitmete maade ja aegade antropoloogid esitanud hulga 
rassiklassifikatsioone, millest enamikus ühtede või teiste nimetuste all figureerivad 
inimkonna rassilise erinevuse peasuunad. Väljapaistev nõukogude antropoloog G. Debets 
võttis 1961. a. ette huvitava katse anda rassiklassifikatsioon mitte ainult «horisonitaalses» 
(geograafilises), vaid ka «vertikaalses» (kronoloogilises) lõikes. Autor eristab suuri rasse 
ja nende põhilisi alajaotusi, nn. väikesi rasse, samuti muistseid, ülemineku- ja segarühmi, 
mis osaliselt on meile juba tuntud. Kuid ta rõhutab õigustatult, et rassidevaheline 
metisseerumine ei lõppenud inimeste esialgse laialiasumisperioodiga Maa pinnal, vaid on 
jätkunud kasvava intensiivsusega kõigil järgnevail ajajärkudel kuni tänapäevani. Selle 
metisseerumisprotsessi käigus kujunesid keskajal ja uusajal arvukad kontaktrühmad, kes 
morfoloogiliselt olid sageli väga sarnased vanemate üleminekuvormidega. Toetudes 
enamiku nõukogude antropoloogide poolt tunnustatud õpetusele rasside moodustumise 
tsoonidest ja määrates demograafilise statistika põhjal elanikkonna arvukuse igas sellises 
tsoonis, püüdis G. Debets määrata mitmesugustesse rassidesse kuuluvate inimeste hulka. 

Sellised arvestused tegi 1975.—1976. a. S. Bruk käesoleva raamatu autorite osavõtul. 

Ekvatoriaalsetesse rassidesse kuuluvate populatsioonide üldarv (ilma ülemineku- ja 
segavormideta) on ligi 260,5 miljonit inimest; neist aafrika (negriidse) haru arvele langeb 
üle 250,65 miljoni, okeaania (australiidse) haru arvele ainult 9,5 miljonit. Negriidide 
eneste hulgas on kõige arvukamad neegrid — 250,2 miljonit; neist elab Aafrikas 
ligikaudu 215 miljonit, Ameerikas 35 miljonit, Välis-Aasias ligi 100 000. Aafrika 
pügmeesid, keda nimetatakse ka negrillodeks (väikesteks neegriteks), arvestatakse 
ligikaudu 200 000, bušmaneid ja hotentotte — 250 000. 

Mitmesuguste vediidide arv Lõuna- ja Kagu-Aasias ulatub 5 miljonini, melaneeslasi ja 
paapuasid on 4,26 miljonit, aust-raallasi — 50 000, negriitosid (andamane, semange, 
aeetasid) — 100 000, ainusid — 20 000. Ekvatoriaalsete ja europiidsete rasside vahele 
kuuluvate üleminekupopulatsioonide üldarv moodustab ligikaudu 356,6 miljonit, 
kusjuures lõunaindia (draviidi) 

rühma kuulub 220,4 miljonit, ida-aafrika (etioopia) rühma 45 miljonit. G. Debets peab 
viimastele lähedasteks ka Lääne-Sudaani üleminekuvorme, kelle iseloomulikud esindajad 
on fulbe rahvad (13 miljonit). Nende kujunemisel võis etendada olulist osa nii muistsete 
üleminekutüüpide säilimine kui ka hilisem negriidide ja lõunaeuropiidide segunemine. 

VII—VII sajandil m. a. j. tungis Araabia vallutuste ja islami leviku tagajärjel palju 
araablasi Aafrika sisemaale, kus kujunesid uued Sudaani segavormid, kes sarnanesid 
väliselt muistsemate vormidega. Selliseid negriidide-europiidide segavorme arvestatakse 
käesoleval ajal ligi 10 miljonit inimest. XVI— XVIII sajandil (nagu me juba teame) algas 
aafriklaste ja eurooplaste segunemine Ameerikas, mille tulemusel kujunes suur rassiliselt 
vahepealne mulattide rühm; käesoleval ajal arvestatakse viimaseid üle 65,9 miljoni 
(peamiselt Brasiilias, Guajaanas, Venetsueelas, Kolumbias, Kesk-Ameerika vabariikides, 
Kariibi mere saartel ja USA lõunaosariikides). Negriid-europiidsete segarühmade hulka 

kuuluvad ka niinimetatud Lõuna-Aafrika värvilised — euroopa kolonistide (peamiselt 
hollandlaste) ning hotentoti naiste ja neegritaride järeltulijad (2,3 miljonit). LAV-i 
valitsuse rassistlik apartheidipoliitika (rasside lahushoidmine) toetab nende eraldatust. 

Niisuguste europiidsete populatsioonide üldarv, kes ei ole üldse või on väga vähe teiste 
suurte rassidega segunenud, ulatub 1803,5 miljonini. Neist langeb põhjaeuropiidide e. 
ksanto-kroiidide (kr. xanthos — kollane, hele) ehk blondiinide arvele 140 miljonit, 
lõunaeuropiidide e. melanokroiidide (kr. melas — must, tume)8 ehk brünettide arvele 
1047 miljonit, üleminekuvorme (satääne) on 616 miljonit. NSV Liidus on europiidseid 
populatsioone 220 miljonit, Välis-Euroopas 473 miljonit, Välis-Aasias 687 miljonit, 
Aafrikas 107 miljonit, Ameerikas 303 miljonit, Austraalias ja Okeaanias 16,5 miljonit. 
Ksantokroiidid, kelle seas on heledasilmsete ja -juukseliste protsent suurim maailmas (üle 
50%), on koondunud peamiselt Euroopa põhjaossa (kaasa arvatud NSV Liidu Euroopa- 
osa) ja Põhja-Ameeri-kasse (Kanada, USA); tumedate juuste ja pruunide silmadega 
melanokroiidid on laialdaselt levinud Kaukaasias, Lähis-Ida maades, Lõuna-Aasias 
(India, Pakistan, Bangladesh, Sri Lanka, Malediivid), Euroopa lõunaosas, Aafrikas põhja 
pool Saharat ja Ladina-Ameerikas. Blondiinide ja brünettide tsoonide vahel asub veel lai 
tumepruunide juuste ja kirjude silmadega Šatäänide 

vöönd. Kõigis kolmes europiidide rühmas eristatakse palju kohalikke rassitüüpe. 
Näiteks võib ksantokroiidide seas leida mesokefaalset skandinaavia (põhjaeuroopa) tüüpi 
ja lühipealist, sageli nõgusa ninaseljaga idabalti tüüpi. Melanokroiidide hulka kuuluvad 
niisugused tüübid nagu dolihhokefaalne vahemere-tüüp, brahhükefaalne kumera 
ninaseljaga eesaasia (armeniidne) tüüp, brahhükefaalne, kuid sirge ninaga indopamiiri 
tüüp jt. 

Europiidide ja aasia mongoliidide vahelisi sega- ja üleminekuvorme arvestatakse 
käesoleval ajal peaaegu 44,8 miljonit inimest, kellest NSV Liidus elab 32,71 miljonit, 
Välis-Aasias 12,02 miljonit ja Välis-Euroopas ligi 70 000. Siia kuuluvad niisugused 
kontaktrühmad nagu lõunasiberi (8,5 miljonit), mis on levinud Siberi lõunaosas, 
Kasahstanis ja nendega piirnevatel Mongoolia RV ja Hiina RV aladel ning uraali rühm 
(üle 13,11 miljoni), kuhu kuuluvad paljud Lääne-Siberi ja Kirde-Euroopa rahvad. 
Samasse vahepealsesse europiid-mongoliidsete populatsioonide kategooriasse lülitab G. 
Debets venelaste ja Siberi päriselanike vahelised segavormid (ligi 10 000); samuti 
usbekkide, turkmeen-laste, uiguuride ja teiste Kesk-Aasia rahvaste segarühmad, kes 
välimuse järgi seovad lõunasiberi rühma indopamiiri rühmaga (23 miljonit). 

Mitmesuguste europiidide rühmade ja ameerika mongoliidide intensiivse segunemise 
areeniks sai XVI sajandist alates Ameerika, eriti Kesk- ja Lõuna-Ameerika. Ameerika 
segarühmade üldarv ulatub 120 miljoni inimeseni. Mõnedes Ladina-Ameerika maades, 
nagu näiteks Mehhikos ja Paraguais kuulub segarühmade hulka elanikkonna enamik. 
Rassidevaheline segunemine on siin nii põhjalik ja kõikehaarav, et võib rääkida uute 
rassitüüpide kujunemisest, kellel on kõik vahepealsete vormide tunnused. Suuri 
segarühmi leidub ka peaaegu kõigis teistes Ladina-Ameerika maades. Kõige 
tähelepanuväärsemad on nad Kesk-Ameerikas — Venetsueelas, Kolumbias, Ekuadoris, 
Peruus, Boliivias, Tšiilis, Brasiilias, Guajaanas, Surinamis. Kohati on segunenud 
Euroopast tulnud ümberasujate järglased, indiaanlased ja ka Ameerika neegrid. Piirid 
«valgete», indiaanlaste, neegrite, mestiitside ja mulattide vahel hääbuvad üha rohkem ja 

rohkem paljudes Ladina-Ameerika maades. Ühtede ja samade populatsioonide, sageli 
isegi väikeste koosseisu kuulub kõigi loetletud rühmade järeltulijaid. Sõna otseses mõttes 
meie silma all kujuneb näiteks brasiilia tüüp ning pole põhjust kahelda, et mõne 
inimpõlve pärast muutuvad brasiillased rassiliselt niisama ühtlaseks kui inglased või 
skandinaavlased. 

Kolmandas põhilises rassiderühmas — mongoliidses — on peaaegu 722,26 miljonit 
inimest (ilma lõuna-aasia rühmata). 

Kontinentaalseid ehk põhja-aasia mongoliide on ligikaudu 8 miljonit, neist NSV Liidu 
Aasia-osas 1 miljon ja Välis-Aasias (peamiselt Mongoolia RV-s ja Hiina põhjaosas) 7 
miljonit. Vaikse ookeani mongoliidide (idamongoliidide) üldarv ulatub 671,11 miljoni 
inimeseni; peaaegu kõik nad asuvad Ida-Aasias (peamiselt Hiinas ja Koreas). NSV Liidus 
on ligi 400 000 vaikse ookeani mongoliidi (tunganid, korealased, hiinlased), Ameerikas 
600 000, Austraalias ja Okeaanias ligi 50 000. Kontinentaalsed mongoliidid erinevad 
vaikse ookeani mongoliididest järgmiste tunnuste poolest: heledam nahk, juuste ja silma 
vikerkesta mõningane depigmentatsioon, massiivseni luustik, ajukolju hoopis suuremad 
mõõtmed (kusjuures kolju kõrgus on väiksem), absoluutselt laiem, tavaliselt ortognaatne 
nägu, suhteliselt kitsas (leptoriinne) nina, kitsamad huuled. 

Arktiline ehk eskimo rühm kujutab endast kontinentaalsete ja vaikse ookeani 
mongoliidide vahelist üleminekurühma. Sinna kuulub kokku 150 000 inimest, neist 
Ameerikas ligi 120 000 (eskimod ja aleuudid) ja NSV Liidu Aasia-osas 30 000 (eskimod, 
aleuudid, paleoasiaadid). Ameerika mongoliidsed rühmad, mis vahel arvatakse suureks 
omaette rassiks, hõlmavad meie päevil ligikaudu 33 miljonit inimest. Nende koosseisu 
kuuluvad mitmesugused indiaani rahvad, kes on säilinud Lõuna-Ameerika kesk-aladel 
ning kohati Kesk-Ameerikas ja Kanada põhjaosas. 

Meil on jäänud rääkida veel mongoliidsete ja ekvatoriaalsete rasside vaheliste sega- ja 
üleminekuvormide arvukusest. Siia kuulub eelkõige lõuna-aasia kontaktrühm, mis seob 
idamongo-liide australiididega (550,4 miljonit inimest, peamiselt Kagu-Aasias, kaasa 
arvatud Hiina lõuna pool Oinlingi). G. Debets eristab veel erilist idaindoneesia tüüpi, 
kuhu hulka ta paigutab Molukkide ja Väike-Sunda saarte elanikkonna, osaliselt ka Sula- 
wesi elanikud, kelle juures võib märgata paapuatega sarnanemise jälgi (4,04 miljonit). 
Ida- ja lõunamongoliidide vahepeal paiknevad jaapanlased (111 miljonit), kelles on 
rohkesti ka ainude komponente. Käesoleval ajal võib rääkida erilise, sega-päritoluga 
jaapani rassitüübi kujunemisest. 

Teises, polüneesia kontaktrühmas (millesse kuuluvad ka mikroneeslased) on 1 miljon 
inimest. See rühm on kaasaja rasside seas nähtavasti mingil keskmisel kohal ja tal on 
kõikidele põhirühmadele iseloomulikke jooni. Okeaanias on erilisel kohal Havai saarte ja 
Pitcairni saare elanikkond. Viimase kujunemisest on peale polüneeslaste osa võtnud ka 
eurooplased, Havai saartel ka asukad Hiinast ja teistest Ida-Aasia maadest. Üldse elab 
Havai ja Pitcairni saartel ligi 100 000 metissi. Veel üks omapärane metissipopulatsioon 
on kujunenud Madagaskaril, 

102 

kuhu [ aastatuhandel e. m. a. asusid Indoneesiast mitmesugused lõuna-aasia rühmad, 
kes edaspidi segunesid Aafrikast pärit neg-riididega. G. Debetsi andmeil ulatub 

malagasside arv 7,9 miljoni inimeseni. Kõigi mongoliid-ekvatoriaalsete 
segapopulatsioonide esindajaid kokku on 674,44 miljonit.9 


KUIDAS PÄRITAKSE RASSITUNNUSED 

Lugeja teab juba, et rassitunnused nagu kõik teisedki inimese ja muude elusolendite 
pärilikud jooned sõltuvad geenidest, mis peituvad organismi kõikide rakkude tuumades. 
Nende tunnuste pärimise käigu määravad seadused, mille tšehhi loodusteadlane Johann 
Gregor Mendel avastas ja 1865. aastal avaldas, kuid mis bioloogiateaduses alles 35 aastat 
hiljem tunnustamist leidsid ja tänapäeva geneetika aluseks said. Tänu mikroskoobitehnika 
edusammudele teame, et geenid on materiaalsed pärilikkustegu-rid, mis paiknevad 
ahelana kromosoomides (kr. chrõma — värvus, soma — keha) — rakutuuma niit j ais 
moodustistes. Kromosoomid on oma nime saanud sellest, et nad intensiivselt värvu-vad 
mitmesuguste aluseliste rakuvärvidega. Igal taime- ja loomaliigil on kindel ja püsiv arv 
kromosoome. Inimese rakkudes on 46 kromosoomi. Kromosoomid paiknevad 
rakutuumas paaridena. Iga paar sisaldab enamikul juhtudel suuruselt ja kujult täiesti 
sarnaseid kromosoome. Kuid sellel üldreeglil on väga oluline erand: kui naistel kõik 23 
paari koosnevad sarnastest kromosoomidest, siis meestel on ühe, sugukromosoomide ehk 
23. paari kromosoomid suuruselt erinevad. Üks neist, mida tähistatakse tähega x, on 
sarnane emassugurakkude vastavate kromosoomidega, teine aga, y-kromosoom, on 
hoopis väiksemate mõõtmetega ja omane ainult isassugurakule. Seega on naise organismi 
rakkudes sugu määrav kromosoomipaar xx, mehel aga xy. 

Sugurakkude moodustumisel, mis toimub kahe teineteisele järgneva jagunemise 
tulemusena, lähevad kõik kromosoomipaar-rid lahku: naise sugurakkudesse 
(munarakkudesse) satub seejuures igast paarist üks kromosoom, kaasa arvatud x-kromo- 
soom; mehe sugurakkudesse (seemnerakkudesse ehk spermatosoididesse) satub pooltel 
juhtudel igast paarist samuti üks kromosoom (sealhulgas ka x-kromosoom), kuid pooltel 
juhtudel 

liitub 22 tavalise kromosoomiga ehk autosoomiga üks y-kromosoon. Niisiis asub 
sugurakkudes ehk gameetides (kr. gametes — abikaasa) pool kromosoomide arvust 
(inimesel 23). Viljastamisel ühinevad isasgameedid emasgameetidega ja moodustuvad 
sü-goodid (kr. sygos — paari pandud, seos, ike), s. t. viljastatud munarakud, milles on 
juba täisarv kromosoome (inimesel 46), sealhulgas kaks sugukromosoomi. Kui munaraku 
viljastab x-kromosoomiga spermatosoid, siis sünnib tütarlaps, kellel on kaks x- 
kromosoomi igas rakus (xx); kui aga munarakku satub seemnerakk y-kromosoomiga, siis 
sünnib poiss, kelle kõikides rakkudes on kaks erinevat sugukromosoomi (xy). 

Selliselt seletab kaasaegne geneetika soo pärilikkust, mille inimeste puhul määrab alati 
isassugurakk. 

Keemiliselt koosnevad kromosoomid kolmest peamisest osast: valgust ja kahest 
keerulise koostisega happest — desoksüribo-nukleiinhappest (DNH) ja 
ribonukleiinhappest (RNH), millel on väga suur tähtsus iga raku ja kogu organismi 
elutegevuses. Valgud, DNH ja RNH kujutavad endast polümeere, s. t. keerulisi ühendeid, 
mis koosnevad paljudest suurtest molekulidest; viimased omakorda kujunevad 
lihtsamaist, mitmesugustes kombinatsioonides korduvaist molekulidest. Geneetilise 
informatsiooni edasiandmisel etendab peaosa DNH, mille molekulides on talletatud kogu 


9Mõnedes (eriti Aasia) maades leidub elanikerühmi, kelle rassikuuluvust ei ole õnnestunud määrata (kokku ligi 4,62 miljonit inimest) 

organismi ehituse, arenemise ja elutegevuse plaan või kood, mis lapsed vanemailt saavad. 
DNH keerulise molekuli koostisse kuulub meie planeedi kõigil elusolendeil (kaasa arva- 
tud inimene) kõigest neli lämmastikuühendit, mida nimetatakse nukleotiidideks (lad. 
nucleus — tuum). DNH molekulide erakordne mitmekesisus (nad on iga organismi puhul 
erinevad) on seletatav sellega, et nukleotiidid esinevad seal mitmesugustes 
kombinatsioonides. Suuri, erineva ehitusega DNH molekule, mis saavad tekkida ainuüksi 
nelja nukleotiidi saja molekuli erineva paigutuse tõttu üksteise suhtes, võib olla rohkem 
kui aatomeid kogu päikesesüsteemis! DNH molekuli absoluutmõõtmeist saab 
mingisuguse ettekujutuse, kui arvestada, et temas paiknevad nukleotiidide molekulid 
asetsevad üksteisest 3,4 ongströmi (ongström on üks sajamiljondik sentimeetrist) 
kaugusel. 

Nõukogude ja välismaa geneetikute N. Dubinini, H. Mülleri, G. Nadsoni jt. uusimad 
tööd on täielikult ümber lükanud vananenud ettekujutuse geenide püsivusest ja 
muutumatusest ning näidanud, et mitmesuguste väliste tegurite, eriti teatud keemiliste 
ühendite ja radioaktiivse kiirituse mõjul võivad geenid ja isegi neid moodustavad DNH 
ülipisikesed osad läbi teha järske hüppelisi muutusi, mis edaspidi pärilikkuse teel 
vanemailt lastele edasi antakse. Neid muutusi nimetatakse mutatsioonideks, 

(lad. mutatio — muutumine) ning neid esilekutsuvaid tegureid mutageenideks. 
Mutatsioonide teel on tekkinud paljud inimeste erijooned, sealhulgas ka rassitunnused. 
Näiteks on põhjust oletada, et meie esivanemail oli suhteliselt tume, pruun nahk, mustad 
juuksed ja pruunid silmad, mis ka käesoleval ajal on olemas enamikul rassidel. Kõige 
enam depigmenteerunud rassitüübid — heledasilmsed blondiinid — ilmusid tõenäoliselt 
mutatsiooni teel peamiselt Põhja-Euroopas Lääne- ja Põhjamere rannikul. 

Pärilikkuse algete rakutuumas paiknemise omapära seisneb selles, et geenid, mis 
määravad kõigi tunnuste pärimise, on reeglina igas kromosoomis oma kindlal kohal 
(lookuses), asudes samuti paarikaupa, vastamisi. Seega sõltub organismi erijoon geenide 
paarist sarnastes kromosoomides. Neid geenipaare on geneetikas hakatud nimetama 
alleelideks. Poole kromosoomide arvuga gameetide moodustumisel satub igasse neist 
ainult üks alleelidest; pärast viljastumist tekkinud sügootides, kus on täielik kogum 
kromosoome, on ka olemas juba mõlemad alleelid. Geenipaarides võivad alleelid olla 
ühesugused või erinevad, otsekui kontrastsed. Kui ühinevad ühesuguste alleelidega 
gameedid, siis moodustuvad homosügootsed viljastatud munarakud, kui aga erisuguste 
alleelidega gameedid, siis hetero-sügootsed. 

Selgitame neid teoreetilisi konstruktsioone konkreetsete näidetega. Oletame, et inimese 
silmade vikerkesta värvus sõltub ühest geenipaarist. Üks alleelidest määrab silmad 
tumedaiks (pruunideks), teine heledaiks (helesinisteks, hallideks või sinisteks). Inimene 
ei saa olla samaaegselt pruuni- ja sinisilmne, järelikult vikerkesta tumeda ja heleda 
värvuse geenid on tõepoolest kontrasteeruvad alleelid. Kui emal ja isal on ühesugused 
alleelid, siis lapsed pärivad loomulikult vanemate silmade värvuse. Kuid mis saab siis, 
kui ühel vanemaist on pruunid, teisel aga sinised silmad? Selgub, et niisugusest abielust 
lastel on tumedad silmad, kuigi nende heterosügootseis rakkudes saab igas vikerkesta 
värvust määravas geenipaaris üks alleelidest tumedasilmsuse, teine — heledasilmsuse 
geeniks. Seda geeni-paari ühe liikme üleolekut teisest nimetatakse domineerimiseks (lad. 
dominare — valitsema, ülekaalus olema). Toodud näites on dominantne tumedasilmsuse 
alleel, temaga kontrastne heledasilmsuse alleel, mis lastel esineb varjatud olekus, on aga 

retses-siivne (lad. recessus — taanduv, 


js kahanev). Geneetikud tähistavad 
A a Ai dominantseid alleele suurte ning retsessiivseid 
2 alleele väikeste ladina tähtedega. Seega on 
Ahern 28 | tumedasilmse homosügootsete vanemate 
Iäs- js Sügoodid sümbol AA, heledasilmse — aa. 
Speliee le TIE2AS LI ag Hetersosügootsete laste sümbol on Aa: 
väliselt on nad tumedasilmsed, kuigi heleda- 

ehk Aa X Aa silmsuse retsessiivne alleel on neil varjatud 


AA+Aa+Aa+aa = AA+2A a i 
2 +24e+48 või taandunud kujul ka olemas. 


Oletame, et abiellusid kaks heterosügootset 
abikaasat (AaX XAa), kes väliselt on tumedasilmsed, kuid kannavad endas varjatult 
heledasilmsuse retsessiivset geeni. Sugurakkude moodustumisel dominantsed ja 
retsessiivsed alleelid lahknevad või, nagu ütlevad geneetikud, haakuvad lahti. Pooltel 
kõigist isas-ja emassugurakkudest on domineeriv alleel A, pooltel retsessiivne alleel a. 
Kuna mõlema liigi kombinatsioonivõimalused on ühesugused, siis laste hulgas peab 
tekkima võrdsel hulgal kombinatsioone AA, Aa, Aa, aa. Tähelistes sümbolites võib seda 
ristumist skemaatiliselt kujutada järgmiselt: 


Kuna AA ja Aa tüüpi sügootidega inimesed tumedasilmsuse alleelide domineerimise 
tõttu heledasilmsuse alleelide üle on väliselt tumedasilmsed ja ainult aa sügootidega 
inimesed on heledasilmsed, siis on laste hulgas kolme tumedasilmse kohta üks 
heledasilmne. 

Seda J. Mendeli avastatud pärivusvahekorda tuntakse tänapäeva geneetikas kui 
sõltumatusseadust, s. 0. «tunnuste üksteisest lahus pärandumise seadust» või 
rekombinatsiooniseadust. Seda seadust tundes võib heterosügootsete ristamiste puhul 
välja arvestada tunnuste jagunemise järelpõlves ka paljude tunnuste puhul. Kuid tuleb 
silmas pidada, et dominantsus ei ole alati täielik ning paljudel juhtudel puudub üldse. Nii 
jõutakse selleni, et kontrastsete geenidega homosügootsete vanemate ristumisel on lastel 
uuritav tunnus vahepealse iseloomuga — Aa. Heterosügootsete vormide edasisel 
ristumisel jagunevad tunnused samuti nagu täieliku dominantsuse puhul (AA-!(- 
2Aalraay, kuid pärilikkuse vahepealse iseloomu tõttu sarnaneb üks nel 

jandik lastest vanemaga AA, teine neljandik vanemaga aa ja kaks neljandikku, s. t. 
pooled on antud tunnuse suhtes vahepealse iseloomuga. Nii näiteks sõltub inimese juuste 
kuju peamiselt ühest geenipaarist. Kui tähistame käharate juuste alleeli A-ga ja sirgete 
juuste alleeli a-ga, siis heterosügootidel Aa on laineline juus, mis on käharate ja sirgete 
juuste vahepealne vorm. Homosügootsete vanemate abiellumisel, kellest üks on käharate 
ja teine sirgete juustega, domineerivad laste hulgas lainelised juuksed; heterosügootsete 
laineliste juustega vanemate abiellumisel esineb laineliste juustega järglaste kõrval ka 
käharpäid ja sirgejuukselisi. 

Me peatusime ainult praegusaegse geneetika kõige põhilisemail seisukohtadel. Näiteid, 


mille põhjal me arutasime mitmesuguste tunnuste, sealhulgas rassiliste iseärasuste 
pärilikkust, kirjeldasime mõnevõrra skemaatiliselt. Asi on selles, et enamik neist 

iseärasustest ei sõltu mitte ühest, vaid paljudest alleeli-paaridesi* Uusimate andmete 
põhjal määrab näiteks silma vikerkesta värvuse mitu niisugust paari, kuigi igaühes neist 
tumedama värvuse geenid tõepoolest domineerivad heledama-tooniliste üle. Tõenäoliselt 
niisamuti sõltub ka juuste värvus mitmest geenipaarist, kuid pärilikkuse mittetäielik 
domineerimine või vahepealne iseloom on sel juhul selgesti märgatav. Veelgi selgemini 
on vahepealne pärilikkus jälgitav naha värvuses, mida nähtavasti määrab suur hulk 
geenipaare. On kerge näidata, et üht või teist tunnust kontrollivate rohkearvuliste geenide 
juures võib peaaegu alati täheldada pärilikkuse vahepealset iseloomu ja 
variantiderohkust. Tõepoolest — neegrite abiellumisel eurooplastega kohtab nii esimese 
kui ka järgnevate põlvkondade mulattide hulgas mitmesugust nahavärvust, väga heledast 
kuni kõige tumedamani. 

Kuni käesoleva ajani on hästi tundma õpitud võrdlemisi väheste rassitunnuste 
pärilikkust. Loetleme neist tähtsamad. Nagu me juba teame, domineerivad tumedad 
juuksed üldiselt heledate, üle, igasugused mittepunased juuksed punaste üle, käharad 
juuksed sirgete üle (mittetäielik domineerimine). Tertsiaarse karvkatte tugev arenemine 
domineerib selle nõrga arenemise üle; naha, juuste ja silmade normaalne pigmentatsioon 
albinismi üle; epikantuse esinemine on dominantne tunnus; kõrge ja kitsas ninajuur 
domineerib madala ja laia üle; põiki paiknevad laiad ninasõõrmed domineerivad 
sagitaalsete ja kit- 


* Seda nähtust nimetataks e polümeeriaks (kr. polymerõs — mitmekordne ) ehk 
polügeenseks pärilikkuseks . Juhul kui üks geen mõjutab mitut tunnust , räägitakse 
pleiotroopiast (kr. pleiõs — palju , tropõs — suund) . 

saste ning paksud huuled kitsaste üle. On alust oletada, et mõned rassitunnused 
seostuvad vähemalt osaliselt sooga, s. t. neid määravad geenid paiknevad 
sugukromosoomides. Enamikul rahvastel on tumedasilmseid naisi rohkem kui 
tumedasilmseid mehi. Tõenäoliselt on see seletatav vikerkesta värvust kandva ühe või 
mitme geeni lokaliseerumisega x-kromosoomides. 


VII. VERERÜHMAD 


Eelmistes peatükkides jutustasime rassitunnustest, mida võib elusail inimestel või 
luustikel vahetult määrata. Kuid peale nimetatud tunnuste on inimesel ka teised areaalsed 
morfoloogilised ja füsioloogilised iseärasused, mis on seotud mitmesuguste kudede ja 
elundite peenema sisemise ehitusega. Kaasajal peavad antropoloogid niisuguseid 
iseärasusi väga oluliseks, sest paljud neist on rangelt pärilikud ja seetõttu looduslikest, 
sotsiaalseist ja olustikulistest tingimustest peaaegu sõltumatud. Need tunnused ei muutu 
seoses eaga, vaid säilivad kogu elu. 

Taoliste tunnuste hulka, millel on teatud kindlad geograafilised levikualad, kuuluvad 
paljud vere omadused. Nagu näitasid XX sajandi algul K. Landsteiner ja J. Jansky, esineb 
tänapäeva inimestel neli vererühma, mida määratakse aglutinatsiooni esinemise või 
puudumise põhjal (lad. agglutinare — külge kleepima), s. 0. jälgitakse vere punaliblede 
(erütrotsüütide) kokku-kleepumist nende segunemisel vereseerumiga. Aglutinatsioon 
tekib kaht tüüpi ainete — erütrotsüütides ja teistes vererakku-des sisalduvate 


76 


aglutinogeenide ehk antigeenide ning vereplasma aglutiniinide ehk antikehade 
vastastikusel toimel. Veres on kaks antigeeni, aglutinogeenid A ja B, ning kaks antikeha 
— anti-A ja anti-B (aglutiniinid a ja P). Erütrotsüüdid kleepuvad kokku siis, kui 
omavahel kohtuvad sobimatu aglutinogeen ja aglutinan (A ja a, B ja P). 

Erinevates vererühmades leidub erinevaid aglutinogeenide ja aglutiniinide 
kombinatsioone. Skemaatiliselt võib seda kujutada järgmiselt. 


On selge, et vereülekanne on võimalik ainult sel juhul, kui doonori vere erütrotsüüdid 
retsipiendi (isik, kellele vereülekan- 


Vereriihm Aglutinogeenid Aeglutiniini “ 
ertitrotsuutides vereplasm net tehakse) VETE toimel 
n kokku ei kleepu. Aglutinatsiooni 
1 (0) Ei ole n,B tekkimisel võib retsipient hukkuda. 
TI (A) A B 


1 (B) 2 Aglutinogeenide ja aglutiniinide 

IV (AB) AB Eiole -- vastastikust toimet vereülekandel 
võib piltlikult kujutada tabelis. 

Plussmärk tähendab, et doonori erütrotsüütide aglutinatsiooni retsipiendi veres ei toimu 
ja seega vereülekanne on võimalik; miinusmärk viitab aglutinatsioonile ja vereülekannet 
teha ei tohi. 


Doonor Retsipiendid 
T II (A) III (B) IV 
(0) (AB) 
1 (0) + + + + 
II (A) E ä E A 
III (B) M x A A 
TV (AB) — - + 


On selge, et vereülekanne on võimalik ainult sel juhul, kui doonori vere erütrotsüüdid 
retsipiendi (isik, kellele vereülekannet tehakse) vereseerumi toimel kokku ei kleepu. 
Aglutinatsiooni tekkimisel võib retsipient hukkuda. Aglutinogeenide ja aglutiniinide 
vastastikust toimet vereülekandel võib piltlikult kujutada tabelis. 


Järelikult on 1 rühma kuuluvad inimesed universaalsed doonorid, nende erütrotsüüdid ei 
kleepu mingi seerumi toimel. II ja III rühma kuuluvad inimesed võivad anda verd ainult 
samasse rühma kuuluvatele inimestele, samuti TV rühma retsipientidele. Isikud, kellel on 
IV rühma veri, võivad olla doonoreiks ainult sel juhul, kui retsipiendid kuuluvad samasse 
rühma. Ühtlasi tuleb silmas pidada, et kõik eelöeldu kehtib ainult võrdlemisi väikestes 
annustes (ligikaudu kuni 200 cm3) tehtavate vereülekannete puhul; suurema verehulga 
ülekandmisel võib retsi-piendil tekkida tema enda erütrotsüütide aglutinatsioon doonori 
vereplasmaga. Niisiis suurte verehulkade ülekandmisel peavad doonori ja retsipiendi veri 
kuuluma ühte ja samasse rühma. 

Vererühmade päritavuse uurimine on näidanud, et nad sõltuvad ühest geenist 
mutatsiooni tagajärjel tekkinud kolme-alleeli erinevatest kombinatsioonidest. Geneetikas 
nimetatakse-niisuguseid ühes lookuses paiknevaid alleele mitmuslikeks. Vererühmade 
pärimisel alleelid A ja B, mis määravad vastavate antigeenide tekkimise, on dominantsed 
alleeli 0 (null) suhtes, mille leidumisel homosügootses olekus antigeene ei teki. Seega on 

arusaadav, et kui mõlemal vanemal on 1 (0) rühma veri, siis kõikidel nende lastel on sama 
vererühm. Lugeja võib ise määrata, missugused antigeenide ja antikehade 
kombinatsioonid 

võivad tekkida lastel, kelle vanemad kuuluvad erinevatesse vererühmadesse. 

Süsteemi ABO veregeenide jaotumise geograafiliste variatsioonide analüüs näitab, et 
enamikul Aasia, Aafrika ja Euroopa rahvastel esinevad kõik neli vererühma ja neid 
määravad kolm geeni. Kuid Euroopa rahvastel esineb geeni A tavaliselt märgatavalt 
sagedamini kui geeni B. Ida poole geeni B kontsentratsioon järk-järgult suureneb, 
saavutades maksimumi Loode-, Kesk-, Sise-, Lõuna- ja Ida-Aasias. Kuid ei maksa 
mõelda, nagu oleks geen B iseloomulikum mongoliidsetele rassidele ning geen A 
europiidsetele. Uusimad uurimused on näidanud, et Skandinaavia ja Koola poolsaare 
laplastel, samuti paljudel Kirde-Siberi rahvastel esineb geeni B harva. Aafrikas on vere- 
rühmade geograafiline jagunemine väga kirju. Selle mandri loode- (Sahara) ja idaosas on 
rajoonid, kus geeni B kontsentratsioon langeb, kõrvuti piirkondadega, kus see geen 
esineb väga suure sagedusega. 

Väga huvitavad on andmed Ameerika ja Austraalia põliselanikkonna vererühmade 
kohta. Ameerika indiaanlastel on absoluutses ülekaalus 1 (0) rühm; teiste vererühmade 
ilmnemine indiaanlastel viitab tavaliselt nende segunemisele europiidide või 
negriididega. Nähtavasti asustati Ameerika esialgselt Kirde-Aasiast pärit 
minikollektiividega, kelle hulgas oli rohkesti 1 (0) vererühma kandjaid. Huvitaval kombel 
on ka paljudel eskimote populatsioonidel ja neile antropoloogiliselt lähedastel tšuktši-del 
Siberi kirdenurgas ülekaalus 1 vererühm. Austraaliastel on täheldatud II (A) rühma 
sagedat esinemist. Võimalik, et Austraalia asustasid Kagu-Aasiast tulnud muistsed 
hõimud, kellel oli geeni A suur kontsentratsioon. 

Süsteemi ABO vererühmad ei ole ainsad vere iseärasused, mis on päritavad ja millel 
samal ajal on selged geograafilised variatsioonid. Viimastel aastatel on välja selgitatud 
ligi 100 erinevat vererühmade antigeeni, mis kuuluvad vähemalt mitmekümnesse 
iseseisvasse süsteemi. On selgunud, et isegi ABO-süsteemi A-rühm jaguneb mitmeks 
alarühmaks. Etnilisele antropoloogiale pakub suurt huvi süsteem MNSs, mida määravad 
nähtavasti ühes kromosoomis paiknevad kaks paari alleele (MN ja Ss). Näiteks on 
selgunud, et geeni M kontsentratsioon ei ületa peaaegu ühelgi Euraasia, Aafrika ja 
Austraalia rahval 60—65%, samal ajal kui Ameerika indiaanlastel see ei lange iialgi 
nimetatud arvust allapoole ning ületab sageli isegi 90%. 

Niisama kujukad on Diego-faktori geograafilised variatsioonid. See faktor avastati 
1955. aastal ühe lõunaameerika poisi- 

111 

kese veres ja nimetati tema järgi. Kõige sagedamini (10—40%) esineb Diego-faktorit 
Lõuna-Ameerika indiaanlastel ning nende metissidel eurooplaste ja aafriklastega. Põhja- 
Ameerika indiaanlastel on selle kontsentratsioon hoopis madalam (5—10%). Vähesel 
määral on Diego-faktorit registreeritud korealastel, jaapanlastel, hiinlastel, birmalastel 
ning mõnedel teistel Ida- ja Kagu-Aasia rahvastel. Austraalia, Lõuna- ja Lääne-Aasia, 
Euroopa ja Aafrika populatsioonidel Diego-faktorit avastatud ei ole. Selle puudumine 
Okeaania põliselanikel on üheks argumendiks Thor Heyerdahli hüpoteesi vastu 
oikumeeni selle osa asustamise kohta Ameerikast. Meenutagem veel Duffy antigeeni, 
mille kõige kõrgem kontsentratsioon (üle 70%) on iseloomulik Ameerika, Austraalia, 

Uus-Ginea ja paljude Ida-Aasia maade põliselanikele, esineb väga sageli ka laplastel. 
Euroopas ja eriti Aafrikas langeb tema sagedus alla 50%, vahel isegi nullini. Seega 
jaguneb inimkond selle verefaktori ning ka mõnede teiste tunnuste järgi üsna 
selgepiiriliselt kaheks: idapoolseks australiid-mongoliidseks ja läänepoolseks negriid- 
europiidseks. 

Suurt praktilist ja teaduslikku huvi pakub inimese vere ree-susfaktor, mis on saanud 
nimetuse ühe Lõuna-Aasia ahviliigi — reesusmakaagi järgi, kelle veres see faktor 
esmakordselt avastati. Umbkaudu 80 % -1 inimestest on reesusfaktor positiivne, 
ülejäänuil negatiivne. Kuna positiivne reesusf aktor on dominantne, siis reesuspositiivse 
mehe abiellumisel reesusnegatiivse naisega võib loode areneda reesuspositiivseks. 
Esimese raseduse ajal tungib reesuspositiivne antigeen läbi platsenta ema vereringesse ja 
seal tekivad erilised antikehad. Järgmiste raseduste ajal võivad need antikehad ema verest 
omakorda sattuda reesuspositiivse loote vereringesse ja tekitada erütrotsüütide 
aglutinatsiooni. Selle tagajärjel võib areneda raske verehai-gus — hemolüütiline 
kollatõbi, mis peaaegu alati lõpeb vastsündinu surmaga. Ainult lapse vere täieliku 
asendamisega saab vältida kõige halvemat, mis varem juhtus ühel korral ligikaudu 400 
sünni kohta. Viimased uurimised on näidanud, et reesus-süsteemi antigeenid ja antikehad 
sõltuvad mitmest omavahel seotud alleelipaarist (Dd, Cc, Ee jt.). Kõik need alleelid on 
seotud täiesti kindlate geograafiliste variatsioonidega. Suurt huvi pakub peamise määrava 
antigeeni D (positiivse reesusfaktori) muutuvus. Vaikse ookeani basseini maades 
(Ameerika, Austraalia, Okeaania, Ida- ja Kagu-Aasia) ületab selle geeni kontsentratsioon 
80%; Lõuna- ja Edela-Aasias, samuti Aafrikas (lõuna pool Saharat) moodustab 70— 
80%; Euroopas ja Põhja-Aafrikas on ta veel madalam, langedes Atlandi rannikul 
(Hispaania, Prantsusmaa, Inglismaa, Skandinaavia) alla 60%. Inimkonna 

jagunemine kaheks rühmaks, ida- ja läänepopulatsiooniks, väljendub selle tunnuse 
põhjal väga selgesti. 

Peatume veel ühel vere iseärasusel, millel on juba patoloogiline iseloom. Jutt on 
niinimetatud sirprakulisest aneemiast — raskest haigusest, mis on saanud oma nimetuse 
sellest, et seda haigust põdevate inimeste erütrotsüüdid on sirbi- ehk poolkuu-kujulised. 
See haigus on retsessiivse mutatsiooni tulemus. Kui sirbikujulise aneemia alleel on 
homosügootne, siis esineb haigus ägedas vormis ja lõpeb tavaliselt surmaga. Inimestel, 
kellel on samasugune alleel heterosügootne, on ainult osa erütrotsüüti-dest sirbikujulised. 
On huvitav märkida, et neil inimestel on tugevam vastupanuvõime malaariale, sest neile 
iseloomulikku S-hemoglobiini lagundavad malaaria plasmoodiumid (seda haigust 
tekitavad kõige lihtsamad ainuraksed organismid) raskemini kui normaalset A- 
hemoglobiini. Just nimelt see omapärane nähtus on põhjustanud geeni S võrdlemisi kõrge 
kontsentratsiooni (15—35%) pahaloomulise malaariaga nakatatud Kesk- ja Ida-Aafrika 
rajoonides (kaasa arvatud Madagaskar), Itaalias, Kreekas, osaliselt Türgis, Araabias ja 
Iraanis. 

Analoogiline osa on ka teistel anomaalsete hemoglobiinide geenidel: C — Kesk- 
Aafrika lääneosas (Libeeria, Gaana), D — India loodeosas, E — Kagu-Aasias. Valiku 
tulemusena levis nähtavasti mööda kogu malaariavööndit Hispaaniast läänes kuni 
Indoneesiani idas raske «Vahemere aneemia» ehk talasseemia geen, millel 
heterosügootses olekus on kaitsev toime. Hiljuti tehti kindlaks, et ligi 7% Ameerika 
neegreist on võimelised eksimatult ilmamuutusi ette tundma. See on neil seotud ano- 

maalse hemoglobiini leidumisega, mille lahustuvus on väga madal. Õhuniiskuse 
suurenedes nende inimeste erütrotsüüdid deformeeruvad, vereringe häirub ja tekivad 
valud, mis ennustavad vihma nagu baromeeter. Üldse tuntakse käesoleval ajal ligi 30 
anomaalset hemoglobiini. Areaalseiks tunnusteks, mis pakuvad suurt huvi etnilisele 
antropoloogiale, on ka mitmesugused vereseerumi valgud (haptoglobiinid, transferriinid, 
im-munoglobuliinid jt.), mille geneetilist struktuuri käesoleval ajal intensiivselt tundma 
õpitakse. Seroloogilised uurimised (lad. . serum — vedelik; vereseerum) omandavad 
antropoloogiateadu-ses üha suurema tähenduse. 

VIII. HAMBAKÖBRUKESTEST, SÕRMEMUSTRITEST, 
VARVIPIMEDUSEST JA MAITSEPROOVIST 
FENUULTIOKARBAMIIDIGA 


Viimasel ajal on antropoloogid pööranud tähelepanu inimese mitmesuguste kudede ja 
elundite morfoloogilistele ja füsioloo-gilistele tunnustele, mis samuti geograafiliselt 
varieeruvad. Muu hulgas on suuri edusamme teinud etniline odontoloogia (kr. õdus — 
hammas), mis uurib hambasüsteeni ehitust, selle muutuvust ajas ja ruumis. Tänapäeva ja 
ürginimeste hammaste uurimine ning nende võrdlemine ahvide ja teiste loomade ham- 
mastega on etendanud suurt osa inimese põlvnemise keerulise protsessi avastamisel. Kuid 
selles raamatus ei kõnele me ainult kõigi inimeste hammaste ehitust iseloomustavatest 
erijoontest, mis annavad tunnistust tänapäeva inimkonna liigilisest ühtsusest, vaid eeskätt 
detailsetest odontoloogilistest tunnustest, mis on omased üksikutele 
populatsioonirühmadele. Just need tavaliselt teisejärgulised ja üldevolutsioonilisest 
seisukohast tähtsusetud tunnused pakuvad huvi etnilisele antropoloogiale, aidates sageli 
selgusele jõuda rassi- ja etnogeneesi keerukates küsimustes. 

Uusimad uurimised, eriti nõukogude antropoloogi A. Zubovi tööd näitavad, et Põhja-, 
Sise- ja Ida-Aasia mongoliidseil populatsioonidel on mitmeid hammaste iseärasusi, mis 
on väga haruldased europiidide ja Aafrika negriidide hulgas. 

Loetleme neid iseärasusi: labidataolised lõikehambad, millel on kühvli kuju (nende 
sisepind on mõlemalt poolt ääristatud väikese harjaga); niinimetatud trigoniidi distaalne 
hari — emailsillak alumiste tagapurihammaste (molaaride) esiköbru-keste vahel; 
omapärane emailliistak hambajuurte vahel jm. Labidataolised lõikehambad on 60—100 
%-l mongoliididel, samal ajal kui europiididel ja Aafrika negriididel on nende esinemis- 
sagedus alla 15%. Paapuad, austraallased, andamanid, Ida-India vediidid (mundad, 
oraonid jt.) meenutavad nii labidataoliste lõikehammaste esinemissageduse (30—60%) 
kui ka teiste loetletud tunnuste poolest mongoliide. Samal ajal hammaste muid iseärasusi, 
nagu näiteks Carabelli köbrukest (lisaköbruke ülemistel purihammastel), iseloomulikku 
Vahemeremaade, Lääne- ja Lõuna-Aasia europiidseile populatsioonidele (40—70%), 
esineb mongoliididel ja australiididel hoopis harvem. Seega võime rääkida inimkonna 
kahest põhilisest odontoloogilisest alajaotusest — läänepoolsest (negriid-europiidsest) ja 
idapoolsest (aust-raliid-mongoliidsest). 

Tänapäeval pööravad antropoloogid suurt tähelepanu der- 

Hambasüsteemi rassitunnused: 
— labidakujulised lõikehambad; 

— trigoniidi distaalne hari; 
— teine ülemine purihammas Carabelli 
köbrukesega (Ck). 


matoglüüfikale (kr. derma — nahk, glyphõs — väljalõige, muster) — sõrme- ja 
varbaotste, samuti peopesa ja jalatalla naha-mustri geograafiliste variatsioonide 
uurimisele. Sõrmeotstel eristatakse mustri kolme põhitüüpi — kaari, aasasid ja keeriseid 
aita a es aims lt (ringe). Neid mustreid uuritakse 
sõrmejälgedel, mis saadakse 


XX Xx ett ° PA 
Ema Pe Fd trükivärviga määritud 
sõrmeotste surumisel vastu 
ki E 33 i paberit. Sõrmemustrid on 
XX xx xy xy Kl 
Tütred Pojad kahtlemata pärilikud tunnused, 


kuid nende geneetilist struktuuri 

on veel ebapiisavalt uuritud: nähtavasti sõltub nende laad mitme alleelipaari üheaegsest 
toimest. Ühe-munakaksikute puhul on need mustrid alati silmatorkavalt sarnased. 

Mitmesuguste populatsioonide võrdlemiseks sõrmemustrite tüüpide järgi arvutatakse 
välja deltaindeks, s. t. deltade keskmine hulk ühe uuritud inimese kohta igast rühmast*. 
Aafrika negriididel ja europiididel ei ületa keskmine deltaindeks peaaegu kunagi 14 ja 
langeb sageli alla 11, samal ajal kui mongoliididel (kaasa arvatud Ameerika indiaanlased) 
ja australiididel on see tavaliselt kõrgem (14—16 ja enam). Indeksi niisugune jagunemine 
peegeldab ringmustrite suuremat sagedust idapoolsetel populatsioonidel, võrreldes 
läänepoolsetega. 


* Deltaks ehk triraadiuseks nimetatakse kolme joone ristumiskohta nahamustril . 

Sõrmemustrite kolm põhitüüpi: 1 — keeris, 2 — aas, 3 — kaar. 
xy Isa 


Niisuguste tunnuste hulka, mille pärilikke omadusi on hästi tundma õpitud ja kus on 
avastatud kindlaid geograafilisi variatsioone, kuulub ka värvipimedus — silma võrkkesta 
ehituse anomaalia, mille puhul värvuste (kõige sagedamini punase ja rohelise) eristamise 
võime puudub või on väga madal. Selle anomaalia määrab normaalse värvuste nägemise 
geeni retsessiivne alleel, mis on lokaliseerunud naise x-kromosoomis. Värvipimeduse 
pärilikkuse kulgu põlvkonnas, mis pärineb väliselt normaalse heterosügootse naise ja 
normaalse mehe vahelisest abielust, võib kujutada järgmise skeemina: 


X — naise sugukromosoom 
normaalse värvuste nägemise 

allee-liga; x — naise sugukromosoom värvipimeduse alleeliga; y — mehe 
sugukromosoom. 

Vaadeldud abielust sündinud tütred on täiesti normaalse nägemisega, kuid nende hulgas 
võib olla heterosügoote, kes kannavad endas värvipimeduse retsessiivset alleeli ja võivad 
selle edasi anda lastele. Samast abielust sündinud poegade hulgas võib kõrvuti 
normaalsete lastega olla värvipimedaid lapsi. Seega on selge, et värvipimedus kandub 
edasi eranditult naisliini 

mööda, kuid ilmneb kõige sagedamini meestel. Värvipimedad naised võivad sündida 
ainult värvipimeda isa ja heterosügootse ema abielust, kes kannab ühes x-kromosoomis 
selle anomaalia retsessiivset alleeli. Värvipimeduse määramisel on praktiline tähtsus, sest 
on selge, et inimesed, kes ei erista punast j-a rohelist värvust, ei saa olla masinistid, 
vedurijuhid, autojuhid, lendurid. 

Kõige sagedamini leidub värvipimedaid mehi (7—9%) mõnede Euroopa rahvaste — 
lätlaste, norralaste, sakslaste, juutide, ukrainlaste, venelaste hulgas. Idaeuroopa 
populatsioonidel, kelle hulgas esineb tõenäoliselt mongoliidset segu (soomlased, 
eestlased, tšuvašid, komid), samuti hiinlastel on värvipimedaid mõnevõrra vähem (2— 
7%). Minimaalselt esineb seda anomaaliat meessoost neegritel USA-s (4%) ja eriti 
indiaanlaste, eskimote ja melaneeslaste hulgas (1%). Seega on võimalik, et seda 
anomaaliat esineb kaasaja inimkonna idapoolseis populatsioonides vähem kui 
läänepoolseis. Eristatakse kahte liiki värvipimedust, mis nähtavasti sõltub eri geenidest: 
protanoopiat (pimedust punase värvi suhtes) ja deuteranoopiat (pimedust rohelise värvi 
suhtes). Euroopas esineb valdavalt deuteranoopiat, kuid mida rohkem ida poole, seda 
enam suureneb prota-noopia osa. Näiteks venelastel esineb seda sagedamini kui inglastel, 
norralastel või sakslastel, kuid harvemini kui Volgamaa, Uraali ja Kesk-Aasia rahvastel. 
Üks selle raamatu autoreist jälgis «punapimedate» sageduse järkjärgulist kasvu komide 
hulgas, liikudes nende looderühmade (0,0%) juurest kagurühmade juurde (peaaegu 2%). 
On huvitav, et värvipimeduse geograafiline muutuvus on sel juhul analoogiline 
vererühmade variatsioonidega. 

Märkimist väärib veel üks originaalne pärilik tunnus, mille puhul täheldatakse 
tunduvaid erinevusi mitmesuguste territoriaalsete populatsioonide vahel. Jutt on erilise 
pulbriga — fenüültiokarbamiidiga tehtavast maitseproovist. Ühtedele inimestele tundub 
see pulber maitsetu, teistele kibe. Põhjus ei ole päris selge, võimalik, et erinev aisting 
sõltub sülje koostisest, aga võimalik, et ka keelenäsade (kus paiknevad maitsmisretsep- 
torid) ehituse iseärasustest. On küllalt tõenäoline, et vaadeldava iseärasuse määrab üks 
mittetäieliku domineerimisega alleeli-paar. Homosügootse dominantse kombinatsiooni 
TT puhul on fenüültiokarbamiidil tugevalt kibe maitse. Heterosügootse kombinatsiooni 
Tt puhul on kibe maitse nõrgem, homosügootse retsessiivse tt puhul aga tundub pulber 
maitsetu. Geeni T maksimaalne kontsentratsioon (üle 80% on iseloomulik Ameerika 
indiaanlastele, polüneeslastele, indoneeslastele, paljudele Indo- 

15,99; 7 — 16 ja üle selle, 


1 — alla 11; 2 — 11—11,99; 3 — 12—12,99; 4 — 13—13,99; 5 — 14—14,99; 6 — 15— 


Keskmise deltaindeksi geograafilised variatsioonid: 


Hiina, Korea ja Jaapani (kaasa arvatud ainud) elanikkonna rühmadele, samuti laplastele 
ja aafriklastele. Selle geeni väiksemat esinemissagedust (60—79,9%) kohtab Indias, Ees- 
Aasias, Kaukaasias ja enamikul Euroopa populatsioonidel. Minimaalseid geeni T 
kontsentratsioone on avastatud Austraalia aborigeenidel, Uus-Ginea paapuatel ja 
Inglismaa uelslastel. 

Võiks muidugi veelgi pikendada areaalsete morfoloogiliste ja füsioloogiliste tunnuste 
loetelu, mida antropoloogid käesoleval ajal uurivad ja kasutavad rasside päritolu, leviku, 
vastastikuse mõjutamise ja muutumise keeruliste küsimuste lahendamiseks. Tulevikus 
taoliste tunnuste hulk kahtlemata suureneb ja teadlased saavad nii kaasaja inimkonna 
rassilise polümorfismi (mitmekesisuse) kui ka tema liigilise ühtsuse kohta uusi tõendeid. 
Kuid toodud faktilised materjalid näitavad selgesti, et seroloogilised, odontoloogilised, 

dermatoglüüfilised ja teised areaalsed tunnused on üldisele bioloogilisele evolutsioonile 
ja inimkonna ajaloolisele arengule niisama vähe olulised kui varem kirjeldatud karvkatte 
ning keha, pea ja näo proportsioonide rassilised iseärasused. Rõhutame, et põhiliste 
anatoomiliste ja füsioloogiliste iseärasuste poolest, mis on omased Homo sapiens'i liiki 
kuuluvatele tänapäeva inimestele, on kõikide rasside vaheline sarnasus suur, erinevused 
aga väikesed ja ebaolulised. See puudutab käelaba ehitust ja pöidla vastasasendit, aju 
kõigi tema keeruliste käärude ja vagudega, lülisammast, mis on S-tähe sarnaselt 
kõverdunud, laia vaagnat, sirget reieluud, toetavat laba j alga, mis kindlustab püsti 
kõndimise, kurku, keelt, lõuga ja suu piirkonna lihaseid, mille arenemine on seotud arti- 
kuleeritud kõnega. 


IX. KUIDAS, MILLAL JA KUS TEKKISID INIMRASSID 

Mainisime juba, et mõned rassitunnused, eriti need, mille järgi piiritletakse põhilisi 
rasse, on või vähemalt minevikus olid adaptiivse (kohastuva) iseloomuga. On tõenäoline, 
et oma ajaloolise arengu varajastel etappidel tänapäeva inimesed nagu kõik teisedki 
elusorganismid füüsiliselt veel kohastusid looduslike elutingimustega, s. t. neil kujunesid 
morfoloogilised ja füsioloogilised iseärasused, mis mitmesuguste populatsioonide konk- 
reetseis eksisteerimistingimustes olid ühel või teisel määral kasulikud. 

Kuidas see adaptsioon toimus, missugune oli ühes või teises looduslikus olukorras 
kasulike kohastumistunnuste väljatöötamise mehhanism? Kaasaegse geneetika andmeil 
teame, et tun- 

nuseid, mida elusolendid individuaalse elu jooksul omandavad, järglastele ei parandata 
ja järelikult ei saa populatsiooni morfoloogiline ja füsioloogiline kohastumine 
keskkonnaga järgnevate põlvkondade reas iseenesest kinnistuda. Kuid see ei tähenda, 
nagu ei sõltuks elusolendite pärilikud omadused ümbritsevast keskkonnast. Vastupidi, 
välised tegurid — füüsikalised, keemilised ja bioloogilised, eriti need, mis tingivad järske 
ja ootamatuid elutingimuste muutusi, avaldavad tugevaimat toimet kõigile organismi 
rakkudele (sealhulgas ka sugurakkudele), kutsudes neis esile mutatsioone. 

Tegelikult toimuvad niisugused mutatsioonid iga elusolendi, ka inimese rakkudes kogu 
tema individuaalse elu jooksul. Kui mitte arvestada ontogeneesi (iga isendi individuaalne 
arenemine), vaid fülogeneesi (liigi ajalugu), siis kujutleme seda kui katkematut 
mutatsioonide ahelat. Paljud mutatsioonid on kahjulikud, järelikult nende kandjail on 
vähe lootust ellu jääda ja veelgi vähem lootust paljuneda. Kuid aeg-ajalt tekivad neut- 
raalsed või organismile antud tingimustes isegi kasulikud mutatsioonid. Kui aga mõne 
populatsiooni elutingimused näiteks teise kliimatsooni ümberasumise puhul järsult 
muutuvad, siis nende mutantide hulk, kellel on rohkem lootusi ellu jääda, loomulikult 
kasvab. 

Taimede ja loomade mitmesuguste mutantide eluvõimelisust reguleerib looduslik valik. 
Nagu näitas Charles Darwin, on neil organismidel, mis on kõige paremini kohastunud 
elamiseks neid ümbritsevas looduslikus keskkonnas, kõige rohkem väljavaateid ellu jääda 
ning luua tervet ja viljakat järeltulevat põlvkonda, kelle kaudu nende kasulikud 
adaptiivsed tunnused kinnistuvad järgnevais põlvkondades, muutuvad aja jooksul üha 
sagedamini esinevaiks ja seejärel ka populatsioonis valitsevaiks. On üsna tõenäoline, et 
meie esiisadel, kes kuulusid juba tänapäeva inimeste liiki, säilitas looduslik valik veel 

teatava tähtsuse kuni vanema kiviaja ehk paleoliitikumi hilisema järguni (ligikaudu 40 
000—16 000 a. e. m. a.). Just nooremas paleoliitikumis, kui meie esivanemad 
intensiivselt levisid Maakeral, hõlvates laialdasi uusi alasid Euraasia põhjaosas, 
Ameerikas ja Austraalias, kujunesid kasulike mutantide valiku käigus paljud rassitunnu- 
sed, mis iseloomustavad ekvatoriaalseid, europiidseid ja mongoliidseid rasse. 

Võib oletada, et muistsete negriidsete ja australiidsete populatsioonide iseloomulikud 
rassitunnused kujunesid Aafrikas ja Lõuna-Aasias kuuma ja niiske kliima ning intensiivse 
insolat-siooni (päikesekiirguse) tingimustes. Ekvatoriaalsete rasside paljud tunnused 
võisid neis tingimustes omandada adaptiivse 

tähenduse. Intensiivselt pigmenteerunud nahk, milles on rohkesti melaniini, kaitses 
hästi päikesekiirte liiga tugeva keemilise toime ja eriti ultraviolettkiirte eest. Mustadel 
juustel ja pruunidel silmadel, mis geneetiliselt ja füsioloogiliselt on seotud tumeda 
nahaga, oli tõenäoliselt niisamasugune tähtsus. Mõnede antropoloogide arvates võisid 
päikesekiirte eest kaitsta ka tugevasti krässus juuksed, mis moodustavad peas nagu loo- 
muliku kaitsva mütsi. Negriidid ja aüstraliidid võivad ju nüüdki peaaegu rõivasteta ja 
peakatteta troopikapäikese lõõmavate kiirte all tervist kahjustamata töötada. 

Täiesti võimalik, et adaptiivne tähtsus võib olla ka mõningail nina ehituse iseärasustel, 
mis iseloomustavad ekvatoriaalseid rasse. Niisuguste iseärasuste hulka kuuluvad põiki 
paiknevad, õhu vabale tsirkulatsioonile laialt avatud ninasõõrmed ja seoses sellega nina 
suur absoluutlaius, mis sageli võrdub kõrgusega. Need iseärasused kindlustasid kuuma 
troopikaõhu juurdepääsu nina limaskestale ja soodustasid niiskuse intensiivsemat auru- 
mist, mis kuumas kliimas on hädavajalik. Tõenäoliselt etendas niisamasugust osa 
enamikul negriididel ja australiididel ka huulte suurem paksus (tugevalt arenenud 
limaskest). Kõik loetletud tunnused ilmnesid tõenäoliselt juhuslike mutatsioonidena 
kauges minevikus ja levisid edaspidi laialdaselt vaid neis klimaatilistes tingimustes, kus 
nad osutusid kõige kasulikumaks. 

Europiididele omastest rassitunnustest mõjustas looduslik valik inimkonna ajaloo 
varajastel aegadel arvatavasti naha, juuste ja silmade vikerkesta depigmentatsiooni. Neid 
tunnuseid määravate geenide retsessiivsete mutatsioonide kandjatel oli kõige enam 
väljavaateid ellu jääda ja normaalselt paljuneda Euroopa põhjaosas, kus kogu jääaja vältel 
ja sellele järgneval perioodil valitses jahe või isegi külm niiske kliima tunduva 
pilvisusega ning järelikult madala insolatsiooniga. Heleda naha, juuste ja silmadega 
põhjaeuropiidid taluvad ka tänapäeval hoopis halvemini päikesekiirte otsest toimet kui 
teiste rasside esindajad. Eriti tugevasti kannatavad kõrgenenud insolatsiooni all äärmiselt 
depigmenteerunud punajuukselised inimesed, kes enamasti on heleda naha ja heledate 
silmadega. Need inimesed peaaegu ei päevitu, s. t. nende nahas ei teki täiendavalt päikese 
kahjuliku toime eest kaitsvat pigmenti melaniini. Põhja-Siberi mongoliidide hulgas 
täheldatakse samuti mõningat juuste, silmade ja eriti naha depigmentatsiooni tendentsi. 
Näiteks Siberi tunguusi rahvad (evengid, eveenid jt.) on hoopis heledama nahaga kui 
mongolid või hiinlased. Mõnedel evengi ja eveeni rühmadel on täheldatud kirjusid ja 
isegi heledaid silmi, samuti pruune ja punakavõitu juukseid. 

Kui australiidsed rassid kujunesid tõenäoliselt Lõuna- ja Kagu-Aasia troopikas, 
negriidid samas kliimavöötmes Aafrikas, europiidid Vahemeremaade, Ida-Euroopa ja 
Lääne-Aasia mõõdukas kliimavöötmes, siis mongoliidsete rasside kujunemise piirkonda 

tuleb otsida eelkõige Sise-Aasia poolkõrbetes ja steppides, kus vähemalt jääaja lõpust 
alates valitses kuiv kontinentaalne kliima ööpäevase ja aastase temperatuuri järsu 
kõikumisega, kus tugevad tuuled läksid sageli üle tõelisteks tolmutormi-deks, kandes 
endaga silmi ärritavaid ja pimestavaid kuiva liiva, lõssi, savi ja isegi peenikeste kivikeste 
masse. Nõukogude arheoloogi S. Semjonovi ja mõnede teiste teadlaste tööd on näidanud, 
et mongoliidide kitsas silmapilu, mis on tingitud silma ülalau kattevoldi ja epikantuse 
tugevast arenemisest, kaitses loetletud looduslike tegurite kahjuliku toime eest. Sise- 
Aasias ja Ida-Siberis taluvad mongoliidid ka meie päevil puhtkontinentaal-set kliimat 
paremini ja haigestuvad konjunktiviiti (silma limaskesta põletik) harvemini kui 
europiidse päritoluga asukad. 

Omistades teatud tähtsust looduslikule valikule tänapäeva inimeste rassilise kujunemise 
varajastel etappidel, peame samal ajal meeles pidama, et vastavalt ühiskonna tootlike 
jõudude arengule, tehnika progressile ja kollektiivse töö käigus kunstliku, kultuurilise 
keskkonna loomisele vajasid meie esiisad üha vähem ja vähem kehalist kohastumist 
ümbritsevate looduslike elutingimustega. Inimeste eneste füüsiline kohastumine asendus 
pikkamööda loodusliku keskkonna aktiivse kindlasuunalise kohandamisega 
inimühiskonna lakkamatult kasvavatele majanduslikele ja olmekultuurilistele 
nõudmistele. Loodusliku valiku osatähtsuse langus algas juba ürgkogukondliku korra 
ajal, tõenäoliselt üleminekul paleoliitikumist mesoliitikumi (keskmisse kiviaega) 16 
000—12 000 aastat tagasi. 

Selliste seisukohtade kujukaks näiteks on Austraalia ja Ameerika põliselanikkonna 
rasside kujunemise ajalugu. Nimetatud mandrite asustamine tänapäeva inimestega algas 
paleoliitikumi lõpul ja tõenäoliselt jätkus mesoliitikumis ja osaliselt neoliitikumis 
(nooremal kiviajal). Austraallaste põhilised rassi-iseärasused kujunesid arvatavasti juba 
siis, kui nende esivanemad elasid Kagu-Aasias, kust nad läbi Indoneesia liikusid Aust- 
raalia mandrile, säilitades ja ainult õige vähe muutes oma iseloomulikke, troopikavöötme 
tingimustes tekkinud tunnuseid. Kuid Aafrika lõunaosas paikneva Kalahari kõrbe 
hõlvamisel ekvatoriaalsete populatsioonide poolt kujunes omapärane lõuna-aafrika või 
bušmanirass, kellel on negriidide põhitunnustele liitunud mõningaid mongoliidseid jooni 
(kollakas nahavärvus, tugevasti arenenud silma ülalau kattevolt, epikantus, madal 

ninajuur jm.). Võimalik, et siinseis Kesk-Aasiale lähedastes klimaatilistes tingimustes 
tekkisid iseseisvad kasulikud mutatsioonid, mida kasutas ära looduslik valik.10 

Nagu nägime, levis inimene Ameerikasse ja Austraaliasse peaaegu üheaegselt. 
Ameerika asustasid peamiselt Kirde-Aasia muistsed mongoliidid, kellel veel ei olnud 
välja kujunenud nende rasside paljud iseärasused (kitsas silmapilu, epikantus, madal 
ninajuur jms.). Inimese asumisel elama Ameerika mitmesugustesse kliimavöötmetesse ei 
etendanud adaptsioon nähtavasti enam otsustavat osa, sest siin ei kujunenud nii järske 
rassierinevusi nagu Euraasias ja Aafrikas. Siiski pälvib tähelepanu asjaolu, et mõnede 
Kalifornia ja Lõuna-Ameerika troo-pikavööndi indiaanlaste rühmadel (eriti sirioonodel 
Brasiilias ja Boliivias), samuti tulemaalastel esineb sageli niisuguste «ekvatoriaalsete» 
tunnuste kombinatsiooni nagu tume nahk, tugevasti lainelised või isegi käharad juuksed, 


10Kuna bušmanitel on täheldatud terve hulk nii adaptiivseid kui ka neutraalseid 
mongoliidseid tunnuseid, siis on täiesti võimalik, et geenid, mis neid tunnuseid määravad, 
on vähemalt osaliselt lokaliseerunud ühes kromosoomis ja neid päritakse kompleksselt. 

lai nina, paksud huuled jm. Täiesti võimalik, et ka siin on omal ajal mutandid 
analoogiliselt Aafrika ja Lõuna-Aasia adaptiivsete ekvatoriaalsete mutantidega 
tihedamalt kontsentreerunud. 

Loodusliku valiku toimega ekvatoriaalsete, europiidsete ja mongoliidsete rasside 
moodustumisele nooremas paleoliitikumis ei ole rassigeneesi keerulised protsessid sugugi 
ammendatud. Eespool toodud ülevaates mitmesugustest seroloogilistest, der- 
matoglüüfilistest ja teistest areaalsetest tunnustest nägime, et mõnede nimetatud tunnuste 
järgi võib inimkonna jagada kahte suurde populatsioonirühma — lääne- ja idarühma. 
Esimesse rühma kuuluvad Aafrika negriidid ja europiidid, teise — mongoliidid (kaasa 
arvatud Ameerika indiaanlased). Kagu-Aasia ja Okeaania australiidid on nende rühmade 
vaheliseks üleminekuvormiks. Enamiku adaptiivsete rassitunnuste poolest, nagu pig- 
mentatsioon, juuste, nina ja huulte kuju jms., sarnanevad australiidid Aafrika 
negriididega, mille põhjal mõned antropoloogid ühendavad nad üheks suureks 
ekvatoriaalseks ehk negro-aust-raliidseks rassiks. Kuid paljud hammaste, vere, 
sõrmemustrite iseärasused ja>muud neutraalsed (mitteadaptiivsed) tunnused eristavad 
australiide negriididest ja lähendavad neid mongolii-didele. Vastavalt niisuguste tunnuste 
geograafilise leviku kohta saadud uutele andmetele muutub üha enam põhjendatuks 
hüpotees inimkonna esialgsest jagunemisest kaheks — läänerüh- 

Suur ring kujutab rasside 
, 4 — mongoliidid, 5 — paleoliiti- 
hilisneoliitikum ja rauaaeg 


oolset kollet. 


N. Tšeboksarov. 

1 — negriidid, 2 — europiidid, 3 — australiidid 
kum, 6 — mesoliitikum ja varane neoliitikum, 7 — 


Kaardi on koostanud S. Arutjunov ja 


kujunemise läänepoolset kollet 


Tänapäeva tüüpi inim 

maks (negriidid ja europiidid) ja idarühmaks (australiidid ja mongoliidid). 
Populatsiooni esimest rühma võib nimetada ka euro-aafrika ehk vahemere-atlandi 
rühmaks, teist — aasia-okeaania ehk vaikse ookeani rühmaks. 

Seega australiidide sugulus negriididega ei ole suurem kui ülejäänud rasside 
põhirühmadega ning mõiste «ekvatoriaalsed rassid» saab mitte geneetilise, vaid kirjeldav- 
geograafilise mõtte. Samal ajal ei ole kahtlust selles, et nii kõik tänapäeva inimesed kui 
ka nooremast paleoliitikumist alates väljakaevatud inimesed kuuluvad rassiliselt ühte liiki 
pärisinimene (Homo sapiens, «tark inimene»). Tänapäeva inimese liigi kujunemine pidi 
eelnema rasside moodustumisele, mis ei välista seda, et protsessi võiksid olla kaasa 
tõmmatud inimese muistsete eellaste järeltulijad. Hüpotees Homo sapiens'i tekkimiskolde 

olemasolust (polütsentrism), mida kaitsevad mõned välismaa ja nõukogude antropoloogid 
(näiteks F. Weidenreich, C. S. Coon, V. Aleksejev jt.), ei kannata kriitikat uusimate 
paleoantropoloo-giliste andmete valgusel. Paljud välismaa ja enamik nõukogude teadlasi 
(J. Roginski, V. Jakimov, M. Urõson jt.) asuvad mono-tsentrismi positsioonil — nad 
oletavad tänapäeva tüüpi inimese kujunemist ühtsest koldest. Pärisinimese kujunemine, 
mis tõenäoliselt algas keskmise ja noorema paleoliitikumi piiril Vahemere idarannikul 
ning lähedastel Edela- ja Lõuna-Aasia aladel, hõlmas järk-järgult üha uusi territooriume 
vastavalt kiiresti kasvavate ja väga liikuvate inimpopulatsioonide ümber-paiknemisele 
ning nende segunemisele mitmesuguste muistsete inimeste (neandertallaste) rühmadega. 
Viimased omandasid selle protsessi tulemusel uusi geene ja kisti tänapäeva tüüpi 
inimeste kujunemise üldisesse käiku ning nende levimisse Vahemere idarannikult 
Euroopa loodeossa, Edela-Aafrikasse ja Aasia mandri sügavusse ida suunas kuni Vaikse 
ookeani rannikuni. Eeldatavasti oli enamik neandertallaste populatsioone, kaasa arvatud 
nende erivormid, ühel või teisel määral haaratud arenguprotsessist Homo sapiens'i liigi 
suunas. Ainult mõned äärmised neandertallaste rühmad (näiteks rodeeslased Aafrikas või 
ngandongid Jaaval) võisid välja surra ja sellest protsessist mitte osa võtta. Juba nooremas 
paleoliitikumis tekkis ajutise, kuid küllalt kasvava isolatsiooni toimel päritolult ühtse 
inimkonna jagunemine lääne- ja idapoolseks rühmituseks ning mõnevõrra hiljem algas 
nelja põhilise inimrassi — australiidse, negriidse, europiidse ja mongoliidse kujunemine. 

X. ISOLATSIOONIST, GEENINIHKEST, MIGRATSIOONIDEST 
JA RASSIDE SEGUNEMISEST 


Niisiis ürgaja inimkond, levides läänest itta ja hõlvates Aasia sügavustes uusi maid, 
jagunes nähtavasti juba vanemal kiviajal kahte populatsioonirühma, kes erinesid 
teineteisest peamiselt neutraalsete, mittekohastumuslikku laadi tunnuste poolest. On 
silmanähtav, et soodsate mutantide looduslik valik ei saanud selles protsessis kuigivõrd 
tähelepandavat osa etendada. Tuleb otsida meie esivanemate vanima rassilise 
diferentseerumise teisi põhjusi. Kahtlemata on inimkonna kogu ajaloo vältel rassi- 
geneesis suurt osa etendanud eraldi asuvate, eriti väikeste populatsioonide isolatsioon. 
Oleme juba maininud, et niisugustes populatsioonides (deemides), kus paljude 
põlvkondade vältel sõlmitakse abielusid peamiselt oma rühma piirides, võivad rassi- 
tunnused aja jooksul märgatavalt muutuda, mis lõppude lõpuks põhjustavad esialgu 
sarnaste populatsioonide muutumist väga erinevaiks.11 Niisugused reeglina 
mitteadaptiivsed erinevused tekivad eri tunnuste esinemissageduse järkjärguliste nihete 
tulemusel, mis lõppkokkuvõttes võivad põhjustada ühtede tunnuste täielikku kadumist 
ning teiste väga laialdast levikut. Neid protsesse, mida N. Dubinin ja D. Romašov on 
nimetanud auto-maatseiks geneetilisteks protsessideks, tuntakse tänapäeva teaduslikus 
kirjanduses geeninihke nime all. 

Geeninihke olemus seisneb selles, et isoleeritud populatsioonides, kus peaaegu kõik 
abielud on endogaamsed, retsessiivsete geenide kohtumise võimalus alleelipaarides 
tunduvalt tõuseb, heterosügootsuse tase vahetpidamata langeb ja selle tagajärjel 


11Geneetika haru, mis uurib üksiktunnuste ja nende kombinatsioonide pärimise käiku 
tervetes populatsioonides, nimetatakse populatsioonigenee-tikaks. Selle väljatöötamises 
on tähtis osa nõukogude teadlastel, eriti N. Vavilovil, S. Tšetverikovil ja N. Dubininil. 

retsessiivide kontsentratsioon homosügootses olekus kasvab. Automaatsete geneetiliste 
protsesside kulgemiskiiruse väljaarvutamiseks on olemas täpsed matemaatilised võtted. 
Väikestes deemides ja veel enam isolaatides toimuvad märgatavad nihked eri tunnuste 
jaotumises ligikaudu 50 põlvkonna jooksul. Kui arvestada inimpõlvkondade vaheks 25 
aastat, siis läheb vaja ligi 1250 aastat selleks, et geeninihke tõttu toimuksid olulised 
muutused rassitunnuste ja nende kombinatsioonide sageduses ning järelikult ka 
isoleeritud elanikkonna rühma üldises rassilises palges. Pole kahtlust, et pikka aega 
kestnud geograafiline isolatsioon ja selle poolt stimuleeritavad geneetilis-automaatsed 

protsessid on etendanud olulist osa paljude rasside ja väiksemate rassitüüpide 
kujunemisel, eriti ürgaegse oikumeeni ääremail paiknevail maadel, saartel, raskesti 
ligipääsetavais mägi-rajoonides, kõrbealadel ja polaarjoonelähedastel aladel, kus on hõre 
elanikkond. Nende protsesside mõistmiseks on väga tähtis tunda N. Vavilovi töid, kes 
tõestas, et retsessiivsed mutatsioonid tõrjutakse järk-järgult liigi- ja rassiareaalide 
ääremaadele. Juba 1927. aastal kirjutas N. Vavilov Põhja-Aafrikast V. Vernadskile: 
«Mõistsin vormide geograafilise jagunemise reeglipära liigi piires: dominandid 
vähenevad tsentrist perifeeria poole. See selgitab paljugi, isegi inimese suhtes.» 

Automaatsete geneetiliste protsessidega on kõige kergem seletada odontoloogiliste, 
seroloogiliste, dermatoglüüfiliste ja teiste neutraalsete erinevuste tekkimist inimkonna 
lääne- ja idapoolse osa vahel. See populatsioon, kes esialgu eraldus vanimast 
rassimoodustumise läänekoldest ja liikus itta, oli äärmiselt väikesearvuline, koosnedes 
tõenäoliselt mõnekümnest või maksimaalselt mõnesajast inimesest. Juhuslikult oli selles 
populatsioonis mõnede geenide võrdlemisi kõrge kontsentratsioon. Hiljem, väikeste 
deemide pikaajalise isolatsiooni tingimustes pidid ida- ja läänepoolsete inimrühmade 
erinevused geeninihke tagajärjel tunduvalt suurenema. Oluline on rõhutada, et automaat- 
sed geneetilised protsessid pidid kõige tugevamat mõju avaldama niisuguste tunnuste 
jaotumisele, mis sõltuvad ühest või vähestest alleelipaaridest. Teatavasti kuuluvad selliste 
tunnuste hulka vererühmad, hammaste süsteemi areaalsed iseärasused, mõned 
nahamustrid ja värvipimedus. Karvkatte, pigmentat-siooni, keha, pea ja näo pikkuse ning 
proportsioonide klassikalised rassitunnused on enamasti polügeensed, s. t. neid määravad 
paljud geenipaarid; need allusid geeninihke mõjule hoopis vähemal määral. 

Me ei tea täpselt, missuguseid teid mööda rändasid ürgaja inimesed läänest itta. 
Arheoloogilised materjalid võimaldavad oletada, et Lääne-Euraasiast kulges itta kaks laia 
teed: üks läbi Kesk-Aasia tänapäeva Mongooliasse, Põhja-Hiinasse ja Nõukogude Kaug- 
Itta, teine — läbi Iraani ja Põhja-India Indo-Hii-nasse ja edasi Indoneesia saartele, mis 
olid peaaegu kogu paleoliitikumi ajal maismaaribade kaudu mandriga ühenduses. Igal 
juhul algas vanema kiviaja lõpul nii ürgaegse inimkonna lääne-kui ka 
idapopulatsioonides edasine rassiline diferentseerumine, mis kulges teatavasti rohkem 
ühe või teise loodusliku keskkonnaga kohastunud mutantide loodusliku valiku mõjul. 
Aafrikas, lõuna pool Saharat diferentseerusid mustanahalised negriidsed rassid, Aasia 
idaosas, lõuna pool Himaalajat ja Kesk-Hiina 

mägesid kujunesid samuti intensiivse pigmentatsiooniga austra-liidsed rassid, kes olid 
asustanud Ausraalia juba nooremas-paleoliitikumis, seejärel aga levinud mööda Vaikse 
ookeani saari — Kuriilidele ja Havaile, Lihavõttesaarele, Uus-Mere-maale ja 
Tasmaaniasse. Seega on võimalik, et läänepoolsed (negriidsed) ja idapoolsed 

(australiidsed) ekvatoriaalsed rassid kujunesid teineteisest sõltumatult eri 
territooriumidel, kuid sarnastes looduslikes tingimustes. 

Nooremas paleoliitikumis ja mesoliitikumis toimus ka meie esiisade järkjärguline 
liikumine põhja poole, mis on tihedasti seotud jääaja lõppemisega ja kliima 
paranemisega. Läänes levisid inimesed sel ajal üle kogu Euroopa, idas hõlvasid Siberi ja 
tungisid tol ajal Beringi väina asemel eksisteerinud maakitsuse kaudu Ameerikasse, mille 
asustamine Alaskast ja Gröönimaast kuni Tulemaani kestis mitu tuhat aastat ja 
tõenäoliselt toimus mitme lainena. Australiidsete rassitunnuste (alati kaugeltki mitte 
adaptiivsete) leidumine mõnedel indiaanlaste rühmadel, samuti eskimotel viis A. Zubovi 
huvitavale mõttele, et Ameerika esimesed asukad kuulusid muistsete vaikse ookeani 
populatsioonide hulka, kes geneetiliselt on australiidide ja mongo-liidide vahelised 
üleminekuvormid. Põhja poole liikunud inimkonna läänepoolse osa populatsioonidest 
said europiidide eellased, idapoolse osa analoogilistest rühmadest — mongoliidide 
esivanemad. Nii ühtedel kui ka teistel arenesid lühikese suve ja pika talvega jaheda 
kliima tingimustes mõned sarnased adap-tiivsed iseärasused — kitsas nina, kitsad huuled, 
tendents naha ning vähemal määral silmade ja juuste depigmenteerumisele. Seega leidis 
aset teatud parallelism europiidide ja mongoliidide, eriti nende põhjarühmade 
rassitunnuste kujunemisel; viimaseid rühmi nimetame boreaalseiks (kr. boreas — põhi, 
põhjatuul). Ekvatoriaalsete ja boreaalsete rasside levikutsooni vahel moodustus aga lai 
mitmesuguste üleminekutüüpide vöönd, kes läänes sidusid negriide ksantokroiididega 
melanokroiidide kaudu, idas aga australiide mandri mongoliididega vaikse ookeani mon- 
goliidide kaudu. 

Kõik äsja loetletud rasside moodustumise tegurid — kasulike mutantide valik, 
geeninihe väikestes isoleeritud populatsioonides ja migratsioonid (ümberasumised) — 
etendasid olulist osa rassigeneesi protsessides inimkonna kogu edasise ajaloo vältel, kuigi 
nende toime laad sõltus üha enam mitmesuguste rahvaste ühiskondlik-majanduslikust ja 
kultuurilisest arengust. Välismaa ja nõukogude teadlaste (F. Vogel, A. Voronov jt.) 
uusimad uurimused on näidanud, et paljud varem täiesti neutraalseiks peetud areaalsed 
tunnused, nagu näiteks mõned vererühmad, osutusid 

teatud määral adaptiivseiks. Näiteks geeni B kõrge kontsentratsioon (20—30%) Sise-, 
Ida- ja Lõuna-Aasia maades (eriti Hiinas ja Indias), kus rõuged on enam levinud, seletub 
vähemalt osaliselt sellega, et III (B) ja 1 (0) vererühmaga inimeste veres on antikehad, 
mis toimivad ebasoodsalt rõugeviirustele, mille tõttu need inimesed haigestuvad 
harvemini rõugeisse ja taluvad haigust kergemini. Võimalik, et nendelsamadel vere- 
rühmadel (eriti O-rühmal) on osaline loomulik immuniteet ka katku vastu, mis samuti oli 
alles hiljuti paljudes Aasia maades laialdaselt levinud. On andmeid vererühmade seoseist 
teistegi haigustega. Näiteks on selgunud, et maovähki haigestumise sagedus on A-rühma 
verega inimestel ligi 1,25 korda kõrgem kui neil, kelle veri kuulub O-rühma. Mao- ja 
kaksteistsõrmiksoole haavandid aga esinevad sagedamini O-rühma verega inimestel. 

Pole kahtlust, et automaatsed geneetilised protsessid, mida stimuleerib isolatsioon, ei 
etendanud tunduvat osa mitte ainult muistsete inimeste jagunemisel ida- ja 
läänepoolseiks, vaid ka omapäraste rassitunnuste väljakujunemisel niisuguste rühmade 
juures nagu tasmaanlased (välimuse poolest olid nad lähedased austraallastele, kuid 
erinesid neist käharamate juuste poolest), Lõuna-Ameerika tulemaalased ja 

patagoonlased, Aafrika buš-manid, hotentotid ja osaliselt ka pügmeed, Sise-Aasia 
kõrgplatoa tiibetlased, ainud, mitmete Okeaania saarte polüneeslased, Polaar-Ameerika ja 
Kirde-Aasia aleuudid ja eskimod. Geeninihe, mis kutsus esile naha, juuste ja silma 
vikerkesta depig-mentatsiooni retsessiivsete mutatsioonide kõrgenenud kontsentratsiooni, 
etendas oikumeeni äärel koos negatiivse valikuga tähelepanuväärset osa Põhja-Euroopa 
heledate europiidide (blondiinide) mitmesuguste rassitüüpide kujunemisel. * Analoogilisi 
heleda värvuse retsessiivsete geenide kontsentratsiooniprotsesse täheldatakse mõnedes 
isoleeritud populatsioonides, kes elavad niisugustes geograafilistes tingimustes, mis 
välistavad loodusliku valiku mõju depigmentatsioonile. Nii näiteks täheldas N. Vavilov 
isiklike vaatluste põhjal 1924. aastal ekspeditsiooni ajal Afganistanis küllalt kõrget 
hallide ja helesiniste silmadega inimeste protsenti nuristanlaste (kafirite) — iraani 
keelerühma keelt kõneleva väikerahva hulgas, kes elab 3000— 4000 m üle merepinna 
raskesti ligipääsetavas mägirajoonis. Eriti suur mõju oli geeninihkel ja selle tagajärjel 
tekkinud kindla-suunalistel muutustel mitmesuguste lihtsa geneetilise struktuu- 


* N. Tšeboksarov kirjutas sellest juba 1936. aastal artiklis «M3 HCTOpuH CBETIIBIX 
pacoBbIX THIIOB EBpa3HH». — «AHTpPOTOJOrHUECKHÄ ypuai», Ne 2. 

riga tunnuste kontsentratsioonile. Tõenäoliselt põhjustas geeni-nihe B-rühma vere 
esinemissageduse järsu languse Kirde-Siberi rahvastel ja selle vererühma peaaegu 
täieliku kadumise Ameerika indiaanlastel. On huvitav tõdeda, et neis populatsioonides 
langes ka geeni A, tõusis aga järsult geeni 0 kontsentratsioon. Austraaliat asustavais 
populatsioonides põhjustasid automaatsed geneetilised protsessid vastupidist: geeni A 
sageduse suurenemist ABO-süsteemi teiste geenide arvel. 

Nii nagu looduslik valik rasside ajaloos pikkamööda oma tähtsuse kaotas, nii on ka 
isolatsiooni osa selles protsessis pidevalt vähenenud. Pealegi ei ole inimpopulatsioonide 
isolatsioon kunagi olnud täielik, vaid alati on esinenud segunemist elanikkonna 
naaberrühmade vahel. Selle tõttu ei kulgenud rasside moodustumise protsess lõpuni ning 
erinevalt taimedest ja loomadest ei muutunud inimrassid eri liikideks. Üleminekuvormid, 
mis taimede ja loomade juures pikkamööda kadusid, on inimestel eksisteerinud pidevalt 
kogu nende ajaloo vältel. Rasside kujunemise areaalide kokkupuutetsoonides säilisid 
muistsed vahevormid, kelle hulka kuuluvad näiteks mainitud ida-aafrika (etioopia) ja 
lõuna-aasia rühmad. Neist esimene, kes paleo-antropoloogia andmeil eksisteeris juba 
nooremas paleoliitikumis, on ka meie päevil laialdaselt levinud Etioopia, Somaalia, 
Keenia, Uganda, Tansaania ja teiste Ida-Aafrika maade rahvaste hulgas. Geograafiliselt, 
morfoloogiliselt ja geneetiliselt seob see rühm negriide lõunapoolsete europiididega. 
Samuti on lõuna-aasia rühm, kes alates kiviaja lõpust levis Lõuna-Hünas ja Põhja-Indo- 
Hiina territooriumilt lõuna ja ida poole kuni Indo-neesiani ja Filipiinideni välja, siduvaks 
lüliks australiidide ja vaikse ookeani mongoliidide vahel. Paljude antropoloogide 
arvates kuulub muistsete üleminekuvormide hulka ka lõuna-india (draviidi) rühm, kes 
morfoloogiliselt on väga sarnane etioopia rühmaga ja seob nagu seegi lõunapoolseid 
europiide ekvatoriaalsete rassidega (antud juhul australiididega). Australiidide ja 
mongoliidide vahelised üleminekuiseärasused on omased ka kuriili (ainu) ja polüneesia 
rühmale. 

Koos muistsete vahepealsete vormide säilimisega on inimkonna kogu ajaloo vältel 
metissatsiooni tulemusena kujunenud rassitüüpide uusi, samuti morfoloogilistelt 
tunnustelt ning tekke- ja levikuareaalidelt erinevaid üleminekurühmi. Esitades G. Debetsi 
soovitatud rasside klassifikatsiooni, tõime palju näiteid niisugustest segapäritoluga 
kontaktrühmadest. Sageli on raske otsustada, kas mõni suurte rasside vahepealne 
konkreetne populatsioon on nende segunemise tulemus või kujutab see endast muistset 
mittediferentseerunud vormi, mis ühendab eri 

rasside tunnuseid. Paljud nõukogude antropoloogid, kaasa arvatud G. Debets ja selle 
raamatu autorid, arvavad, et lõunasiberi ja uraali rühmad on kujunenud mitmesuguste 
europiidsete ja mongoliidsete populatsioonide segunemise käigus, kes ajaloo mitmetel 
perioodidel (neoliitikumist kuni keskajani) on asustanud Kesk-Aasiat, Lõuna- ja Lääne- 
Siberit, Uraalide ümbrust ja Ida-Euroopa põhjaosa. Teised teadlased, näiteks V. Bunak ja 
V. Jakimov oletavad, et nimetatud rühmade (eriti uraali rühma) iseloomulikud jooned 
tekkisid kauges minevikus europiidide ja mongoliidide segunemisest sõltumata, nende 
suurte rasside põhiliste kujunemisareaalide vahel paiknevates rajoonides. 


XI. INIMKONNA ÜHISKONDLIK ARENEMINE JA RASSID 


Kogu konkreetne materjal, mida me tutvustasime lugejatele raamatu käesolevas osas, 
näitab selgesti, et nagu üksikud areaal-sed morfoloogilised ja füsioloogilised tunnused, 
nii ka nende ajalooliselt kujunenud kombinatsioonid — rassid — ei jää alatiseks püsima, 
vaid muutuvad pidevalt mitmesuguste väga keeruliste tegurite toimel. Sellisteks 
teguriteks on soodsamate mutantide valik, isolatsioon ja sellega seotud automaatsed 
geneetilised protsessid ning migratsioonid, mis vältimatult põhjustavad rassidevahelisi 
metissatsioone. Inimrasside dünaamika sõltub lõppkokkuvõttes kõikide populatsioonide 
rassikoosseisu konkreetset ajalugu määravatest ühiskondlikest nähtustest — rahvaste 
majanduslikust ja kultuurilisest tegevusest ning elulaadist mitmesuguses looduslikus 
keskkonnas, nende liikumisest ja kontaktidest. Selleks, et mõista seda rassigeneesi 
sõltuvust ühiskonna arenemisest, on väga oluline analüüsida rassitun-nuste 
kindlasuunalisi muutusi ajas. 

Üheks niisuguseks ajaliseks muutuseks oli gratsilisatsiooni-protsess (lad. gratia — 
nõtkus), mille kestel toimus inimese luustiku üldise massiivsuse, lauba languse, 
silmaüliste mõigaste, pea pikkuse, näo laiuse ja osaliselt kõrguse, nina esileulatumise 
jms. vähenemine. G. Debetsi uurimised on näidanud, et paljudel tänapäeva NSV Liidu 
aladel algas gratsilisatsioon juba neoliitikumis seoses inimeste järkjärgulise üleminekuga 
küttimiselt, korduselt ja kalastamiselt maaviljelusele algul lõunas, seejärel ka põhjas. 
Analoogilisi protsesse on täheldatud ka paljudes teistes maades, muuhulgas Kesk- 
Euroopas (kaasa arvatud Saksamaa) ja Baltimaades. See üleminek tingis sügava muutuse 
meie esivanemate kogu majandusliku elu ja olme laadis, muutis 

stabiilsemaks ja kindlustatumaks nende eksisteerimise, pikendas keskmist eluigal2, 
tõstis järsult taimsete toiduainete osa toitumises, mis omakorda mõjutas tugevasti kogu 
organismi ainevahetust, eriti sisesekretsiooninäärmete tegevust. Niisugune sotsiaalselt 
tingitud bioloogiline ümberkujunemine põhjustas tunduvaid muutusi kehakasvu tempos 
ja sugulise küpsemise ajas, mille tulemuseks olid morfoloogilised nihked, mis 
väljendusid gratsilisatsioonis. 

Kuid gratsilisatsiooniprotsess ei toimunud mitte kõigil rahvastel, ka mitte kõigil neil, 
kes juba ammu olid üle läinud maaviljelusele. Näiteks nõukogude antropoloogi M. 
Abdušelišvili uurimised näitasid, et paljudel Kaukaasia rahvastel on kogu nende ajaloo 
vältel näo mõõtmed pigem suurenenud kui vähenenud. Längus laubaga ja tugevasti 
arenenud koljureljeefiga massiivsed rassitüübid on kaugest minevikust säilinud ka 
Euroopa põhjaosas (eriti Skandinaavias), Ees-Aasias, Uus-Gineal ja teistel Melaneesia 
saartel ning mõnedes Põhja- ja Lõuna-Ameerika rajoonides. Gratsilisatsiooni peaaegu ei 
toimunud neil rahvastel, kellel kuni viimase ajani säilisid arhailised anastava majanduse 
vormid ja kes elasid raskeis tingimustes, nagu näiteks austraallased, tulemaalased ja 
eskimod. Samuti on huvitav tõdeda, et Põhja-Aafrika, Ees- ja Sise-Aasia ränd- 
karjakasvatajail oli gratsilisatsioon väga nõrk, mis vähemalt osaliselt on seotud 
taimetoidu vähese osatähtsusega nende toiduratsioonis. Uusimate andmete valgusel saab 
mõistetavaks, mispärast tänapäeva liiki kuuluvate inimeste muistsed populatsioonid 
kõigis maailmajagudes olid hilisema aja populatsioonidega võrreldes massiivsemad ja 
pikapealisemad. Paleoantropo-loogilised materjalid kinnitavad samuti, et kõikide rasside 
esivanemail oli massiivne luustik, längus laup, tugevasti arenenud silmaülised mõikad, 
suur pea pikkus ja muud tunnused, mis käesoleval ajal on säilinud peamiselt anastava 
majandusega rahvastel (eriti austraallastel), kes ammusest ajast on elanud oiku-meeni 
äärel. Teiste sõnadega — mitte ainult ekvatoriaalsetel, vaid ka europiidsetel ja 
mongoliidsetel rassidel olid oma «aust-raliidsed», nooremast paleoliitikumist pärinevad 
eellased, kelle luustike jäänuseid on avastatud paljudes kohtades Aafrikas, Euroopas, 
Aasias, Austraalias ja isegi Ameerikas. 

Gratsilisatsioonist tunduvalt hiljem algas brahhükefalisatsiooniprotsess 

(peaindeksi kasv), mis on seotud kolju lühenemise ja laienemisega. Kuigi üksikud 
lühipealised rassitüübid tekkisid juba mesoliitikumis ja neoliitikumis, toimus peaindeksi 
eriti kiire kasv keskaja lõpul (XIV —XVII saj.). Seda protsessi võib jälgida paljudes 
Euroopa (Prantsusmaa, Saksamaa, Šveits, Austria, Tšehhia, Ungari, Poola jt.) maades, 
NSV Liidu Euroopa-osa territooriumil (eriti venelastel, ukrainlastel, valgevenelas-tel), 
Lõuna-Siberis, Jaapani saartel. Näiteks tänapäeva Moskva oblasti idaslaavi elanikkonna 
peaindeks oli XII—XIV sajandil m. a. j. keskmiselt 75—77, meie päevil aga on see 81— 
83. 

Nii nagu gratsilisatsioon ei ole ka brahhükefalisatsioon toimunud kaugeltki mitte igal 
pool ja kõigil aegadel. Peaindeks ei ole keskaja lõpust saadik peaaegu üldse tõusnud Briti 
saartel, Skandinaavias, Ida-Baltikumis (eriti Lätis) ja mõnedes teistes maades. Šveitsis 
lakkas brahhükefalisatsioon kaks-kolm sajandit tagasi ja asendus 


12Vanema kiviaja inimestel oli keskmine eluiga laste suure suremuse tõttu umbes 20 
aastat. Uleminekuga maaviljelusele kasvas neoliitikumis keskmine eluiga 25—30 aastani 
ja seejärel peaaegu ei muutunud keskaja lõpuni. 

dolihhokefalisatsiooniga, s. t. peaindeksi vähenemisega kolju pikenemise ja kitsenemise 
tagajärjel. Pea proportsioonide ajaliste muutuste põhjused ei ole veel päris selged. V. 
Bunak seostab neid protsesse kasvutempo muutumisega, mis nagu gratsilisatsioongi võib 
olla tingitud sotsiaalse elu keerulisemaks muutumisest. Samuti võib peaindeksi 
suurenemine, mis on eriti intensiivne segapopulatsioonides, sõltuda sellest, et pea kuju 
kontrollivate polümeersete alleelide hulgas domineerivad kolju kasvu laiusse 
stimuleerivad geenid geenide üle, mis stimuleerivad kolju kasvu pikkusse. Näiteks on 
Indoneesia ja Filipiinide rannikualade etniliselt ja rassiliselt väga segunenud elanikkonnal 
peaindeks suurem kui isoleeritumatel rahvastel, kes elavad suurte saarte sisemaal või 
väikestel saarekestel. 

Rassitunnuste ajaliste muutuste hulka kuulub ka keha üld-pikkuse kõikumine sajandite 
jooksul. Kaasajal on levinud ettekujutus, nagu oleksid meie esivanemad olnud väga 
pikakasvulised. Tõepoolest, nooremas paleoliitikumis oli rohkesti inimrühmi, kelle 
keskmine pikkus ulatus üle 170 cm (täiskasvanud meestel). Suure kehapikkusega (sageli 
ligi 180 cm) oli tol perioodil näiteks enamik Euroopa populatsioone. Määrates kehakasvu 
ja -kaalu pikkade luude suuruse järgi, leidis G. Debets, et Altai keskmine elanik oli 
4000—4500 aastat tagasi 175 cm pikkune ja kaalus 83 kg. Paralleelselt sellega oli kivi-, 
pronksi- ja rauaaja inimeste hulgas rohkesti lühikesekasvuliste rühmi keskmise 
kehapikkusega vähem kui 165 cm (Euroopa lõunaosas, Vahe-meremail, Kagu-Aasias ja 
mõnedes teistes maades). Keskaja Euroopa elanikkond oli tänapäeva omast mõne 
sentimeetri võrra lühem. Kui sealsete maade tänapäeva noormehed hakkasid selga 

proovima vanaaegseid raudrüüsid, selgus, et need on neile lühikesed ja kitsad. 

Viimase saja aasta jooksul on paljude rahvaste keskmine kasv seoses materiaalse ja 
kultuurilise elutaseme tõusuga ning meditsiini suurte edusammudega pidevalt suurenenud 
(eriti Euroopa ja Ameerika majanduslikult arenenud maades, samuti Jaapanis). Mõnede 
teadlaste arvates võib kasvu suurenemises teatud osa mängida ka mitme erineva 
geneetilise koosseisuga populatsiooni segunemine, sest reas polümeerseis geenides, mis 
määravad keha pikkuse, domineerivad pikakasvulisuse alleelid. Näiteks Skandinaavias on 
möödunud sajandi keskelt alates kehapikkus suurenenud peaaegu 10 cm (164—1 65-It 
173— 174-ni). Meie maal suurenes meessoost elanikkonna kehakasv alates XIX sajandi 
70—80-ndaist aastaist kuni 1927. aastani ligikaudu 1 cm. Sõjajärgseil aastail on NSV 
Liidus kehapikkuse kasvutempo tunduvalt tõusnud. 

Eriti suur kehapikkuse kasv, mida viimastel aastakümnetel täheldatakse peaaegu kogu 
maailmas, on seotud aktseleratsioo-niga, s. 0. kogu organismi arenemise üldise 
kiirenemisega. See on tingitud sotsiaalkultuurilise keskkonna tormilisest 
ümberkujunemisest meie sajandil teaduslik-tehnilise progressi ja elutempo kiirenemise 
tõttu, mis omakorda avaldab olulist mõju bioloogiliste protsesside rütmile, kogu meie 
organismi «bioloogilise kella» käigule. Rinnalaste kehakaal kahekordistub varem, aasta 
varem vahetuvad piimahambad alalis-tega, tütarlaste suguküpsus saabub kaks aastat 
varem kui möödunud sajandil. Viimase 100—120 aasta jooksul on 14—16 aasta vanused 
poisid 15—16 cm pikemaks kasvanud. Meie päevil seostatakse aktseleratsiooni inimese 
üldise eluea jätkuva pikenemisega, mis keskaja lõpust on kasvanud 25—30 aastalt 70— 
775 aastani. 

Kõik rassitunnuste ajalised muutused määrab lõppkokkuvõttes inimkonna ühiskondlik- 
majanduslik areng, selle tempo ja konkreetsed iseärasused eri rahvaste juures. Loodusliku 
valiku osatähtsuse kiirest vähenemisest me juba rääkisime. Kuid tuleb silmas pidada, et 
see ei tähenda loodusliku valiku täielikku kadumist — meenutame seroloogilise ABO- 
süsteemi geenide geograafilise leviku seost rõugete, katku ja teiste haiguste kolletega. 
Kaheldamatu on ka isolatsiooninähtuste ühiskondlik tingitus inimesel. Taimedel ja 
loomadel on isolatsiooninähtusi määranud alati looduslikud ja geograafilised tegurid. 
Nagu nägime, on ka inimeste puhul sageli tegemist olnud geograafilise isolatsiooniga, 
millel oli oluline tähtsus rasside moodustumise käigus. Kuid selle kõrval on 
inimühiskonnas ammustest aegadest 

peale eksisteerinud ja kahjuks eksisteerib paljudes maades edasi sotsiaalne ja 
olustikuline isolatsioon: hõimusisene, etni-lis-keeleline, seisuslik ja ühiskonna klassi 
jaotusega seotud, religioosne jm. See isolatsioon, mida sageli kinnitavad tavaõigus, 
mitmesugused juriidilised normid, rassistlik ja natsionalistlik propaganda ning muud 
kunstlikud barjäärid, konserveerib ja vahel isegi tugevdab ajalooliselt kujunenud 
rassierinevusi elanikkonna mitmesuguste etniliste ja sotsiaalsete rühmade vahel. 

Niisuguste rassierinevuste klassikaliseks näiteks on India kastide antropoloogilise 
koosseisu ajalugu. Kastid hakkasid kujunema juba [ aastatuhandel e. m. a., pärast seda, 
kui antropoloogiliselt lõunapoolsete tumedate europiidide hulka kuuluvad indo-aaria 
rahvad olid vallutanud suurema osa Põhja- ja Kesk-Indiast. Draviidi ja munda 
põliselanikkond, kes kuulus enamikus ekvatoriaalseisse rassidesse või lõunaindia 
ülemineku-rühma, läks aarialaste alistatud rajoonides suuremalt osalt «alamate», 
majanduslikult ekspluateeritavate ja juriidiliselt õigusetute kastide koosseisu, samal ajal 
kui vallutajate sotsiaalne ülikkond moodustas «kõrgemate» kastide tuumiku, kellel oh 
maa majanduslikus ja ühiskondlik-poliitilises elus valitsev seisund. 

Sellega kujunes India paljude rahvaste kastilise ja rassilise jaotuse vahel teatud kindel 
vastavus: europiidsete komponentide osa kõrgemate kastide antropoloogilises struktuuris 
osutus madalamate kastidega võrreldes suuremaks, australiidsete komponentidega oli aga 
vastupidi. Kuid see vastavus ei olnud kunagi täielik, sest India elanikkonna mitmesuguse 
etniliste ja käsuliste rühmade esindajate vahel sõlmiti pidevalt seaduslikke ja 
ebaseaduslikke abielusidemeid. Peale selle läks mitteaaria rahvaste sotsiaalne koorekiht 
osaliselt samuti kõrgemate kastide koosseisu, ning vallutajad — aarialased ise — ei 
jäänud sotsiaalselt ühesugusteks: ka nende hulgas eristusid kõrgemad ja madalamad 
kastid. Siiski kinnistas hinduismist pühitsetud kasti-endogaamia, kirjeldatud 
rassierinevused paljudeks aastasadadeks. 

Töötades 1964. ja 1966. aastal Indias, võis N. Tšeboksarov ise neid tähele panna nii 
indo-aaria rahvaste, bengalite ja mitmesuguste hindi keelt kõnelevate etniliste rühmade, 
kui ka dravii-dide, tamilite, kannadate jt. hulgas. 

Praegu on Indias igasugune kastidiskriminatsioon kuulutatud ebaseaduslikuks, 
kastierinevused hakkavad aegamööda taanduma, kuid eri kastidest inimeste vahel 
sõlmitakse abielusid ka meie päevil väga harva. Noore India Vabariigi progressiivsed 
jõududel seisab ees suur töö võitluses kastilise eraldatusega. 

India ei olnud ainus maa, kus rassierinevused on sotsiaalse isolatsiooni tagajärjel 
kinnistunud ning osalt isegi tugevnenud. Taolised protsessid on leidnud aset ka paljudes 

teistes maades. Näiteks Hiina edelaprovintsides Sichuanis ja Yunnanis tiibeti-birma 
päritoluga jii rahva orja- ja pärisorjapidajate sotsiaalne ülemkiht, kes nimetas ennast 
mustad jiid, kuulus omapärasesse, amerikaniidsete joontega idahimaalaja rassitüüpi, 
samal ajal kui õigusetud ekspluateeritavad valged jiid — pärisorjad ja orjad — kuulusid 
enamikus lõuna-aasia üleminekurühma. Need erinevused, mis käesoleval ajal 
pikkamööda kaovad, kujunesid ajalooliselt, sest enamik valgeid jiisid olid hiinlaste, 
miaode ja teiste Lõuna-Hiina rahvaste hulgast pärit sõjavangide järeltulijad. 

Meie päevil toetatakse rassierinevusi konserveerivat sotsiaal-etnilist isolatsiooni ainult 
mõnedes maades, kus võimul on reaktsioonilised poliitilised rühmitused, kes on 
nakatunud inimvihka-jalikest rassistlikest ja natsionalistlikest doktriinidest. Niisuguste 
maade hulka kuuluvad esmajoones USA, samuti Lõuna-Aafrika Vabariik ja Rodeesia, 
kus kehtivad seadused ning aktiivselt rakendatavad keelustavad ja repressiivsed abinõud 
takistavad igati valgete suhtlemist, veel enam aga segunemist mustade ja värvilistega. 
Nendes riikides teostatava segregatsioonipoliiti-kaga kaasnevad verised intsidendid, 
tapmised, rassismivastaste julm jälitamine. Segregatsioonipoliitika ja apartheidi tegeliku 
põhjendamatuse parimaks tõendiks on NSV Liidu, Kuuba Vabariigi ja teiste selliste 
maade majanduslikud ja kultuurilised edusammud, kus kehtib täielik suhtlemisvabadus 
kõikidest rassidest inimeste vahel. 

Migratsioonide ja nende tagajärjel tekkinud rassidevahelise metissatsiooni ühiskondlik- 
majanduslik sõltuvus on silmanähtav. Viimase 400—500 aasta jooksul on need protsessid 
niivõrd tugevnenud, et on peaaegu igal pool põhjustanud rassiareaalide vaheliste piiride 
nõrgenemise ja sageli ka täieliku kadumise. Vaevalt on võimalik meie päevil täpselt 
piiritleda suurte rasside areaale Põhja- ja Ida-Aafrikas, Lõuna-Aasias või Ameerikas. 
Meie maal juba kauges minevikus alanud mitmesuguste europiidsete ja mongoliidsete 
rasside intensiivne segunemine on pärast sotsialismi võitu ning juriidilise ja tegeliku 
rahvusliku ja rassilise ebavõrdsuse likvideerimist eriti intensiivistunud. Kogu sotsialismi 
ja kommunismi ehitamise praktika NSV Liidus ja teistes sotsialismimaades tõendab 
ümberlükkamatult «kõrgemate» ja «madalamate» rasside olemasolu valekontsept-siooni 
täielikku põhjendamatust ja näitab, et ajalooline protsess ei sõltu rassidest. Rassismi vastu 
räägivad ka Aasia, Aafrika 

ja Ladina-Ameerika arengumaade majanduslikud ja kultuurilised edusammud, mis on 
saavutatud väga lühikese aja jooksul (peamiselt pärast Teist maailmasõda). 
Paikapidamatuiks osutusid ka kõik katsed põhjendada rassismi antropoloogia andmetega. 
Nagu me nägime, on rassidevahelised morfoloogilised ja füsioloogilised erinevused 
teisejärgulised ega saa avaldada mingisugust mõju minikollektiivide vaimsele arengule; 
muide, ei ole avastatud mitte mingisuguseid olulisi rassierinevusi aju ehituses. Käsitus 
rassist kui sugulaspopulatsioonide rühmast, keda iseloomustab ajalooliselt kujunenud, 
geneetiliselt suuremalt osalt sõltumatute tunnuste kombinatsioon, näitab selgesti 
pärilikkusest tingitud seoste puudumist normaalsete inimeste, seda enam aga tervete 
rahvaste füüsiliste ja psüühiliste iseärasuste vahel. 

UNESCO poolt 1964. aasta augustis Moskvas kokkukutsutud ekspertide-spetsialistide 
nõupidamine võttis üksmeelselt vastu «Ettepanekud rassiprobleemi bioloogiliste 
aspektide kohta», mis on suunatud iga liiki rassismi vastu. Nõupidamisest võtsid osa 
kõige tuntumad antropoloogid paljudest maadest — NSV Liidust, USA-st, Inglismaalt, 
Prantsusmaalt, Saksa FV-st, Kanadast, Belgiast, Norrast, Poolast, Tšehhoslovakkiast, 

Jaapanist, Indiast, Nigeeriast, Senegalist, Mehhikost ja Brasiiliast. «Mitte mingisugune 
rahvuslik, religioosne, geograafiline, keeleline ega kultuuriline rühm ei moodusta rühma 
ipso facto (iseenesest),» loeme «Ettepanekutest». «Rassi mõiste kuulub ainult bioloogi- 
liste omaduste juurde ... Ollakse seisukohal, et maakera rahvail on tänapäeval võrdsed 
bioloogilised võimalused ükskõik millise tsivilisatsioonitaseme saavutamiseks ja et 
mitmesuguste rahvaste saavutuste vahelisi erinevusi tuleb seletada täielikult nende 
kultuuri ajalooga. .. Üldise vaimse arenemise ja kultuurisaavutustega nagu ka füüsiliste 
tunnuste päritavuse võimalustega ei saa õigustada «kõrgemate» ja «madalamate» rasside 
kontseptsiooni.» 13 

1967. aagta septembris toimus Pariisis UNESCO ekspertide nõupidamine, kus võeti 
vastu «Deklaratsioon rassist ja rassilistest eelarvamustest», milles toonitatakse, et «kõik 
tänapäeva inimesed kuuluvad ühte liiki ja pärinevad ühest tüvest», et «tänapäeva 
bioloogiateadus ei luba panna erinevusi rahvaste kultuurilistes saavutustes nende pärilike 
omaduste erinevuse arvele», et «rassism võltsib jämedalt inimese bioloogia andmeid [. 
... 4, takistab nende arenemist, kes selle tõttu kannatavad, 

1:37 

demoraliseerib neid, kes seda jutlustavad, eraldab rahvaid, suurendab rahvusvahelist 
pinevust ja ähvardab rahu kogu maailmas». «Põhilised vahendid võitluseks rassismiga,» 
loeme «Deklaratsioonist», «seisnevad eelarvamusi sünnitavate ühiskondlike tingimuste 
muutmises, vastuaktsioonides isikute tegevusele, kelle veendumused on nakatatud 
eelarvamustest, võitluses väärade veendumuste endiga.»* 

Kahjuks on inimvihkajalikud, ebateaduslikud, rassistlikud väljamõeldised, mis omal 
ajal olid hitlerlaste ja teiste fašistide ametlikuks ideoloogiaks, võetud meie päevil USA, 
LAV-i, Ro-deesia rassistide, Saksa FV neonatsistide, Iisraeli sõjakate sionistide ja teiste 
reaktsiooniliste poliitikute doktriinidesse, püüdmaks õigustada agressiooni ja 
ettevalmistusi sõdadeks, puhuda lõkkele umbusaldust ja vaenu rahvaste vahel, juhtida 
töötajaid eemale klassi- ja rahvuslikust vabastusvõitlusest. 

1960. aastal tulistasid rassistid Sharpeville'is ja teistes LA V-i linnades aafriklaste 
rahumeelseid demonstratsioone, mis tõi kaasa rohkesti ohvreid. Nende mälestuseks 
tähistatakse ÜRO Peaassamblee XXI istungjärgu otsusega iga aasta 21. märtsil 
rahvusvahelist rassilise diskrimineerimise vastu võitlemise päeva. 1965. aasta detsembris 
võttis ÜRO Peaassamblee vastu rahvusvahelise konventsiooni rassilise diskrimineerimise 
kõigi vormide likvideerimise kohta. Konventsioon kuulutab kuriteoks «igasuguste ideede 
levitamise, mis põhinevad rassilisel üleolekul või vihkamisel, igasuguse rassilisele 
diskrimineerimisele õhutamise». ** 


Tsiteeritud raamatust: Ilexog A. TL. Tetisi — 2xitstib — atopogte. M., 1971, €. 56. 
** Genotsiid (kr. genos — sugu, lad. C4 aeder. °C — tapma) — tervete elanikkonna rühmade hävitamine rassilistel, rahvuslikel või religioossetel põhjustel. 
x 


E+ «Pai H HAPOJEI. COBpEMGIILILIE ITHHAECKHE 11 PACOBBtE Iipoõrtemu». Exxeronuux 4, 1974, €. 253 


Kaasajal kuulub võitlus rassismiga lahutamatu osana meie päevile iseloomulikku 
teravasse poliitilisse ja ideoloogilisse võitlusse kapitalismi- ja sotsialismimaailma, 
ekspluateerivate klasside ja töötajate, imperialistide ning Aasia, Aafrika ja Ladina- 
Ameerika rahvaste vahel, kes iseseisvuse hiljuti kätte võitsid või alles peavad võitlust 
vabanemise eest. Koos fašismiga purustatud rassistlikud väljamõeldised on viimastel 


13«Kypsep IOHECKO», 1965, Ne 1; «Coercxas ruorpapua» 1965, Ne 1; «Borpocei airrporionornu», 1965, mein. 20. 

aastatel uuesti ilmunud imperialismi kõige reaktsioonilisemasse ideoloogiasse. New 
Yorgis ilmuv ajakiri «Newsweek» avaldas 1969. aastal artikli «Lõhestatud Ameerika», 
kus kirjutatakse, et USA-s on hakatud «avalikult rääkima rassidevahelistest geneetilistest 
erinevustest, mis oli intellektuaalseks moeks XIX ja XX sajandi vahetusel». Tuuakse ära 
ühe Massachusettsi Tehnoloogiainstituudi professori sõnad: «Tuleb arvestada seda, et 

neegrid on võib-olla juba sünnilt valgetele alluvad ega ole võimelised nendega 
konkureerima. »* 

Taolisi arutlusi, mille teadus ja tänapäeva kogu praktiline elu on juba ammu ümber 
lükanud, kasutatakse laialdaselt rassilise diskrimineerimise, apartheidi ja genotsiidi 
«põhjendamiseks» ja õigustamiseks.** Rassismi inimvihkajaliku «praktika» kujukaks 
näiteks meie päevil on progressiivsete neegerliidrite jälitamine USA-s: Martin Luther 
Kingi tapmine, kohtupidamise instseneering organisatsiooni «Mustad Pantrid» liikmete 
üle, kommunist Angela Davise, ameerika teadusliku intelligentsi ühe andeka esindaja 
tagakiusamine ja arreteerimine. Tõeline genotsiid oli rahuliku elanikkonna massiline 
hävitamine Ameerika vägede poolt Vietnamis, samuti maapinna mürgitamine 
kemikaalidega, mis tapavad kõik elava ja tekitavad inimestel kahjulikke mutatsioone, 
mille tagajärjel sünnivad mitte-täisväärtuslikud lapsed. 

Moskvas 25.—31. oktoobrini 1973. a. toimunud ülemaailmne rahujõudude kongress 
pühendas suurt tähelepanu rassismivastasele võitlusele. Kongress konstateeris, et 
«rassism kujutab endast tõsist ohtu rahvusvahelisele rahule ja koostööle mitte ainult 
Lõuna-Aafrikas, vaid ka paljudes teistes maailma osades» ning toetas ÜRO otsust viia 
läbi aastail 1974—1984 kümneaas-tak võitluseks rassismiga ja rassilise 
diskrimineerimisega***. Rassismil ei tohi olla kohta meie planeedil! 


KULTUURID 


1. KULTUURI OLEMUS 


Meie raamatu esimesest peatükist said lugejad juba teada, missugust suurt osa etendab 
kultuur iga rahva ajaloolises arengus ja tema etnilise eneseteadvuse kujunemisel. Just 
kultuurilist spetsiifikat koos seda väljendava keelega tuleb vaadelda peamise 
kriteeriumina etniliste tervikute piiritlemisel. Käesolevas peatükis peatume kultuuri enese 
mõistel ja osal inimühiskonna majanduslikus, ühiskondlikus, poliitilises ja ideoloogilises 
elus kogu tema eksisteerimise jooksul alates kaugest minevikust kuni meie päevini. Sõna 
«kultuur» (lad. cultura) tähendab viljelust, harimist, töötlemist. Tõepoolest — kõige 
laiemas mõttes mõistetakse kultuuri all kõike, mida inimesed füüsilise ja vaimse tööga on 
loonud oma mitmesuguste materiaalsete ja vaimsete vajaduste rahuldamiseks. Niisiis 
võib kultuuri vastandada loodusele (lad. natura), mis eksisteerib maailmas inimesest 
sõltumatult. Kõik, mis meid ümbritseb, kogu väliskeskkond, milles me elame, jaguneb 
loomulikuks (looduslikuks), mis on tekkinud ammu enne inimeste ilmumist, ja kunst- 
likuks (kultuuriliseks), mis on kujunenud alles koos inimestega nende sihikindla tegevuse 
tulemusena. 

Nõukogude filosoofi E. Markarjani arvates võib kultuuri sõna kõige laiemas mõttes 
määrata kui spetsiaalselt inimestele omast tegevust. Kultuuri hulka tuleb lugeda ka selle 
tegevuse mitmesugustes saadustes avalduv tulemus. * 

Kultuur on niisama iidne nagu inimkond ise. Kultuurituid rahvaid pole ei praegu ega 
ole neid ka minevikus kunagi olnud. Välismaa kodanlikus etnograafias laialdaselt levinud 
kõigi rahvaste jaotamisel «loodusrahvasteks» (saksa k. Naturvölker) ja 

«kultuurrahvasteles» (saksa k. Kulturvölker) on rassistlik maik ja sellel puudub 
tegelikult igasugune alus. Ei saa pidada õnnestunuks ka väljendit «vähekultuursed 
rahvad», sest isegi ühis-kondlik-majanduslikult kõige mahajäänumad etnosed — tas- 
maanlased, austraallased, tulemaalased, bušmanid ja teised on loonud väga 
komplitseeritud ja omapärase kultuuri, mis hästi vastab neid ümbritsevatele looduslikele 
tingimustele ja majanduse laadile. Võib rääkida ainult konkreetsete etnoste kultuuri 
tasemest ja eripärast, mille määrab alati tootlike jõudude ja tootmissuhete arenemise aste 
ja iseloom nii- või teistsuguses geograafilises keskkonnas. 

Iga rahva kultuuris põimuvad ainuüksi sellele rahvale või isegi üksikutele selle 
koosseisu kuuluvatele sotsiaalsetele ja etnograafilistele rühmadele omased nähtused 
iseärasustega, mis on levinud paljudel etnostel või on iseloomulikud kogu inimkonnale 
antud ajalooepohhil. Näiteks bumerang arenenud kujul oli spetsiifiline austraallastele; 
heitepuud tundsid peale nende paljud Melaneesia rahvad, eskimod, mõned Lõuna- 
Ameerika indiaanlaste rühmad, nooremas paleoliitikumis ka muistsed Euroopa asukad; 
ning lõpuks mitmesuguse kujuga puust odad ja viskeodad olid levinud maakera kõigil 
rahvastel enne nende tutvumist metallide töötlemisega. 

Etnograafid jagavad kultuuri tavaliselt aineliseks ja vaimseks. Aineline kultuur hõlmab 
ruumis teatud ajavahemikul eksisteerivaid esemeid. Nende hulka kuuluvad tööriistad, 
tule-saamise abinõud, relvad, liiklus- ja transpordivahendid, elamud ja muud ehitised, toit 
ja joogid, toidunõud, majatarbed ja mööbel, rõivad, jalatsid, peakatted ja ehted. Samasse 
kategooriasse võib lülitada kultuurtaimed ja koduloomad, samuti keha värvimise, 
armidega kaunistamise, tätoveerimise, soengud, kogu kosmeetika ja parfümeeria. Vaimne 
kultuur kujutab endast iga inimpopulatsiooni kollektiivses elavas mälus säilitatavat infor- 
matsiooni, mida antakse põlvest põlve edasi jutustamise või näitliku kujutamise teel ja 
mis avaldub teatud kindlates käitumisvormides. Vaimse kultuuri hulka kuuluvad kõik 
ajurakku-des talletatud töövõtted, positiivsed teadmised, kombed ja tavad, mis on seotud 
majandusliku, ühiskondliku ja perekonnaeluga, õigusnormid, mitmesugused kunsti ja 
rahvaloomingu liigid, religioossed uskumused ja kultused. 

Ainelise ja vaimse kultuuri eristamine on tinglik, sest paljusid vaimse kultuuri nähtusi 
fikseeritakse materiaalsetel esemetel: piltidel, skulptuuridel, kirjalikes dokumentides 
jms., mida .aeg-ajalt kasutatakse ühe või teise informatsiooni taaselustamiseks 
populatsiooni kollektiivses teadvuses. Eriti suure osatähtsuse 

omandab esemeliselt fikseeritud vaimne kultuur seoses kirja arenemisega. Selle 
kujukaks näiteks on kaasaja rahvastel teaduse ja kirjanduse õitseng. Ainelise ja vaimse 
kultuuri tihedad sidemed ilmnevad ka muusikalise loomingu valdkonnas 
(muusikainstrumendid, kirja pandud noodid jms.). 

Mõnede (eriti välismaa) etnograafide töödes võib kohata terminit kultuurielemendid, 
mille all mõistetakse üldinimlikke ja kas või algolemuselt kõigile tänapäeva ja 

muistsetele rahvastele omaseid kultuuriilminguid. Enamik eelloetletud ainelise ja vaimse 
kultuuri avaldusvorme kuulub niisuguste elementide hulka. Arheoloogilised ja 
etnograafilised materjalid tõestavad ümberlükkamatult, et tänapäeva liiki inimesed on 
alates nende kujunemisest vanemal kiviajal alati kollektiivses töös kasutanud 
endavalmistatud riistu, osanud saada ja säilitada tuld, kasutanud seda toidu 
valmistamiseks (algul küpsetati, hiljem keedeti), ehitanud mingeid, kas või kõige 
primitiivsemaid elamuid, kandnud kehakatteid (palavvöötmes üsna nappe), kaunistanud 
oma keha ja mitmesuguseid tarbeesemeid, ühiskondlikus ja perekonnaelus järginud 
kindlaid käitumisnorme, neil on olnud praktikas kontrollitud kasulike teadmiste algeid 
(eriti meditsiini alal), nad on loonud ja põlvest põlve edasi andnud laule, muinasjutte, 
pärimusi, legende, müüte ja muud liiki suulist poeesiat, nad on välja mõelnud ja 
arendanud lihtsaid mänge, tantse ja teisi algelisi vaatemänge. 

Inimkonna üldisest kultuuripärandist tema ajaloolise arengu kõigil etappidel tuleb 
eristada selliseid nähtusi, mis tänapäeval on küll kõige erisugusematel rahvastel 
laialdaselt levinud, kuid mida siiski ei saa pidada üldinimlikeks, sest need on tekkinud 
ajaloolise arengu teatud astmel ja järelikult ei ole omased Homo sapiens'i kõigile 
rühmadele alates selle liigi olemasolu algperioodist. Võimatu on loetleda kõiki 
kultuurialaseid uuendusi, milleni eri rahvad mitmesugustel ajastutel jõudsid. Märkigem 
neist ainult kõige tähtsamaid, näiteks oskust hankida ja töödelda mitmesuguseid metalle 
(eriti rauda), taimede kultuuristamist, loomade kodustamist, üleminekut käsitsi 
maaviljeluselt künniviljelusele, ratta ja ratasveokite ilmumist, igasuguste mehaaniliste 
seadeldiste ja masinate leiutamist ja praktikasse juurutamist, kirjaoskust ning 
rahvahariduse, teaduse, kirjanduse ja kunsti arenemist selle alusel. 

Ka religiooni ning sellega seotud käitumisnorme, ettekujutusi ja kombetalitusi ei saa 
pidada omaseks kogu inimkonnale. Enamiku nõukogude teadlaste arvates tekkis religioon 
meie esivanemail vanema kiviaja loojangul ning oli paljude aastatuhandete jooksul 
mitmesugustes vormides omane kõigile maailma 

rahvastele. Kapitalismi ja eriti sotsialismi arenedes hakkas religioon tasapisi välja 
surema seoses teaduse edusammudega ja üha laiemalt leviva materialistliku 
maailmavaatega, mille kõrgeimaks astmeks on marksism-leninism. 

Iga etnose kultuuriga on lahutamatult seotud ka tema olustik. Meie arvates tuleb 
olustiku all mõista inimeste spetsiifilisi käitumisvorme nende igapäevases elus, s. t. 
pidevalt, järjekindlalt päeva, aasta, kogu elu jooksul tekkivates situatsioonides, samuti 
seejuures inimeste vahel kujunevaid vastastikuseid suhteid ning inimeste materiaalsete ja 
vaimsete vajaduste rahuldamiseks määratud esemete kasutamise viise. Seega võib rääkida 
tootmisalasest, ühiskondlikust, perekondlikust või kodusest »olustikust. Iga konkreetse, 
isegi lühikest aega eksisteeriva kollektiivi elus on alati olemas olustikuline külg. Oma 
eriline olustik kujuneb vabrikutes, mitmesugustes asutustes ja koolides, ühiselamutes, 
korterites ja üksikelamutes, isegi sõjaväe- või turismilaagrites, rongides, trammides, 
laevadel, lennukites jm. Pole kahtlust, et kõige lähemas tulevikus avaneb võimalus uurida 
kosmoselendudest osavõtjate olustikku. Olustikus nagu kultuuriski avaldub kujukalt 
etniline spetsiifika, mis sõltub nii rahva ja selle üksikute sotsiaalsete ja territoriaalsete 
rühmade ühiskondlik-majandusliku arengu üldisest tasemest kui ka ümbritseva 
loodusliku keskkonna laadist. 

Vahetult olmega seotud kultuuris peegelduvad kõige ilmekamalt rahvast 
iseloomustavad omadused, kuid seejuures ei peeta silmas mitte kogu olmekultuuri, vaid 
selle püsivaid, korduvaid komponente, s. t. traditsioonilist osa, mida on otstarbekas nime- 
tada traditsiooniliseks olmekultuuriks.* 

Meie väikeses raamatus ei ole võimalik üksikasjalikult peatuda eri rahvaste või isegi 
suuremate etnilis-lingvistiliste ühtsuste olustiku ja kultuuri iseloomulikel joontel. Samuti 
ei saa me esitada kõigi ainelise ja vaimse kultuuri elementide ajalugu. Ometi on need 
elemendid tänapäeva ja mineviku konkreetseil rahvastel alati olnud tihedasti seotud nii 
omavahel kui ka ühiskondlik-majandusliku baasiga, mis lõppkokkuvõttes määrab iga 
inimeste rühma kultuuri ja olustiku. Niisiis võib rääkida ter-veist kultuurikompleksidest, 
mis on lokaliseeritud ruumis ja pidevalt arenevad ajas koos neid loonud etnostega. 
Niisuguste komplekside leviku geograafilised piirid kujunevad ja muutuvad ajalooliselt; 
nad võivad mitut järku etniliste ühtsuste asus-tusareaalidega täielikult või osaliselt või 
üldse mitte kokku lan- 


* Gpommei FO. B. 3THoc n 3THorpadns. M., 1973, c. 74 

geda. Etnograafid eristavad kultuurikomplekse nende poolt uuritavate ainelise ja 
vaimse kultuuri iseloomulike joonte kaardistamise teel. Selleks jälgivad nad vahetult 
tänapäeva rahvaste eluviisi või uurivad kirjalikke allikaid. Etnograafilistel välitöödel 
rakendatakse laialdaselt kõikvõimalikke materjali fikseerimise meetodeid: vesteldakse 
vanemate inimestega, rahvajutu-vestjatega, meistrimeestega ja teiste traditsioonilise 
kultuuri säilitajatega, koostatakse üksikasjalisi kirjeldusi, täidetakse lühiankeete, 
joonistatakse visandeid, plaanistatakse ehitisi, kopeeritakse rõivalõikeid, pildistatakse, 
filmitakse, salvestatakse rahvaluulet ja -muusikat jne. 

Arheoloogid uurivad samal viisil muistiseid, eristades tööriistade, savinõude 
(keraamika), elamute ja teiste ehitiste jäänuste, maa sees säilinud rõiva-, jalatsi-, 
peakattetükkide ja eriti ehete vormi järgi kivi-, pronksi- ja rauaaja, aga vahel ka 
hilisemate ajalooperioodide kultuure. 

Niisuguste arheoloogiliste kultuuride ning inimkonna etniliste, keeleliste ja rassiliste 
rühmade vastastikuse suhte probleem on tänapäeva ajalooteaduses üks kõige raskemaid ja 
samal ajal köitvamaid. Selle lahendamisel töötavad etnograafid koos kirjalikke allikaid 
uurivate ajaloolaste, arheoloogide, keeleteadlaste, antropoloogide, geograafide ja paljude 
teiste erialade teadlastega. 


11. MAJANDUSLIK-KULTUURILISED TÜÜBID 


Küsimus sarnasuse ja erinevuse põhjustest enam-vähem ühesugusel ühiskondlik- 
majandusliku arenemise tasemel seisvate rahvaste kultuuris on alati olnud 
etnograafiateaduse üheks keskseks teemaks. Uurijate tähelepanu on juba ammu äratanud 
niisugused faktid nagu paljude eri keeli kõnelevate rahvaste kultuuri tähelepanuväärne 
sarnasus ja vastupidi — sugulaskeeli rääkivate rahvaste suur kultuuriline mitmekesisus. 
See sarnasus või erinevus ei ole kaugeltki mitte alati seletatav ühiskondlik-majandusliku 
arengu tasemega. Just selle küsimuse uurimise käigus on nõukogude etnograafid 
formuleerinud mõisted majan-duslik-kultuuriline tüüp ja ajaloolis-etnograafüine 
(ajaloolis-kultuuriline) valdkond. Majanduslik-kultuurilise tüübina käsitatakse kindlat 

majanduse ja kultuuri iseloomulike joonte kompleksi, mis ajalooliselt kujuneb 
mitmesugustel rahvastel, kellel on lähedane ühiskondlik-majanduslik arengutase ja kes 
elunevad sarnastes looduslikes tingimustes. Tagalehel näete 

kaarti, kus on esitatud majanduslik-kultuuriliste tüüpide geograafiline paiknemine XV 
sajandi lõpul, sest hilisematel ajalooperioodidel on nende tüüpide leviku esialgsed piirid 
seoses euroopa kolonisatsiooniga ja kapitalismi arenemisega põhjalikult muutunud, 
paljudel juhtudel aga täiesti kustunud. Need tüübid on alati olnud seotud iga konkreetse 
ühiskonna tootmisviisiga, sest just tootmisviis määrab lõppkokkuvõttes inimeste ja neid 
ümbritseva looduse vastastikuse toime erinevatel ajajärkudel. Ühesuguste ajalooliste ja 
geograafiliste tingimuste korral võivad ühed ja samad majanduslik-kultuurilised tüübid 
tekkida iseseisvalt rahvastel, kes elavad üksteisest kaugel ega avalda üksteisele otsest 
mõju. Erinevused majanduslik-kultuuriliste tüüpide vahel ilmnevad esmajoones 
rahvastiku enamuse põhilistes tegevusalades — küttimises ja kalastuses, põllumajan- 
duses, käsitöös, samuti tööriistades, toidus, elamutüübis, liiklus-vahendeis, tarbeesemeis, 
rõivastuses ja teistes ainelise kultuuri elementides. Iga rahva ühiskondlik kord on seoses 
talle iseloomuliku majanduslik-kultuurilise tüübiga, mis alati kajastab ühiskonna tootlike 
jõudude arengutaset. Vaimse kultuuri valdkonnas ilmnevad majanduslik-kultuuriliste 
tüüpide vahelised erinevused peamiselt neis tavades ja kommetes, kujutava kunsti, 
uskumuste, kultuste ja rahvaluule erijoontes, mis kõige selgemini kajastavad töö ja 
olustiku vorme nii- või teistsugustes maastikulistes ja klimaatilistes tingimustes. 

Majanduslik-kultuuriliste tüüpide eristamine etendab kindlat osa erinevatel 
ühiskondlik-majandusliku arengu astmetel olevate rahvaste ajaloolis-etnograafilisel 
uurimisel, sest need tüübid ise kui ajaloolised kategooriad ei saa aja jooksul jääda olu- 
liselt muutumata. Muutused võivad olla niivõrd sügavad, et sageli tekib ja areneb 
neilsamadel rahvastel samades looduslikes oludes ühe majanduslik-kultuurilise tüübi 
asemel täiesti uus tüüp. Ühed majanduslik-kultuurilised tüübid ulatuvad tagasi inimese ja 
inimühiskonna kujunemise aegadesse, teised aga pärinevad hoopis hilisemast ajast — 
ürgkogukondliku korra lagunemise ja varase klassiühiskonna perioodidest. Kapitalismi 
ajal eelmiste ajastute majanduslik-kultuurilised tüübid järkjärgult lagunevad, muutuvad ja 
saavad (peamiselt põllumajanduse alal) uute tsonaalsete majanduslike, kultuuriliste ja 
olustikuliste komplekside koostisosaks. Paljudes arenenud kapitalistlikes maades (näiteks 
Jaapanis, Itaalias, Šveitsis) jätavad maaelanikkonna majanduslik-kultuurilised tüübid 
seniajani rahva enamuse elulaadile oma pitseri. Põhimõtteliselt uuel ühis-kondlik- 
majanduslikul baasil jätkub külas nende olemasolu ka sotsialismiajastul. Mõnedel neist 
majanduslik-kultuurilistest 

146 

tüüpidest, nagu hiljem näha võib, on perspektiivi progressiivseks arenemiseks ka 
tulevikus. 

Kõiki enne kapitalismiajastut kujunenud majanduslik-kul-tuurilisi tüüpe võib jagada 
kolme põhirühma, mis erinevad üksteisest aina kõrgema tööviljakuse ning koos sellega 
ka suurema lisaprodukti poolest. Esimesse rühma kuuluvad tüübid, milles valdav 
majanduslik osa on küttimisel, korilusel ja osalt kalastusel, teise rühma tüüpides — 
käsitsi kõplaviljelusel ja loomakasvatusel, kolmanda rühma tüüpides aga koduloomade 
veo-jõudu kasutaval künniviljelusel. Erineva ühiskondlik-majandusliku arengutasemega 
tänapäeva rahvaste juures võime kohata kõiki neid tüüpe. Seejuures tuleb silmas pidada, 


103 


et ühtedel juhtudel etendavad need majanduses ja olustikus juhtivat või vähemalt 
märkimisväärset osa edasi, teistel juhtudel aga . säilivad ainult iganditena. 

Esimese rühma tüüpidele on iseloomulik see, et inimeste ainsaks elatusallikaks on 
metsikult kasvavad taimed ja metsloomad (kaasa arvatud veeloomad), s. t. valmis 
«looduse annid», mida tuleb muidugi hankida ja toiduks kasutamiseks vastavalt töödelda, 
kuid mida ei tarvitse kunstlikult kasvatada või toita. Neid asjaolusid arvestades 
nimetatakse küttimist, korilust ja kalastust mõnikord «anastavateks» majandusharudeks. 
See ei ole siiski täiesti täpne, sest inimeste tööalane tegevus ei piirdu siin kaugeltki lihtsa 
anastamisega, vaid sisaldab vahel väga komplitseeritud elemente, mis on seotud nii 
vastavate majandusharude organisatsiooniga kui ka nende saaduste mitmesuguseid 
tehnilisi oskusi nõudva töötlemisega. 

Juba sellel astmel on majanduses tähtis koht algeliste tootmisvahendite, esmajoones 
küttimis-, korilus- ja kalastusriistade valmistamisel. Pole kahtlust, et tootlike jõudude 
arenguvõimalused esimese rühma tüüpides on piiratud, tööviljakus madal ja järelikult ka 
lisaprodukt peaaegu täielikult puudub. Ei ole veel majanduslikku alust kuigivõrd 
tähelepanuväärse varandusliku ebavõrdsuse ja veel vähem klasside kujunemiseks. 
Lisaprodukt hakkab tekkima ainult mõnedel paiksete kalastajate ja mere-loomaküttijate 
rühmadel. Koos sellega luuakse majanduslikud eeldused teatud sotsiaalseks 
diferentseerumiseks, eriti koduse orjuse tekkimiseks. Kuid kõik need nähtused on algelist 
laadi. Küttimise, koriluse ja kalastuse baasil ei ole tekkinud ühtki arenenud 
klassiühiskonda. Niikaua kuni need olid ainsad ja juhtivad majandusharud, ei saanud 
inimkond ürgkogukondliku korra raamidest väljuda. 

Teise rühma majanduslik-kultuurilised tüübid, milles oli määrav tähtsus kõplaviljelusel 
ja loomakasvatusel, kujutavad 

endast esimese rühma tüüpidega võrreldes kahtlemata tunduvat sammu edasi. Põhilised 
elatusallikad on siin kultuurtaimed ja koduloomad. 

Teise rühma tüüpide kujunemises etendas suurt tähtsust juba F. Engelsi märgitud 
esimene suur tööjaotus maaharijate ja karjakasvatajate vahel. Majandus on kindlamal 
alusel kui küttidel ja korilastel, tööviljakus kõrgem. Lisaprodukt muutub regulaarseks ja 
annab võimaluse mõningaseks akumulatsiooniks. Maaviljelejad varuvad toiduaineid; 
loomakasvatajad on niisugusteks «varudeks» eluskari, kes on pidevalt karjamaasöödal. 
Varanduslik ebavõrdsus võib olla märkimisväärne, ekspluatee-rimisvormid 
mitmekesised. Arenenud kõplaviljeluse ja loomakasvatuse baasil on täiesti võimalik 
varaste klassisuhete, iseäranis orjapidamis- ja feodaalsuhete tekkimine. Selle rühma 
rahvastel võib käsitöö juba eralduda põllumajandusest ja saavutada küllalt kõrge 
arengutaseme. 

Kolmandasse rühma kuuluvad künniviljelusel põhinevad ma-janduslik-kultuurilised 
tüübid. Nende kõige iseloomulikumaks jooneks on koduloomade veojõu kasutamine 
põllumajandus-töödel. Künniviljelus on käsitsi maaharimise ja loomakasvatuse 
omamoodi süntees, ta tekib kõikjal mõlema majandusharu liitumise teel. Ilma 
tööloomadeta on adra laiaulatuslik kasutamine võimatu (kündmine inimjõul on 
võrdlemisi harv nähtus ja vaevalt on seda põhilise maaharimisviisina kunagi kasutatud). 
Üleminekuga künni viljelusele tõuseb tugevasti tööviljakus; suurenevad ka 
akumulatsioonivõimalused ning koos sellega ekspluateerimise eeldused. Käsitöö eraldub 
põllumajandusest. Järkjärgult areneb ka algul manufaktuuri-, seejärel vabrikutööstus. 

Enamiku Aasia, Aafrika ja Euroopa klassiühiskondade peamise majandusliku baasi kuni 
kapitalismiajastuni moodustas just künniviljelus. 

Vaatamata teise ja kolmanda rühma majanduslik-kultuuri-liste tüüpide 
mitmekesisusele, mis on tingitud nende väga laialdasest geograafilisest levikust ja 
kauasest olemasolust, on neile kõigile omased mõningad ühised jooned. Peamine neist 
seisneb selles, et mõlema rühma kõigi tüüpide majanduslikuks baasiks on tootlik 
põllumajandus, mis rajaneb kultuurtaimede kasvatamisel või koduloomade pidamisel või 
üheaegselt mõlemal. Rahvastiku enamik on hõivatud põllumajanduses; kõik ülejäänud 
tegevusalad — küttimine, kalastus, kodused tootmisalad, käsitöö, tööstus ja kaubandus 
jäävad abistavaiks aladeks. Niisugune suhe säilib kogu kapitalismieelsel perioodil; alles 
seoses kapitalismi arenemisega rakendub mõnedes kõige industrialiseeritumates maades 
enamik elanikkonnast tööstusse ning põllumajandusliku 

baasiga majanduslik-kultuurilised tüübid hakkavad oma juhtivat majanduslikku tähtsust 
pikkamööda kaotama. Kuid see protsess toimub väga ebaühtlaselt; paljudes, sealhulgas 
ka majanduslikult eesrindlikes maades jäävad töötajate põhihul-gad kapitalismi ajalgi 
hõivatuks põllumajanduses. Taoline olukord võib püsida pikka aega ka sotsialismile 
ülemineku perioodil. 

Eespool märgitud kolme põhirühma raames võib erinevatel rahvastel eristada mitut 
konkreetset majanduslik-kultuurilist tüüpi, mis arenevad teatud kindlates 
maastikuvööndites ja kliimavöötmetes. See on vaadeldavate tüüpide nii-öelda hori- 
sontaalne klassifikatsioon, mis täiendab eelmist, nn. vertikaalset klassifikatsiooni. 
Maakera peamistes kliimavöötmetes — palavvöötmes (troopilises ja subtroopilises), 
parasvöötmes ja külmas vöötmes — eristatakse selgesti tüüpe, mis on kujunenud kas 
väga niiskeis või kuivades piirkondades. Kuna esimesed on tavaliselt puittaimedelt 
rikkad, teised aga vaesed, siis on niisketele rajoonidele iseloomulikud enamasti 
«metsatüübid», kuivadele rajoonidele aga «stepitüübid» (vahel isegi «poolkõrbe-» või 
«kõrbetüübid»). Muidugi võib rääkida ka vahepealseist «metsa-stepitüüpidest», samuti 
tüüpidest, mis on seotud mingi omapärase kohaliku maastikuga — «kõrgmägede-», 
«ranniku-», «oaasi-» jms. tüüpidest. Kuid seejuures tuleb alati meeles pidada, et 
majanduslik-kultuuriliste tüüpide sõltuvus maastiku-listest ja klimaatilistest tingimustest 
ei ole määrav ega vahetu,, vaid seda «vahendab» alati iga rahva tootmisviis, tema ühis- 
kondlik-majandusliku arenemise tase. 


Il. KÜTID, KORILASED JA KALASTAJAD 


Esimese rühma (küttide, korilaste ja kalastajate) majanduslik-kultuurilised tüübid 
hakkasid kujunema juba nooremas paleoliitikumis ja mesoliitikumis, mil tänapäeva liiki 
inimesed hõivasid järk-järgult uusi, seni asustamata maismaa-alasid Euraasia, Aafrika, 
Ameerika ja Austraalia mitmesugustes kliimavöötmeis. 

Selle rühma tänini säilinud tüüpidest on üks iidsemaid palav-vöötme metsade korilaste 
ja küttide tüüp. Selle esindajaiks võis alles hiljuti lugeda Lõuna- ja Kagu-Aasias Tseiloni 
vedasid, tšentšusid, mudugare, birhore ja mõnesid teisi munda ja draviidi keeli 
kõnelevaid väikesi India etnilisi rühmi, Tai mrabrisid (jumbreid), Malaka semange ja 
osaliselt senoisid, Sumatra kubusid, Kalimantani punane, Sulawesi toalasid, Filipiinide 

aeetasid. Aafrikas kuulusid kuni viimase ajani samasse tüüpi Kongo jõgikonna 
pügmeed, Lõuna-Ameerikas — sirioonod, bororood, guajakiid ja teised troopilise ning 
osalt subtroopilise kliimavöötme hõimud, kes ei tunne maaviljelust. Kõigile nimetatud 
rühmade küttidele ja korilastele, kes toidu otsinguil pidevalt oma asukohta vahetavad, on 
iseloomulikud primitiivsed ehitused tuulevarjude, puu otsa ehitatud elamute või okstest, 
puukoorest ja lehtedest tehtud ajutiste hüttide kujul, samuti kehakatete peaaegu täielik 
puudumine. Enamiku loetletud hõimude küttimisriistaks oli lihtne vibu ja nooled (sageli 
mürgitatud), kohati Kagu-Aasias ja Lõuna-Ameerikas aga puhkpüssid (sumpitan ehk 
sarbakan). Koduloomadest tunti vaid koera, kes vahel aitas jahti pidada. Söödavate 
mugulate, juurte, seemnete jms. korjamisel kasutasid naised tavaliselt kaevekeppi. 

Võib oletada, et palavvöötme metsakorilaste ja -küttide tüüp oli minevikus hulga 
laialdasemalt levinud: sellesse kuulus tõenäoliselt niiske troopika ja subtroopika kogu 
vanim elanikkond. Kõplaviljeluse tekkimine ja arenemine põhjustas vaadeldud tüübi 
esinemisala järkjärgulist ahenemist. Seda neoliitikumis alanud protsessi võib täheldada 
kuni käesoleva ajani: seman-gid, senoid, aeetad ja paljud teised Kagu-Aasia küttide ja 
kori-laste rühmad lähevad üle kõplavil j ehisele lausa meie silme all. Paljudel rahvastel, 
kes juba ammu tegelevad maaviljelusega, on praegugi igandlikult säilinud palavvöötme 
küttide ja kori-laste tüübi üksikud majanduslikud oskused ja kultuurijooned. See käib 
näiteks mitmete Indo-Hiina ja Lõuna-Hiina rahvaste (sedangid, banarid, liid, kavad jt.), 
samuti peaaegu kõigi Lõuna-India, troopilise Aafrika ja Lõuna-Ameerika kõplavil ] 
elusega tegelevate rahvaste kohta. 

Omapärane majanduslik-kultuuriline tüüp oli kuni hilise ajani iseloomulik Andamani 
saarte asukaile, kes üldise ühiskond-lik-majandusliku ja kultuuritaseme poolest on 
lähedased eespool loetletud rahvastele, kuid tegelevad peamiselt ranniku-koriluse ja 
kalapüügiga (eriti noolte ja omapärase S-kujulise vibu abil). Selle palavvöötme 
rannikukorilaste ja -kalastajate tüübi analooge on etnograafia andmeil täheldatud Mergui 
saarestiku maukeneil või selunitel («merenomaadidel»), Indoneesia ja Filipiinide orang- 
lautidel ning osalt Lõuna-Jaapani riukiudel. 


Kütid, korilased, kalastajad: 

— austraallanna kaevekepiga juurikaid välja kaevamas; 

— vibu laskev andamanlane; 

— irokeeside hirveajujaht (XVII sajandi gravüürilt). 

Arheoloogilised materjalid võimaldavad kindlaks teha, et minevikus, alates vähemalt 
mesoliitikumist, oli see tüüp laialdaselt levinud Aasia kagu- ja lõunaosa mereranniku, 
järvede ja suurte jõgede kallaste, Kariibi mere saarte ning mõnede Peruu ja Ekuadori 
Vaikse ookeani rannikualade rahvastiku hulgas. Enam-vähem püsiv paiksus, mis on 
iseloomulik paljudele rannikukorilaste ja -kalastajate rühmadele, lõi tõenäoliselt soodsad 
tingimused nende võrdlemisi varaseks üleminekuks kõpla-viljelusele. 

Tootlike jõudude arenguastme poolest sarnaneb palava ja niiske kliimavöötme küttide, 
korilaste ja kalastajate majandus-lik-kultuuriliste tüüpidega steppide ja poolkõrbete 
küttide ja korilaste majanduslik-kultuuriline tüüp, mis on levinud eel-kirjeldatuist nii 
lõuna kui ka põhja pool ja kuulub samuti esimesse rühma. Etnograafiliste andmete järgi 
esineb see kõige selgemini austraallastel, samuti Lõuna-Aafrika bušmanitel ja Brasiilia 
kiltmaa botokuutidel Lõuna-Ameerikas. Arheoloogide andmed lubavad oletada, et kauges 

minevikus, nooremas paleoliitikumis ja mesoliitikumis, oli see tüüp levinud maakera 
kõigi osade steppides ja poolkõrbetes. Näiteks võib arvata, et see oli iseloomulik 
vanimale elanikkonnale Sise-, Kesk- ja Ees-Aasias, samuti Põhja-Aafrikas ja Lõuna- 
Euroopas, kus küttide ja korilaste hõimud kahtlemata eelnesid loomakasvatajaile ja 
maavilje-lejaile. Stepiküttide mitmesugused rühmad rändlesid ka Pata-goonia rohurikkas 
pampas (guanakoküttide hõimud) ja Põhja-Ameerika preeriates (mõned algonkini, 
atapaski ja siuu-dakoota hõimud, kelle elatusalaks oli piisonijaht). 

Vaatamata tunduvaile kultuurierinevustele loetletud rahvaste vahel leidus neil kõigil ka 
ühiseid jooni: suur liikuvus, mitmesuguste kollektiivse ajujahi võtete rakendamine, 
viskerelvade laialdane kasutamine (lingud Vahemeremaade muistseil hõimudel, 
heiteodad ja bumerangid austraallastel, mürgitatud nooled bušmanitel, lassod ja bolad 
patagoonlastel), painduvaist okstest sõrestikuga kergete ajutiste elamute ehitamine, 
keebitaolise kehakatte, vahel ka loomanahast jalatsite kandmine. Pärast seda kui 
eurooplased tõid XVI sajandil Ameerikasse hobuseid, said preeria-indiaanlastest ja 
patagoonlastest kiiresti head rat-surid ja nad muutusid jalameestest ratsaküttideks. 

Vahel eristatakse erilise rohtlate ja puisrohtlate elanikele iseloomuliku majanduslik- 
kultuurilise rühmana veel Sise-Kali-fornia ja mõnede teiste Põhja-Ameerika rajoonide 
indiaanlasi, kelle majanduses etendas suurt osa mitmesuguste söödavate mugulate, juurte, 
viljade ja seemnete (eriti vesiriisi) korjamine. 

Steppide ja poolkõrbete küttidele ja korilastele on paljus 

lähedased Lõuna- ja Kagu-Aasia kõrgustikupiirkondade korila-sed, kütid ja kalastajad, 
kes elavad loomulikult karmimas kliimas kui samadel laiuskraadidel asuvate tasase 
reljeefiga naa-berrajoonide elanikud. Selle omapärase majanduslik-kultuurilise alltüübi 
näideteks olid lähedases minevikus nuud ja osalt dulunid Edela-Hiinas. Erinevalt troopika 
ja subtroopika metsade korilastest oli nimetatud rahvastele iseloomulik küttimise ja eriti 
mägijõgedel kalastamise suurem osatähtsus ning sellega seoses suurem paiksus, mis 
väljendus korrapärastes sesoonsetes elukohavahetustes tagasitulekuga püsivasse 
taliasulasse. Näiteks dulunitel oli isegi kaks asulapaika, mis vastasid kahele põhilisele 
majandushooajale: jõe ääres elati kalastushooajal (talvel), mägedes aga küttimis- ja 
korilushooajal (suvel). Onne ehitati bambusest või okaspuupalkidest, sageli vaiadele 
toetuvaile platvormidele; tuntud olid rõhtpalkehitised. Toitumises kuulus oluline osa 
kalale ja lihale. Rõivastus oli mitmekülgsem kui troopika ja subtroopika metsade 
korilastel: külmal ajal kasutati nahkseid ja karusnahkseid käisteta mantleid. Väga 
tõenäoline, et vaadeldav alltüüp oli minevikus ülekaalus paljudel (kui mitte kõigil) tiibeti 
rahvaste esivanematel, samuti tsinpodel (katšinid), jii rühma rahvastel (vanadel autoreil 
«nosud» või «lolod»), miaodel ja jaodel, kes tõenäoliselt asusid oma tänapäevastesse 
elupaikadesse põhjapoolsemaist rajoonidest. Paljusid selle alltüübi jooni täheldatakse ka 
käesoleval ajal mitmesugustel rahvastel Himaalaja mägialadel Hiina, India ja Nepaali 
piires. Kagu-Aasia mägialade küttidele, korilastele ja kalastajaile võib leida analoogiaid 
— enamasti iganditena — oikumeeni teistest kõrgmägede vöönditest (Kesk- ja Ees- 
Aasiast, Kaukaasiast, Kar-paatidest, Alpidest ja Püreneedest, Andidest jm.). 

Esimese rühma majanduslik-kultuuriliste tüüpide hulka tuleb arvata ka parasvöötme 
rannikukorilaste ja -kalastajate tüüp, mis on analoogiline eelkirjeldatud troopika ja 
subtroopika tüübiga, kuid erineb viimasest jahedama kliima tingimustes arenenud 
erijoonte poolest. See tüüp oli väga iseloomulik paljudele mesoliitilistele ja neoliitilistele 

hõimudele keskmiste laiuskraadide vööndi rannikualadel nii põhja- kui ka 
lõunapoolkeral. Euroopas kuulus nende hulka arvatavasti rahvastik, kes on endast järele 
jätnud «Mugemi kultuuri» teokarpide kuhilad Portugalis, kökenmödingid (sõna-sõnalt 
köögijäätmed) Taanis ja Saksamaa põhjaosas, võib-olla ka Kunda ja Suomusjärvi kul- 
tuuri muistised Eestis ja Löuna-Soomes. Aasia idaosas valitses sellele lähedane tüüp 
neoliitiliste hõimude hulgas Ida-Hiina rannikualadel, Nõukogude Primorjes ja eriti 
Jaapani saartel, kus sellest on igandeid kuni tänaseni säilinud ainudel ja osalt 

jaapanlastel. Antud tüübi arenemine Jaapanis on tihedasti seotud selle maa omapäraste 
füüsilis-geograafiliste tingimustega, eriti rannajoone äärmise liigendatusega, järvede ja 
jõgede rohkusest tingitud ammendamatute rikkustega — kaladega, söödavate 
molluskitega, vähilistega, okasnahksetega, vesikas-vudega jms. 

Ainude peamine tegevusala kuni maaviljeluse ülevõtmiseni jaapanlastelt oli 
kalastamine (peamiselt jõekalastus). Kalu püüti võrkudega, samuti originaalse 
konstruktsiooniga ahingutega, millel olid konksud kala haaramiseks. Püüti nii kaldalt kui 
ka paatidest, mis vanasti kujutasid endast lihtsaid õõnestatud ruh-tesid. Ainu naised 
korjasid ka söödavaid molluskeid ja vähilisi. Teatud majanduslikku osa etendas 
küttimine. Huvitav on see, et ainud on ainus rahvas nii kaugel põhjas, kes kasutas vibu 
mürgitatud nooltega (see on iseloomulik lõunapoolsetele aladele). Lisaks sellele kasutati 
mitmesuguste püüniste juures vinnastatud vibu. Elamuiks olid peamiselt puidust 
karkassmajad kõrkjaist punutud seinte ja katusega. Toiduvarude säilitamiseks ehitati 
eraldi aidad vaiadele. Laialt olid käibel puust voolitud ja punutud tarbeesemed — künad, 
kausid jms. Tähtsal kohal olid kalatoidud — supid, süldid, pasteedid jm. Suverõivasteks 
olid meestel niudevööd ja mõlemal sool hõlmadega, ornamentaalse äärisega kaunistatud 
pikk-kuued. Niisuguse ülikonna jaoks kooti mitmesugustest materjalidest kangaid 
indoneesia tüüpi telgedel. 

Ainud ei ole muidugi ainuke rahvas, kellel on meie päevini säilinud parasvöötme 
rannikukorilaste ja -kalastajate majan-duslik-kultuurilise tüübi iseloomulikud jooned. 
Sellele tüübile teatud analoogiaid võib kohata kõige erinevamates maades. Näiteks 
Lõuna-Ameerikas oli rannikukorilusel ja -kalastusel peamine tähtsus tulemaalaste 
majanduselus, kes laialdaselt kasutasid toiduks molluskeid, mida naised korjasid 
rannikumadalikelt. Tulemaalased korjasid ka söödavaid seeni, küttisid linde ja 
mitmesuguseid mereloomi, eriti hülgeid. Tööriistu valmistati luust, tulekivist ja 
merekarpidest. Mereloomade küttimisel kasutati pika rihmaga varustatud luuharpuuni. 
Rohkesti kasutati puukooretükkidest kokkuõmmeldud paate. Paljude hõimude elamuks 
oli koonusekujuline onn ritvadest raamistikuga, mis oli kaetud hülge- või 
guanakonahkadega. Kehakatted piirdusid sageli õlgadele visatud loomanahkadega. 
Minevikus olid majanduse ja kultuuri poolest tulemaalastega sarnanevad hõimud hoopis 
laiaulatuslikumalt levinud Lõuna-Ameerikas; nende kunagist olemasolu tõendavad 
merekarbikuhilad Tšiili ja Argentiina lõunaosa rannikualadel, mis on taoliste Euroopa ja 

Ida-Aasia muististega erakordselt sarnased. Tähelepanuväärseid majanduslik- 
kultuurilisi ühisjooni tulemaalastega on etnograafia andmeil märgata mõnedel Kalifornia 
rannikualade hõimudel ja Uus-Meremaa Lõunasaare rannikumaooridel. 

Parasvöötme rannikukorilastele ja -kalastajatele iseloomulik tüüp on põhjapoolkeral 
mitmete geograafiliste ja etnograafiliste üleminekute kaudu seotud sama kliimavöötme 

jahedamate alade suurte jõgede kallastel ja mererannikul asuvate kalastajate majanduslik- 
kultuurilise tüübiga. Siberis tekkis see tüüp juba neoliitikumi lõpul ja aja jooksul sai 
valdavaks paljudel Obi ja Amuuri kallaste rahvastel. Peamiseks toiduks on siin ka praegu 
aastaringselt kala, mida kalastushooajal varutakse peamiselt kuivatatud kujul (jukola). 
Vaadeldavale tüübile on iseloomustav ka paikne eluviis ja alalise elamu olemasolu. 
Sageli on see sügav ja avar muldonn, millel on kaks väljapääsu — ülemine ja külgmine. 
Sellesama tüübiga on nähtavasti seotud veokoerte pidamise teke ja areng. Kehakatete 
materjaliks kasutatakse rohkesti kalanahka, mille töötlemine saavutab kõrge taseme. 

Vaadeldava tüübi kõige iseloomulikumad esindajad Põhja-Aasias olid mõned hantide ja 
manside rühmad Obi ja selle lisajõgede ääres, samuti nivhid (giljakid) ja nende naabruses 
elavad tunguusi-mandžu rahvad Amuuri alamjooksul (negidaalid, ult-šid, nanaid). 
Minevikus oli seesama tüüp valdav Kamtšatka itel-meenidel, kelle etnograafilise 
kirjelduse XVIII sajandi keskelt on andnud vene teadlane ja reisija S. Krašeninnikov. 
Siberi suurte jõgede paikseile kalastajaile olid paljudelt majanduse ja kultuuri 
iseloomulikelt joontelt väga lähedased mõned Põhja-Ameerika indiaanihõimud, eriti 
looderannikul (Vaikse ookeani rannikul) elanud tlingitid, haidad jt. Neil hõimudel tekkis 
arenenud kalastuse baasil (peamiselt mitmesuguste Vaikse ookeani lõheliste püük) kindel 
paiksus, alalised puitelamud ja paljud teised vaadeldava majanduslik-kultuurilise tüübi 
jooned (välja arvatud veokoerte pidamine). On huvitav märkida, et esimese rühma kõigi 
tüüpide hulgas kujunesid just paikseil kalastajail — nii Põhja-Aasias kui ka Ameerikas — 
kõige soodsamad tingimused lisaprodukti kogunemiseks ja järelikult varanduslikuks 
ebavõrdsuseks. Nagu teada, kehtis nii nivhidel kui ka tlingititel kodune orjus. 

Põhjapoolkera taigavööndis eristub selgesti veel üks muistne esimese rühma 
majanduslik-kultuuriline tüüp, mis mõnede tunnuste poolest on lähedane eelmisele. See 
tüüp on iseloomulik parasvöötme metsade küttidele ja kalastajatele. Enne euroopa 
kolonisatsiooni asustasid sellesse tüüpi kuulunud rahvad kogu metsavööndi tohutuid 
maa-alasid tänapäeva Kanada 


109 


155 

ja Ameerika Ühendriikide põhjaosas Atlandi ja Vaikse ookeani vahel; vaadeldava tüübi 
esindajaiks olid näiteks paljud algonkini ja atapaski hõimud. Minevikus oli seesama tüüp 
laialdaselt levinud Siberis Vaikse ookeani ja Uraali vahel, samuti Ida-Euroopa põhjaosas, 
kus sellesse kuulusid soome-ugri rahvaste tõenäolised esivanemad — küttide ja 
kalastajate hõimud III—II aastatuhandest e. m. a., kellelt pärinevad mitmesuguste 
neoliitiliste lohk- ja kammkeraamikakultuuride muistised. Peaaegu meie päevini on taiga 
küttide ja kalastajate majanduslik-kultuurilise tüübi iseloomulikke jooni säilinud 

jukagiiridel, kes varem asustasid suuri maa-alasid Ida-, aga võib-olla ka Lääne-Siberis, 
osalt ka Primorje udehedel ja orotšidel ning kettide, manside ja hantide mõnedel 
rühmadel, kes ei pea põhjapõtru. 

Vaadeldavat tüüpi tervikuna iseloomustab selgema spetsialiseerumise puudumine 
majanduses. Metsloomade küttimine liha hankimiseks on ühendatud kalastusega, mille 
osatähtsus on mõnel juhul väga suur; oluline tähtsus on talvisel jääalusel kalapüügil. 
Talvel on metsaküttide ja kalastajate elamuks täielikult või osaliselt maasse kaevatud 
maakoda, suvel — kerged, enamasti koonilised püstkojad, mis on ühtviisi iseloomulikud 
nii Siberi elanikele (minevikus ka Ida-Euroopa põhjaosale) kui ka Põhja-Ameerika 
metsavööndi indiaanlastele. Kõrvuti astesuus-kadega (soorajad), mis kujult meenutavad 
tennisereketit, kasutatakse maismaa transpordivahendina küttide veorege; veekogudel 
liiklemiseks on kasetohust paadid ja puutüvest õõnestatud ruhed. Laialdaselt kasutatakse 
loomanahkadest kergeid hõlmadega kehakatteid, mis on väga sobivad sagedastel ja kii- 
retel retkedel taigas. 

Veelgi enam põhja pool, subarktika karmides tingimustes oli minevikus laialt levinud 
veel üks majanduslik-kultuuriline tüüp, mis oli omane metsatundra- ja tundraküttidele. 
Kõige ilmekamalt väljenduvad selle iseloomulikud jooned Põhja-Ameerika tundravööndi 
mandrieskimotel, kelle peamiseks tegevusalaks on metsikute põhjapõtrade (karibuude) ja 
muskusveiste küttimine. Euraasias, kus tundravööndi rahvad tegelevad 
põhjapõdrakasvatusega, oli nimetatud tüüp peamiselt igandina säilinud hilise ajani 
(XVIII—XIX sajandini) mõnedel jukagiiride, dolgaanide, nganassaanide ja saamide 
(laplaste) rühmadel. 


Kütid, korilased, kalastajad: 

— dolgaan kilbi varjust metsikuid põhjapõtru küttimas; 

— nivhid noodaga kalapüügil; 

— tšuktšid mereloomi küttimas (luulõige). 

Põhilisteks küttimisobjektideks metsikute põhjapõtrade kõrval, keda käesoleval ajal 
veelgi elab mõnel pool Ida-Siberi tundras, olid polaarrebased, väikesed hiirelaadsed 
närilised, eriti lemmingud, ning mitmesugused linnud. Kuni tulirelva kasutuselevõtmiseni 
kütiti metsikuid põhjapõtru vibu ja nooltega pei-butuslooma abil või erilise varje tagant. 
Hästi tunti ka mitmesuguseid ajujahi pidamise viise. Väiksemate loomade ja lindude 
püüdmiseks kasutati mitmesuguseid püüniseid, silmuseid ja lõkse. Linde küttisid eskimod 
kahe- ja kolmekisuliste viskeoda-dega, mida heideti heitepuu abil. Lindude tabamiseks 
kasutati ka bolasid — auguga luukuule, mis olid kõõlusniidiga kokku seotud. 

Tundraküttide materiaalne kultuur oli lähedane taigaküttide kultuurile (veoregi, 
astesuusad, loomanahkadega kaetud püstkojad jm.). Ainult et taigaküttidele iseloomuliku 
kerge hõlmadega kehakatte asemel olid neil soojemad, umbsed karusnahk-sed rõivad ja 
jalatsid. 

Rannikukalastajate ja taigaküttide põhja poole liikumise käigus kujunes mereloomadest 
rikaste arktiliste rannikualade spet-siifilistes tingimustes, omapärane arktikaküttide 
majanduslik-kultuuriline tüüp. Siberis esindavad seda peamiselt rannikul elavad tšuktšid 
ja korjakid, Põhja-Ameerikas aga eskimod, kes asuvad Arktikas alates Alaskast läänes 
kuni Gröönimaani idas. Peamiste küttimisobjektide — morskade, hüljeste, vaalade ja 

teiste mereloomade küllus võimaldas neil rahvastel elada paikselt. Vastavalt sellele 
kujunes ka iseloomulik elamutüüp — maakoda või lumimaja «iglu» eskimotel. 

Puude puudumise tõttu tekkis Arktika metsatuil avarustel omapärane kütmis- ja 
valgustusviis kivist rasvalambi abil. Puud ja kasetohtu asendas põhilise materjalina 
mereloomanahk, mida kasutati paatide (kajakid, süstad), koduste tarberiistade jne. 
valmistamiseks. Võimalus toita liha ja kalaga suurt hulka koeri lubas pidada veokoeri; 
koerterakendist sai peamine maismaa transpordivahend. Arktikaküttidele on samuti 
iseloomulikud rasked umbsed (hõlmadeta, üle pea selgapandavad) kehakatted, mis 
peavad hästi sooja, kuid mõnevõrra takistavad liikumist. Arheoloogilised, toponüümilised 
ja ajalooga seotud rahvaluule materjalid lubavad oletada, et vaadeldav tüüp oli minevikus 
alates neoliitikumist, aga võib-olla koguni mesoliitikumist, levinud ka Põhja-Jäämere 
rannikul Lääne-Siberis ja Ida-Euroopas kuni Valge mereni ja Skandinaaviani läänes. 
Tõenäoliselt osalesid arktiliste mereloomaküttide hõimud eskimote, aleuutide, korjakkide 
ja tšuktšide ning isegi neenetsite ja laplaste (saamide) etnilises ajaloos. 

IV. KÕPLAVILJELEJAD 


Teise rühma majanduslik-kultuurilistest tüüpidest on niiskele troopikale ja osalt 
subtroopikale iseloomulik palavvööndi käsitsi maad harivate kõplaviljelejate tüüp, mis 
hakkas siin arenema juba mesoliitikumi lõpul või neoliitikumi algul mitmesuguste 
küttide-korilaste ja eriti kalastajate rühmade baasil. Käesoleval ajal kuuluvad sellesse 
tüüpi mõned India, Indo-Hiina, Lõuna-Hiina, Indoneesia ja Filipiinide väikerahvad, kes ei 
ole tuttavad künniviljelusega, samuti paapuad, melaneeslased, troopilise Aafrika, 
Ameerika Amazonase ja Orinoco jõgikonna arvukad hõimud. Loetletud rahvaste 
ühiskondlik-majandusliku arenemise tase on erinev, kuid vaadeldava tüübi põhilised 
iseloomulikud jooned ilmnevad neil täiesti selgesti. Nende joonte hulka kuulub 
kõplaviljelus, kusjuures viljeldakse peamiselt mugul- ja juurvilju (jamss, taro, bataat, 
kartul, maniokk14 jt.), kohati kuivalembest riisi, samuti banaani, suhkruroogu, kookos-, 
saago- jm. palmiliike; pinnase kobestamiseks põhilise tööriistana kaevekepist arenenud 
istutuskepi kasutamine; naiste töö väga suur, vahel valdav osatähtsus maaviljeluses; 
koduloomadest koerte ning mõnedel Aasia ja Aafrika rahvastel sigade ja kodulindude 
pidamine; võrdlemisi kindel paiksus, sammastoes-tikuga, enamasti nelinurkse, harvem 
ümmarguse põhiplaaniga püsielamud (sageli vaiadel); taimekiududest vöölt alla ulatuvad 
kehakatted; savinõude valmistamine ilma potikedrata; niinest riide valmistaminel5; 
bambuse laialdane kasutamine ehitusmaterjalina ning mitmesuguste majapidamis- ja 
tarbeesemete valmistamiseks; kõrgelt arenenud punumisoskus; taimse toidu eelistamine 
loomsele, kalatoidu eelistamine lihatoidule (mis muide viitab maaharimise esmasele 
tekkimisele peaasjalikult korilastel-kalastajatel, mitte aga kütihõimudel). 

Kapitalismieelsel ajajärgul tohutul territooriumil levinud palavvöötme kõplaviljelejate 
majanduslik-kultuuriline tüüp jaguneb loomulikult paljudeks kohalikeks variantideks. 
Näiteks Indoneesias ja Indo-Hiinas võib kõplaviljelejate seas eristada vähemalt kahte 
põhirühma. Neist esimest iseloomustab alevil j e-luse ülekaal, kusjuures peamisteks 
tööriistadeks on noad ja risti-teralised kirved, mida kasutati nii ala metsast puhastamiseks 
kui ka pinnase kobestamiseks. Selles rühmas on omakorda kaks 


14Kolm viimast kultuuri on pärit Ameerikast. 
15Polüneesias kannab see riie nimetust tapa. 

Kõplaviljelejad: 


1 — maakaevamine kaevekeppidega. Uus-Ginea; 
2 — aafriklannad maad harimas. 

alarühma: ühes on peamisteks viljeluskultuurideks mitmesugused mugul- ja juurviljad 
(paapuatel ja osalt Lääne-Iriani mela-neeslastel), teises « — kuivalembene riis (paljudel 
rahvastel Mo-lukkide, Sulawesi, Kalimantani, Sumatra, samuti Vietnami, Laose, Tai ja 
Birma siserajoonides). Teine rühm Kagu-Aasia kõplaviljelejaid harib põlispõlde. 
Põhiliseks tööriistaks on siin sageli kõblas, peamiseks kultuuriks kuivalembene riis. 
Sellesse rühma kuuluvad paljud rahvad Indoneesia idaosas (Nusa Teng-gara ehk 

Väikestel Sunda saartel, Molukkidel, osalt Sulawesil). Indoneesias ja Filipiinidel leidub 
ka rahvaid, kes ei kasuta või peaaegu ei kasuta künniriistu, kuid on juba tuttavad algeliste 
irrigatsioonivormidega. Näiteks mõned batakite rühmad Sumat-ral, tenggerid ja baduid 
Jaaval kastavad oma põlde vihmaveega. Ning lõpuks on Kagu-Aasias põldu harivaid 
rahvaid, kes ei kasuta atra, kuid maa kobestamiseks ajavad üle niiske põllu-pinna 
pühvlikarja. Nii toimivad iseäranis murut-dajakid Kali-mantanil ja liid Hainani saarel. 
Peaaegu kõigile palavvöötme kõplaviljelejate kirjeldatud alarühmadele lähedasi analooge 
võib leida ka kaugel väljaspool Kagu-Aasia piire — Indias, troopilises Aafrikas, Lõuna- 
ja Kesk-Ameerikas. 

Väga omapärased on ka'mikroneeslaste ja polüneeslaste — Vaikse ookeani arvukate, 
peamiselt väikeste saarte asukate etnograafilised jooned; saarte hõlvamise käigus kujunes 
nende majanduses ja kultuuris mitmeid spetsiifilisi iseärasusi. Nimetatud rahvaste 
põhiliseks elatusallikaks on kahtlemata kõpla-viljelus, kusjuures põlispõldude harimisel 
kasutatakse põhilise tööriistana lihvitud kiviteraga kõblast. Kõige levinumad vilje- 
luskultuurid on taro, kookospalm ja leivapuu. Mariaanide mikroneeslased tundsid siiski 
ka kuivalembest riisi. Mikronees-lastele ja polüneeslastele on väga iseloomulikud sellised 
jooned, nagu meresõidu ja sellega seotud mitmesuguste laevatüüpide arenemine 
(balanssiirpalgiga paadid, katamaraanid jm.), Vaikse ookeani saarte nappide looduslike 
ressursside — puidu, palmilehtede, taimekiudude, merekarpide jms. kasutamise oskus. 
Mõnede nõukogude etnograafide, näiteks S. Tokarevi arvates esindavad polüneeslased ja 
mikroneeslased omaette majandus-lik-kultuurilist alltüüpi või isegi tüüpi — saare- ehk 
ookeani-tüüpi. 

Omapärast palavvöötme kõplaviljelejate tüübi «eelmäestiku» varianti täheldatakse 
mõnedel Kagu-, Ida- ja Lõuna-Aasia rahvastel, kes elavad subtroopilistel 
kõrgustikualadel ja alles hiljuti (XIX — XX sajandil) on hakanud kasutama künniriistu 
(bontokid, igorrotid, ifugaod ja teised Filipiinide «mägirahvad», paljud moni-khmeri, 
indoneesia, tiibeti-birma ja tai hõimud 

Indo-Hiina kiltmaal ja Kirde-Indias, kavad, tsinpod, osalt ka miaod ja jaod, liid ja 
gaošanid Hiina lõunaosas). Nendel rahvastel on põhilisteks põllukultuurideks taro, samuti 
riis — enamasti niisutatav (terrassidel), kuid tihti ka kuivalembene. Tähelepandav osa on 
aga teistelgi, peamiselt põhjapoolse päritoluga kultuuridel (maisil, sorgol, hirsil jms.). 

Kirjeldatud «eelmäestiku» variandilt võib täheldada rida järkjärgulisi üleminekuid 
erilise mäestikualade kõplaviljelejate majanduslik-kultuurilise tüübi juurde. Viimane on 
iseloomulik paljudele jii (1010) rühma rahvastele ning erivariandina ka peamiselt 
Brahmaputra ülemjooksul ehk Tsangpo jõgikonnas elavatele tiibetlastele ja neile 
lähedastele etnilistele ühtsustele. Sellele tüübile, mis on kujunenud juba mõõduka ja isegi 
jaheda kliima tingimustes, on iseloomulik külmakindlate põllukultuuride — kaera, odra, 
nisu, tatra, kanepi, rapsi viljelemine. Riisi tuntakse kõikjal, kuid tal on teisejärguline koht. 
Adra ja irri-gatsiooni kasutamisega tutvusid kõrgmägede maaviljelejad võrdlemisi hiljuti, 
tõenäoliselt India ja Hiina tasandikurahvaste mõjul; põhiliselt ei kasutata kunstlikku 
niisutust ka meie päevil ning mõnel rahval on maaviljelus jäänudki kõplaviljeluse 

tasemele. Suur tähtsus on loomakasvatusel, rohkesti peetakse lambaid ja kitsi, keda 
karjatatakse mägiaasadel aastaringselt. Tiibeti lõunosas leidub ka jakke. Veoloomadena 

kasutatakse laialdaselt eesleid, hobuseid ja nende ristandeid, härgi ja jakke, vahel ka 
lambaid. Kodukäsitöös on olulisel kohal kivi, puidu, naha, villa ja karusnaha 
mitmesugune töötlemine. 

Elamud on mitmekesised: kõrvuti saviga krohvitud samaanist ja toortellistest ehitistega 
võib kohata rõhtpalkidest, kivist ja kombineeritud materjalist maju. Rõhtpalktehnika oli 
vanasti ülekaalus rahvail, kes elasid kõrgmäestiku okaspuumetsade vööndis (näiteks 
nasid, lisud, mõned jii rühmad, lõunatiibetla-sed). Huvitavad on kahekorruselised rõht-ja 
püstpalkidest aidad, mille alumisel korrusel vahel hoitakse karja. Paikkondades, kus 
metsa on vähe või üldse pole, nagu Edela-Hiinas Daliangshani ja Sialiangshani jiidel, 
samuti paikseil tiibetlastel leidub kahe-korruselisi valvetorniga kindlusmaju. Kolded on 
reeglina majade sees. Toidus etendavad suurt osa kõikvõimalikud kakud (kaerast, tatrast, 
maisist jm., Tiibetis aga odrakaraskid — tsambad); liha süüakse sagedamini (eriti 
Tiibetis) kui troopika ja subtroo-pika maaviljelejate juures. Tiibetlased kasutavad 
piimatooteid, muu hulgas sulatatud ja pikka aega säilitatud võid. Üldiselt on käibel must 
pressitud tee. Riietuses on tähtsal kohal karusnahk-sed, vildist ja villased üleriided, 
samuti karusnahksed pihtkuued. Tiibetlastel on levinud kalevist halatid ja kasukad. 
Mitmesuguste peakatete hulgas paistavad silma villased kootud kott-mütsid ja 
mitmesuguse kujuga karusnahksed mütsid. Jalatseid kantakse hoopis sagedamini kui 
palavvöötmes. Tiibetis käiakse harva paljajalu; täiesti tavalised on mitut tüüpi 
nahkjalatsid (ka toornahast). 

Väljaspool Ida- ja Sise-Aasiat on mägismaa kõplaviljelejate ja loomakarjata jäte 
majanduslik-kultuurilist tüüpi alles väga vähe tundma õpitud, sest selle on peaaegu igal 
pool asendanud tüübid, mida iseloomustab künniriistade ja veoloomade kasutamine. 
Ometi ei ole kahtlust, et enne künniviljeluse levimist olid vaadeldava tüübi mitmesugused 
variandid väga iseloomulikud oikumeeni paljude kõrgmäestiku piirkondade rahvastele 
Lääne-Himaalajas, Hindukušis, Pamiiris, Kaukaasias, Karpaatides, Alpides, Püreneedes 
ja Lõuna-Ameerika Andide mägismaal. Näiteks Andides tunti veoloomana laamat, keda 
kasutati samal viisil nagu jakke Sise-Aasias. Tiibetlaste kahekorruselised kivist või 
kombineeritud materjalist kindlusmajad sarnanevad tugevasti samasuguste ehitustega 
Pamiiri tadžikkidel, burušaskidel, kafiritel ja kašmiirlastel, grusiinlaste mägirühmadel 
svanidel ja hevsuritel, mitmetel Dagestani rahvastel, Dinaari Alpide tšerno- 

goorlastel, Tirooli ja Šveitsi romanšidel ja ladiinidel ning viimaks baskidel. Palju 
sarnast võib täheldada ka selle tüübi eri rahvaste riietuses. Siia kuuluvad näiteks 
kaukaasia burkad, Lõuna-Ameerika ketšuade ja aimaraade villased pealiskuued ja 
pontšod, samuti mitmesugused peakatted, muu hulgas tiibetlaste, Karpaatide ukrainlaste 
(hutsuulide) ja tiroollaste viltmüt-sid, eriti aga baskide baretid, mis tõenäoliselt on 
arenenud villastest kottmütsidest ja meie päevil kogu maailmas laialt levinud. 

Tsooniga, kus domineerisid palavvöötme ja kõrgmäestike köplaviljelejate tüübid, 
külgnes põhja-, osaliselt ka lõunapoolkeral neoliitikumist alates teise — steppide ja 
kuivade eelmäestike köplaviljelejate majanduslik-kultuurilise tüübi niisama laialdane 
levikuala. Uusimad arheoloogilised materjalid, mis pärinevad Vahemeremaade idaosas 
mesoliitikumi lõpul või neoliitikumi algul (VIII—VII aastatuhandel e. m. a.) 
maaviljelusega tegelnud hõimudelt, lubavad oletada, et äee tüüp on teise rühma tüüpidest 
kõige vanem. Seda esindasid kahtlemata paljud neoliitilised rahvastikurühmad Aasias ja 
Euroopas, kellest on järele jäänud muistised, mis kuuluvad sellistele kultuuridele nagu 

Yangshao ja Longshan Hiina põhjaosas, Anau Kesk-Aasias, Tri-polje ja sellele lähedased 
maalitud keraamika kultuurid Kagu-Euroopas. Ameerikas võiks sellessesamasse tüüpi 
arvata pueblo-indiaanlaste hõimud, samuti paljud rahvad Kesk- ja Lõuna-Ameerika 
vanade kõrgkultuuride aladelt. 

Kõigil nimetatud rühmadel on järgmised iseloomulikud jooned: arenenud kõplaviljelus 
teraviljade, esmajoones nisu ja hirsi (Ameerikas maisi) valdava osatähtsusega, samuti 
mitmesuguste kõrvitsaliste, eriti kõrvitsa enda kasvatamine; suurte ja väikeste 
sarvloomade pidamine (Lõuna-Ameerikas kohati laamad ja alpakad); paikne eluviis; 
lamedapõhjaline keraamika, sageli rikkaliku mitmevärvilise mustriga ja esialgselt ilma 
poti-kedrata valmistatud; nelinurkse põhiplaaniga elamu muld-põrandaga ning savist, 
samaanist, toortellistest valmistatud või punutud ja savikrohviga kaetud seintega; 
arenenud kangakudu-mine ja peamiselt puuvillasest kangast õmmeldud rõivaste 
valmistamine; taimse toidu, iseäranis mitmesuguste kakkude ja paksude, mamalõga tüüpi 
putrude domineerimine. Vaadeldava majanduslik-kultuurilise tüübi levikuala kõige 
kuivemates paikkondades rakendati tõenäoliselt juba neoliitikumis ja pronksiajal (TV —Il 
aastatuhandel e. m. a.) kunstlikku niisutamist. Kui Ameerikas püsis steppide ja kuivade 
eelmäestike köplaviljelejate tüüp kuni euroopa kolonisatsiooni alguseni, siis Euraasias 
hakkasid selle baasil juba III—II aastatuhandel e. m. a. 

arenema mitmesugused künniviljeluse liigid. Pole ka kahtlust, et vaadeldava tüübi 
alusel kujunesid Mesopotaamia, Egiptuse, Ees- ja Kesk-Aasia, Loode-India ja Hiina 
vanimad klassiühiskonnad, Kesk- ja Lõuna-Ameerikas, kus künniriistu enne eurooplaste 
ilmumist ei tuntud, arenesid kõplaviljeluse majanduslikul baasil iseseisvalt maajade, 
asteekide, tšibtša-muiskide ja teiste rahvaste varaste klassiühiskondadega riigid. 

Veel ühte teise rühma majanduslik-kultuurilist tüüpi esindavad parasvöötme 
metsavööndi kõplaviljelejad. Euroopa metsa-aladel oli see tüüp laialt levinud alates 
hilisneoliitikumist kuni klassiühiskonna koidikuni, mil lõunast levis siia künniviljelus. 
Põhja-Ameerika irokeesidel, atapaskidel, algonkinitel ja teistel hõimudel, kes elasid 
tänapäeva USA ja Kanada territooriumil, jäi käsitsi maaharimine põhiliseks 
maaviljelusviisiks kuni euroopa kolonisatsiooni alguseni. Vaadeldava tüübi aluseks oli 
aleviljelus. Euraasias olid peamised põllukultuurid esialgselt oder, kaer ja rukis, 
tehnilised kultuurid — lina ja kanep, samuti mitmesugused juurviljad, eriti naeris ja 
kaalikas. Ameerikas oli samasugune tähtsus maisil, kartulil ja puuvillal. Märgatavat, 
kuigi abistavat osa etendas Euraasias metsavööndi maaviljelejail loomakasvatus 
(peamiselt veised ja sead). Oluline koht majanduses säilis kaua aega kalastamisel ja 
küttimisel. Tunti ka metsamesindust. Selle tüübi kultuuri ja olustiku iseloomulikud 
jooned on järgmised: paikne eluviis, tavaliselt kõrge katusega, lahtise kolde, kamina või 
umbahjuga puitelamu (püst- või rõht-palkidest, mõnikord maasse süvendatud alaosaga); 
arenenud potisepis, mitmekesine puidutöötlemine; kangakudumine; peamiselt linastest 
või kanepistest, osalt villastest kangastest rõivad (Euroopa ja Aasia rahvastel 
tuunikataolised särgid, kokkuõmb-lemata või -õmmeldud seelikud, meestel püksid jm.); 
jalatsid olid esialgu pastelde tüüpi või niinest punutud (viisud). Toiduks tarvitati 
taimetoitude — leente, putrude, hiljem hapendatud leiva kõrval kala- ning vähemal 
määral liha- ja piimatoite; jookidest olid kõige iseloomulikumad mõdu ja odraõlu. 


116 


Metsavööndis Euroopas ja mõnedes Aasia piirkondades (Lõuna-Siber, Amuurimaa, 
Primorje ja Mandžuuria, Korea põhjaosa) tuli vaadeldav tüüp vanema, metsavööndi 
küttide ja kalastajate majanduslik-kultuurilise tüübi asemele. Tüüpide vahetumine oli 
kahtlemata seoses viljeluse levimisega lõunapoolseist rajoonidest põhja poole, kuid 
osaliselt arvatavasti ka stepi- ja metsastepi maaviljelejate, Euroopas ja Aasias samuti 
maaviljeluse ja loomakasvatusega tegelevate hõimude sisseimbumisega küttide ja 
kalastajate keskkonda. Arheoloogia andmeil on see protsess väga selgesti jälgitav NSV 
Liidu Euroopaosa 

territooriumil, kus II aastatuhandel e. m. a. tõenäoliselt indo-euroopa keeli rääkinud 
võitluskirveste kultuuride — Baltimaade venekirveste kultuuri, Fatjanovo kultuuri jt. — 
kandjad põhja poole liikudes intensiivselt segunesid seal varem elanud küttide ja 
kalastajatega (tänapäeva soome-ugri rahvaste esivanematega). Sellepärast on mõistetav, 
et metsavööndi kõplaviljelejad pärisid oma eelkäijailt palju majanduslikke ja kultuurilisi 
erijooni: igasugused küttimis- ja kalastusriistad (näiteks lõksud, püünised, mõrrad, 
mitmesugused võrgud), kasetohtpaadid ja ruhed, suusad jm. Hiljem, rauaajal — I 
aastatuhandel e. m. a. ja meie ajaarvamise esimestel sajanditel levisid metsavööndi maa- 
viljelejate hulgas künniriistad ja algas üleminek kolmanda rühma majanduslik- 
kultuurilistele tüüpidele. Kuid paljud eelmise tüübi iseloomulikud jooned siiski säilisid ja 
isegi arenesid edasi, püsides kuni käesoleva ajani. Ka meie päevil võib neid jooni kergesti 
märgata enamiku Euroopa rahvaste — slaavi, balti, germaani, romaani ja keldi rahvaste 
majanduse, kultuuri ja olme kõige mitmesugusemates valdkondades. 


V. KARJAKASVATAJAD 


Loomakasvatajatele iseloomulikud teise rühma tüübid hakkasid Euraasias ja Aafrikas 
kujunema kahtlemata hiljem kui maaviljelejate tüübid, kõige tõenäolisemalt III—I 
aastatuhandel e. m. a., mil tekkis esimene suur tööjaotus paiksete maaviljelejate ja 
peamiselt rändeluviisiga loomakasvatajate hõimude vahel. Nimetatud kahe rühma 
lõplikule eristumisele eelnes pikk periood, mille jooksul loomakasvatuse osatähtsus step- 
pide ja poolkõrbete rahvastiku — sama vööndi muistsete küttide ja korilaste järeltulijate 
— kompleksses majanduses järkjärgult kasvas. Nähtavasti kujunes vaadeldaval ajal 
karjus-loomakasvatajate ja -maaviljelejate majanduslik-kultuuriline tüüp, mille 
majanduses koduloomade pidamine esines kõrvuti kõplaviljelusega. Selle tüübi hõimud 
elasid alles paikselt või poolpaikselt, kusjuures karja peeti suurema osa aastast karja- 
maatoidul karjaste hoole all. Karjamaad paiknesid vahel alatiste asulate läheduses, 
mõnikord aga neist küllalt kaugel; viimasel juhul sõitis suveperioodiks sinna tunduv osa 
elanikest. Muistsed «steppide pronksiaja» kultuurid (Ill—Il aastatuhat e. m. a.), mis olid 
laialdaselt levinud Euraasia tohututel avarustel Doonaust läänes kuni Amuurini idas, 
loodi tõenäoliselt just vaadeldavasse tüüpi kuulunud karjus-maaviljelejate hõimude poolt. 
Nende hulka kuulusid muide ka Musta mere põhja- 

ranniku ja Kesk-Euroopa indo-euroopa rahvaste esivanemad, kellest on järele jäänud 


arvukalt muistiseid võitluskirveste ja nöörkeraamikaga. Eespool nimetatud Fatjanovo 
kultuuri hõimude ja neile lähedaste Baltimaade hõimude tungimine põhja poole oli üks 

indoeurooplaste laialiasumise konkreetseid episoode. Hilisematel perioodidel on 
vaadeldava tüübi paljud jooned säilinud mitmesugustel indo-euroopa rahvastel, näiteks 
indoaarialastel nende levimisel Põhja-Indiasse või Caesari ja Tacituse aja germaanlastel. 
Nüüdisajal võib taolisi enamasti igandlikke jooni täheldada mitmesugustes kultuuri ja 
olme valdkondades mõnedel rahvastel, kelle majanduses seostuvad ka praegu 
karjakasvatus ja maaviljelus (ungarlased, mõned Jugoslaavia, Bulgaaria ja Rumeenia 
loomakasvatajate rühmad, osalt ka leedulased, lõunapoolsed baškiirid, Põhja-Kaukaasia 
rahvad jt.). 

Põhja-Euroopas võib meie päevilgi kohata rahvaid, kellele on iseloomustav 
kariloomakasvatuse suur majanduslik osatähtsus. Näiteks põhjanorralastel ja Šotlastel, kes 
peavad põhiliselt lambaid, ei seostu seda tüüpi loomakasvatus mitte niivõrd maavil- 
jelusega, 

kuivõrd kalastamise ja mereloomapüügiga. Fääri saartel ja Islandil, kus maaviljelus on 
peaaegu võimatu, tõuseb esiplaanile lambakasvatus kõrvuti kalapüügiga ja mereloomade 
küttimisega. Jakuutidel Ida-Siberis on loomakasvatus (veised, hobused, ka põhjapõdrad) 
seotud maismaaküttimise ja jõekalas-tusega. 

Karjus-maaviljelejate rühmade edasise arenemise ja spetsialiseerumise käigus kujunes 
steppide ja poolkõrbete rändkarjakas-vatajate majanduslik-kultuuriline tüüp. Selle 
kujunemispiir-konnaks olid põuatsooni avamaastikud, kus puudusid võimalused 
kunstliku niisutuse arendamiseks, kuid see-eest leidus külluses karjamaid. Just neis 
paigus omandas loomakasvatus üha suurema majandusliku tähtsuse, majandus muutus 
kõrgesti spetsialiseerituks, kujunes rändeluviis, mis avaldas sügavat mõju vaadeldavasse 
tüüpi kuuluvate rahvaste kogu kultuurile ja olmele. Koduloomadest oli peamine 
majanduslik tähtsus hobustel, suurtel ja väikestel sarvloomadel, eriti lammastel, kes 
sobisid kõige enam pidamiseks talikarjamaadel, ning mõnedel poolkõrbe- ja kõrbealadel 
ka kaamelitel. Põhitoiduaineiks olid liha ja piim, kujunesid välja mitmesugused 
piimatoodete — juustu, hapupiima, kumõssi tüüpi jookide, araka (piimaviina) jm. 
valmistamise viisid. Rändkarjakasvatajate peamisteks elamuteks olid mitmesugused 
transporditavad telgid, kaetud villaste laidadega (kangad või vilt), harvem nahaga. 
Majapidamis-tarbed, eriti nõud olid samuti enamasti nahast. Pottsepatööd ei tuntud. Kanti 
villaseid, nahk- või karusnahkkehakatteid. Väga iseloomulikud olid meeste ja naiste 
avarad püksid, mis sobisid hästi ratsutamiseks, hõlmadeta pihtkuued ja halatid; ka pea- 
katted ja jalatsid olid nahast või vildist, harvem karusnahast. 

Vanadest rahvastest olid vaadeldava tüübi iseloomulikeks esindajaiks Euroopas 
rändsküüdid ja sarmaadid, Aasias neile etniliselt lähedased sakid ja massageedid. 
Samasse tüüpi kuulusid arvukad türgi-tatari ja mongoli keeli kõnelevad vana- ja keskaja 
rahvad, alustades hiina allikates mainitud Xiongnu hõimuliidust, kes IV sajandil m. a. j. 
jõudis Euroopasse hunnide nime all. Tänapäeva rahvastest olid lähemas minevikus ränd- 
karjakasvatajad mongolid, kirgiisid, kasahhid, karakalpakid, osa turkmeene, samuti Ees- 
Aasia ja Põhja-Aafrika mitmesugused türgi, iraani ja araabia hõimud. Paljud sellesama 
majandus-lik-kultuurilise tüübi jooned olid alles hiljuti omased mõnedele Ida- ja Lõuna- 
Aafrika rahvastele, näiteks suuludele, betšuaani-dele, hotentottidele, mägi-damaraadele jt. 

Võib rääkida stepi ja poolkõrbe rändkarjakasvatajate tüübi mitmetest kohalikest 
variantidest — Sise-Aasia, Kesk-Aasia, 

Karjakasvatajad: 
— mongoli rändlaager; 
— tiibetlased jakiga. 


Ees-Aasia, Araabia-Aafrika, Lõuna-Aafrika jne. variandist. Sise- ja Kesk-Aasia 
nomaadidele on näiteks iseloomulik hobuste ja lammaste ülekaal koduloomade hulgas, 
põhilisteks elamuteks on neil viltjurtad. Ees-Aasias, Araabias ja Põhja-Aafrikas on suur 
majanduslik tähtsus kaamelitel ja kitsedel, elamuiks on aga peamiselt mitmesugused 
telgid. Aafrika lõunaosas hobuseid ja kaameleid ei ole, karjad koosnevad peaaegu 
eranditult veistest; elamuteks on ümmargused ritvsõrestikuga kerged hütid, mis 
peatuspaikades asetsevad ringina ümber karjaaia (niinimetatud kraal). 

Põhja- ja Lääne-Tiibeti kõrgplatool kujunes veel üks omapärane teise rühma 
majanduslik-kultuuriline tüüp — kõrg-mägede rändkarjakasvatajate tüüp. Selle tüübi 
majanduslikuks aluseks on loomakasvatus poolkõrbelistel ja külmadel mägipla-toodel, 
kus sesoonsed ränded tavaliselt ei ole kauged. Paljudel rühmadel on isegi väikesed 
alatised asulad, kus osa elanikkonnast tegeleb maaharimisega. Rändeluviis on neil 
rühmadel seostatud paiksega. Kasvatatakse peamiselt jakke, kellel on paks ja pikk 
villkarv ja kes on hästi kohanenud Tiibeti karmi kliimaga. Jakkide villa kasutatakse vildi 
ja villaste kangaste valmistami- 

seks, nahk läheb jalatsite ja muude olmetarvete jaoks, liha ja piima tarvitatakse toiduks, 
sõnnikut kütuseks. Jakke kasutatakse ka transpordiks (peamiselt koormate veoks); nad 
liiguvad rasketel mägiradadel suurepäraselt. Peale jakkide kuuluvad kõrgmägede 
karjakasvatajate karja lambad, kitsed, veised ja hobused; juba ammust ajast tuntakse 
jakkide ja lehmade ristandeid, kes annavad head piima ja on leplikumad kui puhtatõulised 
jakid. Vaadeldavale majanduslik-kultuurilisele tüübile on väga iseloomulik kõigi loomse 
tooraine töötlemisega seotud kodutööndus- ja käsitööharude arenemine (nahatöötlemine, 
villavatkumine, ketramine ja kangakudumine). 

Kõrgmägede karjakasvatajate põhiline elamu on transporditav nelinurkne ritvadest 
karkassil paiknev telk, mis on kaetud loomanahkadega, vildi- ja enamasti musta villase 
kanga laidadega. Viimasel ajal kasutatakse materjalina ka presenti (eriti suvel). Kolle 
paikneb elamus; seda kasutatakse samaaegselt nii toidu valmistamiseks kui ka kütmiseks. 

Tarbeesemed ja nõud on enamasti nahast, puust või malmist; keraamikat peaaegu ei ole. 
Toidus kuulub oluline osa keedetud lihale, rasvale, laagerdatud sulavõile ja hapupiimale. 
Muidugi tuntakse hästi ka odrakaraskit, mida tavaliselt saadakse maaviljelejailt naabreilt. 
Kõige levinumad lihatoitude valmistamise viisid on keetmine rippuvas või kolmjalale 
asetatud malmkatlas ja vardas küpsetamine lahtisel koldel. Riietuse peamised elemendid 
on kalevist halatid ja püksid, karusnahkkasukad, nahksaapad, mitmesuguse kujuga 
karvamütsid. Halatti või kasukat kantakse tavaliselt vasakul õlal (parem õlg jääb vabaks); 
kuumal ajal võidakse see rõivaese kuni vööni alla lasta ja ümber piha siduda. See komme 
on seotud ööpäevase temperatuuri järsu kõikumisega. Kõrgmägede karjakasvatajate tüübi 
kõige iseloomulikemaks esindajaiks on tiibetlaste rühmad, kes täielike või osaliste 
nomaadidena elavad kõige karmimas kliimas Tiibeti kesk- ja looderajoonides. 
Pehmemates kliimatingimustes Chamdo ringkonnas, Loode-Yunnanis, Sichuanis ja 
Oinghais elavad tiibetlased moodustavad oma üldise etnograafilise ilme poolest otsekui 
ülemineku sellelt tüübilt naabertüüpidele — lõunas ja läänes kõrgmägede maaviljelejate 
tüübile ja põhjas stepiloomakasvatajate tüübile. Üleminekujooni Edela-Hiina 
maaviljelejate juurde ilm- 

Karjakasvatajad: 
— Kirde-Sudaani rändkarjakasvatajad bišariinid kaameliga; 
— Lõuna-Aafrika suulude kraal. 


neb näiteks sifaanidel — tiibeti etnograafilisel rühmal Yunnani põhjaosas. 
Majanduslikud ja kultuurilised sidemed stepi tüüpi rändrahvastega (peamiselt 
mongolitega) on kõige paremini jälgitavad Oinghai tiibetlastel. Väljaspool Sise-Aasia 
kõrgplatoo piire vaadeldavat majanduslik-kultuurilist tüüpi ei esine, kuna kusagil mujal 
maailmas ei leidu nii kõrgeid paikkondi, mis oleksid asustatud karjakasvatajatega. 

Põhja-Aasia rahvastel hobusekasvatuse mõjul tekkinud põhja-põdrakasvatuse levik 
kujundas muistse taigaküttide tüübi baasil uue teise rühma majanduslik-kultuurilise tüübi 
— taigaküt-tide-põhjapõdrakasvatajate tüübi. Taiga tingimustes said põhjapõdrad 
tähtsaks peamiselt veoloomadena. Selle uue transpordiliigi tekkimine muutis taigaküti 
veelgi liikuvamaks, võimaldades tal tunduvalt laiendada ränderajooni. Materiaalse 
kultuuri põhilised jooned jäid ka põhjapõdrakasvatuse levides olulisel määral endisteks: 
seesama püstkoda, kasetohust paat, hõlmadega kehakatted jne. Põhjapõtru kasvatatakse 
selles majanduslik-kultuurilises tüübis koormakandmiseks ja ratsutamiseks, mis on 
tingitud ühelt poolt nartasõidu sobimatusest Siberi taigas ja teiselt poolt 
põhjapõdrakarjade väiksusest. Selle tüübi kõige iseloomulikumaiks esindajaiks on 
evengid, kes asuvad laiali tohutul alal Jenisseist kuni Ohhoota mere rannikuni. Siia kuu- 
luvad ka eveenid (lamuudid) ja mõned teised Siberi taigavööndi rahvastikurühmad. 

Veel hilisemal ajal kujunes tundravööndis tundra põhjapõdrakasvatajate majanduslik- 
kultuuriline tüüp. Karjamaade poolest rikkad tundraavarused võimaldasid tunduvalt 
suurendada põdrakarjade arvukust. Siin pole põhjapõder mitte niivõrd transpordiloom, 
kuivõrd põhiline elatusallikas: põhjapõdraliha on peamine toidus, nahka kasutatakse nii 
kehakatete valmistamiseks kui ka elamu katmiseks ja mitmesuguste koduste tööde juures. 
Veoloomadena rakendatakse põhjapõtru narta ette. Siinsete asukate rõivad on 
umblõikelised; põhjapõdranartal ava-tundras sõites on selline rõivastus hädavajalik, 

seevastu taigas ratsutades ebasobiv. Vaadeldaval majanduslik-kultuurilisel tüübil on kaks 
geograafilist levikuala: Siberi äärmises kirdeosas tšuktšide ja korjakkide juures ning 
loodeosas neenetsite ja nende naaberrahvaste juures. Kaks viimast majanduslik-kul- 
tuurilist tüüpi ei ole levinud Ameerikas, sest põhjapõtra seal ei kodustatud. 

Karjakasvatajad: 

— evenkide veopõhjapõder; 

. põhjapõdrakasvatus tundras tšuktšidel (luulõige). 

Künni vii j ele j ad: 

1 — kündmine Vana-Egiptuses; 

2. künniriist koos külvimasinaga. Mesopotaamia; 
3 — tänapäeva bengali ader. 


VI. KÜNNIVILJELEJAD 


Kolmanda rühma majanduslik-kultuuriliste tüüpide kujunemise probleem on tihedasti 
seotud künniviljeluse päritoluga üldse. Kui kõplaviljelus eri maailmajagude rahvastel 
tekkis kõigi andmete kohaselt iseseisvalt Euraasia, Aafrika ja Ameerika omaette 
keskustes, siis küsimust vanimate künniriistade kasutamise kohast ja ajast ei saa pidada 
lõplikult lahendatuks. Ameerikas puudus künniviljelus enne euroopa kolonisatsiooni 
algust XVI sajandil täiesti. Sedasama võib öelda Austraalia ja Okeaania, peaaegu kogu 
lõuna pool Saharat asuva Aafrika, suurema osa Siberi ning paljude Lõuna- ja Kagu-Aasia 
mägi- ja metsaalade kohta. Seega on ilmne, et kolmanda rühma majanduslik-kultuuriliste 
tüüpide levikuala oli alles võrdlemisi hiljuti (kapitalismieelsel ajajärgul) kahe esimese 
rühma tüüpide levikualast palju kitsam. 

Kui me tungime veel kaugemale aegade sügavusse ja pöördume hilisneoliitikumi, 
pronksiaja ja rauaaja alguse (TV aastatuhande lõpust kuni 1 aastatuhande alguseni e. m. a.) 
arheoloogiliste andmete juurde, siis on kerge märgata, et kündmist koduloomade veojõu 
abil tunti tollal veelgi piiratumal territooriumil, peamiselt kuiva subtroopilise ja osalt 
parasvöötme piires. Sellepärast võib järeldada, et kolmanda rühma kõigist majanduslik- 
kultuurilistest tüüpidest on kõige vanem kuivavööndi künni-viljelejate tüüp. Just sellistel 
aladel, esialgselt Tigrise, Eufrati ja Niiluse orgudes, hiljem Induse ja Gangese, Amudarja 
ja Sõr-darja, Jangtse ja Huanghe orgudes tekkisid arenenud kõpla-viljeluse baasil koos 
kunstliku niisutuse kasutuselevõtmise ja mitmesuguste koduloomaliikide, esmajoones 
veiste aretamisega vanimad koduloomade veojõudu kasutavad maaviljelusliku majanduse 
kolded, s. t. künniviljeluse vanimad kolded. 

Etnograafiateaduses vaieldakse tänaseni selle üle, kas künni-riistad levisid esialgselt 
ühest lähtekohast või neid leiutasid eri rahvad iseseisvalt. Kuivõrd arheoloogilised, 
piltlikud ja osalt ka kirjalikud allikad räägivad sellest, et koduloomade veojõudu hakati 
kündmisel rakendama kõige varem (IV aastatuhande lõpul — III aastatuhande alguses e. 
m. a.) Mesopotaamias ja Niiluse orus, siis on kõige tõenäolisem, et künniviljelus levis 
kuivavööndi piires läänest itta läbi Ees- ja Kesk-Aasia kuni Põhja-Indiani ja edasi kuni 
Põhja-Hiinani. Igal juhul pärinevad usaldatavad andmed Huanghe jõgikonnas adra 
kasutamisest alles 1 aastatuhandest e. m. a. 

Künniriistade kasutuselevõtmine maaviljeluses soodustas väga suurel määral ühiskonna 
tootlike jõudude kiiret arengut. 

Esmakordselt inimkonna ajaloos tekkisid tingimused lisapro-dukti pidevaks 
kogunemiseks ja elanikkonna arvukuse jõudsaks, kasvuks. Sellepärast on täiesti 
mõistetav, et künniviljeluse tekkimine ja eriti selle laialdane levik maakera pinnal 
üldkokkuvõttes langevad kokku teiste väga tähtsate sündmustega inimkonna ajaloos — 
pronksi-, seejärel ka rauatöötlemise algusega, käsitöö eraldumisega maaviljelusest, maa- 
ja linnaelanikkonna diferentseerumisega, varase klassiühiskonna arenemisega jne. Hiljem 
levis künniviljelus nimetatud kolletest Lõuna-, Ida-, Sise-, Kesk- ja Ees-Aasia, Euroopa 
ja Põhja-Aafrika laialdastele aladele, kus mitmesugustes looduslikes tingimustes kujune- 
sid välja erisugused kolmanda rühma majanduslik-kultuurilised tüübid, millesse kogu 
vana-, kesk- ja uusaja jooksul, kaasa arvatud kapitalismiperiood, kuulus valdav enamik 
kogu maakera elanikkonnast. 

Nagu juba eespool näitasime, on vanim neist tüüpidest kahtlemata kuivavööndi 
künniviljelejate tüüp. Sellele tüübile on iseloomustav juba samade alade kõplaviljelejailt 
päritud põua-kindlate kõrsviljade — nisu, hirsi, sorgo, tšumiisa jt. valdav ülekaal 
põllukultuurides. Kõrvuti kõrsviljadega olid ammust ajast tuntud mitmesugused 
kaunviljad, kõrvitsalised (kõrvits, hiljem melon, arbuus), samuti viinapuu ja viljapuud. 
Kõrge arenguastme saavutas kunstlik niisutamine, mille täiuslikumaks vormiks sai 
arõkisüsteem. Maaviljelejatel kujunesid tõenäoliselt välja kõik põllumajandusega seotud 
põhilised tööriistad. Siia kuuluvad kõigepealt ühesahalise adra, hiljem — raske tallaga ja 
hõlmaga adra tüüpi künniriistad, iga liiki äkked, õsumisnoad ja sirbid. Viljapeks toimub 
enamasti lihtsalt nii, et lastakse loomadel tallata laialilaotatud viljapeadel või eraldatakse 
terad var-tade ja rullide abil. Kuivavööndi maaviljelejate tähtsate leiutiste hulka tuleb 
nähtavasti lugeda ka umbahi ja oskus küpsetada hapendatud leiba. Loomakasvatusel on 

abistav, kuid samuti oluline osa. Karja hulgas on valdaval kohal veised, lambad, kitsed ja 
sead. Veojõuna kasutatakse peamiselt veiseid (tavaliselt härgi, vähemal määral lehmi) ja 
eesleid. Transpordivahendeiks. on suuremalt jaolt kaherattalised vankrid — suurte 
ratastega arbaad. 

Kuivavööndi künniviljelejate elamu kujutab endast põhiliselt nende kõplaviljelejaist 
eelkäijate elamu edasiarendust. Domineerivad savikrohviga, samaanist, toortellistest, 
harvem kivist nelinurksed muldpõrandaga, lameda või lameviilkatusega majad. Hilisemal 
ajal asendus toortellis peaagu kõikjal põletatud tellisega. Majandushoonetest on 
iseloomulikud punutud seintega teraviljahoidlad, mis on sageli ümmarguse põhiplaaniga 
ja kaitseks 

näriliste ja teiste kahjurite eest ehitatud vaiadele. Tarvitatakse peamiselt taimetoitu: 
leiba, kakke, putrusid, jahukörte jm., vähemal määral piima-, liha- ja kalatoite. 
Laialdaselt on käibel igasugused teravamaitselised toidulisandid. Jookidest kasutavad 
kuivavööndi künni viljelejad kõikjal (peale Ida-Aasia) hapupiima, paljudes maades (eriti 
Kaukaasias ja Vahemeremaades) ka viinamarjaveini. Kõrgelt on arenenud mitmesuguste, 
sealhulgas mustriliste kangaste kudumine. Rõivastus on peamiselt puuvillane, sageli ka 
villane, lõikelt väga mitmekesine. Esialgselt on domineerinud kokkuõmblemata 
kangalaiad, mida kanti niudevöödena, õlgadel, tuunikataoliselt või india sari viisil ümber 
kogu keha mässituina. Peakatted ja jalatsid olid alles hiljuti võrdlemisi vähe levinud. 
Võib siiski nimetada laia servaga õlgkübaraid ja punutud sandaale. 

Kuni viimase ajani oli kuivavööndi künniviljelejate majan-duslik-kultuuriline tüüp 
valdav peaaegu kõigil Vahemeremaade (kaasa arvatud Lõuna-Euroopa ja Põhja-Aafrika), 
Ees- ja Kesk-Aasia, Põhja-India, Põhja-Hiina ja Korea rahvastel. Siin kujunes mitu 
vaadeldava tüübi varianti, sealhulgas jõeorgude variant kõrgelt arenenud 
irrigatsioonisüsteemiga ja ülekaalus oleva põllundusega (Niiluse, Tigrise ja Eufrati, 
Amudarja, Induse, Gangese, Huanghe jt. suurte jõgede orundid), eelmäestiku ja 
mereranniku variant tugevasti arenenud viinamarjakasvatuse ja aiandusega, millega 
tegeldakse sageli mägedest voolava veega niisutatavail terrassidel (Vahemeremaad) ning 
oaaside variant, kus iseloomulik kultuur on datlipalm (Põhja-Aafrika ja Araabia kõrbed ja 
poolkõrbed). Euroopa kolonisatsiooni ja künniviljeluse levimise ajajärgul said Siberi 
lõunaosas, Ameerikas ning osalt Austraalias ja Okeaanias paljud vaadeldava tüübi 
majanduse ja kultuuri erijooned omasteks nii oiku-meeni nende osade aborigeenidele kui 
ka uusasunikele. Käesoleval ajal on kuivavööndi künniviljelejate majanduslik-kultuu- 
riline tüüp väga iseloomulik näiteks Lõuna-Aafrikale või Mehhikole ja teistele Kesk- 
Ameerika maadele. 

Lõunapoolse lähistroopika ja troopika rahvaste juurde jõudsid künniriistad põhja poolt 
suhteliselt hiljaaegu. Enne eurooplaste kolonisatsiooni algust XVI sajandil piirdus 
künniriistade levikuala nimetatud kliimavöötmes majanduslikult kõige rohkem arenenud 
ja tihedasti asustatud aladega, peamiselt Lõuna-ja Kagu-Aasia (Kesk- ja Lõuna- 
Hindustan, Sri Lanka, Indo-Hiina, Hiina ja Jaapani lõunaosa, Lääne-Indoneesia, 
Filipiinide rannikualad) orgudega, vähemal määral mõnede Sudaani, Etioopia ja Kirde- 
Aafrika rajoonidega. Sellepärast on arusaadav, et siin arenenud niiske troopika ja 
lähistroopika künni- 

viljelejate majanduslik-kultuuriline tüüp sai pärandiks palju iseloomulikke jooni temale 
samadel aladel eelnenud kõplavilje-lejate tüübilt. Siiski sugenes seoses üleminekuga 
künniviljelu-sele Lõuna- ja Kagu-Aasia rahvaste majandusse ja kultuuri mõndagi uut: 
intensiivne riisikasvatus üleujutatud põldudel, kunstlik niisutamine veekülluse 
tingimustes (vee otstarbekohaseks jaotamiseks), pühvlite kasutamine peamise veojõuna.* 
Niiske troopika ja lähistroopika künniviljelejate põhiliseks põllutööriistaks sai kerge 
tallata ader terava kiilu kujulise vandaga. Riisi kõrval levisid laialdaselt mitmesugused 
sooja- ja niiskuselembesed juur- ja puuviljad (muu hulgas banaanid ja tsitrused), samuti 
tee, mida esmakordselt hakati kasvatama tõenäoliselt just Kagu-Aasias. 

Künniriistade suhteliselt hilist kasutuselevõttu ja paljudes rajoonides vähest kasutamist 
kompenseeritakse Aasia kaguosas (Lõuna-Hiinas, Jaapanis, vähemal määral Indo-Hiinas 

ja Indoneesias) laiaulatusliku väetamisega (tarvitatakse ka fekaale), kõrgetasemelise 
irrigatsiooniga ja niinimetatud peenrasüstee-mis maaharimisega, mille puhul 
põllukultuure — peamiselt mitmesuguseid juur-, kaun- ja mugulvilju — kasvatatakse kit- 
sastel kõrgematel maasiiludel, mida hoolikalt kobestatakse ja väetatakse. Niisuguste 
peenarde vahele rajatakse kuivenduskraavid. Künniriistade levimisega Indiast ja Hiinast 
XVIII— XIX sajandil kõrgmäestikualade rahvaste — tiibetlaste, jiide, nuude, dulunite jt. 
juurde, kujunes neil omapärane kõrgmägede künniviljelejate majanduslik-kultuuriline 
alltüüp. Viimasele on iseloomulik selle tsooni kõplaviljelejaile omaste tunnuste ühi- 
nemine selliste joontega, mis on laenatud Lõuna- ja Ida-Aasia orgude rahvailt, kellele on 
ammugi tuttav koduloomade kasutamine põllutöödel. Siin on ülekaalus talla, hõlma ja 
laia labidakujulise sahaga rasked adrad. Veojõuna kasutatakse peamiselt sõnne ja lehmi; 
pühvleid on vähe, kohati ei ole neid üldse. Põhilised põllukultuurid, samuti koduse 
tootmise, elamu, toidu, majatarvete, rõivastuse jne. iseloomustavad jooned on 


* Nii riis kui ka kodupühvel on nähtavasti kohaliku, lõuna-aasia päritoluga. 


Künniviljelejad: 

— riisipõllu kündmine Hiinas; 
— vene harkader; 

— raske ratasader. 

jäänud kõrgmäestikualade eelloetletud rahvastel künniviljeluse levides peaaegu 
muutumatuiks. 

Peame tutvustama lugejaid veel ühe kolmanda rühma majan-duslik-kultuurilise tüübiga 
— parasvöötme metsasteppide ja metsade künniviljelejate tüübiga. See tüüp arenes 
Euroopas ning võimalik, et iseseisvalt Lõuna-Siberis ja Kaug-Idas sama kliimavöötme 
kõplaviljeluse baasil koos künniriistade lõunast ja läänest siia levimisega, mis algas 
arvatavasti juba II— aastatuhandel e. m. a. ja kestis kuni II aastatuhande esimeste sajan- 
diteni m. a. j. Põhja-Ameerika metsa- ja metsastepivööndisse tõid selle tüübi endaga 
kaasa ümberasujad Euroopast XVI— XVIII sajandil. Künniviljeluse levikuteid vanimaist 
kolletest Vahemeremaade idaosas põhja ja ida poole ei ole veel küllaldaselt uuritud. 
Euroopasse kulgesid need teed tõenäoliselt Kaukaasia ja Musta mere põhjaranniku, 
Väike-Aasia, Balkani ja Doonau jõgikonna, Apenniini ja Pürenee poolsaare kaudu kuni 
Lääne- ja Põhjamere rannikuni. Künniriistade kujutisi, mida dateeritakse II 
aastatuhandega e. m. a., on avastatud Rootsi kaljujoonistel. Arheoloogia uusimad andmed 
võimaldavad oletada, et ligikaudu samal ajal tundsid künniriistu Läänemere lõuna- ja 
idaranniku, Saksamaa ja teiste Lääne-Euroopa maade hõimud. Musta mere põhjaranniku 
sküütide hulgas oli VIII sajandil e. m. a. rühmi, keda Herodotos nimetas «kündjaiks». 
Kesk- ja Sise-Aasia kaudu võis künniviljelus juba kauges minevikus levida Lõuna- 
Siberis, Amuuri jõgikonnas ja tänapäeva Nõukogude Primorje territooriumil. Hiina 
allikad räägivad, et sušeni, mohe, uge, ilou jt. hõimud, kes elasid Amuurimaal II—I1 
aastatuhandel e. m. a., «kündsid maad kahe lojusega». Neid kirjalike allikate andmeid 
kinnitavad ka nõukogude arheoloogide uusimad materjalid. 

Parasvöötme metsastepi- ja metsaala maaviljelejate künni-riistad on väga erisugused. 
Vanimad neist olid mitmesuguse kujuga konksadrad, mis tegelikult ei kündnud, vaid 

ainult ajasid maasse vao. Kirde-Euroopa metsaaladel levis slaavi ja balti rahvastel alates 
meie ajaarvamise esimestest sajanditest laialdaselt harkader väga lihtsa seadeldisega ühe 
või kahe kaldliistu (adralusika) näol, mis küntud mulla kõrvale lükkas. Mitmesuguseid 
harkadraliike, mis sobisid kiviste ja kidurate leetmul-dade kündmiseks, laenasid 
slaavlastelt ja balti hõimudelt Ida-Euroopa soome-ugri ja osalt ka türgi-tatari rahvad, 
hiljem aga (XVII—XIX saj.) levis see koos venelastega üle kogu Siberi — Uraalist kuni 
Vaikse ookeanini. Amuuri ääres kohtasid XVII sajandi lõpul esimesed vene 
maadeavastajad Vassili Pojarkov, Jerofei Habarov jt. «kündjaid inimesi» — dauure ja 
djutšereid, 

meile juba tuttavate Kaug-Ida muistsete maaviljelejate järeltulijaid. Euraasia lõuna- ja 
läänepoolsemail aladel tulid konks-adra asemele mitmesugused peaaegu horisontaalse 
tallaga hõlm-adrad. Hõlmadra kasutamine võimaldas mullakihte läbi lõigata ja ümber 
keerata, mis oli eriti oluline rammusatel mustmulla-maadel. Paljude keeleteadlaste 
arvates on adra nimetus (nyr) slaavi keeltes pärit verbist ujuma (1bIT6).16 Teine vene 
künniriistade nimetus — pao ehk opao on suguluses analoogiliste terminitega paljudes 
indo-euroopa keeltes (lad. aratrum, pr. araire, poola radlo jt). Koos raua levimisega hakati 
kõigi künniriistade sahateri valmistama sellest metallist, kuid nende muud osad tehti veel 
kaua aega puust. Veojõuna kasutasid metsastepi-ja metsaalade maaviljelejad 
mitmesugustel ajajärkudel mitmesuguseid koduloomi, peamiselt härgi ja hobuseid. 

Enamik parasvöötme metsasteppide ja metsaalade künniviljelejate materiaalse kultuuri 
iseloomulikke tunnuseid on kujunenud sama vööndi kõplaviljelejatele iseloomulike 
joonte edasiarendamisel. Kõrge arengutaseme saavutasid siin kõik kodu-tööndus- ja 
käsitööharud, mis on seotud puidu töötlemisega, samuti rahvapärane puuarhitektuur, 
mille mälestisi on kohati (näiteks Põhja-Venemaal ja Taga-Karpaatias) säilinud meie 
päevini. Vaadeldavale majanduslik-kultuurilisele tüübile on iseloomulik ka mitmesugune 
metsatööndus (tõrvaajamine, söe-põletamine jms.), metsamesindus, hiljem ka 
kodumesindus, kasetohust ja niinest punumine, lina ja kanepi ketramine ja 
kangakudumine (sageli mustritega), samadest materjalidest mitmesugused meeste ja 
naiste rõivakomplektid, millel on kindel etnograafiline lokalisatsioon (näiteks 
põhjavenelastel sarafan — varrukateta pihikseelik ja kokošnik — naiste pidulik peakate, 
lõunavenelastel panjova — villane ruuduline või triibuline kokkuõmblemata seelik ja 
kitška — naiste pühapäeva-peaehe, ukrainlastel samalaadne seelik plahta ja peakattena 
namitka). Koos künniviljelustehnikaga levis lõunast põhja hulk põllukultuure 
(esmajoones nisu), metallitöötlemine, ratasveokid, umb-ahjud ja muid uuendusi, mis 
metsavööndi kõplaviljelejaile olid peaaegu tundmatud. Kuni põllumajanduse 
mehhaniseerimiseni XIX sajandi lõpul, XX sajandi algul kuulus enamik Euroopa ning 
eurooplaste poolt koloniseeritud Aasia ja Põhja-Ameerika maade parasvöötme 
maaelanikkonnast metsasteppide ja metsaalade künniviljelejate majanduslik-kultuurilisse 
tüüpi. 

16Võimalik, et slaavlastelt laenasid selle sõna vanad germaanlased (saksa Pjlu g, inglise plou gh) X 

VII. AJALOOLIS-ETNOGRAAFILISED VALDKONNAD 


Kõrvuti majanduslik-kultuuriliste tüüpidega eristavad nõukogude etnograafid ajaloolis- 
etnograafilisi ehk ajaloolis-kultuu-rilisi valdkondi — oikumeeni osi, mille elanikkonnal 
ühise ühiskondlik-majandusliku arenemise, pikaajaliste sidemete ja vastastikuse 
mõjutamise tõttu on kujunenud sarnased etnograafilised jooned olustikus ja kultuuris. 
Kõige selgemini ilmnevad need ühisjooned tavaliselt ainelises kultuuris — elamus, liik- 
lusvahendeis, toidus ja tarbeesemeis, rõivastes, jalatsites, pea-katetes, ehetes jms., kuid 
nad avalduvad ka mõningais vaimse kultuuri nähtustes, mis ühel või teisel määral on 
seotud majanduse ja olmega (paljud harjumused, kombetalitused, uskumused, rahvaluule 
jm.). 

Ajaloolis-etnograafilised valdkonnad nagu ka majanduslik-kultuurilised tüübid on 
ajaloolised kategooriad. Vanimad neist moodustusid juba inimkonna algse laialiasumise 
käigus Maal paleoliitikumi lõpul, mesoliitikumis ja neoliitikumis. Edaspidi muutusid 
järk-järgult nii eri ajaloolis-etnograafiliste valdkondade iseloomustavad jooned kui ka 
nende piirid. Seejuures ühed valdkonnad lagunesid täielikult, teised, vastupidi, tekkisid 
uutena. Niisugune protsess jätkus paljude aastatuhandete vältel mitmesuguste 
ühiskondlik-majanduslike formatsioonide valitsedes ürgkogukondlikust korrast kuni 
kapitalismi ja sotsialismini. Igal konkreetsel ajaloolisel epohhil alates kaugest minevikust 
kuni meie päevini on ajaloolis-etnograafilised valdkonnad maakera mitmesugustes osades 
alati kujutanud endast kindlaid ajaloolisi reaalsusi. 

Erinevalt majanduslik-kultuurilistest tüüpidest koosnevad ajaloolis-etnograafilised 
valdkonnad alati rahvastest, kes asuvad naaberterritooriumidel ja on reaalselt omavahel 
seotud, kuigi nad sageli erinevad oma ühiskondlik-majandusliku arengu taseme ja suuna, 
keele ja rassilise kuuluvuse poolest. Tuleb eristada mitut järku ajaloolis-etnograafilisi 
valdkondi — kõige suuremaid «provintse», mis hõlmavad terveid maailmajagusid *või 
suuri naabermaade rühmi, ning väiksemaid valdkondi, mis omakorda jagunevad 
allvaldkondadeks ja kohalikeks ajaloolis-kultuurilisteks rajoonideks. Meie maa piires on 
selgesti täheldatavad neli põhilist esimese järgu ajaloolis-etnograafilist provintsi: NSV 
Liidu Euroopa-osa, Kaukaasia (alljaotusega Põhja-Kaukaasiaks ja Taga-Kaukaasiaks), 
Kesk-Aasia ja Kasahstan, Siber (võimalusega eristada omaette suure valdkonnana Nõu- 
kogude Kaug-Ida). 

Üks suuremaid ajaloolis-etnograafilisi provintse on Lääne- 

Euroopa, mille piires võib eristada Kesk-Euroopa (Saksa DV ja FV), Lääne-Euroopa 
(Atlandi), Põhja-Euroopa, Vahemere (Lõuna-Euroopa) jt. ajaloolis-etnograafilisi 
valdkondi. Välis-Aasias võib lugeda iseseisvateks ajaloolis-etnograafilisteks pro- 
vintsideks Ees-(Edela-)Aasiat, mis hõlmab Türgi, Iisraeli, kõik Vahemeremaade idaosa ja 
Araabia poolsaare araabia maad, Iraani ja Afganistani; Sise-Aasiat (Mongoolia, Xinjiang 
ja Tiibet); Lõuna-Aasiat (India, Pakistan, Bangladesh, Sri Lanka); Kagu-Aasiat 
alljaotusega mandri- (Indo-Hiina) ja saarteosaks (Indoneesia ja Filipiinid); ja viimaks Ida- 
Aasiat (suur osa Hiinast, Korea ja Jaapan). Aafrikas moodustavad ühtse ajaloolis- 
etnograafilise valdkonna Magribi maad (Egiptus, Liibüa, Tuneesia, Alžeeria ja Maroko), 
mis paiknevad põhja pool Saharat; kõiki ülejäänud maid võib käsitleda teise provintsina, 
mis hõlmab niisugused piirkonnad nagu Ida-, Kesk-, Lääne- ja Louna-Aafrika, samuti 
Madagaskari saare, mille etniline ajalugu, nagu me teame, on seotud Indoneesiaga. 
Ameerikas eristatakse Põhja-Ameerika, Kesk-Ameerika ja Lõuna-Ameerika provintsi; 

kaks viimast ühendatakse sageli Ladina-Ameerikaks.17 Esimese järgu ajaloolis- 
etnograafiline provints on Austraalia ja Okeaania (edasise alljaotusega Austraalia, 
Tasmaania, Melaneesia, Mikroneesia ja Polüneesia valdkonnaks). 

Töö ajaloolis-etnograafiliste valdkondade väljaselgitamisel kogu maailma ulatuses ei 
ole praegu veel lõpetatud. Kõige suuremaid edusamme on saavutatud meie maa ajaloolis- 
etnograafi-lise rajoneerimise alal. Näiteks Siberis on eristatud niisuguseid iseloomulikke 
valdkondi nagu Jamali-Taimõri, Lääne-Siberi, Altai-Sajaani, Ida-Siberi, Kamtšatka- 
Tšuktši ja Amuuri-Sahha-lini. Kirjeldame nimetatud valdkondadest üksikasjalikumalt 
esimest ja viimast. 

Jamali-Taimõri valdkond hõlmab peaaegu kõiki neenetseid Jenissei alamjooksult idas 
kuni Kanini-Timani tundrani läänes, nganassaane ning hantide ja manside põhjapoolseid 
rühmi, kes on neenetsitelt üle võtnud põhjapõdrakasvatuse. Kõik need rahvad kuuluvad 
tundra põhjapõdrakasvatajate hulka. Selle majandustüübiga on seotud niisugused 
erijooned nagu põhja-põdranarta, surdav nahkadega kaetud püstkoda, karusnahkne 
umbriietus jms. Kuid sarnasus ilmneb ka paljudes detailides, mis annavad tunnistust eri 
päritoluga etniliste ühtsuste vahelistest kestvaist ja tihedaist sidemeist. Näiteks on Jamali- 
Taimõri 

valdkonna piires igal pool levinud rakkepõhjapõtrade pidamine, mille juurde kuuluvad 
massiivne kaldkodaratega narta, lehvikukujuline põhjapõdrarakend, põhjapõtrade 
juhtimine ohja abil vasakult poolt, karjakoera kasutamine jm. Kõigil selle valdkonna 
rahvail võib täheldada palju eriomaseid üksikasju ka elamu konstruktsioonis, rõivaste 
lõikes ja mustris. 

Amuuri-Sahhalini ajaloolis-etnograafilisse valdkonda kuuluvad niisugused Amuurimaa 
ja Sahhalini rahvad nagu tunguusi-mandžu keeli rääkivad nanaid, ultšid, orotšid, udehed, 
orokid, negidaalid, samuti neist kõigist keelelt järsult erinevad nivhid (giljakid). 
Vaatamata keelelisele mitmekesisusele ning olulistele erinevustele majanduses ja 
olustikus on kõigi nimetatud rahvaste materiaalses ja vaimses kultuuris väga palju ühiseid 
elemente: veokoerte pidamine koos erilise nartatüübiga, mille ette koerad rakendatakse 
vaheldumisi reas (maleruudustikutao-liselt), omapärased võrkpüünised kalastamiseks, 
talveelamuna maakoda, majapidamishoonetena, vahel aga ka elamutena kasutatavad 
vaiehitused, kalanaha töötlemine mitmesuguste koduste tarbeesemete ja kehakatete 
valmistamiseks, mida kaunistab sageli värviline aplikatsioon, keeruline spiraal- 
meanderorna-ment, karukultus kinnipüütud karupoja üleskasvatamisega puuris ja seejärel 
tema rituaalse ärasöömisega. See sarnasus on niivõrd suur ning ühtede kultuurijoonte 
territoriaalne vahetumine teistega toimub loetletud rahvastel niivõrd märkamatult (kui 
mitte arvestada udehesid, kes teravamalt erinevad naaberrüh-madest), et keelt kõrvale 
jättes oleks eri rahvaste vahel väga raske piiri tõmmata. Amuuri-Sahhalini valdkonna 
näite varal võib jälgida, kuidas tunguusi-mandžu hõimude järkjärgulise sissetungimise 
tagajärjel aborigeensesse paleoasiaadi etnilisse keskkonda kujunes kultuuriline ühtsus, 
kusjuures säilisid põhilised keelelised erinevused. 

NSV Liidu Euroopa-osa hästi läbiuuritud ajaloolis-etnograa-iilise valdkonna näitena 
võib tuua Ida-Baltikumi. Juba kauges minevikus, vähemalt alates II aastatuhandest e. m. 
a. asusid siin ja mõjutasid üksteist päritolult ja keelelt erinevad etnilised ühtsused läti- 


17Sellesse kuuluvad kõik USA-st lõuna pool asuvad maad, kus käesoleval ajal on ülekaalus ladina keele alusel kujunenud 
romaani keeled (hispaania, portugali ja prantsuse keel). 

leedu hõimud (kaasa arvatud preislased), kes räägivad balti keeli, ja eesti-liivi hõimud, 
kes räägivad läänemeresoome keeli. Tuues Baltimaile kaasa erinevad majanduslik-kul- 
tuurilised tüübid (metsaalade küttide ja kalastajate tüüp läänemeresoomlaste esivanemail, 
karjus-loomakasvatajate ja maa-viljelejate tüüp lätlaste ja leedulaste esivanemail), on neil 
erisuguste olustikuliste ja kultuuriliste joontega rahvastel pika aja kestel aset leidnud 
vastastikuse mõjutamise käigus sugenenud palju ühist nii majanduses kui ka kultuuris. 
Olulist osa on selles 

protsessis etendanud kõigi Baltimaade rahvaste tihedad sidemed oma naabritega — 
slaavlastega, peamiselt idaslaavlastega (venelased ja valgevenelased), osaliselt ka 
lääneslaavlastega (poolakad). Mõjutusi on tulnud ka läänest (Skandinaaviast ja Saksa- 
maalt), ja need on erineval määral puudutanud selle valdkonna kõiki rahvaid. Vaatamata 
leedulaste ja lätlaste keele suurele erinevusele eestlaste ja liivlaste keelest, on kõigi nende 
rahvaste majanduses ja kultuuris palju ühiseid jooni, nagu näiteks minevikus harkadra 
laiaulatuslik kasutamine põhilise künniriistana, viljalõikus kõvera lühivarrelise vikatiga 
(rautsiga), viljapeks-mine kepikujulise varda või koodiga, loomakasvatuse, iseäranis 
hobuse- ja seakasvatuse märkimisväärne majanduslik osatähtsus, kõikjal valitsev 
rõhtpalkelamu umbahju või kaminaga, ahjuga viljakuivati — rehe — esinemine, 
tuunikataoline peale-õmmeldud õlalappidega särk, õlul kantavad kokkuõmblemata 
villasest või linasest kangast sõbad, naiste ümmargused kumerad sõled ja palju muud. 

Sõjajärgseil aastail on nõukogude etnograafid (kaasa arvatud käesoleva raamatu 
autorid) koos teiste maade teadlastega kogunud Sise- ja Kagu-Aasia rahvastelt uusi 
materjale, mis on võimaldanud tunduvalt süvendada meie ettekujutust oikumeeni selle 
osa etnograafilisest jaotumusest. Nagu me juba teame, eristatakse siin kolme suurt 
ajaloolis-etnograafilist provintsi: 1) Sise-Aasia, 2) Ida-Aasia ja 3) Kagu-Aasia. 

Esimese neist moodustab vöönd, kus stepiküttimise ja -kori-luse baasil arenesid 
mitmesugused loomakasvatajate majandus-lik-kultuurilised tüübid (stepi ja poolkõrbe 
rändkarjakasvata-jad, kõrgmägede karjakasvatajad), mis said mõjutusi sellesama 
maastiku- ja kliimavöötme maaviljelejate rühmadelt ning avaldasid mõju neilegi. 
Antropoloogiliselt kuulub selle provintsi rahvastik kontinentaalsete mongoliidide hulka; 
ainult lõunas (Tiibetis) toimub üleminek vaikse ookeani mongoliididele. Sise-Aasia 
etnilist ajalugu iseloomustavad vastastikused mõjutused altai keelkonna rahvaste — 
türgi-tatarlaste, mongolite, osalt ka tunguuside ja mandžude, ning hiina-tiibeti keelkonna 
rahvaste — tiibetlaste eneste ja neile lähedaste hõimude, hiljem aga hiinlaste vahel. 
Provintsi läänepiiril etendasid etnogeneesis suurt osa ka indoeurooplased, peamiselt 
iraani rahvad. Provintsi piires võib eristada mitut ajaloolis-etnograafilist valdkonda 
(Mongoolia, Xinjiang, Tiibet). 

Ida-Aasia provintsis arenesid alates kaugest minevikust (vähemalt mesoliitikumist ja 
neoliitikumist) kahe kliimavöötme: niiske lähistroopika (lõuna pool Oinlingi ja saartel) ja 
kuiva parasvöötme majanduslik-kultuurilised tüübid. Esimese rühma 

tüübid on siit peaaegu kadunud, säilides kõige kauem Taivanil, Riukiul ja Jaapani 
põhjaosas. Teise rühma tüübid, mida esindavad niiskete lähistroopikametsade ja kuivade 
steppide kõpla-viljelejad, saavutasid kõige kõrgema arengutaseme provintsi lõunapoolses 
osas, kus nad jäid valdavaks mitmesuguste tiibeti-birma, tai, moni-khmeri ja indoneesia 
rahvaste hulgas kuni XVII—XIX sajandini. Kolmanda rühma tüübid levisid põhjast 

lõunasse koos hiinlaste laialiasumisega, alates I aastatuhandest e. m. a. Künniviljeluse 
võtted levisid selle provintsi põhjaossa, Huanghe jõgikonda, nähtavasti läänest — Kesk- 
ja Ees-Aasiast. Ida-Aasia on etnogeneesi vaatekohalt vaikse ookeani mongolii-dide ja 
hiina-tiibeti keelkonna rahvaste, samuti korealaste ja jaapanlaste kujunemise vöönd. 
Korealased ja jaapanlased, liikudes järk-järgult põhjast lõunasse ja osalt läänest itta, ja 
muistsed ekvatoriaalsed rassid, kes on laialdaselt levinud mo-nide-khmeride, 
indoneeslaste ja ainude, osalt ka vietnamlaste ja tailaste esivanemate hulgas, mõjutasid 
vastastikku teineteist. Vietnamlast ja tailasi elunes Ida-Aasia provintsi piires seni, kuni 
siia asusid hiinlased ja jaapanlased. Ida-Aasia hõlmab nelja selgesti eristatavat ajaloolis- 
etnograafilist valdkonda: Põhja-Hiina, Lõuna-Hiina, Korea ja Jaapan. Lõuna-Hiina ala 
kuulus kuni IV —V sajandini m. a. j, Kagu-Aasia asiaatliku provintsi koosseisu ning alles 
asustumisel hiinlastega ja viimaste kokkupuutumisel kohalike rahvastega «läks» üle Ida- 
Aasiale. 

Kagu-Aasiat iseloomustab mitmesuguste niiskes troopikas ja lähistroopikas kujunenud 
majanduslik-kultuuriliste tüüpide arenemine ja omavaheline vastastikune mõjutamine. 
Neid tüüpe esindasid metsakorilased ja -kütid tüübi omapärase mägi-variandiga, ranniku 
«mereandide» korjajad ja kalastajad, palav-vöötme kõplaviljelejad ja viimaks sellesama 
kliimavöötme künniviljelejad. Peale viimase on kõik loetletud tüübid tekkinud Kagu- 
Aasia piires; künniviljelus jõudis siia aga võrdlemisi hiljuti (meie ajaarvamise esimestel 
sajanditel) tõenäoliselt kahte teed pidi (Indiast ja Hiinast) ega levinud kaugeltki mitte 
kõikjale. Selle provintsi etnilist ajalugu iseloomustavad vastastikused mõjud 
ekvatoriaalsetesse rassidesse kuulunud ja tõenäoliselt paapua ja austraalia tüüpi keeli 
kõnelnud põlisrahvastiku ning Lõuna-Aasia kontaktsesse rassirühma, keeleliselt aga 
indoneeslaste ja moni-kmeride, hiljem ka vietnamlaste, tailaste, tiibeti-birmalaste ja 
miao-jaode hulka kuuluvate ümberasujate vahel. Need siirded algasid II aastatuhande 
keskel e. m. a. naabruses asuva Ida-Aasia provintsi lõunapoolsetelt rannikualadelt (Hiina 
lõunaosast) ja jätkuvad tänapäevani. Kagu-Aasia piires on selgesti eristatav mandri- ja 
saarteosa, kusjuures esimese alljaotusteks 

on Lääne-Indo-Hiina (Birma, Tai) ja Ida-Indo-Hiina (Laos, Kambodža, Vietnam) 
valdkond, teise alljaotusteks aga Lääne-Indoneesia (Sumatra, Jaava, Madura, Bali, 
Kalimantan ja väikesed naabersaared), Ida-Indoneesia (Malai arhipelaagi kõik ülejäänud 
saared) ja Filipiinide valdkond. 


VIIL. KAS MAJANDUSLIK-KULTUURILISED RÜHMAD 
LANGEVAD UHTE ETNILISTE JA RASSILISTE RUHMADEGA? 


Väga huvitava küsimuse moodustab majanduslik-kultuuriliste tüüpide ja ajaloolis- 
etnograafiliste valdkondade vastastikune seotus, samuti nende vahekord etniliste, 
keeleliste ja rassiliste ühtsustega. On selge, et üht ja sedasama majanduslik-kultuuri-list 
tüüpi võib leida mitmesugustes ajaloolis-etnograafilistes valdkondades, mis sageli asuvad 
üksteisest kaugel. Ajaloolis-etnograafilised valdkonnad võivad kujuneda nii ühe 
majandus-lik-kultuurilise tüübi kui ka mitme niisuguse tüübi baasil nende pikaajalise 
vastastikuse toime tulemusena. Näiteks suurte jõgede äärsete paiksete kalastajate tüüpi 
võib kohata nii Lääne-Siberi valdkonna hantide ja manside kui ka neist kaugel asuva 
Amuuri-Sahhalini valdkonna nivhide juures. Ajaloolis-etno-graafilise valdkonna näiteks, 

mis on kujunenud ühe majandus-lik-kultuurilise tüübi baasil, võib olla meile juba tuttav 
Jamali-Taimõri valdkond, mille kõigile rahvastele on iseloomustav tundra 
põhjapõdrakasvatus. Teine eelkirjeldatud ajaloolis-etnograafiline valdkond — 
Baltimaade valdkond — kujunes, nagu me nägime, vähemalt kahe majanduslik- 
kultuurilise tüübi, metsaala küttide ja kalastajate ning lõunast tulnud maavilje-lejate ja 
karjakasvatajate tüübi vastastikuse mõjutamise protsessis. Hiljem arenesid selle 
valdkonna piires ka teised majan-duslik-kultuurilised tüübid ja kohalikud alltüübid: 
metsavööndi künniviljelus, produktiivne loomakasvatus, töönduslik mere-kalastus ja 
mereloomade (peamiselt hüljeste) küttimine. 

Väga keerukad on majanduslik-kultuuriliste tüüpide ja ajaloolis-etnograafiliste 
valdkondade suhted konkreetsete etniliste ühtsustega. Esimeste arenemine ja levimine 
maakera mitmesugustes osades on seostatav rahvastega, kes räägivad erinevaid, sageli 
mitte suguluses olevaid ja isegi omavahel mitte kokkupuuteis olnud keeli. Näiteks tundra 
põhjapõdrakasvatus levis nii Kirde-Siberi rahvaste hulgas, kes räägivad tšuktši-korjaki 
rühma keeli, kui ka Loode-Siberi neenetsite ja nganassaanide hulgas, kes räägivad 
omavahel lähedases suguluses olevaid 

samojeedi keeli. Niisamuti on levinud ka inimkonna üks vanemaid majanduslik- 
kultuurilisi tüüpe — troopika korilaste ja küttide tüüp Aasia lõuna- ja kaguosas, 
Okeaanias, Ameerikas ja Aafrikas mitmesuguste hõimude hulgas, kes kuuluvad täiesti eri 
keelkondadesse. Paljud neist hõimudest on käesoleval ajal oma emakeele unustanud ja 
kasutavad rohkem arenenud naabrite keeli: Tseiloni vedad näiteks räägivad indo-euroopa 
singalite keelt; Malaka senoid ja semangid — moni-khmeri keeli. 

Ühte ja samasse ajaloolis-etnograafilisse valdkonda võivad kuuluda eri keeli rääkivad 
rahvad, kuigi sel juhul on üksteise vastastikune keeleline mõjutamine möödapääsmatu. 
Näiteks Amuuri-Sahhalini valdkonnas eristuvad selgesti kaks keelerühma: nivhi (giljaki) 
rühm ja tunguusi-mandžu rühm, kuhu kuuluvad negidaalid, nanaid, ultšid, orotšid, 
udehed ja orokid. Kuid paljude etnograafide ja keeleteadlaste arvates on tunguusi- 
mandŽu rannikurahvaste keeli tugevasti mõjutanud paleoaasia keeled, mida nähtavasti 
kõneles Amuurimaa, Primorje ja Sah-halini vanim elanikkond. 

Suuri majanduslik-kultuurilisi erinevusi täheldatakse sageli ühe ja sama rahva 
etnograafiliste rühmade vahel. Näiteks baš-kiirid jagunesid alles võrdlemisi hiljuti (XIX 
sajandi lõpul, XX sajandi alguses) mitmeks omapäraseks kohalikuks rühmaks. 
Kagupoolseil baškiiridel oli ränd- või osaliselt rändeluviis, nad tegelesid peamiselt 
loomakasvatusega, elasid lahtivõetavais ja siirdavais jurtades. Loodepoolsed baškiirid 
olid ammu paikseiks muutunud; nende majanduses etendas põhiosa maaviljelus ja osalt 
töönduslik küttimine, elamuiks olid alatised rõhtpalkehi-tised, mis sarnanesid vene 
taredega. Sama olulisi etnograafilisi erinevusi võis täheldada laplaste (saamide) eri 
rühmade vahel, kes elavad Euroopa äärmises põhjaosas Norra, Rootsi, Soome ja NSV 
Liidu piires. Rannikulaplased elavad suuremalt osalt paikselt alatistes asulates 
rõhtpalkmajades ja tegelevad peamiselt kalapüügiga. Lapimaa sisealade laplased, kes 
asuvad merest eemal, elasid alles hiljuti rändrahvana, tegelesid põhjapõdra-kasvatusega 
või metsikute põhjapõtrade küttimisega ning elasid siirdavais koonilistes püstkodades. 

Veel üheks eri etnoste majanduslik-kultuurilise diferentseerumise ilmekaks näiteks on 
NSV Liidu kirdeosas, peamiselt Tšuktši ja Korjaki rahvusringkondades elavad tšuktšid ja 
korjakid. Kumbki rahvas jagunes kahte rühma. Mererannikul elavate paiksete tšuktšide ja 

korjakkide põhitegevusalaks oli suurte mereloomade — morskade ja viigerhüljeste 
küttimine. Jahti peeti harpuuniga paadist, mille karkass oli üle tõmmatud looma- 
nahkadega. Maismaal liikumiseks peeti sõidukoeri, keda toideti 

mereloomade liha ja kalaga. Vanasti oli elamuks avar ja sügav maakoda kahe 
sissepääsuga — ülalt pääses sisse läbi suitsuava, alt — maa-aluse käigu kaudu. Sisemaa 
tundrates asuvail tšukt-šidel ja korjakkidel oli rändeluviis, nende peategevusala oli 
põhjapõdrakasvatus, millega oli tihedasti seotud majandusliku tegevuse kogu aastane 
tsükkel. Rändtšuktšid ja -korjakid sõitsid nartadel, mida vedasid põhjapõdrad. 
Traditsiooniliseks elamuks oli surdav jaranga, mis koosnes kahest osast — silindrilisest 
sõrestikust ja koonilisest katusest. Sõrestik tehti ritvadest, katteks olid põhjapõdranahad. 
Jaranga sees moodustati põhja-põdranahkadega kõigist külgedest suletud omapärane 
kuubikujuline ruum. Tšuktšide ja korjakkide paiksete ja rändrüh-made vahel oli arenenud 
naturaalne vahetuskaubandus. Rannikuelanikud tõid mereloomade nähku ja rasva ning 
said vastu põhjapõdrakasvatuse saadusi. Sellel vahetusel oli niivõrd tähtis osa, et mõlema 
rahva paiksed ja rändrühmad olid omavahel majanduslikult lahutamatult seotud. 

Tunduvad etnograafilised erinevused olid kuni XIX sajandi lõpuni, XX sajandi alguseni 
ka vene rahva kahe peamise alljaotuse traditsioonilises kultuuris. Põhjapoolsed 
suurvenelased elasid kõrgetes rõhtpalkmajades, mille põrand oli maapinnast tunduvalt 
kõrgemale ehitatud. Selle all asus avar kelder, mõnedes rajoonides aga isegi terve 
alumine korrus, mida kasutati elu- või laoruumina. Karjatara oli vahetult elumaja kõrval, 
sageli sellega ühe katuse all, nii et kõik elu- ja majandushooned moodustasid ühe ehitise, 
mida vahel etnograafiakirj anduses nimetatakse maja-õueks. Põhja-suurvene talupojad 
kuivatasid koristatud vilja enne peksmist spetsiaalsetes ehitistes (rehtedes), kus vili 
asetati partele lõkke kohale. Pesti suitsusaunas. Enamikul ehitistel olid viilkatused, 
kattematerjaliks peamiselt lauad. 

Lõunapoolsetel suurvenelastel olid samuti rõhtpalktared, kuid need ehitati peenemaist 
palkidest ning vahel mätsiti saviga üle. Niisugustes taredes tehti põrand otse maapinnale 
või vaid üsna veidi kõrgemale; tuntud olid ka tambitud savipõrandad. Karjalaut ja muud 
majandushooned paigutati eluhoonest eraldi, tavaliselt ääristades nendega nelinurkselt 
või vene n kujuliselt õue. Rehte ega sauna ei olnud, pesti väga suurtes vene ahjudes. 
Lõuna-suurvenelaste elamute ja majandushoonete katustel oli enamasti neli kaldpinda 
(kelpkatused), kattematerjaliks kasutati peamiselt õlgi. 

Väiksemad ei olnud erinevused ka põhja- ja lõunapoolsete suurvenelaste 
traditsioonilises riietuses, eriti naiste rõivastes. Põhjavene rühmades kandsid talunaised 
alussärki, millel olid 

kubermang, 1860-ndad aastad; 

2 — pomoori tütarlapsed sara 


1 — lõunavene naise 


Lõuna 


13 Rahvad. rassid. 


õlal sirged vahetükid, ja selle peal tavaliselt sarafani, mis igas rajoonis võis olla eri 
lõikega, kuid oli alati kõikjal õlapaeltega, mille alt särgi ülaosa välja paistis. Naiste 
mitmesuguste peakatete seas olid kõige iseloomulikumad kõrged, kõva alusega 
kokošnikud ja sorokad. Lõunavene talunaiste särgid lõigati sageli rombikujuliste 
(viltuste) vahetükkidega. Särgi peale pandi eriline kokkuõmblemata, tavaliselt villane 

seelik (panjova). Lõuna-suurvene külas vanasti sarafani ei tuntud. Naiste tradit- 
sioonilisteks iseloomulikes peakatteiks olid kahe «sarvega» kitškad ja pearätid (tanud). 

Olulisi erinevusi vene rahva kahe põhirühma vahel on täheldatud ka folkloori 
valdkonnas. Näiteks bõliinad, mis ülistavad vanavene kangelaste vägitegusid, on säilinud 
ainult mõnedes põhja-suurvene piirkondades (peamiselt tänapäeva Karjalas, Arhangelski 
ja Murmanski oblastis), kuigi on oma päritolult ja temaatikalt üldveneliku iseloomuga. 
Lõunapoolsed suurvenelased bõliinasid ei tundnud. 

Naiste peakatted: 

1 — lõunavene sarviline 
kitška. Rjazani ku- 
bermang; 

2 — põhjavene kokošnik 
eest-= ja tagantvaa- 
tes. Vologda kuber- 
mang, XIX sajand. 


traditsioonilises olmekultuuris märgatavaid erinevusi. Näiteks Lääne-Eestis künti 
peamiselt ühehõlmalise adraga, Põhja- ja Lõuna-Eestis kasutati mitmesuguseid atru Kuigi 
rehielamu oli üldlevinud, leidus Saaremaal ka teist tüüpi elamuid. Setudel olid aga vene 
ahjuga tared. Põhja-Eesti naiste-xoivastuses olid iseloomulikud nn. käised — lühikesed, 
vaevu vööni ulatuvad pluusid pikkade varrukatega; seoses sellega õmmeldi alussärgid 
siin ilma varrukateta või väga lühikeste varrukatega. Eesti teistes osades olid ülekaalus 
käistega särgid, millel oli õlgadel väljaõmblus. Setud kandsid särgi peal vene sarafaniga 
sarnanevat, lahtiselt üle õla visatud rüüd. 


136 


Konkreetne historistlik lahendus tuleb anda ka majanduslik-kultuuriliste tüüpide, 
ajaloolis-etnograafiliste valdkondade ja inimrasside vastastikuse seotuse küsimusele. 
Oikumeeni eri osades võib üks ja seesama majanduslik-kultuuriline tüüp kujuneda eri 
rassidesse kuuluvatel populatsioonidel. Kõige vanem troopikametsade korilaste ja küttide 
tüüp on ühtviisi iseloomulik Kesk-Aafrika negriidseile pügmeedele, australiidseile veda- 
dele, senoidele ja toaladele Lõuna-Aasias ja mongoliidseile indiaanlastele Lõuna- 
Ameerika sisepiirkondades. Klassiühiskonna koidikul kujunenud stepi ja poolkõrbe 
rändkarjakasvata-jate majanduslik-kultuuriline tüüp esineb nii Sise-Aasia mongoli ja 
türgi-tatari rahvastel, kes kuuluvad enamasti mongolii-dide hulka, kui ka Ees-Aasia ja 
Põhja-Aafrika araablastel, kes rassiliselt kuuluvad lõunapoolsete europiidide 
(melanokroii-dide) hulka. Ajaloolis-etnograafilised valdkonnad võivad samuti hõlmata 
mitmesuguse rassilise ilmega populatsioone. Kuid sel juhul eeldab nende kuulumine ühte 
valdkonda pikaajalisi ajaloolisi sidemeid ja järelikult võimalust rassierinevusi metissat- 
siooni tulemusena järk-järgult tasandada. Näiteks Baltimaade ajaloolis-etnograafilise 
valdkonna kujunemisest võtsid osa ühelt poolt läänemeresoome hõimud, teiselt poolt 
balti hõimud. Esimeste hulka kuulusid nii europiidsed kui ka mongoliidsed komponendid, 
kes juba muistsetel aegadel on idast (Uraalist ja Lääne-Siberist) Baltikumi tunginud. 
Teiste hulgas olid nende levimise ajal Baltikumis II aastatuhandel e. m. a. valdavad 
massiivsed pikapealised europiidid, mongoliidsed lisandid neil nähtavasti puudusid. Kui 
läänemeresoome ja balti hõimud Baltikumis kohtusid, oli neil olulisi rassierinevusi, 
paleoantropoloo-gilised materjalid kinnitavad seda täiesti veenvalt. Kuid aja jooksul need 
erinevused tunduval määral tasandusid, kuivõrd mõlemad hõimurühmad — tänapäeva 
leedulaste, lätlaste, eestlaste ja liivlaste esivanemad — olid paljude sajandite vältel 
omavahel intensiivseis majandus- ja kultuurisuhetes, millega, kaasnes bioloogiline 
segunemine. Seega ei ole mingit alust majanduslik-kultuurilisi tüüpe ja ajaloolis- 
etnograafilisi valdkondi põhjuslikult seostada rassidega. Kui sellised seosed ka tekivad, 
siis on neil alati ajalooliselt mööduv, kuigi sageli üsna pikaajaline iseloom ning nad ei saa 
mõjutada rahvaste ühis-kondlik-majanduslikku ja kultuurilist arengut. 

195 


IX. ÜHISKOND JA KULTUURI STEREOTÜÜBID 


Klasside-eelses ürgaja ühiskonnas oli iga konkreetse hõimu-populatsiooni kõigil 
inimestel enam-vähem ühesugune eluviis, millele vastas ühtne materiaalne ja vaimne 
kultuur. Teatud olmeerinevused, seotud tööjaotusega, olid populatsioonisiseselt olemas 
ainult erinevate soo ja vanuserühmade — laste, noormeeste ja tütarlaste, täiskasvanud 
meeste ja naiste ning vanakeste vahel. Ürgaja hõimude materiaalne kultuur sõltus nii 
nende tootlike jõudude arengutasemest ja tootmissuhetest kui ka ümbritsevast 
geograafilisest keskkonnast. Näiteks küttide, korilaste ja kalastajate elamu Lõuna-Aasia, 
Aafrika, Ameerika, Austraalia ja Okeaania palavvöötmes kujutas endast enamasti kerget 
tuulevarju, seinteta varjualust või mitmesuguse kujuga primitiivset okstest ja lehtedest 
onni. Parasvöötmes olid mitmesugustel sellesama esimese rühma majanduslik- 
kultuurilistesse tüüpidesse kuuluvatel rahvastel ülekaalus juba kindlamad ümmargused 
või nelinurksed ehitised, mis sageli olid maasse kaevatud ning mille seinad ja katus 
kaitsesid hästi külma ja tuule eest. Subarktilistel ja arktilistel aladel soojustati niisuguseid 
ehitisi veelgi hoolikamalt kahekordsete seintega, tuulekodadega, muldvallidega, nahkade 
ja karusnahkadega jms. Eskimod tundsid tõelisi lumemajasid. 

Ürgaja hõimude toidu määrasid peaaegu täielikult loomaliigid, kellele oli võimalik jahti 
pidada, ja taimeliigid, mis andsid söödavaid juuri, mugulaid, seemneid, marju, vilju ning 
vahel isegi värsi, võsusid ja lehti. Kehakatted olid troopikas ja lähis-troopikas väga napid, 
külmematel laiuskraadidel aga muutusid aina täielikumaks, hõlmates mitte ainult rõivaid, 
vaid ka jalatseid ja peakatteid. Iga hõim või sugulashõimude rühm kuulus reeglina ühte 
või teise majanduslik-kultuurilisse tüüpi ja teatud ajaloolis-etnograafilisse valdkonda. 

Muistsete hõimude vaimse kultuuri määras põhiliselt nende ühiskondlik kord ja ainult 
piiratud määral mõjutasid seda ka looduslikud tingimused. Kõikjal iseloomustasid seda 
vaimset kultuuri perekonna- ja abielunormid, tavad, kombed ja kombetalitused, mis olid 
seotud eksogaamse sugukonna organisatsiooniga. Hõimureligioonide põhivormiks oli siis 
totemism18, s. t. usk sugukondade ja fraatriate põlvnemisse kujutletavaist esivanemaist 
(loomadest, taimedest, kividest, mägedest, jõgedest jms.), nende religioonide peamised 
elemendid aga olid maagia, fetišism 

(mitmesuguste esemete austamine) ja animism (loodusesemete, -jõudude ja -nähtuste 
hingestamine).19 Kõigil ürgaja hõimudel oli füüsika-, aritmeetika- ja meditsiinialaseid 
algteadmisi, mis olid kontrollitud igapäevases töö- ja elupraktikas, ka olid nad tuttavad 
mitmesuguste kujutava ja dekoratiivkunsti liikidega, neil oli tantsu-, luule- ja 
muusikaloomingut, mis oli osaliselt seotud religioossete uskumuste ja kultusega. 

Seega ürgkogukondliku korra ajal oli igale etnosele iseloomulik ühtne kompleks 
vastastikuses seoses olevaid ainelise ja vaimse kultuuri nähtusi ning neist tingitud 
käitumisnorme. Niisugust kompleksi võib nimetada kultuuri stereotüübiks, millel oli kin- 
del paigutus ruumis ja püsivus ajas, kuigi ta muutus järk-jär-gult etnose enese ajaloolise 
arenemise käigus. Ürgaja etnoste kultuuri stereotüübid võisid omavahel tugevasti erineda 
vormilt, kuid inimkonna ajaloo koidikul olid sarnased sisult. 

Klassiühiskonnas eri etnoste olustikuline ja kultuuriline samalaadsus pikkamööda 
kaob ja kultuuri sotsiaalne spetsiifika ei lange enam täielikult etnilise spetsiifikaga kokku. 
Üheainsa kultuuri stereotüübi asemel kujuneb igal rahval mitu niisugust stereotüüpi, mis 
peegeldavad rahvastiku erisuguste sotsiaalsete, professionaalsete ja territoriaal- 
majanduslike rühmade olustiku ja kultuuri erijooni. See protsess algas juba 
kapitalismieelsetes klassiühiskondades. Orjapidajate, vabade ühiskonnaliikmete ja orjade 
eluviis orjanduslikus ühiskonnas või pärisorjapidajate-mõisnike ja pärisoriste talupoegade 
eluviis feodaalühiskonnas oli väga erinev. Spetsiifilised jooned kujunevad linnaelanikest 
käsitöölistel, kaupmeestel, ametnikel, majateenijatel, intelligentsil, deklasseerunud 
linnakehvikutel ja mitmesugustel teistel rühmadel. Võib isegi kinnitada, et varastes 
klassiühiskondades ei kuulunud linnarahvastik majanduslik-kultuuriliste tüüpide ja 
ajaloolis-etnograafiliste valdkondade koosseisu. Kuid need tüübid ja valdkonnad 
säilitasid kuni kapitalismiperioodini oma tähenduse maaelanikkonna suhtes eranditult 
kõigis maailma maades, sest alates maaviljeluse ja loomakasvatuse tekkimisest 
neoliitikumis on ju peaaegu 10 000 aasta vältel kuni XIX— XX sajandini valdav enamik 
inimesi tegelnud just põllumajanduse nende kahe haruga. Kapitalismieelsel ajajärgul oli 
linnaelanik-kond ja põllumajandusega mittetegelev maaelanikkond kõigil rahvastel väga 
väikesearvuline. 


18Tootem tähedab indiaani odžibve (algonkinite rühmast) hõimu keeles tema Su gukond. 
19Tootem tähedab indiaani odžibve (algonkinite rühmast) hõimu keeles tema SU gukond. 

Kapitalistliku korra arenemisega (algul veel feodaalühiskonna rüpes), tööstuse ja 
kaubanduse erikaalu tõusmisega majanduses ning uute antagonistlike klasside — 
kodanluse ja proletariaadi 


* Maagia (kr. mageia) — nõiakunst, võlumine, nõidus; fetiš (portug. feitigo) — 
amulett, ese, mida austatakse; animism (lad. animus — hing). 

kujunemisega kasvab järk-järgult linnaelanikkond, kes hakkab etendama üha suuremat 
osa rahvaste majandus-, ühiskondlikus ja kultuurielus. Euroopas algas see protsess Itaalia 
põhjaosas juba XIV —XV sajandil, Hlandrias ja Hollandis XVI—XVI sajandil, 
Inglismaal, mis sai maailma esimeseks tõeliselt kapitalistlikuks maaks — peamiselt 
XVIII sajandil, teistes riikides (kaasa arvatud Venemaa) veelgi hiljem, XIX sajandil ja 
XX sajandi algul. 

Eurooplaste koloniaalekspansiooni ajastul XVI-—-XIX sajandil loodi tingimused 
kapitalismi arenemiseks ka väljaspool Euroopat: kõigepealt Põhja-Ameerikas, hiljem 
Ladina-Ameerikas, Aasias, Austraalias, Okeaanias ja Aafrikas. XIX— XX sajandile on 
eriti iseloomustav urbaniseerumisprotsess (lad. urbs — linn), s.t. linnarahvastiku väga 
kiire kasvutempo. Paljudes maades kaasnes selle protsessiga maaelanikkonna suhteline ja 
absoluutne vähenemine. Vastavalt kapitalismi arenemisele külas ja suure osa talupoegade 
vaesumisele suundus maarahvastikku massiliselt linnadesse ja liitus seal 
tööstusproletariaadiga. Samal ajal kui maailma rahvastiku üldine kasv aastail 1800— 
1950 oli 2,6-kordne, kasvas linnaelanikkond peaaegu 25 korda. Kõige urbaniseerunum 
maa maailmas oli esialgu Inglismaa, mille linnades möödunud sajandi lõpul elas juba üle 
75% elanikkonnast. Kuid juba möödunud sajandi lõpuks jõuavad urbaniseerumise 
tempolt Inglismaale järele Saksamaa ja USA. XX sajandil kasvavad kiiresti linnad 
mõnedes Aasia ja Ladina-Ameerika maades, eriti Jaapanis, Hiinas, Indias, Argentiinas ja 
Brasiilias. 

Kommunaalmajanduse areng (linnatransport, veevarustus ja kanalisatsioon, 
gasifitseerimine ja elektrifitseerimine, ühiskondlik toitlustamine jms.) soodustas 
mitmemiljonilise elanikkonnaga hiigellinnade tekkimist, kohati ka nende kokkukasvamist 
tohutuiks tiheda linnahoonestuse areaalideks, niinimetatud konurbatsioonideks (lad. con 
— koos). Käesoleval ajal elab linnades üle kolmandiku kogu maakera elanikkonnast, 
Austraalias ja Okeaanias 75%, Ameerikas üle 60%, Välis-Euroopas 55%, Välis-Aasias 
üle 20%. Väga suur on linnarahvastiku protsent Suurbritannias (81%), Austraalias (90%), 
Iisraelis (78%), Saksa FV-s (82%) ja USA-s (74%). 

Kiire tehniline progress, põhjalikud muutused elanikkonna sotsiaalses struktuuris, 
klassivõitluse teravnemine, tohutu migratsioon, urbaniseerumine, erinevate rahvaste 
vastastikune mõju ja segunemine, mis on eriti tugev suurtes linnades, poliitilise elu 
aktiviseerumine — kõik need kapitalismiajajärgule väga iseloomulikud nähtused on õige 
tugevasti mõjutanud kogu inimkonna materiaalse ja vaimse kultuuri arengut. Selles 
arenguprotsessis 

on täheldatud kahte vastakat ja samal ajal omavahel läbipõimuvat tendentsi: ühest 
küljest on jätkunud rahvaste kultuuri ja olme diferentseerumine seoses uute sotsiaalsete, 
professionaalsete ja territoriaalsete kultuuri stereotüüpide tekkimisega rahvas endas; 
teisest küljest on tol ajal majanduslikult kõige arenenumate, peamiselt Euroopa rahvaste 

materiaalse ja vaimse kultuuri baasil kujunenud mõned üldised kultuurilised ja 
olustikulised erijooned, mis koos eurooplaste laialiasumisega ja mandritevaheliste 
sidemete arenemisega on järk-järgult levinud kogu maailmas. 

Just kapitalismi perioodil, peamiselt XIX— XX sajandil arenesid välja meile 
harjumuspärased linnaehituse, mehaanilise maismaa-, vee-, seejärel ka õhutranspordi, 
kommunaalmajanduse ja olmeteeninduse, kaubandusvõrgu, paljukorteriliste elamute, 
kodusisustuse ja mööbli, toidunõude ja tarbeesemete, toi-tumisrežiimi, söökide, jookide, 
meeste, naiste ja laste riietuse, jalatsite ja peakatete, perekondlike ja ühiskondlike 
käitumisnormide, moraali ja eetika, rahvahariduse kõigi astmete, kirjanduse ja 
ajakirjanduse, kujutava ja dekoratiivkunsti, muusika, tantsu ja teatri, hiljem raadio ja 
televisiooni vormid. See protsess, mida välismaa töödes sageli nimetatakse vesterniseeru- 
miseks (ingl. toest — lääs), haaras algul enamiku Euroopa maid (kaasa arvatud 
Venemaa), samuti Põhja- ja Ladina-Ameerika, Austraalia, Okeaania ja Lõuna-Aafrika, 
mida eurooplased olid koloniseerinud. Vastavalt kapitalismi arenemisele sai vesterni- 
seerumine iseloomulikuks ka paljude Aasia ja Aafrika maade ühiskondlikule ladvikule — 
algul Jaapanis, seejärel Indias, Hiinas, Indoneesias, Indo-Hiinas, Iraanis, Türgis, 
Egiptuses, Alžee-rias, Madagaskaril jm. Kuid kõigis nimetatud maades põimusid kultuuri 
ja olme «läänelikud» jooned kohalike, etniliselt eri-omaste joontega, mis sageli muutusid 
omapärasteks rahvusliku vabastusliikumise sümboliteks võitluses imperialistidega. 

Samaaegselt vesterniseerumise ja kultuurilise omapära eest võitlemise vastuolulise 
protsessiga süvenevad kontrastid kultuuris ja olmes rahvastiku erinevate sotsiaalsete 
rühmade vahel, mis on tingitud nende kohast ühiskondlikus tootmises ja sellele vastavast 
ideoloogiast. «Igas rahvuslikus kultuuris on kaks rahvuslikku kultuuri,» kirjutas V. I. 
Lenin 1913. aastal. «On Puriškevitšite, Gutškovideja Struvede suurvene kultuur, — kuid 
on ka suurvene kultuur, mida iseloomustavad Tšernõševski ja Plehhanovi nimed. 
Ukrainluses on kaks samasugust kultuuri, nagu ka Saksamaal, Prantsusmaal, Inglismaal, 
juutidel jne.»20 

Ning veel: «Igas rahvuslikus kultuuris on kas või väljaarenema-tud demokraatliku ja 
sotsialistliku kultuuri elemendid, sest igas rahvuses on töötavad ning ekspluateeritavad 
hulgad, kelle elutingimused paratamatult tekitavad demokraatlikku ja sotsialistlikku 
ideoloogiat. Kuid igas rahvuses on ka kodanlik kultuur (enamasti aga veel mustasajaline 
ja klerikaalne) — sealjuures mitte ainult «elementide» näol, vaid valitseva kultuuri 
näol.»* 

Aga kui suured ka ei oleks sotsiaalsete rühmade kultuuri ja olme erinevused ühe rahva 
piires, ei hõlma nad kunagi kogu tema kultuuriomandit, eriti saavutusi teaduse, kirjanduse 
ja kunsti vallas. A. Puškini, 1. Repini ja D. Mendelejevi progressiivne looming 
moodustab esmajoones vene kultuurivaramu lahutamatu osa ja ainult selle kultuuri kaudu 
saab kogu eesrindliku inimkonna omandiks. Samuti on läinud eesti rahva panusena 
maailmakultuuri kullafondi valgustaja ja «Kalevipoja» koostaja Fr. R. Kreutzwaldi 
loominguline pärand, eesti rahvusteatri looja ja luuletaja Lydia Koidula, kirjanike E. 
Vilde, A. H. Tammsaare, O. Lutsu, hiljem J. Smuuli, D. Vaarandi, heliloojate E. Kapi ja 
G. Ernesaksa, kunstniku A. Laikmaa, lauljate T. Kuusiku ja G. Otsa, neurokirurgia 
pioneeri L. Puusepa, arheoloogi ja etnograafi H. Moora, keeleteadlase P. Ariste ja teiste 
väljapaistvate eestlaste loometegevus. Sedasama võib öelda ka iga teise rahva 


20Lenin, V.1. Teosed. 20. kd., Ik. 15. 

kultuuripanusest maailma tsivilisatsiooni. Kuid ainult üleminekul sotsialismile saavad 
progressiivsed, demokraatlikud kultuurielemendid igakülgselt areneda ning muutuvad 
valitsevaiks, sel ajal kui reaktsioonilised, kodanluse ja mõisnike kultuuri elemendid 
hääbuvad. 


UUS JA VANA KULTUURIS 

Mmimühiskonna kogu ajaloo vältel toimib tema kultuuris uue ja vana, innovatsiooni (lad. 
innovatio — uuendamine) ja traditsiooni (lad. traditio — edasiandmine) pidev 
vastastikune mõju. Meie loomseil esivanemail ei olnud mingit kultuuri. Sellepärast on 
selge, et muistsete hominiidide ilmumine ise nende sihikindla, kollektiivse tööga ja 
primitiivse, kuid juba spetsiifiliselt inimliku materiaalse ja vaimse kultuuriga oli suur 
innovatsioon meie planeedi ajaloos. Innovatsioonid olid inimkonna ajaloo koidikul ka 
need kultuurielemendid, millest me rääkisime käesoleva osa algul. Paljud neist tekkisid 
meie kaugeil 

* Lenin, V.I. Teosed. 20. kd., Ik. 8. 

eellastel vanemas paleoliitikumis juba enne antropogeneesi-protsessi lõppu ja 
tänapäeva tüüpi inimese kujunemist. Sellest peale on inimühiskond oma progressiivses 
arengus alati loonud, loob praegu ja ka tulevikus mitmesuguseid innovatsioone oma 
kasvavate materiaalsete ja vaimsete vajaduste rahuldamiseks. Kultuuriinnovatsioonide 
loomisest on erisugusel määral osa võtnud kõik maakera rahvad. 

Kuid kultuurisaavutustel võis olla positiivne osa vaid siis, kui neid anti edasi põlvest 
põlve ja nad järk-järgult said üha uute populatsioonide kollektiivseks omandiks. Teiste 
sõnadega, iga innovatsioon on aja jooksul muutunud enam või vähem püsivaks 
traditsiooniks, ning iga traditsioon on kunagi alustanud oma eksistentsi innovatsioonina. 
See kultuuri uuendumise ja päritavuse katkematu vastastikune mõju on olnud iseloomulik 
inimkonna kogu ajaloole alates tema eraldumisest loomariigist kuni meie päevini ja 
kujutanud endast vajalikku tingimust inimkonna progressiivseks arenemiseks. 

Innovatsioonide hulk ja nende juurdumise kiirus laiade rahvahulkade igapäevases elus 
on pidevalt kasvanud. Kuid see protsess on eri aegadel ja eri rahvail kulgenud erisuguselt; 
uue ja traditsioonilise suhe mitmesuguste konkreetsete etnoste kultuuris on olnud väga 
erinev. Klasside-eelses, orjanduslikus ja feodaalühiskonnas oli kultuuri uuendumise 
tempo suhteliselt aeglane ning traditsioonid ülimal määral püsivad. Kapitalismi-ajajärku 
iseloomustab selle tempo tunduv kiirenemine ja paljude (kuigi kaugeltki mitte kõigi) 
minevikutraditsioonide purustamine. Käesoleval, klassiühiskonnast klassideta ühiskonda 
ülemineku ja ennenägematu tehnilise revolutsiooni ajal rikastuvad kõik materiaalse ja 
vaimse kultuuri valdkonnad tohutu hulga innovatsioonidega. Koos sellega säilivad ja 
arenevad eelnenud ajajärkude parimad traditsioonid ja kõrvuti nendega sünnivad uued, 
mis on seotud meie päevade sisult sotsialistliku, vormilt rahvusliku kultuuriga. 

Mitmesuguste ajalooepohhide konkreetseid kultuurialaseid uuendusi me juba 
nimetasime eelmistes peatükkides, kus oli juttu kultuuri mõiste määrangust ning eri 
majanduslik-kultuu-rilistest tüüpidest ja ajaloolis-etnograafilistest valdkondadest. Lisaks 
öeldule toome mõned näited tähtsamaist innovatsioonidest peaasjalikult materiaalse 
kultuuri ja sellega tihedalt seotud tehnika valdkonnast. 

Kiviaega kuuluvad arheoloogilised materjalid, samuti etnograafilised andmed 
rahvastest, kes kuni viimase ajani ei tunne metalli, tunnistavad, et paljud leiutused 

tehnika, majanduse ja materiaalse kultuuri mitmesugustel aladel tehti juba ürgkogu- 
kondliku 

korra ajal. Selle suurima ajaloolise protsessi koidikul, mis eraldas inimesed 
loomariigist, toimusid niisugused innovatsioonid nagu kunstlikult valmistatud tööriistade 
abil töötamise algus ning oskus kasutada tuld. Mitte asjata ei ole peaaegu kõigi rahvaste 
folklooris väljapaistval kohal kaunis müüt kangelasest, kes õpetas inimesi tuld kasutama. 
Vanadel kreeklastel oli selliseks kangelaseks Prometheus. 

Üleminekul vanemast paleoliitikumist nooremasse hakkasid meie esivanemad, kes 
kuulusid siis juba liiki Homo sapiens, õhukestest lahtilöödud plaatidest kiviriistade 
valmistamisel esmakordselt kasutama survetehnikat ning omandasid luu- ja 
sarvetöötlemise oskuse, mis võimaldas majapidamisinventari varasemaga võrreldes 
hoopis rohkem mitmekesistada. Samasse aega kuuluvad silmapaistvad täiustused elamute 
ehitamisel, toidutegemisel ning loomanahkadest ja taimekiududest kehakatete 
valmistamisel. Tõenäoliselt sündisid siis ka mitmed kunstiliigid, esmajärjekorras 
maalikunst ja skulptuur. Mesolii-tikumi ja neoliitikumi majanduslikest ja kultuurilistest 
saavutustest võib nimetada vibu ja noole leiutamist, kivi lihvimist ja puurimist, kalapüügi 
arenemist, loomade kodustamise ja kultuurtaimede kasvatamise algust, maaviljeluse ja 
loomakasvatuse, pottsepatöö, ketramise ja kudumise, savinõus toidu keetmise ja ahjus 
leiva küpsetamise tekkimist. 

Klasside-eelsest ühiskonnast klassiühiskonda ülemineku ja mitmesuguste varaste 
klassiühiskondade (orjapidamis- ja feo-daalühiskonna) ajajärku kuuluvad leiutised, mis 
on etendanud tohutut osa maailma kultuuriajaloos. Tähtsamad neist on sepatöö ning 
mitmesuguste metallide ja nende sulamite (vase, tina,, pronksi, raua, terase, malmi jm.) 
töötlemine, koduloomade veojõu kasutamine põllutöödel ja sellest tingitud künniviljeluse 
arenemine, ratas ja ratasveokid, tekiga laevad, mis võimaldasid kaugeid merereise, 
põletatud telliste rakendamine ehitusprakti-kasse, savinõude valmistamine potikedral, 
püssirohi ja tulirelvad, kiri ja paber, hiljem (keskajal) raamatutrükkimine, piiri- 
tuseajamine, klaasi, fajansi ja portselani tootmine ja palju muudki. 

Kapitalismi arenemisega, alates XVIII sajandi lõpust kasvab tehniliste, majanduslike ja 
kultuuriliste innovatsioonide hulk niivõrd kiiresti, et on raske isegi nende lihtne 
loetlemine. Nimetagem üksnes auru- ja hiljem soojusmootorite leiutamist, kõik- 
võimalikke masinaid vabrikutööstuse ja põllumajanduse jaoks ning iga liiki mehaanilise 
transpordi (raudtee-, vee-, autotranspordi jm.) arenemist, raudbetooni kasutamist 
tööstuslikus ja elamuehituses, gaasi ja eriti elektri laialdast juurdumist toot- 

(N. Vavilovi järgi): 
V. — Vahemeremaad VI — Abessiinia VII — Lõuna- ja Kesk-Mehhiko VIII — 
Lõuna-Ameerika Villa — Chilo€ 


mises ja igapäevases elus, kino ja raadio tekkimist, meditsiini tunduvaid edusamme 
aseptika, antiseptika, anesteesia, kirurgia, vaktsineerimise jne. valdkonnas. 

Kultuurilised uuendused võib jagada kahte rühma: ühed neist tekivad ulatuslikel 
territooriumidel täiesti sõltumatult või, nagu öeldakse, konvergentselt (lad. converger€ — 
lähenema) erinevatel rahvastel, kes sageli ei ole kunagi omavahel kokku puutunud; teised 


Kultuurtaimede päritolukeskused 
I — Hiina 142 
II —Idia 
Ia — Ido-Hiina 
TI — Kesk-Aasia 
TV ——Fes-Aasia 


uuendused sünnivad ühes või mitmes koldes ja levivad siis juba siit rahvastevaheliste 
kontaktide või migratsioonide tulemusena. Konvergentsete innovatsioonide tekkimine 
materiaalse ja vaimse kultuuri valdkonnas on tingitud kõigi tänapäeva 
inimpopulatsioonde ühtsest päritolust, sõltumata 

nende rassilisest ja etnilisest kuuluvusest; selle põhjuseks on ka erinevates 
maastikuoludes ja kliimavöötmetes elavate rahvaste ühiskondlik-majandusliku arengu 
üldised seaduspärasused ja spetsiifilised jooned. Konvergentsete innovatsioonide näiteiks 
võivad olla kõik kultuurielemendid alates oskusest valmistada tööriistu ja saada tuld kuni 
tantsude ja lauludeni, samuti sellised mitmesugustes oikumeeni osades juba ürgkogu- 
kondliku korra ajal laialdaselt levinud majanduslik-kultuurili-sed saavutused nagu 
kõplaviljelus ja loomakasvatus, puutüvest paadi uuristamine ja vaiehitised, pottsepatöö ja 
kangakudu-mine. 

Ka teise rühma kultuuriinnovatsioonid tekkisid juba ürg-kogukondliku korra ajal. 
Mitmekesiste kultuuri stereotüüpidega klassiühiskonnas suurenes niisuguste 
innovatsioonide hulk kiiresti; paljud neist on alates kirja tekkimisest täpselt dateeritavad, 
sageli aga ka seostatavad teadaolevate inimeste leiutistega. Teise rühma vanimaiks 
majanduslik-kultuuriliste uuenduste näiteiks võivad olla konkreetsed kultuurtaimed, 
esmajärjekorras kõrrelised, mille päritolukeskused on kindlaks määratud akadeemik N. 
Vavilovi ja teiste teadlaste töödes. Näiteks nisu, oder, kaer ja rukis on oma päritolult 
seotud Vahemeremaadega ja Edelä-Aasiaga, hirss Ida-Aasiaga, riis Indiaga, mais Kesk- 
Ameerikaga. Mugul- ja juurviljadest on Ameerika andnud meile kartuli, bataadi ja 
manioki ning Kagu-Aasia jamsi ja taro. Tee pärineb Lõuna-Hiinast, kohv Etioopiast, 
kakao Lõuna-Ameeri-kast. Enamik inimese kasutada olevaid loomi on kodustatud 
Aasias, Euroopas või Aafrikas, Ameerika indiaanlased tundsid enne Kolumbust vaid 
koera, kalkunit, muskusparti, Andide mägismaal ka laamat ja alpakal 

Paljud ülitähtsad innovatsioonid (nagu me nägime majanduslik-kultuuriliste tüüpide 
kirjeldamisel) on nähtavasti seotud Vahemere idaranniku muistsete rahvastega, 
esmajoones sumerite ja egiptlastega. Just siin Edela-Aasias ja Kirde-Aafrikas hakkasid 
inimesed esmakordselt kündma maad koduloomade abil, rakendama oma põldude 
kunstlikku niisutamist, sulatama ja töötlema metalle, ehitama linnu, sõitma ratasveokitel, 
voolima nõusid potikedral ja tingmärkide abil kirja panema kul-tuuriinformatsiooni. 

Loetleda hilisemate ajalooepohhide kultuuriuuenduste keskusi tähendaks esitada kogu 
maailma kultuuriajalugu. See aga ei ole meie ülesanne. Märkigem vaid, et igasugune 
innovatsioon, sõltumata sellest, kas see on tekkinud antud rahval või laenatud naabreilt, 
juurdub laiade rahvahulkade igapäevasesse ellu vaid sel juhul, kui selleks on kujunenud 
vastavad tingimused. Näiteks 

mahajäänud Austraalia aborigeenid võtsid eurooplastega kokku puutudes suurte 
raskustega vastu nende kultuuri ja lõppude lõpuks nad peaaegu hävitati, tõrjuti kõrvale ja 
isoleeriti kolonisaatorite poolt. Samal ajal (X VIII—XX sajandil) Uus-Meremaa palju 
arenenumad maoorid osutasid samadele kolonisaatoritele visa vastupanu, säilitasid oma 
etnilise omapära ja, võtnud vastu euroopa kultuuri positiivsed saavutused, said Uus- 
Meremaa ühiskonna täieõiguslikeks liikmeiks. 

Mingisuguse kultuurilise uuenduse juurdumine rahva igapäevases elus, s. t. 
innovatsiooni muutumine traditsiooniks ei toimu mitte ühekorraga. Kui populatsioonis on 

kas või osaliseltki elus põlvkond, kelle ajal innovatsioon ilmus, võib seda innovatsiooni 
lugeda hiljutiseks. Teiste sõnadega, olustikulisi nähtusi, mis on tekkinud 70—80 aastat 
tagasi, võib vaadelda kui hiljutisi innovatsioone. Innovatsiooni vananemise teine etapp 
saabub siis, kui populatsioonis säilivad veel mälestused selle uuenduse ilmumise 
kaasaegsete jutustustest. Niisugust innovatsiooni võib nimetada ammuseks ehk vanaks, 
see on kestnud, ligikaudu 150 aastat. Veel pikema aja vältel tuhmuvad innovatsiooni 
tarvituselevõtmise (leiutamise või laenamise) konkreetsed asjaolud rahva mälust ning 
innovatsioon ise muutub traditsiooniks. Näiteks kartulit hakati Venemaa põllumajandusse 
juurutama alles XVIII sajandi teisel poolel, sellega kaasnesid talupoegade aktiivsed 
protestid, niinimetatud kartulimässud, kuid juba XIX sajandil muutus kartul 
traditsiooniliseks põllukultuuriks, tõrjudes tunduval määral välja vanad analoogilised 
kultuurid — naeri, kaalika jt. Ligikaudu samal ajal tegi oma võidukäiku meie maa ning 
kogu Euroopa ja Aasia lõunaosas mais. Meie päevil on paljude maailma rahvaste elu ilma 
kartuli ja maisita raske ette kujutada. 


X. KULTUURI PLUSSID JA MIINUSED 


Innovatsioonide ja traditsioonide vastastikuse suhtega kultuuriajaloos on tihedalt seotud 
probleem, kuidas hinnata kultuuri osa inimühiskonna arenemise mitmesugustel 
perioodidel. Igapäevases elus, aga ka teaduses on laialt levinud vaade kultuurile kui 
niisugusele ühiskondlikule nähtusele, millel kõigil aegadel ja kõigi rahvaste juures on 
olnud vaid progressiivne, positiivne tähtsus. Sellega ei saa kuidagi nõustuda. Kuna kul- 
tuur on inimeste sihikindla tegevuse tulemus, siis iga kultuurinähtuse osa sõltub eelkõige 
sellest, missuguse nõude rahuldamiseks see loodi. Vaevalt võib kahelda näiteks selles, et 
kahjutoov 

sau, mille austraallane suunab oma vaenlasele, ja seejuures lausutavad maagilised 
nõiasõnad kuuluvad kultuurinähtuste hulka; ühtlasi on nähtavasti võimatu neid 
positiivseiks pidada. Mõeldamatu on omistada ka mingit positiivset osa kõikvõimalikele 
narkootikumidele, mille tarvitamise lätted ulatuvad ürg-kogukondliku korra perioodi 
(tubaka suitsetamine Ameerika indiaanlastel, oopiumi ja hašiši suitsetamine paljudel 
Lõuna- ja Ida-Aasia rahvastel, kokapõõsa lehtede närimine Lõuna-Amee-rika Andides 
või beetli närimine Indias, Indo-Hiinas ja Indoneesias, kavapipra juurtest valmistatud 
joovastava joogi joomine Okeaanias jms.)21. Materiaalse kultuuri esemete «negatiivse» 
kasutamise kujukaks näiteks on relva kasutamine enda-taoliste tapmiseks või 
haavamiseks, mida tuli ette juba inimajaloo koidikul hõimusiseste ja hõimudevaheliste 
tülide ja kokkupõrgete puhul. 

Klassiühiskonnas kasutavad valitsevad klassid nii materiaalset kui ka vaimset kultuuri 
kõige laiemas ulatuses töötajate ekspluateerimise tugevdamiseks, teiste rahvaste 
mahasurumiseks ja rõhumiseks, rahvahulkade ideeliseks pimestamiseks ning sotsiaalse ja 
poliitilise ebavõrdsuse, vallutussõdade, iga liiki natsionalismi, rassismi ja religioosse 
sallimatuse õigustamiseks. Muidugi, reeglina ei kanna materiaalne kultuur mingit 
spetsiifilist «negatiivset laengut» ja tema osa ühiskonna elus sõltub sellest, kelle käes ta 
on, milleks teda kasutatakse ja kuidas ta elanikkonna mitmesuguste sotsiaalsete rühmade 
vahel jaotub. Näiteks iga liiki relvad võivad teenida agressiooni või revolutsiooni 


21Välja arvatud nende rakendamine meditsiinis. 

mahasurumist, kuid neid võib kasutada ka õiglases kaitsesõjas või rahvahulkade võitluses 
ekspluateerijate vastu. Materiaalsete hüvede äärmiselt ebaühtlase jaotumise tõttu, 
töötajate vaesuse ja kunstlikult tekitatud mahajäämuse tõttu nende põllu- 
majandustehnikas, elamuehituses, tarbeesemetes, rõivastuses ja materiaalse kultuuri 
teistel aladel säilivad sageli igandina arhailised erijooned, mis ei vasta ühiskonna 
tehnilisele, majanduslikule ja kultuurilisele arengule tervikuna. Näiteks tsaristlikul 
Venemaal olid niisugusteks igandeiks kohati kuni XX sajandi alguseni käibel olnud 
vanaaegsed tööriistad (harkader, puu-äkked, sirbid, lühivarreline kõver vikat jm.), 
suitsutared, viisud ja tallukad, panjovatüüpi kokkuõmblemata naisteseelik, puunõud jms. 
Kuid mõned materiaalse kultuuri avaldumisvormid 


-- Oopiumi toodetakse mooniseemneist, hašišit — india kanepist. Koka-põõsa 
kibedatest lehtedest toodetakse käesoleval ajal kokaiini. Beetel kujutab endast segu 
areekapalmi pähkleist, beetlipipra lehtedest või õitest ja peenesatud lubjast. Kavat 
valmistatakse kavapipra peenestatud juurte segamisel vee ja süljega. 

etendavad ühiskondlikus ja igapäevases elus alati peamiselt negatiivset osa. Siia 
kuuluvad kehalise karistamise, piinamise ja hukkamise vahendid ning lõpuks alkohoolsed 
joogid ja narkootikumid22, mis on laialdaselt levinud kodanlikes maades kapitalismi 
roiskumise perioodil. 

Keerulisem on vaimse kultuuri ühiskondliku osa hindamine inimkonna ajaloo 
mitmesugustel etappidel ja eri rahvastel. Lenini teos kahest rahvuslikust kultuurist igas 
rahvuslikus kultuuris on laiendatav kogu klassiühiskonna kultuurile, mis alati paistab 
silma oma sotsiaalsete stereotüüpide mitmekülgsuse poolest. Kui V.I. Lenin kirjutas 
kodanlikust, enamikul juhtudel aga veel mustasajalisest ja klerikaalsest kultuurist, siis 
kahtlemata pidas ta silmas esmajoones reaktsioonilist vaimset kultuuri, mis on etendanud 
eriti negatiivset osa iga klassiühiskonna ühiskondlikus elus. Erinevalt materiaalsest 
kultuurist on vaimsel kultuuril kui mitte tervikuna, siis igal juhul paljudes aval- 
dumisvormides täiesti kindel maailmavaateline ja poliitiline suunitlus, mis võib olla 
progressiivne või reaktsiooniline. See seisukoht kehtib ühiskondliku ja perekondliku 
käitumise normide ning nendega seotud kommete ja tavade suhtes, samuti kõigi 
humanitaarteaduste, kirjanduse ja kunsti suhtes. Tänapäeva teravas ideoloogilises 
võitluses, mis peegeldab klassiühiskonnalt klassideta ühiskonnale ülemineku ajajärgu 
ühis-kondlik-majanduslikke ja poliitilisi vastuolusid, muutuvad humanitaarteadused, 
kirjandus ja kunst parteiliseks. 

Vaimse kultuuri keerukas ja vastuoluline osa ühiskonna ajaloos tuleb hästi nähtavale 
religiooni juures. Toetudes K. Marxi, F. Engelsi ja V. 1. Lenini töödele, samuti faktilistele 
andmetele mitmesuguste maade ja ajalooepohhide rahvaste uskumustest ja kultuurist 
käsitavad nõukogude teadlased — filosoofid, sotsioloogid, ajaloolased, etnograafid jt. 
religiooni kui fantastilist maailmavaadet, mis peegeldab tegelikkust jämedalt moonutatud, 
müstilises vormis. «Ekspluateeritavate klasside jõuetus nende võitluses 
ekspluataatoritega,» kirjutas V. 1. Lenin, «sünnitab samuti paratamatult usu paremasse 
hauatagusesse ellu, nagu metsinimese jõuetus tema võitluses loodusega sünnitab usu 
jumalatesse, kuraditesse, imedesse jne.»23 


22Välja arvatud nende rakendamine meditsiinis. 
23Lenin, V.1. Teosed. 10. kd., 1k. 64. 

Igasugune religioon kujutab endast mitmesuguste elementide keerulist kompleksi, 
millesse kuuluvad ideoloogiasfäär (uskumused, ettekujutused, müüdid), uskumuste ja 
kombetalitustega seotud religioosne «praktika» (käitumine), emotsionaalsed ela- 

mused, kiriklikud asutused, religioosset ideoloogiat väljendav ning tema poolt 
pühitsetud moraalinormide kogun. Religioonis kui ideoloogilises nähtuses on peamine 
usk üleloomulikku. Ilma niisuguse usuta ei saa olla mingit religiooni. On selge, et kõik 
loetletud religioonielemendid, kaasa arvatud peamine, usk üleloomulikku, kuuluvad 
vaimse kultuuri valdkonda. Religiooni ajalooliselt negatiivne osa veenab meid veel kord 
selles, et kultuuri (eriti vaimset kultuuri) ei saa käsitada kui ainult progressiivset 
ühiskondlikku nähtust. Tasub veel kord meenutada V. 1. Lenini sõnu klerikaalsest 
kultuurist. Pärineb ju sõna klerikaalne ise ladina sõnast clericalis (kiriku-), klerikalism 
aga kujutab endast üht kõige reaktsioonilisemat poliitilist voolu, mille eesmärgiks on 
kiriku ja vaimulikkonna ülemvõim rahvaste ühiskondlikus ja kultuurielus. 

Vastupidiselt klerikaalide kinnitusele ei ole religioon inimesele sugugi sündimisest 
saadik omane, ja nagu nägime, ei kuulu kultuuri kohustuslike elementide hulka: tal oli 
oma algus (keskmises paleoliitikumis) ning kahtlemata on tal oma lõpp, mille lähenemist 
võime täheldada meie päevil. Kuid enam kui 40 000 aasta jooksul (kuni kapitalismini) on 
religioon avaldanud tohutut mõju kõigi maailma rahvaste vaimse, osalt ka materiaalse 
kultuuri arengule, toetanud nende igapäevases elus kõige konservatiivsemaid, sageli 
kahjulikke traditsioone — piinarikkaid initsiatsioone* ning neist välja kasvanud 
äsjasündinute ümberlõikamise või külmas vees ristimise kommet, kurnavaid palveid ja 
paaste, kultuslikke piinutamisi, jumala- ja pühakujude massilist suudlemist, koormavaid 
ohverdamisi jms. Klassiühiskonnas õigustas ja õnnistas religioon sotsiaalset ebavõrdsust, 
kiskus töötajaid eemale vabastusvõitlusest, jutlustas võimukandjaile alistumist, pidas 
võitlust eesrindlike teadlaste, kirjanike, kunstnike ja teiste kultuuritegelaste vastu, eriti 
kui nende loomingul oli materialistlik ja antiklerikaalne iseloom. 

Ühtlasi ei saa unustada, et kuni XV—XVI sajandini (paljudes maades ka hiljem) oli 
religiooniga ühel või teisel määral seotud teaduse, kirjanduse, kunsti, rahvahariduse ja 
vaimse kultuuri muude vormide areng, kus, vaatamata sellele, et klerikaalid neid alasid 
enda huvides laialdaselt ära kasutasid, toimus kogu aeg vana ja uue, traditsioonide ja 
innovatsioonide, konservatiivsete ja progressiivsete tendentside võitlus. 

Need üldised seisukohad on õiged kõikide mineviku ja oleviku 


* Initsiatsiooniks (lad. initiatio — sissepühitsemine) nimetavad etnograafid pidulikku 
kombetalitust noormeeste ja neidude täiskasvanute hulka vastuvõtmise puhul. 

religioonide suhtes, alustades meile juba tuttavatest hõimukul-tustest, mis kaasajal on 
säilinud paljudel Austraalia ja Okeaania, Lõuna-Ameerika ja Kagu-Aasia siseosade ning 
Saharast lõuna pool asuva Aafrika rahvastel (üle 100 miljoni inimese). 
Klassiühiskondade tekkimisega arenevad niinimetatud rahvus-lik-riiklikud religioonid, 
millesse läheb palju maagia, fetišismi ja animismi elemente neile eelnenud 
hõimukultustest. Enamik selle rühma religioone on kadunud. Säilinuist on kõige levinum 
hinduism (478 miljonit*, peamiselt Indias), judaism (14 miljonit USA-s, Iisraelis, Välis- 
Euroopas, NSV Liidus ja teistes maades), sintoism — jaapani rahvuslik religioon (üle 60 


146 


miljoni) ning lõpuks omavahel tihedasti põimunud taoism (52 miljonit) ja konfutsianism 
(305 miljonit), mis on levinud peamiselt Hiinas. 

Maailmareligioonidele, mis samuti tekkisid varases klassiühiskonnas, on iseloomulik 
laialdane levikuala, mis ei lange kokku etniliste ega poliitiliste piiridega. 
Maailmareligioonide hulka kuuluvad budism, mis on levinud Ida-Aasia maades, Indo- 
Hiinas ja Sri Lankas (mitmesugustel andmetel 268 miljonit), islam (muhameedlus), mille 
järgijad elavad peamiselt Aasias, Põhja-Aafrikas ja Ida-Euroopas (529 miljonit) ning 
kristlus, mis valitseb peaaegu kõigi Euroopa, Ameerika, Austraalia, Okeaania ja Lõuna- 
Aafrika kapitalistlike maade usklike hulgas (1024 miljonit). Kristlusel on kolm peamist 
suunda: katolitsism (ametlikel andmeil üle 578 miljoni), õigeusk** ja protestantism 
(umbes 323 miljonit), sealhulgas luterlus, kalvinism, anglikaanlus jt. Kõigis religioonides 
esineb veel arvukalt alajaotusi — kohalikke kirikuid (näiteks armeenia-gregooriuse, 
etioopia jt.), voole, sekte ja tõlgendusi.24 


XI. KULTUURI PROGRESS JA KAASAEG 


Suur Sotsialistlik Oktoobrirevolutsioon, mis avas uue ajajärgu kogu inimkonna ajaloos, 
sai ühtlasi maailma kultuuri uue etapi alguseks. NSV Liidus, hiljem aga ka teistes 
sotsialismi teele asunud maades lakkasid kultuurihüved olemast valdavalt 


* Sulgudes on antud ühte või teise religiooni kuuluvate inimeste ligikaudne arv. Tuleb 
silmas pidada, et toodud arvud on tinglikud ja enamasti suurendatud, sest usklike arvu 
määratakse klerikaalsete organisatsioonide formaalseil andmeil. 

** õigeusklike arvu on väga raske määrata, sest enamik rahvastikust meie maal, kus see 
kristluse suund varem valitses, on kaasajal ateistid. 

**** Andmed ühte või teise religiooni kuuluvate inimeste arvu kohta on võetud P. 
Putškovi raamatust «Cogpemenmmnas reorpadmna pennrnu». M., 1975. 

ekspluateerivate klasside omandiks, läksid täielikult rahva kätte ja said kättesaadavaks 
kõige laiematele töötavatele hulkadele. Kultuuri progress, mis on tihedasti seotud 
sotsialismi, seejärel ka kommunismi ehitamisega, saavutas enneolematu tempo ja ulatuse; 
Nõukogude võimu 50 aasta jooksul on meie maal toimunud tõeline kultuurirevolutsioon. 
Toome mõned arvud, mis illustreerivad neid seisukohti. Elanikkonna materiaalse ja kul- 
tuuritaseme üldise tõusu, samuti nõukogude tervishoiu edusammude tulemusena on 
keskmine eluiga viimase poole sajandi jooksul tõusnud 32 aastalt ligikaudu 70 aastani. 
Tsaristlikul Venemaal oli 76% täiskasvanud elanikkonnast kirjaoskamatuid. Alg- ja 
keskkoolis õppis Oktoobrirevolutsiooni eel üldse 8 miljonit inimest. Eriti raske oli 
olukord Venemaa ääremaadel: näiteks Usbekistanis oli vaid 2% kirjaoskajaid. 
Kõrgemates õppeasutustes õppis siis kõigest 127 000 üliõpilast. 

Kirjaoskamatus likvideeriti NSV Liidus täielikult 1930. aastaks. Üle viiekümne rahva, 
kellel ei olnud varem oma kirja, said emakeelse kirja. 1974/1975. õppeaastal õppis NSV 
Liidus üldhariduslikes koolides, tehnikumides, kõrgkoolides ja teistes õppeasutustes ligi 


Elanikkonna mitmesuguse rahvusliku koosseisuga maad. 1 — praktiliselt üherahvuselised maad; 
TH — maad, kus valdavas enamuses on üks rahvus ja esineb arvukalt vähemusrahvusi; 

HI —maad, kus rahvuslik koosseis on keeruline, kuid etniliselt 

lähedane; 

TV — maad, kus rahvuslik koosseis on mitmekesine. 


147 


90 miljonit inimest (üle kolmandiku elanikkonnast). Praegu on lõpule viidud üleüldise 
kohustusliku kaheksaklassilise hariduse kehtestamine ja minnakse üle üldisele 
keskharidusele (kümme klassi). 1975. aastal õppis üldhariduslikes koolides üle 49 miljoni 
õpilase (5. t. 6,5 korda rohkem kui enne Oktoobrirevolutsiooni). 

Käesoleval ajal töötab meie maal üle 750 ülikooli ja instituudi (7 korda rohkem kui 
tsaristlikul Venemaal), kus õpib 4,8 miljonit üliõpilast — 37 korda rohkem kui enne 
Oktoobrirevolutsiooni. Igast tuhandest rahvamajanduses hõivatud inimesest on 522 
inimesel täielik või mittetäielik keskharidus või kõrgem haridus. Nõukogude võimu 
aastail on meie maal loodud laialdane kultuuri- ja kunstiasutuste võrk: iga liiki 
rahvaraamatukogud, klubid, kultuurimajad, muuseumid, statsionaarsed ja rändkinod, 
kutselised ja isetegevusteatrid. 1913. aastal anti tsaristlikul Venemaal välja 19 000 
nimetust raamatuid tiraažiga 75 miljonit eksemplari. Nüüd antakse meie maal välja aastas 
üle 

miljardi eksemplari raamatuid — ligikaudu veerand kogu maailma raamatutoodangust. 
Oma rahvusliku vormi on säilitanud NSV Liidu rahvaste materiaalne ja vaimne kultuur, 
mille arengu aluseks on nõukogude ühiskonna poliitiline ja ideeline ühtsus, töötavate 
klasside, sotsiaalsete rühmade ja meie maad asustavate rahvuste liit ja vendlus. Kultuuri 
progress on sotsialistliku sõprusühenduse maades lahutamatult seotud tehnilise 
progressiga, luues kõik tingimused inimese igakülgseks kehaliseks ja vaimseks 
arenemiseks, ühiskondlike ja isiklike huvide harmooniliseks ühendamiseks. 

Iga liiki materiaalse ja vaimse kultuuri põhjalik ümberkujunemine kapitalismilt 
kommunismile üleminekul ei tähenda eelnevail ajaloolistel ajajärkudel kujunenud 
parimate kultuuritraditsioonide kadumist. Heites kõrvale ühiskondlikku progressi 
pidurdavad, oma aja ära elanud kahjulikud igandid, säilitavad sotsialistlike maade rahvad 
hoolikalt varem kogutud kultuuriväärtusi, arendavad neid edasi uutel alustel ning 
rahvuste- ja riikidevaheliste sidemete arenemise käigus rikastavad nendega üksteist. 
Rahvastevahelise kultuuriinformatsiooni vahetamise vormid ja sellest informatsioonist 
osa saamise võimalused on väga mitmekesised. Siia kuuluvad teaduslikud kongressid,, 
kokkutulekud ja konverentsid; kirjandusteoste vastastikune tõlkimine, kunstinäitused, 
rahvusvahelised, üleliidulised ja vabariiklikud festivalid, teatri, muusika, tantsu, laulu, 
kino ja teiste kunstiliikide saavutuste tutvustamine. 

Materiaalse kultuuri valdkonnas on meie ajastule iseloomulik nõukogude ja välismaa 
rahvaste rahvusroogade laiaulatuslik levik, rahvakunsti motiivide kasutamine elu- ja 
ühiskondlike hoonete valis- ja sisekujunduses, uute kanga- ja ehtenäidiste valmistamisel, 
rõivamudelite loomisel nii igapäevaseks kandmiseks kui ka eriti taidlusansamblite, laulu- 
ja tantsupidude jaoks, mida korraldatakse regulaarselt paljudes nõukogude vabariikides 
(eriti Baltikumis) ning Euroopa sotsialismimaades (Tšehho-slovakkias, Poolas, Ungaris, 
Rumeenias, Bulgaarias jm.). 

Materiaalse ja vaimse kultuuri traditsioonilisi vorme, mis on omandanud uue sisu, 
kasutatakse sageli revolutsioonipidustuste, mälestustseremooniate ja juubelite 
läbiviimisel, uute kommete ja tavandite väljatöötamisel, mis on seotud majandusliku, 
ühiskondliku, perekonna- ja isikliku elu mitmesuguste sündmustega (uusaasta, talve 
ärasaatmine, kevade ja suve algus, viljakoristamine, lapse sünd, täisealiseks saamine, 
kooli lõpetamine, pulmad jne.). 

Kultuur ei arene meie päevil mitte ainult sotsialismileeri maades, vaid ka kapitalistlikes 
maades. Tehniline ja teaduslik 

progress, mis on eriti kiire olnud sõjajärgseil aastail, toimub kõigis majanduslikult 
arenenud riikides, mille hulka kuuluvad USA, Jaapan, peaaegu kõik Lääne-Euroopa 
maad, Kanada, Argentiina, Austraalia, Uus-Meremaa ja mõned teised. Kuid vaatamata 
elanikkonna keskmise materiaalse elatustaseme märgatavale tõusule viimasel ajal, on 
isegi neis eesrindlikes kapitalistlikes maades olustikuliste ja kultuuriliste hüvede 
jaotamine jäänud äärmiselt ebaühtlaseks. Ega siis muidu president L. Johnson läkituses 
USA Kongressile 1968. aasta veebruaris poleks tunnistanud häbiväärseks seda fakti, et 
«peaaegu 29 miljonit ameeriklast elab ikka veel vaesuses», tuhanded inimesed asuvad 
uute lootuste otsinguil maalt linnadesse, kus neid ootab «vaesuse, töötaoleku ja 
kannatuste õhkkond». Johnsoni enda sõnade järgi on USA linnades «langusele viiv 
vaesus, jälgid urkad, uskumatud raskused tänavaliikluses, ägedad rassikonflik-tid, 
füüsiline allakäik ja ebardlikkus, poliitiline kaos ja kuritegevuse jätkuv kasv».25 
Viimastel aastatel ei ole USA majanduslik olukord paranenud. Traditsioonilises läkituses 
kongressile 15. jaanuaril 1975. a. «Olukorrast riigis» president G. Ford teatas: «Täna 
pean teile ütlema, et olukorda riigis ei saa nimetada heaks. Miljonitel ameeriklastel ei ole 
tööd. Allakäik ja inflatsioon õõnestavad miljonite teiste finantsolukorda. Hinnad on liiga 
kõrged ja turustamine liiga takistatud ... Ma räägin täiesti avameelselt. Mul on halvad 
uudised ja ma ei oota aplausi.» (Tsitaat ajakirjast «CIA 

OKOHOMHKA, TIOJHUTHKA, HAEONOTH4A», 1975, nr. 4, Ik. 60.) 1974. aasta detsembris ulatus 
töötute arv USA-s maksimumini pärast kogu 1920—1930-ndate aastate «suurt 
depressiooni»: 6,5 miljoni inimeseni (üle 7,5% tööjõust). USA kaubandus- ja 
tööministeeriumi andmeil vähenes 1974. a. rahvuslik koguprodukt 5 %, tööstustoodang 
7,3%, elamuehitus 6,58%, tööliste töötasu 8,6%. Samal ajal tõusis töötute hulk 49,7% ja 
jaehinnad 12,2%. Ning veelgi enam on see sünge pilt paikapidav teistes kapitalistlikes 
maades, kes oma majanduslikult potentsiaalilt jäävad USA-st tunduvalt maha. Näiteks 
Inglismaal ületas 1975. aasta algul töötute arv miljoni, enamik neist on ka peavarjuta. 
Paljudes Ameerika, Lääne-Euroopa ja Jaapani suurlinnades (New Yorgis, Londonis, 
Tokios jm.) on tänini säilinud urkad, mille asukad elavad kokkukuhjatult ja sageli ilma 
kõige elementaarsemate mugavusteta — veevärgita, kanalisatsioonita, keskkütteta, vahel 
isegi elektrita. 

Kapitalistliku maailma kohta jääb ka kaasajal jõusse leninlik seisukoht kahest 
rahvuslikust kultuurist igas rahvuslikus 

kultuuris. Roiskuva kapitalismi ekspluateerivate klasside reaktsioonilisele kultuurile on 
väga iseloomustav suurte teaduslik-tehniliste saavutuste ja olmemugavuste kummaline 
sobitamine niisuguste eriti negatiivsete nähtustega nagu religioosne pimedus ja iga liiki 
ebausk, alkoholism ja teised narkomaania vormid, individualism ja egoism ühiskondliku 
ja perekonnaelu normides, kõikvõimalikud idealistlikud seisukohad filosoofias, 
sotsioloogias ja teistes humanitaarteadustes, julmuse, seksuaalsuse, hüljatuse, 
hirmutunde, gangsterluse ning rassilise, rahvusliku ja religioosse sallimatuse propaganda 
kirjanduses ja kunstis (eriti kinos, raadiosaateis ja televisioonis). 


25Tsiteeritud raamatust ««Her!» — pacn3my». M., 1969, c. 53—54. 

See reaktsiooniline kultuur avaldab meie päevil kahjuks tõsist mõju laiadele 
töörahvahulkadele, eriti noorsoole, kes palavikuliselt otsib oma kohta elus. Kõrvuti 
sellega on kapitalistliku maailma iga rahva kultuuris V. 1. Lenini sõnade kohaselt 
demokraatlikud ja sotsialistlikud elemendid, mis arenevad progressiivselt proletariaadi, 
töötava intelligentsi ja elanikkonna mõnede teiste sotsiaalsete rühmade keskkonnas. Neid 
progressiivseid tendentse tänapäeva kultuuri arengus väljendavad eesrindlikud teadlased, 
kirjanikud, kunstnikud, arstid, õpetajad ja teised ühiskonnategelased, kes võitlevad 
aktiivselt rahu ja rahvastevahelise sõpruse eest, rahvaste sotsiaalse ja vaimse vabanemise 
eest. Nende võitlejate eesrindlikuks väesalgaks kogu maailmas on kommunistlikud ja 
töölisparteid. 

Omapärases olukorras kulgeb kultuuri progress niinimetatud kolmanda maailma 
riikides, s. t. Aasia, Aafrika ja Ladina-Ameerika arengumaades, mis suhteliselt hiljuti 
(paljudel juhtudel alles pärast Teist maailmasõda) on saavutanud poliitilise sõltumatuse. 
Nende maade rahvad, kellel üldreeglina on kõrge ja mitmekülgne materiaalne ja vaimne 
kultuur, teevad jõupingutusi kolonialismi raskest pärandist vabanemiseks. 1962. aastal oli 
Aasia, Aafrika ja Ladina-Ameerika arengumaades tulu ühe elaniku kohta keskmiselt 136 
dollarit, samal ajal kui see Põhja-Ameerika ja Lääne-Euroopa juhtivates riikides ulatus 
vastavalt 2845 ja 1033 dollarini. Paljude arengumaade rahvaste keskmine eluiga ei 
ulatunud veel üsna hiljuti 30 aastani. Igast tuhandest lapsest suri 235—50 enne 
viieaastaseks saamist, s. t. nende suremus oli 5—10 korda kõrgem kui arenenud 
kapitalistlikes maades. Enamik arengumaade rahvastikust nälgib krooniliselt või 
vähemalt kannatab alatoitluse all. «Miljardi inimese elu viletsust puuduliku toitumise ja 
arstiabi tingimustes mitmekordis-tavad kohutavad olud, milles nad on sunnitud 
elama.»26 Käesoleval 

ajal nälgib pidevalt ligi 700 miljonit inimest.27 Paljudes Aasia, Aafrika ja Ladina- 
Ameerika maades moodustavad kirjaoskamatud 70—90% kogu elanikkonnast. UNESCO 
poolt 1962. a. korraldatud uurimine näitas, et rohkem kui 750 miljonit üle 15 aasta vanust 
meest ja naist (2/s meie planeedi täiskasvanud elanikkonnast) ei oska lugeda ega 
kirjutada. Uusimate andmete järgi suureneb kirjaoskamatute arv iga aastaga 20—25 
miljoni inimese võrra. 

Kuigi «kolmanda maailma» maade ühiskondlik-majandus-likku arenemist pidurdavad 
sellised ebasoodsad tingimused, tuleb tunnistada nende silmanähtavat kultuurilist 
progressi. Eriti märgatav on see neis riikides, kus laiade rahvahulkade toetusel toimus 
majandusliku ja ühiskondliku elu demokraatlik ümberkujundamine (India, Birma, Sri 
Lanka, Iraan, EAV, Süüria, Somaalia, Tansaania, Kongo jt.). Neis maades on saavutatud 
teatud edu tervishoiu, rahvahariduse, teaduse, kirjanduse ja kunsti valdkonnas. Näiteks 
paljurahvuselises India Vabariigis — maailma suurimas arengumaas, elanikkonnaga 
peaaegu 600 miljonit inimest — on sõltumatuse 20 aasta jooksul keskmine eluiga 
kasvanud 32 eluaastalt 52 aastale, kirjaoskajate protsent tõusnud kaks korda (15% -It 
30%-le) ning 6—17 aasta vanuste õpilaste arv suurenenud 23 miljonilt 68 miljonile. 
Samal ajavahemikul on rajatud palju suuri tööstuskeskusi, elektrifitseeritud ligi pool maa- 
asulaist, avatud üle 50 uue ülikooli. Suurt ja viljakat tööd väikerahvaste majanduslikul ja 
kultuurilisel arendamisel teevad Indias erilised «kogukonna arendamise küla-liidud», 


26«Kypeep FOHECKO», 1965, OKTHÕpb, €. 5. 
27<«Kypeep FOHECKO», 1965, OKTHIÕpB, €. 5. 

kelle mitmekülgsest tegevusest võtavad aktiivselt osa agronoomid, arstid, õpetajad, 
mitmesuguste erialade teadlased (kaasa arvatud antropoloogid ja etnograafid). India 
teadus, kirjandus ja kunst on sõjajärgseil aastail asunud väärikale ja silmapaistvale kohale 
maailma tsivilisatsiooni varasalves. Nagu enamikus arengumaades, toimub 
kultuuriprogress ka Indias NSV Liidu ja teiste sotsialismimaade aktiivsel kaasabil maa- 
ilmakultuuri saavutuste ja maa mitmesuguste rahvaste parimate kultuuritraditsioonide 
arendamise keerulise ja sageli vastuolulise ühendamise alusel. 


Kultuuriprogress haarab ühel või teisel määral kõiki meie planeedi rahvaid, sõltumata 
nende rassilisest, keelelisest ja etnilisest kuuluvusest või ühiskondlik-majanduslikust 
tasemest, kuid kulgeb käesoleval ajal äärmiselt ebaühtlaselt ja omapära- 


* «MnpoBas 3KOHOMHKa H MEXAYHaporHbIe OTHoLleHH4», 1975, Ne 6, c. 148. 

selt sotsialismimaades, kapitalismimaades ja niinimetatud «kolmanda maailma» 
maades. Selle progressi tähtsaks stiimuliks on meie päevile nii iseloomulikud protsessid 
ja sündmused: võitlus rahu eest kogu maailmas, rahvusvahelise pinge lõdvenemine, iga 
liiki vastastikuste sidemete kasvamine erineva sotsiaalse ja majandusliku korraga maade 
vahel, paljude Aasia ja Aafrika noorte riikide poolt mittekapitalistliku arengutee 
valimine, Portugali koloniaalimpeeriumi likvideerimine, Vietnami, Kambodža ja Laose 
rahva ajaloolised võidud. Kõigi kultuuriliikide (eriti materiaalse kultuuri) arengu aluse 
moodustavad meie päevil teaduse ja tehnika tohutud saavutused, mida võib julgesti nime- 
tada ülemaailmseiks ja seninähtamatuiks ükskõik -missugusel varasemal ajalooepohhil. 
Piisab, kui nimetada viimaste aastakümnete niisuguseid innovatsioone nagu 
tuumaenergia valdamine, mis rajaneb mikromaailma saladuste avastamisel; inimeste 
väljumine maailmaruumi ja laskumine Kuule; maismaa ja mere loodusvarade ja 
energiavarude uurimise ja kaitse edusammud; elektronarvutustehnika ja küberneetika, 
raadio ja televisiooni, matemaatika, füüsika, keemia ja bioloogia uute harude — bio- 
füüsika, biokeemia, bioonika, molekulaargeneetika jt., samuti meditsiini saavutused, muu 
hulgas antibiootikumide ja rindkerekirurgia rakendamine. 

Paljude välismaa teadlaste — filosoofide, sotsioloogide, ajaloolaste jt. töödest võib 
sageli lugeda praegusaja tõelisest tea-duslik-tehnilisest revolutsioonist, uue industriaalse 
ühiskonna tekkimisest, mis nagu tasandaks ja isegi likvideeriks kapitalismi ja sotsialismi 
vahelised vastuolud. Tänapäeva teaduslik-tehni-line progress on tõepoolest grandioosne 
ja sellel on ülemaailmne iseloom, sest ta on saavutatud mitmesuguste rahvaste hulka 
kuuluvate inimeste kollektiivse loomingulise tööga. Kuid ühtsest industriaalsest 
ühiskonnast rääkida muidugi ei saa, niikaua kui maailmas toimub äge võitlus kapitalismi 
ja sotsialismi vahel, kuni eksisteerivad ekspluateerivad ja ekspluateeritavad klassid, 
rõhuvad ja rõhutud rahvused. Ei tohi unustada, et igasuguste tehniliste, teaduslike, 
majanduslike või kultuuriliste saavutuste osa kogu inimkonna või üksikute rahvaste elus 
sõltub täielikult sellest, kelle käes need saavutused on, kelle eesmärke nad teenivad. 

Teaduslik-tehniline revolutsioon iseenesest ei kaota materiaalsete ja vaimsete hüvede 
ebaühtlast jaotamist ei ühegi maa elanikkonna rühmade ega eri maade ja rahvaste vahel. 
Ainult sotsialismi lõpliku võiduga kogu maailmas kaob see ebaühtlus täielikult ning 
hakkab õitsema kõigi rahvaste kultuur, mis rajaneb loomingulise töö, teadmiste ja mõtte 
piiramatuil võimalustel. 

SAATEKS 

Iimühiskond ja tema ajalugu on olnud paljude teaduslike ja populaarteaduslike 
raamatute käsitlusobjektiks. Inimühiskonna arengutee on olnud pikk ja keeruline. Selle 
valgustamine on nõudnud paljude eri teaduste jõupingutusi, kuid siiski ei tunta veel 
kaugeltki kõiki selle keerdkäike ja kõrvalharusid. Harilikult uurib igaüks neist teadustest 
ühiskonna ajalugu oma materjalidest lähtudes, tihti ka oma meetodeid kasutades. Johtu- 
valt materjali iseloomust jääb iga teadusharu omaette võetuna seejuures paratamatult 
ühekülgseks. 

Käesoleva raamatu autorid on seadnud endale ülesande käsitleda inimühiskonna 
arengut tervikuna, vaadeldes seda mitmest aspektist. On üldtuntud tõsiasi, et inimkond 
koosneb etnilistest üksustest — rahvastest. Mida need rahvad (etnosed) endast kujutavad, 
kas nad on olnud alati samasugused, kuidas nad on tekkinud ja arenenud, missugune on 
rahva ja keele vahekord — kõik see moodustabki raamatu esimese osa põhiteema. 

Kuid inimene ei ole mitte ainult ühiskondlik olend, vaid ka bioloogiline organism. Ka 
sellisena on ta kunagi tekkinud ja kujunenud niisuguseks, nagu oleme praegu. Kuigi 
bioloogiliselt on inimkond jäänud ühtseks, moodustades liigi Homo sapiens, on inimeste 
rühmadel aastatuhandete pikkuse arengu käigus, kujunenud ka silmanähtavaid väliseid 
erinevusi, mida me nimetame rassilisteks. See asjaolu on teatavasti saanud ajendiks eba- 
teaduslikele nn. rassiteooriatele, mille järgi mõnda rassi peetakse kõrgemaks, teisi aga 
alaväärtuslikeks. Alati on seesuguseid «teooriaid» oma huvides rutanud ära kasutama iga 
liiki reaktsionäärid. Milles tegelikult seisnevad rassitunnused, miks nad on tekkinud, 
kuidas rassid on levinud ja isekeskis segunenud, sellest jutustatakse raamatu teises osas. 

Inimene on ainuke olend maakeral, kellele on omane võime luua kultuuri. Nagu autorid 
veenvalt näitavad, kuulub kultuur 

lahutamatult iga inimühiskonna juurde, nii primitiivne kui see ka ei oleks. Seejuures on 
kultuuri iseloom alati sõltuv ühiskondlikust tootmisest, ühiskonna majanduse laadist. 
Nõukogude etnograafid, sealhulgas üks raamatu autoreid N. Tšeboksarov, on juba ammu 
võtnud kasutusele mõiste «majanduslik-kultuuri-line tüüp», väljendamaks antud 
ühiskonna majanduse ja kultuuri tihedat vastastikust seost. Peamiselt mitmesuguste 
majan-duslik-kultuuriliste tüüpide arengule, nende seosele loodusliku keskkonnaga, kuid 
samuti nende osale ajalooliste etnoste kujunemises ongi pühendatud raamatu kolmas osa. 

Raamatus püütakse seega luua süntees mitmete inimese ja ühiskonna arengut uurivate 
teadusharude töötulemustest. Antropoloog ja etnograaf N. Tšeboksarov tunneb end 
võrdselt kodus mõlemal erialal. Kahe antud küsimuses nii olulise eriala andmete 
valgustamine annab autoreile kahtlemata suure eelise sedavõrd kompleksse teema 
tulemusrikkaks käsitlemiseks. Hoolimata raamatus tehtud laialdastest üldistustest sisaldab 
see ka rohkesti üksikasjalikku informatsiooni. Lihtsalt ja arusaadavalt tehakse lugejale 
selgeks paljude nähtuste olemus, ühtlasi esitatakse hulk huvipakkuvaid andmeid maailma 
paljude rahvaste ja nende kultuuri omapäraste joonte kohta. 

Raamatu läbi lugenud, jääb tunne, et selles on õnnestunud tabada midagi peaaegu 
tabamatut. On kujunenud huvitav dünaamiline ja peaaegu ruumiline kogupilt sellest, 
kuidas inimühiskond ja tema kultuur on arenenud alates kaugetest ürgaegadest kuni meie 
kaasaja rahvasteni ja nende mitmekesise kultuurini. 

L. Jaanits 

korilased, 4 — mõõduka soe-vöötme korilased ja kalastajad, 5 — parasvöötme suurte 

jõgede ja mereranniku kalastajad, 6 — taigavööndi kütid ja kalastajad, 7 — metsatundra- 
ja tundra-vööndi kütid, 8 — arktika mereloomade kütid. 

Teine rühm: 

9 — palavvöötme kõplaviljelejad, 10 — mäestikualade kõplaviljelejad ja karja- 
kasvatajad, 11 - steppide ja kuivade eelmäestike kõplaviljelejad, 12 - parasvöötme 
metsaalade kõplaviljelejad, 13 — paras- ja külmvöötme karjus-looma-kasvatajad ja 
maaviljelejad, 14 - steppide ja poolsteppide rändkarjakasvata-jad, 15 - kõrgmäestiku 
rändkarjakasvatajad, 16 - taiga kütid-põhjapõdrakasva-tajad, 17 - tundra 
põhjapõdrakasvatajad. 

Kolmas rühm (künniviljelejad): 18 - kuivavööndi künniviljelejad, 19 — niiske troopika 
ja lähistroopika künniviljelejad, 20 - parasvöötme metsasteppide ja metsade 
künniviljelejad. 

